
Hoc  libro  propositum  mihi  est  inquirere  quse fuerit  doctrina 
r.eibnitii  de  motu,  de  mente  ac  de  Deo,  qualis  jam  ante 
annum  1670  in  multis  epistolis  ac  libellis  inchoata,  anno 
autem  1670  in  Hypotliesi  physica  nova  seu  in  utraque 
Theoria  illa  motus  vel  concreti  vel  abstracti  constituta 
apparet.  Mihi  enim  videtur  ha^c  doctrina  cum  per  se  con- 
clusa  esse  et  in  qua  cuncta^  inter  se  partes  cohaareant,  ita 
tamen  posteriori  ejusdem  philosophia'  dissimilis,  ut  opera^ 
pretium  sit  eam  per  se  pertractare,  tum  etiam  in  iisdem 
qusestionibus  quibus  illa  posterior  versari,  et  eas  eadem 

i  Nota  me,  brevitatis  causa,  liis  siglis  in  annotationibus  usumesse; 
Guhr.  =  Guhrauer,  Gottfried  Wilhelm  Freiherr  von  Leihnitz,  eine  Bio- 
graphie  (2  vol.,  184G);  Gerh.  Phil.  =  Gerhardt,  die  philosophischen 
Schriften  von  G.  W.  Leihnitz  (7  vol.,  1875-1890);  Gerh,  Math.  =  Lef/}?i?- 
zens  Mathematische  Schriften  (7  vol.,  1849-1863);  Erdni.  rr:  Erdmann, 
God.  Guil.  Leihnitii  opera  philosophica,  1840;  Selver  =  David  Selver, 
Der  Entwickeliinffsgancf  der  Leihnizschen  Monadenlehre  bis  1695,  in 
Philos.  Studien,  vol.  III,  i886;  Toennies  =  Toennies,  Leihnitz  und  Hohhes, 
in  Philos.  Monatshefte,  XXIII,  1887 ;  Archiv  =  A7x/u'y  fiir  Geschichte 
der  Phitosophie.  —  Adde  epistolas  ad  Thomasium,  ad  Foucher,  etc.  numero 
in  edit.  Gerh.  cuique  adjuncto  designatas  esse. 


2  INTRODUCTIO 

mentc  solvere,  ita  iil  illa  iii  liac  quasi  inchoata  et  cx  ea 
orta  esse  dici  possit. 

Sa^pe  dictum  est,  optimo  quidem  jure,  Leibnitium  in 
philosophia  non  eorum  more  profecisse,  qui,  nova  semper 
peragrantes,  plura  in  dies  cog-nita  habent,  sed  eorum  qui 
eadem  penitus  percipere  solent,  et,  mente  in  una  re  defixa, 
in  ima  descendunt.  Noli  tamen  existimare  illum  in  veri 
investig-atione  ita  continuo  processisse  ut  ne  gradus  qui- 
dem  aliquis  in  ejus  doctrina  possit  dispici.  Sed  cum  ple- 
rumque  philosophi  cujusvis  vitam  inspicienti  difficillimum 
sit  dijudicare,  qua  ratione,  quibus  momentis  ad  perfectam 
disciplinam  vel  inscius  accesserit,  hoc  in  Leibnitio  notabile 
est,  quod  ejus  vita  re  quadam  certa  in  duas  partes  maxime 
inter  se  oppositas  divisa  est.  Scilicet  Parisios  a.  1672  adiit, 
ibique  quatuor  annos,  ab  a.  1672  ad  a.  i6y6,  vixit,  sine 
ulla  intermissione,  nisi  quod,  a.  1673  ineunte,  ad  Ang-los 
iter  fecit  Londiniquetres  menses  commoratus  est.  Quodqui- 
dem  maximi  momenti  in  vita  Leibnitii  fuit,  etidem  mag-nam 
vim  ad  illud  explanandum  habet  cur  posterior  Leibnitii 
doctrina,  etsi  cum  priore  certo  quodam  vinculo  conjuncta 
est  et  ex  eodem  fonte  manavit,  adeo  tamen  ab  ea  abhorreat. 

Constat  enim  et  ante  et  post  a.  1672  Leibnitii  philoso-- 
phiam  in  hoc  verti,  in  natura  omnia  mechanice  fieri  :  quod 
novatoribus  illius  itHatis  quasi  fundamentum  omnis  philo- 
sophiye  fuit,  sine  quo  nulla  omnino  esse  potest  reram 
naturse  scientia,  id  Leibnitius,  vix  quindecim  annos  natus, 
sui  juris  fecit  in  eoque  tam  fortiter  haesit,  ut  nihil  aliud 
philosophia?  esse  enitendum  putaret  quam  ut  in  hoc  nite- 
retur  et  id  etiam  stabiliret. 

Sed  si  quis  hoc  mente  plane  perceperit  et  ad  hujus  prin- 
cipii  principium,  ut  ita  dicam,  progressus  erit,  non  inde 
collig-endum  est  Deum  nullum  esse,  ut  perssepe  novatores 
illis  temporibus  defenderunt,  animam  nullam  ;  imo  contra 
inde  eruetur  doctrina  quaedam  de  Deo  ac  de  anima  tam  certa 
ac  firma,  ut  et  huic  principio  ipsa  vel  maxime  argumento 
sit  et  eadem  eovel  maxime  conlirmetur.  Nullam  enim  arbi- 

tratur  Leibnitius  essc  de  mente  pliilosophiam  quai  non  e 
quadam  de  motu  philosophia  deducatur,  nullumrursus  esse 
motum  qui  non  indicet  mentem  esse  et  a  principio  incor- 
poreo,  sive  a  mente,  substantiale  repetat  fundamentum.  Ea 
autem  sententia,  quae  Leibnitianae,  firmata  aetate,  quasi 
cardo  philosophia^  fiitura  erat,  jam  in  primis  ad  Thomasium 
epistolis,  non  sane  perspicua,  in  Hypotlicsi  phi/sica  nova, 
anno  1670,  definita  apparet. 

Qua?  cum  sibi  proposuisset  Leibnitius,  facile  intelligitur 
quanti  momenti  fuerit,  ut  doctrinam  de  mente  institueret, 
certam  de  motu  scientiam  tenere.  Inter  omnes  constat,  ut 
exemplum  in  primis  conspicuum  proponam,  eum  ad  notio- 
nem  Monadis  penitus  introspiciendam  atque  ad  id,  quod 
optimo  jure  (hjnaniisnius  Leibnitii  dicitur,  constituen- 
dum  ductum  esse,  cum  pronuntiaret  eamdem  semper  quem- 
titatem,  non  motus,  ut  putabat  Cartesius,  sed  virium  viya- 
rum  vel,  emendatione  quadam  huic  Gartesii  reguki^  allata, 
progressus  aut  directionis  in  natura  permanere.  Quis  autem 
non  videt  eum  ita  a  Cartesio  dissentire,  quia  diligenter 
atque  accurate  in  mathematicis  illis  annis  versatus  sit,  qui- 
bus  Parisiis  egit?  Videtur  enim,  quod  ad  mathematica 
attinet,  in  germanicis  Universitatibus,  quo  tempore  hic 
scholis  interfuit,  disciplina  prorsus  obsoleta  tradita  esse^  : 
cui  rei  argumento  est  vel  hoc  unum,  quod,  circaa.  1660,  id 
est  satis  longo  post  editam  Cartesii  Geometriam  intervallo, 
analysin  cartesianam  nemo  erat  qui  profiteretur.  Ls  certe 
neque  Lipsiae,  neque  lena?,  qua  in  urbe  Erhardum  Weige- 
lium  anno  i663  audierat-,  quem  quidem  tanti  fecit, 
quidquam  ex  ea  didicerat;  ac  valde  dubito  an  postea  nihil 
iis,  quae  e  scholis  hausisset,  addiderit,  nisi  quae  ex  duobus 
libris,  quos  quidem  circa  a.   i66y  constat  eum  legisse^, 

^  Gf.  Gerh.  Phil  ,  VII.  p.  i86  :  «  neque  enim  illis  in  locis  mathematica 
excolebantur.  » 
2  Guhr.,  I,  p.  26. 

Noribergae  verisiniiliter  anni  1667  initio.  ^'^icle  epislolam  ad  Jac.  Ber- 
nouilli  apud  Gerh.  Phil.,  IV,  p.  12  citatam. 

percepit,  qLiorum  in  altero  Gavalerius  de  Geonietria  indivi- 
sibilium^  in  altero  Leotaudus  de  Gurvilinearum  elementis 
agit.  Parisiis  igitur  demum  vim  omnem  analyseos  carte- 
sianae  ita  perspexit,  praestanti  quidem  magistro  usus,  Huge- 
nium  dico,  ut  principia  calculi  differentialis,  priusquam 
Lutetia  abscederet,  jam  excogitasset. 

Facile  autem  intelligitur  ei  sic  in  mathematicis  progre- 
diendum  fuisse  ut  se  inde  ad  reg-ulas  motus  plane  cognos- 
cendas  converteret.  Atque  is  quidem  dixit  se,  si,  «  quemad- 
modum  Pascalius,  Parisiis  exegisset  pueritiam,  forte 
maturius  ipsas  scientias  »  aucturum  fuisse  ^ ;  quo  in  loco 
artem  combinatoriam  et  calculum  differentialem  significat ; 
sed  idem,  quod  ad  motus  leges  attinet,  ut  opinor,  potuit 
prae  se  ferre.  Nemo  igitur  planius  ipso  vidit  se  in  philoso- 
phia  promovenda  eo  usque  idcirco  progressum  esse,  quia 
antea  mathematica  Parisiis  a  se  essent  exculta.  Imo 
forsan  et  quis  merito  putaverit  non  modo  ab  Hugenio  eum 
in  mathematicis  eruditum  esse,  unde  ad  leges  motus  per- 
cipiendas  duceretur^  sed  plura  etiam  ab  illo  in  nostrum  re- 
dundasse  :  neque  enim,  credo,  clarissimo  illo  viro,  qui 
de  vi  percussionis  scripsit^,  familiarissime  uti  potuit,  ut 
non  sermonem  cum  eo  de  motu  habuerit,  neque  sermonem 
cum  eo  de  motu  habere,  ut  non  ab  Hugenio  illius  praesertim 
leg-is  notionem  acceperit,  qua  ille  virium  vivarum  quanti- 
tatem  in  concursu  corporum  elasticorum  eamdein  per- 
manere  demonstraverat^. 

Nonne  igitur,  si  quis  velit  inquirere  quorsum  haec  nova 
pertinuerint  quantumque  inde  Leibnitii  sententia  commu- 
tata  sit,  id  ante  omnia  curandum  est,  ut  certo  definiatur 
qualis  illa  sententia  ante  annum  1672  fuerit?  Qui  decursum 
spatium  festimare  cupit,  ei  prius  notandum  est  unde  sit 

1  Gerh.  Phil.,  VII,  p.  186. 

2  In  libelload  Regiam  Societatem  Londiniensem  a.  1668  misso. 

In  supplemento  adhunc  libellum,  quem  supra  memora^  i,  ad  Reg.  Soc. 
a.  1669  misso. 

profectum.  Porro  Leibnitius  ab  illa  doctrina  profectus  est, 
quee  jam  a.  1670  absoluta  nobis  esse  videtur.  Quee,  haud 
secus  atque  altera,  jam  in  hoc  nititur,  oportere,  ut  doctrina 
aliqua  de  mente  constitui  possit,  doctrinam  primum  de 
motu  constitui,  neque  ullam  de  motu  doctrinam  constitui 
posse  nisi  velut  auxilio  quodam  geometriae.  At  quae  tum 
fuit  Leibnitio  geometria,  quae  mechanica,  cum  diligentiore 
studio  ad  verum  nondum  propius  accessisset?  Si  quidem 
ex  his  doclrina  de  mente  pendet,  permagni  interest  scire 
qualem  e  falsa  mechanica,  qualem  e  vera  vel  potius  emen- 
data  Leibnitius  eruerit.  Ita,  pra^terquam  quod  scripta  illa 
minora,  qucB  e  stylo  Leibnitii  adolescentis  elapsa  sunt, 
non  ita  sane  sunt  neg-ligenda,  si  quis  notare,  qua  ratione 
ipsius  mens  progressa  sit,  voluerit,  illud  etiam  nobis  ex  iis 
praesto  est,  ut  perpendamus  quatenus  vere  ille,  quo  long-ius 
in  mechanica  scientia  processisset,  eo  longius  in  metaphy- 
sicis  processisse,  dictus  sit.  Quod  quidem  perpendere  velim, 
quantum  in  me  est,  perfecte,  quod  ad  priorem  partem  vita^ 
Leibnitii  spectat,  adumbratione  tantummodo  usus,  quod  ad 
alteram,  prout  notaturus  sum  quid  ex  illa  priore  in  hac 
permanserit. 

Sic  videtur  satis  esse  circumscriptum,  quo  haec  nostra 
disquisitio  spectet.  Nihil  aliud  nobis  in  animo  est  investi- 
g-are,  cum  de  priore  philosophia  Leibnitii  ag-itur,  nisi  quae 
fuerit  Leibnitii  usque  ad  id  tempus,  quo  Parisios  profectus 
est,  metaphysica,  id  est,  doctrina  de  motu,  de  mente  ac  de 
Deo,  omissa  quce  est  de  vita  et  moribus,  omissa  etiam  quae 
est  de  intelligentia  philosophia,  ut  qua^,  quanquam  per  se 
valde  digna  hiude  est,  parum  cum  doctrina  iUa  de  motu  ac 
de  mente,  qualem  seu  in  priore  seu  in  posteriore  vitse  parte 
professus  est,  cohaereat. 

Hoc  primum  nobis  in  controversia  erit,  cur  et  quo  duce 
Leibnitius  confisus  sit,  quod  quidem  in  ejus  mente  infixum 
penitus  haeret,  nihil  in  natura  nisi  ad  regulas  motus  fieri; 
deinde  quas  ad  formas  varias,  alias  ex  aliis  ortas,  mecha- 
nismum  quem  dicunt,  verterit,  primo,   ut  ipse  testatur, 

erroribus  qui  ad  inane  et  atomos  pertinent.  implicitus ; 
dein,  omissis  atomis,  progressu  quodam,  ut  sic  dixerim, 
mentis  suae  usus,  cle  ({uo  erit  disserendum,  anno  ferme  1669 
ad  j^hilosophiam  corpuscularem  conversus^  non  ita  sane  a 
Physica  Gartesiana  remotam  ;  postremo,  cum  ei  parum 
esset  confidere  nihil  in  natura  nisi  mechanice  lieri,  si  non 
et  leg-es  motus  reperiret  et  eas  quasi  ad  extrema  persequi 
conaretur,  ad  Mechanicam  quamdam  rationalem  seu  geonie- 
tricam  motus  scientiam  instituendam  ag-gressus.  Quod  opus, 
inter  ea  quae  adolescens  scripsit,  primas  obtinet,  ideoc[ue 
nobis  accurate  pertractandum  erit. 

Manifestum  inde  nobis  erit  eum  cum  in  geometria  Cava- 
lerii  librum  de  indivisibilibus,  tum  in  mechanica  non 
Principia  Cartesii,  quae  nonclum  k^gisset,  sed  Hobbii 
Jibrum  dc  CorporCj  ut  vidit  Toenniesius^  et  ex  coUatione 
librorum  planum  fit,  esse  secutum;  tum  vero,  postquam 
Jiobbio  duce  partes  intimas  motus  scrutatus  sit,  non  modo, 
omisso  duce,  per  se  ad  id  progTessum,  ut  ab  elemento  mo- 
tus  ad  elementum  scnsus  seu  conscicntix  transiret,  sed 
etiam  in  principio  motus  incorporeo  monadem  illam,  quae 
posterioris  philosophicc  quasi  cardo  esset  futura,  jam  natura 
et  genere  definitam,  deprehendisse. 

Quo  pacto  constabit  non  tantum  eos  errare  qui,  ut 
Guhrauerius Hypotliesin  physicani  nocani  opus  mediocre 
esse  contenderunt ;  ne  satis  quidem  esse,  si  c{uis  dicat  hoc 
libro  priorem  quamdam,  et  qua»  adolescenteni  decuerit, 
i-ationem  esse  expletam  ;  sed  eam  esse  quae  ad  illam 
Leibnitii  absolutam  philosophiam  aliqua  ex  parte  pertineat, 
quippe  in  qua  jam  illius  fundamenta  posita  sint,  et  ex  ea, 
modo  mechanicae,  quae  in  hoc  libro  falsa  est  vel  potius 
nondum  perfecta.emendatio  quypdam  afferatur,  illa  ortura  sit. 

1  Toannijs,  Leibnitz  iin  l  Hobhzs,  iii  Philosjphische  Moniilshefte.  vol. 
XXIII,  1887,  p  557. 
-  Guhr.,  p.  73. 

GAPUT  PRIMUM 

DE  LEIBNITIO  ATOMORUM  FAUTORE 

—  1661-1668  — 


Ciim  ei,  qui  cloctrinam  philosophi  cujusdam,  quo  modo 
ot  quibus  ab  initiis  exstiterit  paulatimque  increbuerit,  sus- 
cipit  explanandam,  nihil  plerumque  tanti  sit  momenti  tantae 
etiam  difficultatis  tantique  laboris  quam  ut  quibus  exemplis 
quave  superiorum  vel  aequalium  auctoritate  propriam  vir 
informaverit  disciplinam  dijudicetur,  res  fortasse  nunquam 
in  dubio  magis  posita  est  quam  si  cui  de  Leibnitianae  philo- 
sophise  fontibus  qua?rerevel  Leibnitii,  ut  ita  dicam,  mag-is- 
tros  quasi  vestigiis  persequi  propositum  est.  Magnam 
enim  habet  difficultatem  quod  cum  sese  ipse  saepius 
a.'jTcdi§0Ly.z6v  seu  nullius  in  verba  magistri  jurare  addictum 
professus  est,  tum  rursum  quid  in  omni  scientia?  g-enere 
docerent  alii  vel  excogitassent  miro  quodam  sciscitandi 
studio  captus,  neque  libris  a  puero  pepercit,  et,  aetate 
lirmata,  cum  doctissimis,  qui  tum  fuerunt,  hominibus  epis- 
tolarum  consuetudinem  habuit.   Eaque  indole  oLvzodLdccy.To:; 

ille  praeditus  eratut,  mag-is  ad  aliorum  sententiasprobandas 
quam  reprehendendas  paratus,  alienam  non  primis,  ut 
dicitur,  labris  doctrinam  gustaret,  sed  penitus  hauriret  : 
ut  in  speculo  simulacra  rerum,  ita  in  illius  mente  veri 
effigies  et  tanquam  radii,  undecumque  trahebant  initium, 
perlucebant.  Itaque  haud  facile  discernas  qufe  ex  se  depromp 
serit,  quae  ex  aliis  acceperit,  praesertim  cum  nihil  unquam 
mutuatus  sit  quod  non  immutaret  ac  propria  quasi  nota 
signaret.  Neque  nullius,  neque  ullius,  ut  verum  loquar, 
partes  tenuit,  nedum  illis  assentiendum  sit,  qui  a  Cartesio 
aliove  quolibet  eum  stetisse  contendunt.  Quos  autem  potis- 
simum  magni  fecerit,  quave  ratione  quemque  pro  diversa 
rerum  disquisitione  modo  secutus  sit,  modo  desciverit, 
operae  pretium  est,  ut  opinor,  indai^are  et,  quantum  in  me 
est,  definire. 

NarratLeibnitius  se,  postquam  veteres  plerosque,  Cicero- 
nem,  Quintilianum,  Senecam,  Plinium,  Herodotum,  Xeno- 
phontem,  Platonem,  et  Historiie  Au^ustiie  scriptores,  et 
multos  Ecclesia?  patres  latinos  grtecosque  nondum  duode- 
cennis  in  bibliotheca  patris,  mira  rerum  varietate  delectatus, 
volutasset «  quas  ceteri  abhorrebant  spinas  »,  cum  primum 
ad  logicam  vocatus  est,  tam  commode  et  tam  « magno 
affectu  perreptasse  »,  ut  in  Zabarella  et  Rubio  et  Fonseca 
aliisque  scholasticis  non  minore  quam  antea  in  Historicis 
voluptate,  vix  tertium  decimum  annum  egressus  versaretur, 
et  eousque  brevi  profecisse,  ut  Suaresium  non  minore  faci- 
litate  quam  Milesias  fabulas  legeret Neque  tamen,  ut  ait, 
((  ad  schoUisticas  subtilitates  »  diutius  obhaesit.  Nam  cum 
Facultatem  Lipsiensem  adire  cciepit  (i 66 1 ),  jam  recentiorum 
operibus  e  scholasticis  quasi  somniis  cxcitatus,  ad  «  melio- 
rem  »  quamdam  et  altiorem  philosophiam  mentem  appulisse 
videtur  :  «  Interea  feliciter  accidit,  inquit,  ut  consilia  magni 

1  Vita  Leibnitii  a  se  ipso  hreviter  deUnenln,  in  Guhr.  vol.  II,  Beila^e, 
p.  54. 

2  Ibid.,  pp.  54  et55. 

viri  FrancisciBaconi,  Angliae  Gancellarii,  de  augmentisscien- 
tiarum  et  cog-itata  excitatissima  Gardani  et  Gampanellae 
et  specimina  melioris  philosophiae  Kepleri,  et  Galihei  et 
Gartesii  ad  manus  adolescentis  pervenirent  ^ .  »  Qua?  fuerit 
melior  illa  philosophia  haud  difficulter  dijudicabis,  si  hoc 
loco  allata  virorum  nomina  inspicies.  Illi  erant  qui,  cum  a 
peripateticorum  verbis  ad  rerum  naturam  animos  hominum, 
velut  facta  conspiratione,  revocarent,  alii  cum  in  natura? 
contemplatione,  tum  in  experimentis,  alii  in  mathematicis 
speculationibus,  alii  in  utraque  simul  investigandi  ratione, 
spem  novae  scientias  omnem  posuerant ;  cum  auteminmundo 
nihil  nisi  corpora,  in  corporibus  nihil  nisi  magnitudinem, 
liguramet  motum  inesse  viderent,  consenserant  omnesomnia, 
ut  Galilaeo  visum  erat,  in  naturafieri  mechanice.  Quos  tum 
ante  oculos  obversatos  esse  et  ei  quasi  calcaria  admovisse, 
cum  «  schola  exiit  »  ut  Lipsiensis  Universitatis  alumnus 
fieret  (cujus  in  bibliothecis  illorum  operahunc  primum  atti- 
g-isse  non  ita  sane  mirum  est),  ex  ipsius  verbis  plane  colligi 
potest  :  ((  Etant  emancipe  des  Ecoles  triviales,  je  tombay 
sur  les  raodernes"-;  »  item  ex  iis,  qua^  sunt  in  epistola 
quadam  ad  Burnett^  :  « jen'avois  pas  encore  i5  ans  quand 
je  me  promenois  des  journees  entieres  dans  un  bois  pour 
prendre  parti  entre  Aristote  et  Democrite  :  »  ex  quo  magis 
etiamperspicuumest  hunc  ,  nondum  quindecim  annosnatum, 
primis  jam  iis  mensibus  quibus  in  Universitate  fuit  (hic  enim 
natus  die  21  junii  a,  1646  in  Universitatem  venit  Paschali- 
bus  feriis  a.  1661),  nonnullos  quidem  exiislibris  legisse,  de 
quibus  verba  facit,  iisqueita  permotum  fuisse  ut  Aristotelem 
ac  formas  suhstantialcs  prorsus  linqueret.  Quod  utrum 
idcirco  tantum  efTecerit  quia  eos  legerit,  an  quodmagistrum 
illum  audierit  Thomasium,    in    recentioribus,  ut  scribit, 


1  GuilieLmi  Pacidii  plus  ultra,  Gerh.  Phil.,  VII,  p.  52. 

2  Ep.  ad  Remond,  Gerh.  Phil.,  III,  p.  606. 
Loc.  cit.,  p.  2o5. 

tnpqae  ac  veteribus  versatum,  admodum  difficile  est  statuere; 
quanquam  illud  verisimilius  est  \  si  quidem  Thomasium 
insequente  tantum  anno  liic  audivif-? 

Quidquid  id  est,  hunc  liquet  eo  tempore,  disciplina  Aris- 
totelis  relicta,  se  ad  recentiores  convertisse  atque  inter 
omnes  mechanismi  formas  in  ea  potissimum  acquievisse, 
quae  maxime  obvia  et  geometri^B  consentanea  esset,  quam- 
que  ad  plane  comprehendendam  mag-is  paravisset  studium 
antiquitatis,  dico  atomismum.  Unde  quidem  lit  ut  se  in 
diversa  dicat  ita  distrahi,  non  utformse  substantiales  cum 
recentiorum  mechanismo,  sed  ut  Aristoteles  cum  Democrito 
in  mente  sua  tanquam  in  arena  contendat"^. 

Quamobrem,  hoc  tempore,  non  ad  Cartesium,  ne  ad 
Galilseum  quidem  se  applicat,  sed  ad  Baconum,  qui  in  pri- 
mis  adversus  assectatores  Aristotelis  disciplinam  Democriti 
instauravit  et  ad  Gassendum  illum,  qui  hanc  simul  atque 
Epicuri  integ-ravit.  Ipseenimscribit  :  «  Bacon  etGassendime 
sont  tombes  les  premiers  entre  les  mains;  leur  style  fami- 
lier  et  aise  estoit  plus  conforme  a  un  homme  qui  veut  tout 
lire^.  ))  Neque  alia  est  causa,  cur  a  Gartesio  ac  Galilseo  abhor- 
reat :  oportere,  ad  hos  legendos,  nimiam  animi  contentionem 
adhiberi;  rem  esse  multi  laboris  ac  sudoris,  et  qua  in  ma- 
thematicis  acphvsica  disputandi  subtilitate  nimium  verse- 
tur  ?  (( J'avoue  que  jen'ay  paspii  lire  encoreses  ecrits  (sc.  Gar- 
tesii)  avec  tout  le  soin  que  je  me  suis  propose  dV  apporter 
et  mes  amis  scavent  qu  il  s  est  rencontre  que  j'ay  leu  presque 

tous  les  nouveaux  philosophes  plus  tost  que  luy         II  est 

vra}^  que  j'ay  jette  souvent  les  yeux  sur  Galilee  et  des  Gartes. 
mais,comme  jenesuis  geometre  quedepuis  peu,  j'estoisbien- 

1  Vid.  Selvcr,  p.  225. 
Schi'(hi  Leihnilii  maiiii    exaral:t,    in  Guhr.    vol.    II,  B^.Mlagc,  p.  58: 
«  i66i.  Scliola  cxii.  —  1662.  Au(Jivi  Tliomasium.  » 

Cf.  Auerbach,  Zur  EniwickeliuKjsgechichle  der  Leibnilzschen  Mona- 
denlehre,  1884,  p.  8. 

i  Cr.  Ch.  Adam,  La  philosophie  de  F.  Bacon,  Paris,  Alcan,  1890,  pp.  ija 
sqq. 

Ep.  ad  Foiicher,  (ierh.  Phil.,  I,  p.  371. 

tost  rebute  de  leurmaniere  d'ecrire,  qui  avoit  besoin  d'une 

forte  ineditation  J'aimois  tousjours  deslivres  qui  conte- 

noient  quelques  bellespensees,  maisqu'on  pouvoitparcourir 
sans  s'arrester,  car  ils  excitoient  en  moj  des  idees,  que  je 
suivois  a  ma  fantaisie  et  que  je  poussois  oii  bon  me  sembloit. 
Cela  m'a  encor  empeche  de  lire  avec  soin  les  livres  de 
geometrie,  et  j  ose  bien  avouer  que  je  n'ay  pas  encor  pu 
gag-ner  sur  moy  de  lire  Euclide  autrement  qu'on  a  coustume 
de  lire  les  histoires.  J'ay  reconnu  par  Texperience  que  cette 
inethode,  en  general,  est  bonne  ;  mais  j'ay  bien  reconnu 
neantmoins  qu'il  y  a  des  auteurs  qu'il  en  faut  excepter, 
comme  sont  parmy  les  anciens  philosophes  Platon  et  Aris- 
tote,  et  des  nostres  Galilee  et  Mons,  des  Gartes.  Gependant 
ce  queje  sgaydes  meditations  metaphysiques  et  physiquesde 
Mons.  des  Gartes,  n'est  presque  venu  que  de  la  lecture  de 
quantite  de  livres  ecrits  un  peu  plus  familierement,  qui 
rapportent  ses  opinions.  Et  il  peut  arriver  que  je  ne  l  aye 
pas  encore  bien  compris  ^  »  Item  a.  1679  ad  Malebranchium 
scribit  :  «  Gomme  j'ay  commence  a  mediter  alors  que  je 
n'estois  pas  encore  imbu  des  opinions  cartesiennes,  cela  m'a 
fait    entrer  dans   Finterieur   des   choses   par    une  autre 

porte  ^  ))  Quare  satis  constat  Guhrauerium^  totadeerrare 

via,  qui  defendat  Gartesio  duce  adnova  illaLeibnitii  mentem 
conversam  esse  :  quasi  vero  Gartesius,  atomorum  ille  ac 
vacui  adversarius,  quemquam  ad  haec  flectere  potuerit!  In 
eo  enim  peccavii  Guhrauerius,  quod  in  verbis  ipsis,  non  in 
re  haesit,  cum  Initia  Pacidii  '^  v.  gv.  legit  ;  ubi  nihil  aliud 

1  Loc.  cil.,  ihicl. 

2  Loc.  cit.,  I,  p.  332  — Cf.  ep.  a  l  P.  Hon.  Fahri,  loc.  cil.,  IV,  p.  247  : 
«  ego  vero  tunc  in  multa  clisLractus  nondum  a  me  impetrare  potueram 
ut  unius  hominis,  utcunque  ingeniosi,  scriptis  tantam  operam  impende- 
rem.  »  —  Item  ap.  Dutens,  VI,  p.  364  :  «  Je  ne  sais  si  ce  ne  fut  pas  un 
bonheur  pour  moi  d  etre  arrive  si  tai-d  a  la  lecture  de  cet  auteur  renomme  : 
je  Tai  lu  pour  la  premiere  fois  avec  attention  a  une  epoque  ou  j'avais  la 
tete  pleine  d'idees  personnelles.  » 

3  Guhr.  I,  p.  25. 

4  Gerh.  Phil.,  VII,  p.  52. 

quam  eos,  qui  recentioris  philosophiie  patroni  dici  possunt, 
vel  novatores,  Leibnitius  recensuit. 

Baconum  igitur  Gassendumque  secutus,  Leibnitius  ado- 
lescens  advacuum  etatomos  principio  quasi  infertur,  quod 
posterius  ipse  persccpe  commemoravit^  Hoc  in  atomorum 
hjpothesi  captus  est,  quod  per  eam  licebat  omnes  corporum 
quahtates  ad  minimarum  partium  figuram  et  motum  redu- 
cere,hoc  est  ad  ea  quao  e  mechanica  tantum,  quoad  autem 
mechanica  ipsa  nihil  nisi  prolatio  est  qua^dam  geometriae, 
e  geometria  penderent.  Quod  quidem  intelligendum  est, 
cum  dicit  semel  atque  iterum  atomismum  plane  satisfacere 
imaginationi'^ . 

Itaque  huic  nihil  magis  aptum  videri  poterat  ad  qucjestio- 
nem  illam  universalem,  a  Galilaeo  propositam,  solvendam, 
quemadmodum  omnia  natura^  phaenomena  ad  motum  reduci, 
post  motuum  legibus  explanari  possent,  quam  h^c  hypo- 
thesis,  qua  probata,  suppetebat  unde  primuin  usque  ad 
corporum  elementa,  mag-nitudine  et  fig-ura  defmita,  descen- 
deret,  deinde  iis  motus  accommodatos  pro  mag-nitudine  illa 
ac  figura  et  ad  motus  regulas  praeberet.  Cujus  qua^stionis 
Gassendus  hunc  multo  magis  quam  Galilaeeus  ipse  admo- 
nuit,  idemque  hanc  praistantem  atomorum  hypothesin  ei 
tradidit.  Attamen  hanc  quoestionem  ita  sibi  fingit  et  inlibro 
De  arte  combinatoria  ita  constituit,  ut  Epicurum  potius,  qui 
volebat  naturam  compositi  cujusvis,  seu  phtnenomeni  seu 
corporis,  pendere  ex  positione  ac  figura  atomorum  compo- 
nentium,  quam  recentiores  referat,  qui  eam  ante  omnia  ex 
motu  atque  ex  motuum  combinationibus  pendere  volebant, 
quique  etiam  atque  etiam  magis  eo  inclinabant  ut  atomum 
nihil  esse,  detracta  figura,  nisi  massam  elementarem  puta- 
rent.  Itaque,  si  quis  Leibnitii  atomismum  cum  recentiorum 

1  V.  Sysleme  iioiiveaii  de  La  natare,  etc,  Gerh.  Phil.  l\.  p.  478:  «  Au 
commencement,  lorsque  je  m'estois  affranchi  du  joug-  d  Aristotc,  j'avois 
donne  dans  le  vuide  et  dans  les  atomes,  car  c'est  ce  qui  remplit  le  micux 
rimagination.  »  Cf.  Lettre  k  un  ami  en  France,  Erdm.,  p.  Gj^g.  —  Ep.  ad 
Burnett,  Gerh.  Phil.  III,  p.  2.00.  —  Ep.  ad  Clarke.  ihid.  VII,  p.  377. 

2  Cf.  in  primis  Erdm.,  p.  699. 

atomismo  comparare  velit,  oportet  eum  propius  collocet 
nostros  chemistas  quam  mathematicos  :  testis  est  hic  locus  : 
((  Si  quidem  verum  est,  grandia  ex  parvis,  sive  hsec  atomos 
sive  moleculas  voces,  componi,  unica  ista  via  est  in  arcana 
naturae  penetrandi ,  quando  eo  quisque  perfectius  rem 
cognoscere  dicitur,  quo  magisrei  partes  et  partium  partes, 
earumque  figuras  positusque  percepit.  Haec  figurarum  ratio 
primum  abstracte  in  geometria  ac  stereometria  pervesti- 
ganda  :  inde  ubi  ad  historiam  naturalem  existentiamque, 
seu  id  quod  revera  invenitur  in  corporibus^  accesseris^ 
patebit  Physicae  porta  ingens,  et  elementorum  facies,  et 
qualitatum  origo  et  mixtura,  et  mixtur^e  origo  et  mixtura 
mixturarum,  et  quicquid  hactenus  in  natura  stupebamus  ^  » 
Quibus  ex  verbis  apparet  quanti,  haud  secus  quam  veteres, 
Democritus  Epicurusque,  vel  etiam  Gassendus,  hic  faciat 
figuram  atomorum,  in  cujus  contemplatione  tota  geometra^ 
scientia  versari  videtur;  qua  mente  hanc  qusestiunculam 
(neque  ulla  alia  est,  quod  sciam,  quam  ab  atomismi  principiis 
profectus,  tractaverit)  Leibnitius  solvit,  cur^  ut  a  Sexto 
Empirico  traditum  est,  Anaxagoras  dixerit  nivem  esse 
nigram.  Leibnitius  ad  hoc  respondere  conatur  ^  notans  quae 
sit  ratio  omnis  qualitatis  sensibilis,  quae  omnino  subjectiva 
est,  ad  positionem  figuramque  atomorum,  qna?  sola  reipsa 
est.  Primum  docet  colorem  omnem,  non  secus  acquamlibet 
sensibilem  qualitatem,  esse  «  impressionem  in  sensorium, 
non  qualitatem  quamdam  in  rebus,  sed  extrinsecam  deno- 
minationem  seu,  ut  Th.  Hobbes  appellat,  phantasma  »  ;  — 
nigredinem  autem  nihil  esse  nisi  ((  coloris  privationem  » , 
ita  ut  dicamus  «  nigrum  nos  videre  cum  nihil  videmus  ». 
—  Tria  sunt  vero  «  principia  optica  :  ignis,  cujus  atomi 
pyramidales  ;  aqua,  cujus  sphsericse  ;  terra,  cujus  cubicse  ». 

*  T)e  arfe  comb.,  i665.  Gerh.,  PJiil,,  IV,  p.  56  sq. 
2  Pyrrh.  Hypot.,  I,  33. 

^  Conjectiira  cur  Anaxagoras  nivem  nigram  dicere  potiiisse  videatur, 
petenti  Jac.  Thomasio  in  Scheda  missa  d.  16  Fehr.  1666.  Gerh.  Phil.,  I, 
p.8. 

Ignis  atomi  efficiunt  in  oculum  impressionem  coloris, 
cum  in  opacum  vel  in  elementa  cubica  terraneaque 
imping-entes  ad  oculum  reflectuntur.  Nam  «  atomi  cubica,* 
sibi  ita  jungi  possunt,  ne  quid  intercedat  vacui.  Sunt 
ig-itur  causa,  cur  reflectantur  atomi  ignete,  id  est,  per 
hypoth.  5,  coloris  ».  Inter  sphaericas  autem  (id  est  aquee) 
«  plurimum  est  vacui,  suntigitur  causa  non  reflexionis,  seu 
non  coloris,  id  est,  per  hypoth.  3,  nigredinis  ».  —  ((  Quic- 
quid  autem  rarum  tale  est,  id  condensatum  magis  est 
tale  :  quia  vis  unita  fortior.  Nix  igitur  quam  maxime  nigra 
(quia  nix  est  aqua  condensataj  etiam  apparere  debet. 
...Q.  E.  D.  ))  Falsa  quidem  ratiocinatione  illa  omissa,  qua 
proprietates  aquae  a  foj^iori  ad  nivem  idcirco  transferuntur, 
quia  ((  nix  est  aqua  condensata  *  »,  notandum  est  atomismo 
ac  mechanismo  Leibnitium  paruisse,  cum,  quod  praecipuum 
est,  sensibiles  qualitates  ad  meras  imagines  (tpavTizc^.fZTa) 
reduceret,  deinde  cum  eas  ad  positiones  figurasque  atomo- 
rum  referret  :  qua  in  re  utraque  nihil  aliud  quam  Gassen- 
dum  ^  secutus  est. 

Quare  Leibnitius,  mense  februario  a.  1666,  quo  ipso 
anno  Lipsiensem  Universitatem  reliquit  ut  in  Academia 
Norica  Doctoris  gradum  sumeret  (5  nov.  1666),  haerebat 
in  principiis  atomismi,  quem  aptissimum  ad  omnes  quicstio- 
nes  naturales  solvendas  existimare  pergebat. 

Verumtamen  circa  id  tempus,  quanquam  non  desiit  arbi- 
trari  a  magnitudine,  figura  motuque  atomorum  id  cum  pe- 
tendum  esse,  tum  peti  posse,  quod  rationem  omniumcor- 
poris  proprietatum  omniumque  phsenomenorum  reddat, 
illud  ei,  ut  opinor,  in  mentem  venisse  verisimile  est,  opor- 
tere  rationem  quoque  illarum  atomi  proprietatum  reddi, 
quippe  qu9e  neque  per  se  explicari  possent  neque  a  notione 
materia^  cujusdam  primae  manare  :  quae  quidem  si  suppo- 

*  Qaod  ipse  paulo  p  jst  notavit  Leibnitius  in  episiola{Y\)  nd  Thomasiani 
d.  2o/3o  April.  1669  missa.  ((  Falsum  enim  est  nivem  esse  aquam  con(ien- 
satam,  cum  sit  rarefacta  potius.  »  Gerh.  Phil.,  I,  p.  19 

Gf.  Gassen(ii  Syntac/ma  philosophicum,  pars  II,  lib.  VI,  §  12,  cle  Colnre. 

nitur,  iis  magnitudinem  aliquam  mobilitatemque  conferre 
potest,  non  certam  hanc  magnitudinem,  non  hanc  figuram, 
quanto  minus  prsesentem  motum ! 

Quam  ad  cog-itationem  adductus  esse  videtur,  ne  quid 
ethica  vel  relig-io  labefactaretur.  Hanc  certe  inlibello  contra 
atheistas  scripto  plane  evolvit^.  Qui  enim  aeternam  esse 
materiam  seu  massam  neque  posse  motuum  leges  perrumpi 
persuasum  habet,  is  non  dubium  est  quin  ab  atomismo 
atque  etiam  omnino  a  mechanismo  impellatur,  ut  extra  na- 
turam  et  Deum,  ut  inutilem,  et  libertatem,  ut  mechanica? 
legibusrepugnantem,  collocet :  quodde  atomismo  jam  apud 
veteres  notatum  estab  Aristotele,  a  Cicerone  et  a  Plutarcho, 
etidem  rursus  ex  nova  illa  doctrina  tum  effloruerat,  adeo  ut 
P.  Mersennus  a.  1623  declararet^  Parisiis  inesse  quinqua- 
ginta  millia  atheorum  et  eorum  multitudinem  Leibnitius 
ipse  miraretur^. 

Gassendus  quidem,  Epicuri  Physicam  amplexus,  suam  et 
christiani  et  sacerdotis  religionem  tuebatur,  cum,  omissa 
sane  omni  accurata  disquisitione,  fingeret  Deum  et  atomos, 
quales  essent,  procreavisse  etlegesmotus  instituisse  :  Leib- 
nitius  autem^  re  diligentius  perpensa,  conatur  ex  intima 
corporis  natura  ac  primis  proprietatibus,  quas  sibi  tribuere 
ipsum  non  potuit,  ejus  modi  causas  promere^  ut  Deum  esse 
ac  mundo  creatorem  interesse  necesse  sit.  Itaque  ad  id  duc- 
tus  est  ut  non  solum  et  Deum  esse  et  animam  esse  immor- 
talem  defenderet,  sed  etiam  tum  primum,  quod  quidem 
majus  est,  notionem  atomi  excuteret;  qua  via  ingressus  eo 
veriturus  erat  ut  ultra  naturam  naturse  principium  quaereret, 
non  secus  ac  posterius,  relativitate  motus  perspecta,  prin- 
cipium  motus  ultra  motum.  Jam  vero  quemadmodum  pos- 

^  Confessio  natuvpe  contra  atheistas  {16G8),  Gerh.  Phil,,  IV,  pp.  io5  sqq. 
V.  Bouillier,  Hist.  de  laphilos.  cartesienne,  I,  p.  28. 

3  «  Ego  quantulacunque  mihi  fuit  ab  exiguo  tempore  virorum  docto- 
runi  notitia;,  horresco  tamen,  quoties  cogito,  in  quot  simul  et  ingeniosos 
et  prorsus  atheos  inciderim.  »  Ep.  ad  Thom.,  Gerh.  Phil.  I,  p.  2G.  — 
Gf.  Confessio  naturse.,  loc.  cit.,  IV,  p.  io5. 

terius  non  negabit  omnia  in  natura  fieri  mechanice,  etiamsi 
mechanismus  per  se  non  possit  sua  ipsius  principia  confir- 
mare,  ita  nunc  atomismum  prorsus  non  respuit^  quanquam 
ex  atomi  essentia  atomismus  prsecipuas  ejus  proprietates 
eruere  per  se  adeo  non  potest,  ut  easaliunde  petere  et  ultra 
ac  supra  atomum,  hoc  est,  in  Deo,  qua^rere  debeat. 

Leibnitium  enim  tum  etiam,  cum  Confessionem  naturse 
contra  atheistas  scribit,  in  hac  sententia  perseverare,  non 
modo  atomos,  ut  quae  corporum  elementa  sint,  esse,  sed 
magnitudinem  certam  certamque  figuram  habere,  ex  hoc 
satis  constat  quod  Democrito,  Epicuro,  Gassendo  iniis  ipsis 
qua?  nobis  quidem  singularia  ac  psene  intolerabilia  videntur, 
assentitur  :  ut  ex  his  apparet  :  «  Sane  verum  est,  et  ratio- 
nem  habet,  quod  olim  Democritus,  Leucippus,  Epicurus  et 
Lucretius,  hodie  sectatores  eorum  Petrus  Gassendus  et 
Joh.  Ghrysost.  Magnenus  prodiderunt  :  Omnem  in  corpo- 
ribus  cohaerentife  causam  dare  naturaliter  fig-uras  quasdam 
implicatorias,  nempe  hamos,  uncos,  annulos,  eminentias,  bre- 
viter  omnes  durorum  corporum  curvitates  vel  flexiones  sibi 
invicem  insertas^  »  Finitam  igitur  atomus  figuram  habet  ac 
magnitudinem,  cum  hamos  habeat,  uncos  et  annulos,  emi- 
nentiasque  et  curvitates  et  flexiones. 

Neque  atomum,  ut  vere  dicam,  in  Confessione  excutere 
ac  perspicere  Leibnitius  coepit  nisi  cum  de  figurisistis  impli- 
catoriis,  hamis,  uncis,  annulis,  qua^  «  omnem  in  corporibus 
coha^rentiae  causam  dant  naturaliter  »,  unde  cohaerentiam 
repeterent  ipsae,  qufesiit.  Antea  non  atomo^  sed  corpori 
cuilibet  comprobare  conatus  erat,  cum  existentiam  Dei  de- 
monstrare  vellet,  certam  neque  formam  neque  magnitudi- 
nem  nisi  a  principio  quodam  extraneo,  id  est  a  Deo,  tribui 
posse.  Atomus  ig-itur  usque  eo  extra  judicium  esse  videtur, 
donec  de  corporum  coheerentise  orig-ine  agitur  qusestio. 
Nonne  vero  illud  in  promptu  est  atomum  quoque,  haud 
secus  quam  corpus  quodlibet,  si  quidem  finitam  figuram  ac 


1  Confessio  naturte,  Gerh.  Phil.,  IV,  p,  io8. 

magnitudinem  habet,  eam  a  se  habere  non  posse,  eademque 
certe,  ut  existentiae  Dei  demonstratio  plane  absolvatur,  de 
ultimis  illis  corporum  elementis  ac  de  corporibus  ipsis  valere 
necesse  esse? 

Quse  quidem  cum  ea  sint  a  quibus  Leibnitius  ad  novam 
quamdam  doctrinam  mox  progressurus  sit,  iisque  aeterna- 
rum  fig-uratarumque  Democriti  atomorum  (pyfiy.aj:cdj  notio 
funditus  tollatur,  operse  pretium  est  referre  atque  perpen- 
dere  :  quse  huc  spectant  ut  confirmetur  e  definitione  corpo- 
ris,  qu8e,  cum  corpus  id  sit  quod  spatio  inexistat,  duobus 
constat,  spatio  ei  inexistentia,  primas  illas  qualitates  deduci 
non  posse  quas  ut  corporibus  omnes  novatores,  ita  elemen- 
tis  atomista^  tribuere  soliti  sunt,  figuram,  magnitudinem  et 
motum.  Quod  si  harum  ratio  neque  ex  corporibus  neque  ex 
atomis  repeti  potest,  reliquum  est  ut  ((  ex  aliquo  extrinseco  » 
repetatur,  atomi  autem  de  principiorum  honore  quae  cum 
omnibus  phsenomenis,  tum  sibimetipsis  sufliciant  explican- 
dis,  jam  dejiciantur. 

Videamus  igitur  quae  et  de  spatio  et  de  inexistentia  Leib- 
nitius  disserat  :  quid  ab  utroque  corporibus  conferatur,  quid 
non  ;  quid  utrique  desit,  ut  quaecumque  in  corporibus  repe- 
rimus,  ut  utrumque  denique  ipsum  per  se  explicetur. 

Primum  de  spatio  :  ((  Ex  spatii  termino  oritur  in  corpore 
magnitudo  et  figura.  Gorpus  enim  eamdem  statim  mag-nitu- 
dinem  et  figuram  habet  cum  sj)atio  quod  implet.  Sed  restat 
dubium  cur  tantum  potius  et  tale  spatium  impleat,  quam 
aliud,  et  ita  cur  exempli  causa  sit  potius  tripedale  quam 
bipedale,  et  cur  quadratum  potius  quam  rotundum.  Gujus 
rei  ratio  ex  corporum  natura  reddi  non  potest,  eadem 
enim  materia  ad  quamcunque  figuram  sive  quadratam  sive 
rotundam  indeterminata  est.  Duo  igitur  tantum  respon- 
deri  possunt,  vel  corpus  propositum  quadratum  fuisse  ab 
seterno,  vel  ab  alterius  corporis  impactu  quadratum  fac- 
tumesse,  siquidem  ad  causam  incorpoream confugere  nolis. 
Si  dicis,  ab  ffiterno  fuisse  quadratum,  eo  ipso  rationem  non 
assignas,  quidni  enim  potuerat  ab  aeterno  esse  spheericum? 

aeternitas  quippe  nullius  rei  causa  intelligi  potest.  Sin 
dicis  :  alterius  corporis  motu  quadratum  factum  esse, 
restat  dubium  cur  figuram  talem  vel  talem  ante  motum 
illum  habuerit;  et  si  iterum  rationem  refers  inmotum  alte- 
rius,  etsic  in  infinitum,  tum  per  omne  infinitum  responsiones 
tuas  novis  quaestionibus  prosequendo,  apparebit  nunquam 
materiam  deesse  quaerendi  rationem  rationis,  et  ita  ratio- 
nem  plenam  redditam  nunquam  esse.  Apparebit  ig-itur  ex 
natura  corporum  rationem  certae  in  iis  figurae  et  magnitu- 
dinis  reddi  non  posse  » 

Hactenus  de  spatio  ;  ad  inexistentiam  pergamus  :  «  Ad 
terminum  vero  inexistentiae  in  illo  spatio  pertinet  motus, 
dum  enim  corpus  incipit  existere  in  alio  spatio  quam  prius, 
ex  ipso  movetur.  Sed  re  accuratius  perpensa  apparebit  ex 
natura  quidem  corporis  oriri  mobilitatem,  sed  non  ipsum 
motum.  Eoipsoenimdumcorpus  propositumest  in  spatio  hoc, 
etiam  esse  potest  in  alio  sequaliet  simili  prioris,  idestpotest 
moveri.  Nam  posse  esse  in  alio  spatio  quam  prius,  est  posse 
mutare  spatium,  posse  mutare  spatium  est  posse  moveri. 
Motus  enim  est  mutatio  spatii.  Actualis  autem  motus  ab 
inexistentia  in  spatio  non  oritur,  sed  potius  corpore  relicto 
sibi  contrarium  ejus,  nempe  permansio  in  eodem,  seuquies. 
Ratio  igitur  motus  in  corporibus  sibi  relictis  reperiri  non 
potest.  Frustraneum  igitur  est  illorum  effugium,  qui  ratio- 
nem  motus  sic  reddunt :  omne  corpus  vel  motum  esse  ab 
aeterno,  vel  moveri  ab  alio  corpore  contiguo  et  moto.  Nam 
si  dicunt  corpus  propositum  motum  esse  ab  aeterno,  non 
apparet  cur  non  potius  quieverit  ab  aeterno,  tempus  enim, 
etiam  infinitum,  causa  motus  intelligi  nonpotest.  Sin  dicunt 
corpus  propositum  moveri  ab  alio  contiguo  et  moto,  idque 
iterum  abalio,  sinefine;  nihilo  magis  rationem  reddiderunt, 
cur  moveatur  primum  et  secundum  et  tertiam  vel  quotum- 
cunque,  quamdiu  non  reddidere  rationem  cur  moveatur 
sequens,  a  quo  omnia  antecedentia  moventur.  Ratio  enim 

^  Confessio  naturse^  Gerh.  Phil.,  IV,  p.  106, 

conclusionis  tamdiu  plane  reddita  non  est,  quamdiu  reddita 
non  est  ratio  rationis^  praesertim  cum  hoc  loco  idem  dubium 
sine  tine  restet^  » 

Quae  autem  de  corpore,  quod  a  se  neque  fig-uram  neque 
motum  habet,  eadem  de  atomo  quoque  mota  simul  ac  figu- 
rata  vere  dici  possunt,  adeo  ut  atomus,  ob  id  ipsum  quod, 
haud  secus  atque  corpus,  principium  requirit  a  quo  motum 
et  liguram  repetat,  neque  aeternum  quid  neque  rerum  pri- 
mordium  esse  jam  possit. 

Sed  ultro  etiam  progrediendum  est.  Atomistae  enim 
(atque  tumdemum  Leibnitiusin  Confessione  notionem  atomi 
in  judicium  vocare  ag-gressus  est),  etiamsi  atomo  magnitu- 
dinem  et  lig-uram  determinatam  tribuerent,  non  continuo 
illud  explicassent,  cur  ea  non  essettantum  geometricalig-ura, 
sed  corpus  etiam  et  realitas,  dico  soliditatem  ejus  vel  consis- 
tentiam  ;  quae  res  est  altioris  indaginis  »,  et  ad  naturam 
seu  essentiam  materise  spectat ;  atque  eam  hoc  loco  Leibni- 
tius  primum  agg-redi  videtur,  ita  ut  jam  tum  mechanismum, 
Deo  vocato^  egrediatur,  non  secus  ac  postea,  vocatis  iis 
quae  merae  massae  meroque  motui  praevaleant,  egressurus 
est.  Neque  hic  neg-at  verum  esse  et  rationem  habere  «  quod 

olim  Democritus,  Leucippus  hodie  sectatores  eorum  »  de 

figuris  quibusdam  implicatoriis  prodiderunt  «  Sed  hsec  ipsa 
instrumenta  implicatoria  solide  et  tenacia  esse  necesse  est, 
utsuum  faciant  officium  et  corporum  partes  contineant.  Sed 
unde  ipsis  tenacitas  ?  an  hamos  hamorum  supponemus  in 
infinitum?....  Ad  has  difficultates  acutissimis  istis  philoso- 
phis  nihil  aliud  superfuit  quod  responderent  quam  ut  suppo- 
nerent  in  ultima  corporum  resolutione  insecabilia  quaedam 
corpuscula,  ipsi  Atomos  vocant,  quae  variis  suis  figuris 
varie  combinatis  varias  corporum  sensibilium  qualitates 
efficiant.  Sed  in  istis  ultimis  corpusculis  nulla  apparet  ratio 
cohaerentise  et  insecabilitatis^.  » 

1  Ihid.,  p.  107. 

2  V.  supra,  p.  16. 

3  Gonfessio  naturae,  Gerh.  Phil.,  IV,  p,  108. 

Duplici  tamen  via  tentatum  est  cohairentise  et  insecabili- 
tatis  atomorum  rationem  reddere  :  de  quo  quid  senserit 
Leibnitius  notandum  est.  Altera  veteres  :  «  Scilicet  partes 
atomorum  ideo  cohaerere,  quia  nullum  intercedat  vacuum  ; 
ex  qua  sequitur,  omnia  corpora  quae  se  semel  contigerunt, 
inseparabiliter  ad  atomorum  exemplum  cohaerere  debere, 
quia  in  omni  contactu  corporis  ad  corpus  nuUum  intercedit 
vacuum.  Qua  perpetua  cohaerentia  nihil  est  absurdius,  nihil 
ab  experientia  magis  alienum^.  »  Re  vera  h^pc  ratio  huc 
redit  insecabilitatem  et  cohsesionem,  ut  Cartesio  visum  est, 
constare  quasi  ex  quiete  partium  in  contactu  :  quod  quidem 
semper  omni  ope  atque  opera  Leibnitius  rejiciet. 

Altera  vero  est  ratio  posita  in  motibus  partium  plane 
inter  se  oppositis.  Quo  in  loco  non  dubium  est  quin  Leibni- 
tius  ad  Hobbium  animum  advertat;  hanc  certe  rationem, 
quam  biennio  post  in  Theoria  motus  abstracti  sui  juris 
faciet^,  graviorem  jam  firmioremque  sane  aestimat;  imo 
una  est  quam  aptam  esse  ad  id  explicandum  arbitretur 
((  corpus  corpori  impellenti  resistere  et  ipsum  repercutere^.  » 
Tamen  in  Confessione  naturse  eam  his  de  causis  respuit  : 
((  Sed  supponamus  corpus  impingens  non  ea  linea,  qua 
partes  corporis  impellendi  occursura  sunt,  sed  alia,  obliqua 
fortasse  incidere  ;  eo  ipso  statim  omnis  reactio,  resistentia, 
reflexio  cessabit  contra  Experientiam. . .  Gohaerentiae  ratio  a 
reactione  et  omnino  motu  plane  reddi  nonpotest  '.  » 

Ergo  si  cohaerentia  illa  atomorum  explicari  non  potest 
neque  quiete  aut  motu  partium,  neque  continuitate,  neque 
praesertim  magnitudine  et  figura,  ((  recte  in  reddenda  Ato- 
morum  ratione  confugiemus  ad  Deum  denique,  qui  ultimis 
istis  rerum  fundamentis  firmitatem  praestet^'  ». 

Itaque    Leibnitius  a.  1668,  cum  Confessionem  naturx 

1  Ibid.,  p.  108. 

2  V.  infra,  p.  sqq. 

^  Confessio  natune,  Gerli.  Phil.,  IV,  p.  108. 
'  Ibid.,  p.  108. 
^  Ihid,,  p.  109 


DE  LEIBNITIO  ATOMORrM  FAIJTORE 


21 


scripsit,  nuUum  principium  ejus  atomismi,  in  quo  versatus 
erat  Democritus  et  Gassendus,  deseruit,  ita  ut  et  atomorum 
motum,  unde  in  natura  omnes  mutationes  omniaque  phse- 
nomena  oriuntur,  et  consistentiam,  et  magnitudinem  figu- 
ramque  determinatam  probaret.  Sed  dum  atomi  notionem 
perpendit,  secum  reputans  id,  quod  omnium  principium 
esse  oportebat,  unde  principium  duceret;  id,  quod  omnium 
necesse  erat  rationem  reddere,  unde  rationem  repeteret,  jam 
tum,  etiamsi  in  Confessione  naturse  nihil  aliud  ei  curae  fuit 
quam  ut  Deum  esse  monstraret,  parabat  atomismum  si  non 
funditus  tollere  (nam  mathematica  naturse  investigatio  non 
potest  ab  eo  non  proficisci),  at  saltem  de  illo  honore  meta- 
physicse  doctrinte,  quem  mentitus  ad  se  trahebat,  dejicere. 
Quare  dici  potest  jam  inde  a  Confessione  naturse  Leibnitium 
accedere  ad  philosophiam  corpuscularem  eo  propius,  quo 
longius  a  mero  atomismo  discedit  :  ultrone,  an  Bacono 
auctore,  indubio  est.  Vide  certe  illud  Baconi  quod  in  fronte 
Confessionis  proposuit. 

Quidquid  id  est,  jam  tum  Leibnitius  adeo  haerebit  in  hac 
sententia,  ut  nunquam  ab  ea  discessurus  sit,  atomum  non 
posse  existimari  primordium  rerum,  vel,  quod  idem  est, 
ejus  iiguram  et  soliditatem  primordia  existimari  non  posse. 
Quibus  enim  nunc  fretus  ad  Deum  ascendit,  eadem  in  epis- 
tolis  ad  Hug-enium  contra  insecabilitatem  atomi,  quce  non 
potest  intellig-i  utnon  perpetuum  miraculum  fisit,  argumenta 
preinet^  Neque  aliter  in  eos  etiam  invehetur,  qui  cohseren- 
tiam  atomi  ad  partium  contactum,  modo  nullum  intercedat 
vacuum^,  reducere  student.  Nunc  quidem  non  eo  prog-re- 
ditur  ut  firmitatem  absolutam  atomi  abjiciat,  miraculumque 
a  Deo  non  sane  perpetuum,  sed  semel  effici  patitur  :  tamen, 

1  V.  epist.  ad  Hugenium,  Gerh.  Math.  II,  pp.  i36,  145,  i55  sqq.  —  Cf. 
Pacidius  Philaletlii,  Archiv,  I,  p.  214.  —  Gf.  etiam  epist.  a  Lud.  Stein  (in 
Archiv,  I,  p.  90)  edit. 

2  V.  in  primis  epist.  ad  Hugenium,  Gerh.  Math.,  II,  pp.  145  et  i55  sqq. ; 
et  Demonstr .  contra  Atomos  sumta  ex  Atomorum  contactu  (1690),  Gerh. 
Phil.,  VII,  pp.  284  sqq. 

ut  ad  principium  quoddam  rerum  atomo  superius  ascendat, 
jam  atomum  illam  resolvere  cogitur  ac  reducere  ad  notio  - 
nem  cujusdam  materiae,  ita  ut  magnitudinis  et  figurae  capax 
sit,  et  ad  principium  quoddam  actionis,  unde  certam  quam- 
dam  magnitudinem  certamque  fig-uram  accipiat.  Quidquid 
autem  hoc  est  principium,  actio  certe  ipsa_,  quae  materiae 
per  spatium  infinite  extensae  terminos  formasque  inducit. 
nihil  aliud  esse  potest  nisi  motus  :  et  atomi  resolutione  Leib- 
nitius  ad  id  ducitur,  ut  ad  naturam  explicandam  ha?c  duo, 
materiam  ab  initio  non  dlvisam  et  motum  qui  eam  dividit, 
in  promptu  habeat,  etiamsi  a  Deo  rursus  principium  motus 
petendum  sit.  Quae  igitur  in  Confessione  naturse  fit  de 
atomis  disquisitio,  jam  Leibnitii  animum  ad  id  comparare 
potuitutab  atomismo,  quem  tantisper  dum  in  Universitate 
interfuit  scholis  probavit,  ad  notionem  transiret  primte  ma- 
terise  in  infmitum  secabilis,  ut  est  spatium,  quam  secat 
motus.  Quse  est,  ut  proprie  dicam,  philosophia  corpuscula- 
ris,  multo  quidem  similior  Gartesii  quam  Gassendi  disci- 
plinee.  Gui  qualem  formam  praestiterit,  jam  videamus. 


GAPUT  II 

—  1668-1669  — 


Leibnitius  etsi  Confessionem  naturx  ea  mente  aggressus 
esse  videtur,  non  ut  e  notione  atomi  nullam  de  natura  rerum 
philosophiam  erui  posse  doceret,  sed  ut  confirmaret  Deum 
esse,  animamque  esse  immortalem,  et  occluderet,  ut  ipse 
dicit,  os  atheis,  tamen  paulatim,  atomo  diUg-entius  perspecta, 
ad  hanc  sententiam  accesserat  ut  arbitraretur  ne  atomum 
quidem  per  se  exsistere,  sed  aliunde  originem  trahere,  non 
igitur  ex  atomo,  sed  ex  iis  quae  eam  determinarent,  id  est  e 
materia  et  motu,  vera  rerum  principia  constare.  Quod 
quidem  jam  in  epistola  (III)  ad  Thomasium  mense  sep- 
tembri  ^  1668  Francofurti  data,  deprehendi  potest,  in  alia 
autem  (VI),  die  2o/3o  aprilis  1669  ad  eumdem  missa  fu- 

1  Haec  epistola  (III)  «  Francof.  6  cal.  Octobr.  1668  »  data  est,  ergo  die 
26  septembris.  Itaque  est  cur  mireris  Gerhardtum  (Gerh.  Phil.,  1,  p.  n, 
in  nota),  quod  Thomasii  responsum  die  2  octob.  datum  est,  contendere 
Leibnitii  epistolam  ante  diem  6  cal.  Oct.  scriptam  fuisse.  An  6  cal.  oct. 
idem  esse  ac  6  oct.  temere  putavit  ?  Vide  Selver  (p.  284,  n.  2),  qui  de  hac 
re  Gerhardtum  jam  reprehendit. 

2  Gerh.  Phil.  I,  p.  26. 

sius  copiosiusque  explicatum  apparet,  cum,  Democrito 
prorsus  relicto,  ad  veram  Aristotelis  philosophiam  —  non 
ita  sane  recte  —  appropincpare  sibi  visus  est,  eamdemque 
cum  recentiorum  philosophia,  seu  reformata,  conciliare. 

Siprimordium  non  est  atomus,  necesse  est  prius  exsistere 
aliquid,  a  quo  magnitudinem  fig-uramcpie  accipiat,  etiamsi 
certam  neque  mag-nitudinem  nec|ue  figuram,  nisi  Deo  adju- 
vante,  ab  eo  possit  accipere  :  illud  est  spatium,  vel  res  per 
spatium  extensa,  seu  materia.  Habes  summam  disquisitionis, 
ad  quam  atomus  in  Confcssione  natiirse  \emi  ;  habes  quoque 
id  in  quo  tota  illa  doctrina  nititur,  quae  epistola  illa  ad 
Thomasium  continetur  :  ante  omnem  qualitatem,  imo  ante 
omne  corpus  niatcria  prima  est,  vel  massa  qufe,  quanquani 
Leibnitius  non  idem  esse  vult  atque  spatium  (nam  «  cras- 
sum  cjuiddam  est  et  impenetrabile  ^  »),  omnes  tamen  spatii 
proprietates  c[ualitatesque  habet  :  infinita  est ,  ut  illud, 
mundumque  implet ;  continuitatem  habet  homogeneita- 
temque 

Quare  ab  initio  nullum  est  in  ea  vacuum,  etsi  supra  dixit 
Leibnitius  sibi  videri  «  necpie  vacuum  neque  plenum  neces- 
sarium  esse,  utroque  modo  rerum  naturam  explicari 
posse  ^  )).  Quod  si  nulli  termini  in  ea  actu  dantur,  nec 
partes,  nec  denique  fig-ura,  cum  figura  sitterminus  corporis, 
colligere  est  ab  initio  neque  atomos,  neque  ullum  corpus 
determinatum  exsistere. 

Ut  corpora  sint,  vel,  c[uod  eodem  recidit,  «  utvarii  in  ma- 
teria  termini  oriantur,  opus  est  discontinuitate  partium.  Eo 
ipso  enim  dum  discontinuae  sunt  partes,  ^habet  quaelibet  ter- 
minos  separatos  (nam  continua  definit  i\ristoteles  ojv  x^, 
eajjxra  ev) ;  discontinuitas  autem  in  massa  illa  prius  continua 

1  Loc.  cit.,  p.  17. 

2  Loc.  cit  ,  p.  17. 

«  Quantitatem  quoque  habet  materia,  sed  interminatam,  ut  vocant 
AveiToistee,  seu  indefinitam;  dum  enim  continua  est,  in  partes  secta  non 
est,  ergo  nec  termini  in  ea  actu  dantur.  »  Loc.  cit.,  p.  18. 
^  Loc.  cit  ,  p.  16. 

duplici  modo  induci  potest,  uno  modo  ut  tollatur  etiam 
simul  contig-uitas,  quod  fit  quando  ita  divelluntur  a  se  ut 
relinquatur  vacuum,  vel  sic  ut  maneat  contiguitas,  quod  fit 
quando  quae  sibi  immediata  manent,  tamen  in  diversa  mo- 
ventur,  v.  g.  duae  sphaerse,  quarum  una  alteram  includit, 
possunt  in  diversa  moveri,  et  tamen  manent  contig-use,  licet 
desinant  esse  continuae  ^  »  Prior  autem  ille  modus,  quo 
discontinuitas  induci  potest,  idcirco,  ut  perspicuum  est, 
pellendus  est  quod,  sequeretur  a  certarum  partium  ad  vacui- 
tates  in  materia  procurandas  »  annihilatio  :  quae  cum  sit 
supra  naturam,  et  inter  miracula,  si  supponatur,  haberi 
oporteat,  necesse  est  missam  facias.  Superest  ut  disconti- 
nuitas  e  motu  oriatur,  «  quia  a  motu  divisio,  a  divisione 
termini  partium,  a  terminis  partium  fig^urse  earum^,  »  erg-o 
a  motu  figurae,  partes  et  corpora. 

Itaque  motus,  et  is  quidem  solus,  praesto  est,  quo  ex 
materia  illa  prius  continua,  qufe  spatium  implet,  corpora 
fiant.  Atque  ultro  etiam  progrediendum  est.  Quod  si  motum 
quies  exciperet,  materiae  omnia  redderentur ;  omnia  in  eam 
dilabi  et  resolvi  consequens  esset.  Itaque  non  corporum 
modo  origo,sed  et  exsistentia  vel  potius  subsistentia  e  motu 
ducenda  est.  Erg-o  omnia  sunt  in  motu,  quippe  cum  nihil 
nisi  per  motum  permaneat,  ita  ut  e  motu,  quo  in  ultimis 
usque  materiae  primae  partibus  discontinuitas  iiiducitur, 
illse  primum  partes,  deinde  earum  magnitudo  et  tigura, 
denique  numerus  et  situs  oriatur 

Per  motum  ig-itur  figura  et  magnitudo  corporalium 
elementorum  primum  determinatur,  deinde  elementis  ipsis 
de  loco  motis,  sccandse^  qufe  dicuntur,  omnes,  seu  quae  sub 


^  Loc.  cit.,  p.  i8. 
2  Loc.  cii.,  p.  18. 

i  f(  Figuram  autem  delinio  terminum  c.vtcnsi,  Mag-nitudinem  numerum 
partium  in  extenso.  Numerum  definio  ununi,  et  unum,  et  unum,  etc,  seu 
unitates.  Situs  ad  figuram  reducitur,  est  enim  plurium  configuratio,  »  Loc. 
cit.,  p.  24. 

sensum  cadunt,  qualitates  corporum  «  visibiles,  audibiles, 
gustabiles,  odorabiles,  tactiles  ^  »,  ita  ut  omnia  phaenomena 
explicari  possint  per  magnitudinem,  Oguram  et  motum  ; 
summa  hfec  est,  ])er  materiam  primam,  qu^e  sine  spatio  non 
intellig-itur,  et  per  motum  :  quanquam  motus  supra  mate- 
riam,  ut  ipse  explicetur,  principium  quoddam  ab  ea  separa- 
tum  requirit,  quod  eam  moveat,  quod  quidem  nihil  nisi 
Mens  universi  rectrix  esse  potest.  Geterum,  ut  a  Deo  creatore 
proficiscitur  motus,  sic  in  natura  omnia  proficiscuntur  a 
motu,  id  est  a  Dei  actione,  et  ea  quidem  quae  semper  sponte 
continuetur,  sponte  permaneat :  unde  fit  ut  Leibnitius  sibi 
visus  sit,  quemadmodum  omnia  per  motum  nasci.  exsistere 
ac  permanere  monstrasset,  ita  quoque  docuisse  quidquid 
moveretur  perpetuo  creari  '^,  perpetuam  esse  creationem  in 
motu     concursu  extraordinario  Dei  prorsus  remoto 

In  hac  igitur  nova  mundi  explicatione  natura  iterum 
pendet  a  Deo,  etsi  omnia  nihilo  minus  mechanice  fiunt  : 
sed  jam  progressus  aliquis  in  principiorum  indag-atione 
apparet.  Gum  enim  atomistica  mundi  explicatio  multa  et 
inter  se  paria  principia,  magnitudinem  figuramque  atomi 
et  motum  postularet,  haec  nova  duo  tantum  postulat,  mate- 
riam,  si  minus  spatium,  et  rursus  motum.  Materia  vero 
determinationem  omnem  adeo  amittit  ut  paulum  absit 
quin  a  mero  spatio  difFerat ;  in  qua  si  animadverteris  motum 
figuras  rerum  describere  ita  psene  ut  mens  in  geometria 
constructiones  efficit,  merito  dices  Leibnitii  mechanismum 
non  jam  ut  ante  a.  1668  atomisticum,  sed  geometricum 
factum  esse,  neque  jam  aliud  requirere  ad  res  explicandas 
nisi  merum  spatium ,  vel  fluidum  quiddam  formarum  omnium 
capax,  prorsus  simile  mero  spatio,  et  motum,  qui  cum  vim 
habeat  in  materia  determinanda  causae  efficientis,  indivi- 
duationis  discriminationisque  principium  vere  dici  potest. 

^  Loc.  ciL.,  p.  20. 
^  Loc.  cit.,  p.  26. 
3  Loc.  cit..  p.  27. 
■*  Loc,  cit.,  p.  33. 

Leibnitius  autem,  quanquam  Aristotelem  cum  recentio- 
ribus  sibi  sumpsit  ut  hac  doctrina  conciliaret,  quanquam 
etiam  ad  Thomasium  scripsit  sese  «  plura  probare  in  libris 
Aristotelis  nspl  (pyfjLvJ^g  ay.poxdscyyg  quam  in  Meditationihus 
Gartesii^  »,  non  Aristotelem  profecto  sequitur,  sed  recen- 
tiores,  neque  Aristotelis  disciplinam  ad  mechanismum 
accommodat,  quin  eam  disturbet  ac  penitus  mutet. 

Scilicet,  ut  inter  se  congruant,  vult  ante  omnia  fiffuram, 
seu  id  ad  quod  recentioribus  et  elementa  et  corpora  recidere 
visa  sunt,  idem  esse  ac  foj^mam  quam  Aristoteles  d^og  seu 
pLop(p'/]V  vocat,  scholastici  vero  substantialem  dicunt.  Neque, 
ut  ille  arbitratur,  si  hoc  et  illud  assimiles,  verba  Aristotelis 
male  torqueas ;  imo  non  aliter  potest  intelligi  quid  ille  vere 
senserit;  necesse  est  slc^o?  ac  figura  idem  sit.  Nonne  enim 
saepe  Aristoteles  ipse  defendit  eamdem  esse  rationem  mate- 
riae  ad  formam  quae  seris  ad  statuae  figuram,  ita  ut  forma 
sine  figura,  non  in  statua  tantum,  sed  in  quolibet  corpore, 
cog-itatione  non  possit  concipi,  re  autem  forma  statuse  vel 
omnino  quaelibet  non  ante  conspici  quam  aes  vel  materia 
certam  figuram  acceperit  ? 

Ceterum  satis  constat,  ut  Leibnitio  videtur,  Aristotelem 
animadvertisse  solo  motu  aeri  formam  statuse,  atque  omnino 
materise  formam  quamlibet  imponi,  qui  ea  mente  Physicam 
tractaverit,  ut  per  transitionem  a  potentia  ad  actum  res 
sensibus  subjectas  explicaret,  hanc  rursus  transitionem  solo 
motu  effici  putaret,  ita  ut  nihil  aliud  in  summa  Physicis 
seu  naturae  venatoribus  propositum  esse  censeret,  nisi  ut 
ens  mobile  et  quidquid,  ut  sit,  ens  tale  postulat^  intueren- 
tur.  Quare  «  in  8  phys.  Auditus  libris  »  nihil  aliud  tractat 
nisi  ((  figuram,  magnitudinem,  motum,  locum,  tempus^  ». 
Quin  etiam  in  tertio  ipse  libro  declarat  «  omnem  naturalem 
scientiam  esse  circa  magnitudinem  (cui  scilicet  connexa  est 


1  Loc.  cit.,  p.  i6. 

2  Loc.  cit.,  p.  21. 

ligura),  motum  et  tempus  ^  »,  et  aliis  locis  subtilius,  ita  ut 
verbis  ipsis  sententiam  recentiorum  assequatur,  <(  natura- 
lem  scientiam  agere  de  materia  et  motu  ». 

His  argumentis  putat  Leibnitius  id,  quod  defendit,  con- 
lirmari.  Nec  satis  habet  confirmare  ;  illustrare  etiam  se  id 
posse  conlidit,  cum  ostendit  ludum  et  jocum  esse  qua:'cum- 
que  a  Scholasticis  contra  originem  formarum  ex  potentia 
materiee  mota  sint  :  qui  si  difficultatibus  semper  irretiti 
fuerunt,  ex  eo  lit  quod  sensum  Aristotelis  mire  deprava- 
runt.  Qua  autem  ratione  id  illustret,  videamus.  Res.  credo, 
insperata  erit,  Aristotelem  jam  cartesianum  fieri^  prsesertim 
cum  ipse  Leibnitius  se  cartesianum  esse  neget.  Atque  ipsi 
locus  erit  opportunus  ad  dicendum,  quae  de  materia  et 
motu,  de  corporum  natura  ac  de  resolutione  omnium  sensi- 
bilium  qualitatum  ad  liguram  motumque  sentiat. 

Duse  res  sunt  in  primis,  quibus  in  philosophia  aristote- 
lica  Scholastici  haiserunt.  Altera  ad  materiam  vel  meram 
potentiam,  altera  ad  formas  formarumque  originem  spectat. 
Nam  si  nihil  est  nisi  per  formam,  vel  per  materiam  cum 
forma  junctam,  ut  tes,  qure  est  statuyp  materia,  asrisque 
materia  non  concipi  possit  sine  forma  aliqua,  quid  est  quod 
exsistentia  quoquo  modo  materias  primae  assignetur?  Quam 
exsistere  necesse  est,  ut  substratum,  quod  'jTroxc^asvov  greece 
dicitur,  forma?  pr8ebeatur,quid  vero  sit,  forma  detracta,  non 
intellig-itur.  Forma  rursus,  quam  essentiam  esse  rerum 
dicit  Aristoteles,  sine  materia,  quid  tandem  est?  quae  est 
praesertim  origo  formarum  in  mundo  exsistentium?  Oportet 
fingas  aut,  ut  Plato,  in  intelligibili  mundo  eas  separatim 
exsistere  aut  ex  potentia  materiae  oriri.  Sed  illud  Aristoteles 
valde  repudiat,  quod  non  animo  concipi  possit  quse  sit 
Idese  platonicse  ratio  ad  sensibilia,  v.  g-r.  quemadmodum 
iis  illa  motum  praebeat ;  hoc  vero  magnopere  a  Scholasticis 
respuitur,  quod  ad  annihilationem  formae  ducat  aut  ad  hanc 

^  ArisL.  Phys,,  III,  4,   202  b.  3o  :  «  stcci  o  eTttv  ■/)  Tizp\  ■^■jGtio:  tTzirTxrf^iYi 

opinionem,  qua  nuper  etiam  Gonringius^  formas  ex  nihilo 
oriri  defenderat. 

Hinc  vero  jam  omnes,  ut  ait  Leibnitius,  Scholasticorum 
nodi  solvuntur,  statim  ut  et  materia  dicitur  esse,  si  non 
spatium,  id  certe  quod  ante  omnem  formam,  ante  omnem 
motum  «  extensionem  habet  a  spatio  quod  replet^  »,  forma 
autem  «  nihil  aliud  esse  quam  fig-ura  » 

Massa  enim  illa,  qu.se  spatium  implet,  et  ab  eo  nihil 
dilfert  nisi  quod  est «  crassum  quiddam  et  impenetrabile  », 
quaecumque  Aristoteles  vult  esse  in  materia  prima,  habet. 
Primum  forma  omni  caret,  quippe  in  qua  ,  continua  cum  sit 
non  secus  ac  spatium,  sit  «  nuUa  diversitas,  mera  homoge- 
neitas,  nisi  per  motum  ^  »  ;  quanquam  etiam  ante  omnem 
formam  actu  entitativo  praedita  est  :  «  Primum  de  actu  ejus 
entitativo  ante  omnem  formam,  quaerunt.  Et  respondendum 
est,  esse  eam  ens  ante  omnem  formam,  cum  habeat  existen  - 
tiam  suam.  Illud  omne  enim  existit,  quod  in  aliquo  spatio 
est,  quod  de  massa  illa  omni  licet  motu  et  discontinuitate 
carente  negari  non  potest*'.  » 

Nunc  vero  «  a  materia  transeamus  ad  formam,  per  dispo- 
sitiones.  Hic  si  formam  supponamus  nihil  aliud  esse  quam 
figuram,  rursus  omnia  inire  concinent.  Nam  cum  figura  sit 
terminus  corporis,  ad  figuras  materiae  inducendas  opus  erit 
termino.  Ut  igiturvarii  in  materia  termini  oriantur,  opus  est 

discontinuitate  partium^   Ex  his  patet,    siquidem  ab 

initio  massa  discontinua  seu  vacuitatibus  interrupta  creata 
sit,  formas  aliquas  statim  materiae  concretas  esse ;  sin  vero 
ab  initio  continua  est,  necesse  est  ut  formae  oriantur  per  mo- 

tum  ,  quia  a  motu  divisio,  a  divisione  terminipartium,  a 

terminis  partium  figurae  earum,  a  figura  formae,  erg-o  a  motu 

i  Gerh.  Phil  ,  I,  p.  18. 

*  Loc.  cit.,  p.  17. 
Loc.  cit.,  p.  18. 

*  Loc.  cit.,  p.  17. 
^  Loc.  cit.,  p.  17. 

^  Loc.  cit.,  p.  17  sq. 
7  V.  supra,  p.  24. 

form^e.  Ex  quo  patet,  omnem  dispositionem  ad  formam  esse 
motum,  patet  quoque  solutio  vexata.^  de  origine  formarum 
controversise  » 

At  enim  forma  est  divisibile  quiddam,  ut  fig-ura.  —  Sed 
oportet  discernere  rem  figuratam,  cujus  divisibilitas  e  materia 
oritur,  afigura  ipsa  qua?  non  est  divisibilis  :  «  Nec  obstatquod 
g-eneratio  fit  in  instanti,  motus  est  successivus,  nam  genera- 
tio  non  est  motus,  sed  finis  motus ,  j  am  motus  finis  est  in  ins  tanti . 
nam  figura  aliqua  ultimo  demuminstanti  motus  producitur 
seu  generatur,uti  circulus  extremo  demum  momento  circum- 
g-yrationis  producitur.  Ex  his  etiampatet,  cur  forma  substan- 
tialis  consistat  in  indivisibili,  nec  recipiat  mag-is  aut  minus. 
Nam  et  figura  non  recipit  magis  aut  minus.  Etsi  enim  cir- 
culus  sit  circulo  major,  non  tamen  estcirculus  altero  magis 
circulus,  nam  circuli  essentia  consistit  in  aequalitate  linea- 
rum  a  centro  ad  circumferentiam  ductarum,  jam  aequalitas 
consistit  in  indivisibili,  necrecipit  magis  aut  minus^.  » Itaque 
materiae  et  formse  realis  est  existentia  :  quod  quidem,  si  ab 
ipsis  Aristotelis  verbis  recedit,  certe  discij^linse  ejus  non 
repugnare  Leibnitio  videtur  :  «  Neque  enim  absurdum  est, 
intimam  partium  lig-uram  dici  formam  substantialem  :  nihil 
enim  in  rebus  corporeis  figura  prius,  simplicius  et  a  materia 
abstractius  cogitando  consequi  licet.  Ipse  Aristoteles  za 
^a9yiij.cizr/,y.,  i.  e.  spatium  seu  determinationem  ejus,  figuram, 
substantiam  esse  admisit,  idque  vel  eo  argumento,  quod 
circa  haec  objecta  versatur  Geometria,  post  Metaphysicam 
perfectissima  scientiarum.  Objectum  autem  scientiae,  ipsius 
Aristotelis  decretis,  substantia  est.  Si  igitur  figura  substan- 
tiale  quiddam  est,  si  ad  corpus  pertinens,  si  denique  a  ma- 
teria  reapse  distincta,  quid  aliud,  quam  forma  substantialis 
erit?  Imo  spatium  ipso  pene  corpore  est  subtantialius.  Nam 
sublato  corpore  manet  spatium  et  dimensio  ejus,  quod  nullo 


^  Loc.  cit.,  p.  i8.  Gf.  ep.  (III)  ad  Thom.,  loc.  cit.,  p.  lo. 
Loc.  cit..,  p.  20.  Gf.  p.  10. 

alio  corpore  succedente  vacuum  dicitur,  non  contra  sublato 
spatio  manet  corpus  » 

Forma  igitur  e  materia  oritur  per  motum ;  qui  cum  sit 
non  solum  mutatio  ipse,  sed  etiam  principium  mutationum 
omnium,  principium  est  quoque  non  formarum  solum, 
sed  etiam  accidentium  proprietatumque  in  rebus,  seu  qua- 
litatum  )) 

^  Ep.  (III),  ad  Thoni.,  Loc.  cit.,  p.  lo.  —  Eadeiii  in  epistota{Vl)  ad  Tho- 
niasiuni  a.  1669  scripta  fusius  etiam  copiosiusque  disserit  :  «  Ceeterum 
iiguram  esse  substantiam.  aut  potius  spatium  esse  substantiam,  figuram 
esse  quiddam  substantiale,  probaverim,  quia  omnis  scientia  sit  de  substan- 
tia,  Geometria  auteni  quin  scientia  sit  negari  non  possit.  Respondisti, 
citius  a  te  locum  afferri  posse,  quo  Aristoteles  Geometriam  esse  scientiam 
negaverit,  quam  ego  producturus  sim  quo  dixerit.  Ego  vero  non  dubito, 
vir  Cl.,  esse  aliqua  loca  Aristotelis,  quae  huc  trahi  torquerive  possint,  sed 
tamen  ea  infinitis  aliis  ejus  confessionibus  obrui  puto,  etc...  Demonstrat 
(sc,  Geometria)  figuras  ex  motu..  et  per  consequens  a  priori,  et  ex 
causa.  Geometria  igitur  vera  scientia  est.  Ergo  non  invito  Ai^istotele  sub- 
jectum  ejus,  nempe  spatium,  substantia  erit...  Ecce  enim  locum  Aristo- 
telis  i3.  Met.  text.  -3  ,  quo  expresse  dicit,  Geometriam  abstrahere  a  mate- 
ria,  fme  et  efficiente;  quo  supposito  sequitur,  ut  vel  de  forma  substan- 
tiali  vel  de  accidentali,  agat.  Sed  non  agit  de  accidentali,  quia  forma 
accidentalis  in  sua  definitione  rcali  involvit  subjectum  in  quo  est,  seu 
materiam,  cum  tamen  Aristoteles  dicat  Geometriani  a  materia  abstralxei*e. 
Ergo  Geometria  agit  de  forma  substantiali.  »  Loc.  cit.,  pp.  21  sq. 

"'  «  Restat  nunc  ut  ad  mutationes  veniamus.  Mutationes  enumerantur 
vulgo  et  recte  :  generatio,  corruptio,  augmcntatio,  diminutio,  alteratio  et 
mutatio  localis  seu  motus.  Has  omnes  putant  recentiores  per  motum  loca- 
lem  solum  explicari  posse.  Et  primum  de  augmentatione  et  diminutione 
manifesta  res  est:  mutatio  enim  quantitatis  in  toto  fit,  dum  pars  locum 
mutat,  et  vel  accedit  vel  decedit.  Restat  ut  generationem  et  corrujotionem 
et  alterationem  explicemus  per  motum...  Geterum  tam  generatio  et  cor- 
ruptio,  quam  alteratio  explicari  per  subtilem  partium  motum  potest... 
Ex  his  patet,  sola  figurae  et  situs  in  supei'ficie  mutatione  colores  oriri : 
idcm  de  luce,  calore  et  omnibus  qualitatibus,  si  locus  pateretur,  facile 
explicari  posset.  Jam  vero,  si  qualitates  per  solum  motum  mutantur,  eo 
ipso  et  substantia  mutabitur  :  mutatis  enim  omnibus,  imo  et  quibusdam, 
requisitis,  res  ipsa  toUitur,  v.  g.  si  vel  lucem  vel  calorem  sustuleris, 
ignem  sustuleris.  Utrumque  motu  inhibito  efleceris  ut  taceam  essen- 
tiam  a  qualitatibus  suis  non  nisi  relatione  ad  sensum  differre,  Uti  enim 
eadem  civitas  aliam  sui  faciem  offert,  si  a  turri  in  media  urbe  despicias 
quod  perinde  est  ac  si  essentiam  ipsam  intueare  ;  aliter  apparet,  si  extrin- 
secus  accedas,  quod  perinde  est  ac  si  corporis  qualitates  perspicias  ;  et 
ut  ipse  civitatis  externus  aspectus  variat,  prout  a  laterc  orientali  aut 
occidentali  dis-accedis,  itasimiliter  pro  varietate  organorum  variant  qua- 
litates.  Ex  his  jam  facile  patet,  omnes  mutationes  per  motum  explicari 
posse.  »  Epist.  (VI)  ad  Thom.,  loc.  cit.,  p,  19.  —  Cf.  epist.  (III).  loc.  cit., 
p,  10.  Notandum  est  in  transilu  qua   ratione,   similitudine  ex  diversis 

Quid  plura  ?  doctrinam  recentiorum  contendit  eam  esse 
quse  principium  motus  a  primo  motore  repetat,  ita  ut  cum 
Aristotele  etiam  in  hac  re,  ut  ei  videtur,  consentiat  :  «  Ma- 
teria  per  se  motus  expers  est.  Motus  omnis  principium 
Mens,  quod  et  Aristoteli  recte  visum.  Nam,  ut  huc  quoque 
veniam,  nuUibi  Aristoteles  formas  quasdam  substantiales 
ejusmodi  sibi  imaginatus  videtur,  quee  per  se  sint  causa 
motus  in  corporibus,  quemadmodum  Scholastici  capiunt ; 
definit  quidem  naturam  principium  motus  et  quietis,  et 
formam  materiamque  vocat  naturam^  formam  autem  magis 
quam  materiam,  sed  hinc  quod  Scholastici  volunt  non  sequi- 
tur,  formam  esse  ens  quoddam  immateriale,  brutum  tamen 
in  corporibus ,  quod  ipsum  sponte  sua  sine  externa^  rei 
concursu  motum  corpori,  verbi  ^-ratia  lapidi,  prsebeat.  Nam 
forma  quidem  est  causa  et  principium  motus.  sed  non  pri- 
mum.  Neque  enim  corpus  movetur,  nisi  ab  extrinseco 
moveatur,  ut  recte  Aristoteles  non  dicit  tantum,  sed  et 

demonstrat        Forma  igitur  est  principium  motus  in  suo 

corpore,  et  corpus  ipsum  est  principium  motus  in  alio 
corpore,  fateor  ;  sed  primum  principium  motus  est  prima  et 
realiter  a  materia  abstracta  forma  (qua?  scilicet  est  elliciens), 
nempe  Mens.  Hinc  in  solas  mentes  cadit  libertas  et  sponta- 
neum.  Absurdum  ergo  non  est,  unicam  ex  formis  substan- 
tialibus  mentem  principium  motus  primum  dici,  c^eteras  a 
mente  motum  habere.  Et  hoc  argumento  adscendit  ad  pri- 
mum  motorem  » 

Inde,  primo  aspectu,  plane  perspicuum  est  Leibnitium, 
Aristotelis  sententiam  male  interpretatum ,  id  quasi  per 
vim  extorsisse  ut  ad  recentiorum  eam  accommodaret,  tan- 
tum  abest  ut  eam  secutus  sit.  Neque  me  fug-it,  ut  ex  hac 
epistola  ipsa  (VI)  apparet,  eum  non  sibi  visum  esse  verbis 
Aristotelis  servire.  qufe  a  puero  cognita  habebat,  sed  esse 

unde  prospectus  est  in  urbem  quamlibet  locis  ducta,  Leibnitius  doceat 
non  aliter  sensibiles  qualitates  percipi  quam  relatione  qua?  est  loci  ubi  stat 
qui  percipit  ad  locumin  quo  res  perceptae  et  ad  ordinemquo  percipiuntur. 
1  Loc.  cit..  p.  22. 

confisum  sententiam  illius  posse,  ut  sic  dixerim,  dilatari, 
ita  ut,  emendatione  quadam  allata,  cum  nova  illa  cong-rueret. 
Sed  quid  refert?  Vetus  dictum  est  tradiittore  traditore  : 
iVristotelem  ille  non  interpretatus  est,  sed  in  pravum  detor- 
sit,  vimque  ei  intuiit.  Neque  aliter  fieri  potuit  :  perinde 
enim  erat,  quasi,  ut  aiunt,  aquam  a  pumice  postularet. 

Etenim  quantum  inter  se  ista?  doctrinse  repugnent,  in 
aperto  est.  Hoc  in  recentiorum  philosophia  maximum  est, 
hoc  caput  vere  est  et  quasi  cardo  (quod  quidem  Leibnitius 
probat  et  iis  assentitur),  etsi  in  natura  omnia,  demptis  exten- 
sione  et  impenetrabilitate,  a  motu  oriuntur,  ita  ut  motus, 
non  figurarum  modo  sed  et  formarum  (quales  vult  esse 
Aristoteles),  hoc  est,  realitatis  cujusvis,  seu  accidentis,  seu 
substantiee,  principium  sit,  tamen  nullum  corpus,  si  quiescit, 
per  se  moveri ,  si  movetur ,  per  se  quiescere  ;  ut  brevi 
praecidam,  necesse  esse,  sive  moveatur  sive  quiescat,  suo 
statu  maneat.  Quod  huc  redit,  motum  per  se  ipsum  servari, 
ita  tamen  ut  in  unoquoque  moto  sine  ulla  intermissione  hac 
duplici  leg-e  mutetur,  ut  et  iners  massa  habeatur,  et  quan- 
titas  motus  eadem  semper  in  mundo  permaneat.  Ne  multa , 
e  motu  semper  fiunt,  ut  substantia?,  sic  accidentia  ;  nun- 
quam  ex  his  ipse  oritur. 

Aristoteli  vero  prorsus  contra  ea  visum  est.  Qui  etsi  arbi- 
tratur  motum  esse  id  quo  transitio  a  potentia  ad  actum  sub 
oculoscadat,  fig-uram  ig-itur  corporume  motu  quodam  modo 
pendere,  tamen  tantum  abest  ut  motum  esse  principium 
formse  eamdemque^  ut  defendit  Leibnitius,  formam  esse  ac 
figuram  censeat,  forma  in  locum  cujusdam  causa?  provecta, 
transitum  illum  a  potentia  ad  actuin  et,  motu  adhibito, 
figuram  efflcere  ei  videtur.  Quin  etiam  compagi  illimateriae 
ac  formse  quam  ens  naturale  appellat,  eam  affing-it  potesta- 
tem  ultro  movendi  aut  quiescendi  :  quo  pacto  in  forma 
collocatum  manet  principium  et  motus  qui  ens  determinat, 
et  motus  quo  ens  determinatum  movetur.  Motum  igitur 
effici  et  servari  existimat  per  formas  illas  incorporales,  quas 
optimo  quidem  jure  e  scientia  ejiciendas  esse  statuit  Leibni- 

3 

tius  :  adeo  utmotum  rectilineum  uniformemque  servari,  non 
continuata  causa  aliqua  quae  eum  servet,  haud  ita  sane 
earum  dissimili  quae  eum  efficiunt,  concipere  non  potuerit  : 
nedum  illi  placeat  materiam  per  se  esse  inertem,  motusque 
eamdem  in  mundo  quantitatem  permanere. 

Porro  neque  cum  figura  forma  substantialis  (idque  postea 
Leibnitius  cernet  amplius),  neque  cum  materia  ea  prima 
quffi,  dempi3i antitypia  seu  impenetrabilitate,  ut  dictum  est, 
nihil  prope  a  spatio  differt,  materia  illa  alia  prima  confundi 
potest,  in  qua  ante  omnia  potentiam  ponebat  x\ristoteles  : 
quse  potentia  etsi  privatio  est,  tamen  jam  quasi  actum 
quodam  modo  in  se  includit,  tantumque  abest  ut  idem  esse 
ac  spatium  Aristoteles  defenderit,  ut  Platonem  reprehendat 
quod  in  hanc  confusionem  delapsus  sit  \  ipse  vero  locum 
esse,  spatium  nullum  esse  contendat. 

Itaque  haec  conciliatio,  in  quam  Leibnitius  incubuit,  pror- 
sus  non  poterat  confici ;  nam  liquet  cum  materiae  ac  spatii, 
tum  formae  notiones  admodum  inter  se  discrepare,  cum 
Aristoteles  corporibus  et  «  naturis  »  [GzoLyfiy)  facultatem 
ultro  quiescendi  aut  movendi  tribuat,  recentiores  vero  in 
illo  prsesertim  inertiae  principio  omnem  artem  mechanicam 
consistere  velint.  Qua  etiam  decausa,  cum  deprimo  motore 
uterque  agit,  Leibnitius  profecto  cum  Aristotele  verbis 
consentit,  sed  re  discrepat  :  alter  enim  putat  Deum  esse 
causam  aliquam  efficientem^,  quae  materiae  per  se  inerti, 
motus  quidem  sed  non  sponte  movendi  capaci,  motum 
prsebeat;  alter  vero  esse  causamfinalem,  quse  cum  materiam 
adsese(tanta  est  in  ea  perfectio,  tanta  species)  quasi  alliciat, 
appetitio  quaedam  in  hac  nascitur,  quae  tanquam  vis  innata 
materise  etpenitus  infixa,  eam  ad  movendum  adducat.  Quid 
huic  cum  illa  ?  Quid  cum  mechanismo  ?  Qua  posita,  nuUa 
jam  phaenomena  ordine  ac  ratione  fieri,  nihil  ad  leg^em  mo- 
veri  potest. 

Posterius  sane  Aristotelis   doctrinam  Leibnitius  planius 

1  Phys.,  IV,  2,  209  b. 

2  V,  supra  p.  3a :  «  quae  scilicet  est  efficiens,  nempe  Mens.  » 

percipiet,  cum,  mechanismo  exacte  perpenso,  nihil  jam 
aliud  putabit  esse  motum  et  corpora  et  spatium  ipsum  nisi 
phsenornena,  mire  quidem  inter  se  apta,  alia,  ut  nobis  viden- 
tur,  ex  aliis  nexa,  et  in  ordinem  quemdam  redacta,  quse 
fundamentum  in  Ente  habeant.  Tum  formis  substantialibus 
locus  rursus  in  explicatione  rerum  dabitur,  sed  ita  ut  a 
fig-uris  geometricis  prorsus  differant,  et  a  re  mechanica 
abhorreant,  et  in  mundo  vim  quamdam  ac  momentum 
habeant,  salvo  phae.no menbn  ordine,  salvis  motus  legibus. 
Nunc  vero,  cum  in  motu  ac  spatio  corporibusque  realitatem 
ipsam  ponit,  cum  vult  in  mundo  exsistere  formas  substan- 
tiales,  nonut  sint  incorporales,  sed  ut  sint  figurae  ac  termini 
motus,  nihil  aliud  efficit  nisi  ut  sententiam  Aristotelis  male 
interpretetur  et  funditus  toUat  :  tantum  abest  ut  eam  cum 
Philosophia  reformata  conciliet,  tantum  etiam  abest  ut  ab 
ea  quidquam  hauserit. 

Non  Aristotelem  ig-itur,  sed  Gartesium  potius  in  epistola 
illa  (VI)  ad  Thomasium  Leibnitius  secutus  est.  Neque  me 
fugit  eum  se  fateri  «  nihil  minus  quam  cartesianum  esse^  ». 
Etsi  vero,  dum  ab  Aristotele  veram  de  natura  doctrinam 
simulat  se  petere,  videtur  in  Gartesium  quodam  modo  irri- 
dere-,  qui  nullius  vestigiis  se  insistere  jactabat:  etsi,  dum  de 
consensu  veteris  et  nova?  philosophia^  agit,  vehementer 
negat  se  Gartesiani  cujusdam,  Joannis  Raei^,  auctoritatem 
sequi,  nimia  scilicet  religione  captus,  ne  quid  a  Gartesio 
accepisse  videatur,  tamen  ad  Gartesium  propius  accedit 
quam  ut  fortuito  et  ex  casu  factum  esse  putemus. 

Gartesius  enim  primus,  materiam  idem  esse  atque  exten- 
sionem  arbitratus,  in  eam  cogitationem  inciderat  ut  ex  hujus 
notione  mentibus  nostris  insita  omnes  illius  proprietates, 
id  est  continuitatem^  homogeneitatem,  infinitudinem  duceret, 
hancque  esse  quiddam  mere  fluidum,  in  infinitum  divisi- 

1  Gerh.  Phil.,  I,  p.  i6, 

2  V.  Selver,  p.233,  n.  i. 

3  Ep.  {VI)  Rd  Thom.,  Gerh.  Phil.,  I,  pp.  20,  21. 

bile,  nonseciis  ac  spatium,  ideoque  formarum  infinite  capax, 
iingeret.  Pra^terea  defenderat  divisionem,  unde  orirentur 
termini  ac  formae,  hoc  est  corpora,  ut  in  spatio  geometrae 
ideali  seu  essentiali,  ita  in  spatio  reali  per  motum  effici; 
motum,  ut  in  figuris  geometricis  lineas,  ita  in  corporibus  ter- 
minos  generare ;  motu  in  corporum  partibus  seu  corpusculis 
posito,postsensus  movente,  corporum  secundas,quasdicunt, 
qualitates,  sive  sensibiles,  lumen,  colorem,  pondus,  asperita- 
tem^  g-labritiem  aliaque  omnia  fluere;  Deum  vero  esse  qui, 
spatioabessentia  adexistentiam  ita  ducto,ut  statim  ahorlr/ine 
muncli  partes  spatii  ((  diversimode  moverentur  ^  ».  motum 
in  mundo  procrearet  et  integrum  conservaret;  e  motu  deni- 
que  oriri  omnia  et  per  motum  etiam,  seu  per  creationem 
perpetuam  vel  continuatam,  omnia  exsistere  ac  permanere. 

Quse  cartesiansePhysicae  principia  si  cum  Leibnitii  epistola 
ad  Thomasium  conferas,  fatendum  est  inter  se  itaconvenire 
ut  fortuito  accidisse  vix  verisimile  sit.  Clarior,  ut  opinor, 
res  est  quam  ut  in  ea  immorari  velim. 

Neque  tamen  neg-averim  locos  esse  quosdam,  non  ita 
sane  leves,  quibus  satis  longe  a  Gartesio  Leibnitius  dissideat. 
Primum,  c^uod  quidem  mirum  est,  dum  vacuum  respuit  ac 
docet  materia  spatium  impleri,  nunquam  nos  monet  motum 
non  effici  posse  nisi  circulo,  quo  quidem  in  principio  Car- 
tesii  cosmolog-ia  tota  nititur.  Anno  demum  intermisso  Leib- 
nitius  in  Theoria  motus  abstracti  id  assequetur^. 

Deinde,  atque  hsec  quidem  praecipua  est  inter  eos  discre- 
pantia,  non  patitur  Leibnitius  materiam  cum  mero  spatio 
confundi.  Materia  sane  a  spatio,  quod  implet,  habet  exten- 
sionem,  sed  ab  eo  sua  propria  natura  differt,  id  est  impene- 
trabilitate.  Scribita.  1669  adThomasium  :  ((  naturam  ipsam 

1  Princip.  Philos.,  pars  II,  XXXVI  : «  Et  generalem  (sc.  causam  motus) 
quod  attinet,  manifestum  mihi  videtur  illam  non  aliam  esse,  quam  Deum 
ipsum,  qui  materiam  simul  cum  motu  et  quiete  in  principio  creavit...  Unde 
sequitur  quam  maxime  rationi  esse  consentaneum,  ut  putemus  ex  hoc 
solo,  quo(i  Deus  diversimode  moverit  partes  mnterise,  cum  primum  illas 
creavit,  jamque,  etc...  » 

2  Theorem.  22.  Gerh.  Phil.  IV,  p.  2^4.  —  Cf.  ep.  ad  Arnaldum,  loc.  cit., 
I,  PP-  7»»  7^- 

materiae  in  eo  consistere  quod  crassum  quiddam  sit  et  im- 
penetrabile^  »  ;  item  paulo  infra  :  «  essentiam  materiae  seu 
ipsam  formam  corporeitatis  consistere  in  avzixyma  seu  im- 
penetrabilitate  »  ,  e  qua,  ut  exactu  entitativo,  mobilitatem, 
non  praesentem  motum,  habet  :  ((  Crassum  quiddam  est  et 
impenetrabile,  et  per  consequens  alio  occurrente  (dum 
alterum  cedere  debet)  mobile'^  ».  Materiam  igitur  a  spatio 
esse  sejunctam  in  aperto  est.  Gave  autem  ne  hanc  distinc- 
tionem,  quae  quidem  longo  post  intervallo  in  perfectiore 
Leibnitii  philosophia  maximi  momenti  ac  ponderis  futura 
est,  majorem  nunc  per  se  esse  arbitreris,  quam  aequum  est. 
Quae  dum  sejungit,  sensum  potius  communem,  cui  nihil  est 
corporale  nisi  quod  tactui  resistit^,  quam  rationem,  ad 
quam  acute  Cartesius  dijudicaverat  nihil  nisi  extensionem, 
figuram,  motumque  pertinere,  ille  secutus  est.  Indicio  est 
quod  in  hac  ad  Thomasium  epistola  nullas  alias  materise, 
quse  aliquid  revera  sint  et  philosophiae  naturali  proficiant, 
proprietates  assignat,  nisi  qua?  ex  extensione  seu  mero 
spatio  fluunt  :  homo2^eneitatem,  continuitatem,  divisibilita- 
tem.  Mobilitas  sane  additur  :  sed  quid  est  cur,  ut  materise, 
ita  et  spatii  partibus  non  tribuatur?  prsesertim  cum,  haud 
secus  ac  Cartesius^  ille  a  Deo  motum  repetat,  qui  partes 
materiae  determinet.  Quidni  et  in  spatio  Deum  partes  sic 
determinare  liceat?  Porro,  determinatione  facta,  nihil  jam 
impedit  —  ut  ipse  in  Hypothesi  Physica  nova,  sententia 
mutata,  mox  dicturus  est  —  quin  ex  suo  ipsarum  motu 
varios  resistentiae  gradus,  hoc  est,  impenetrabilitatem  mo- 
bilitatemque  accipiant.  Quid  igitur  sibi  vult  ista  distinctio? 
Imo  ea  est  quae,  in  praesentia,  damnum  Leibnitio,  non 
quaestum  afferat.  Nam  materia,  si  crassa  est  atque  impene- 
trabilis,  qui  jam  potest,  ut  vult  Leibnitius,  a  motu  dividi, 

1  Loc.  cH.,  I,  p.  17,  Gf.  p.  24. 

2  Loc.  cit.,  pp.  17  et  24. 

3  «  Quidquid  vero  non  vident  tantum,  sed  et  tangunt,  id  est  in  quo 
avTiTUTiiav  reperiunt,  id  vocant  corpus;  quidquid  vero  avTiTuuia  caret,  id 
negant  esse  corpus.  »  Loc.  cit.^  p.  26. 

ut  omnium  formarum  capax  sit  ?  Quod  si  tollitur,  id  in 
quo  prsecipue  constat  philosophia  corpuscularis  tollitur. 

Satis  jam  inde  perspicuum  est  Leibnitium  non  ita  Car- 
tesium  sequi  ut  ne  pedem  quidem  ab  eo  discedat,  cum  au- 
tem  cartesianos  eos  tantum  appellet  qui  disciplinam  ejus 
vel  in  minimis  amplectantur^,  optimo  quidem  jure  negare  po- 
tuisse  se  esse  cartesianum.  Verum  tamen  haud  dubium  est 
quin  e  cartesiano  fonte  multa  hauserit.  Atque  equidem  certo 
scio  illum  non  prius  Gartesii  opera  diligenti  manu  versavisse, 
quam  Parisios  iter  faceret  :  neque  enim  est  cur  in  dubio 
ponantur,  quae  ipse  de  hac  re  testatus  est^.  Nihil  adhuc  de 
Gartesii  doctrina  nisi  ab  aliis  didicit  ^ ;  sed  ita  didicit,  ut 
rectissime  de  ipso  judicet.  Vide  quam  vehementer  hoc  in 
Gartesio  reprehendat  quod  Physici  methodum  magis  defi- 
nierit  quam  secutus  sit,  quodque  in  Phjsica  nimium  abusus 
sit  hypothesi^. 

Multa  alia  manifestum  faciunt,  etiamsi  Gartesii  libros 
nondum  in  manus  sumpsisset,  nihil  in  cartesiana  doctrina 
alicujus  momenti  fuisse,  quod  eum  falleret.  Nam  distinc- 
tionem  rei  extensse  ac  cogitantis  probat,  in  eaque  nititur  ut 
demonstret  praeter  extensionem  ac  cogitationem  ens  esse 

1  Loc.  cit.,  p,  i6. 

2  Vid.  in  primis  epist.  (I)  ad  Foucher  a.  ferme  1674,  non,  ut  proposuit 
Gerhardtus  (Phil.,  I,  p.  369  in  nota),  a.  1676  (quod  quidem  recte  animad- 
vertit  Lud.  Stein,  Leihnitz  nnd  Spinosn.  p.  42,  n.  2)  datani  (V.  supra, 
p.  10).  —  De  Cartesii  operibus,  scu  editis  seu  manuscriptis,  quce  summo 
studio  Parisiis  pei^cgit,  adeo  ut  quaedam  etiam  ex  iis  excerpserit,  vide 
Gerh.  Phil.,  IV,  pp,266  et  276.  —  Selverum  (p.  246),  qui,  libello  Leibnitii 
de  Vita  beata  inscripto  usus,  docet,  ut  sibi  quidem  videtur,  accurate  in 
philosophia  Gartesii  cognoscenda  vel  in  operibus  ejusdem  legendis,  ante- 
quam  Parisios  iter  fecit,  incubuisse  Leibnitium,  ab  Erdmanno  in  errorem 
inductum  esse  suspicor,  qui  hunc  libellum  circa  a.  1669  (Erdm.,  p.  XI) 
scriptum  esse,  falso  quidem,  existimavit.  Ilkid  contra  proxime  accedit  ad 
verum,  ut  recte  animadvertit  Lud.  Stein  (p.  60,  n.  3)  hunc  libeHum  e 
Cartesii  epist.  ad  Elisabeth  a  Leibnitio  tum  excerptum  esse  (V.  Trcndc- 
lenburg,  Hist.  Beitr.,  II,  p,  192)  cum  Parisiis  egit,  circa  a.  1673. 

3  V.  supra,  p.  1 1. 

4  ((  In  Cartesio  ejus  methodi  tantum  propositum  teneo;  nam  cum  in 
rem  praesentem  ventum  est,  ab  illa  severitate  prorsus  remisit,  et  ad 
Hypotheses  quasdam  miras  ex  abrupto  delapsus  est,  quod  recte  etiam 
reprehendit  in  eo  Vossius  in  libro  de  Luce.  »  Gerh.  PhiL,  I,  p.  16. 

nullum^  primam  igitur  moius  causam,  si  extra  corpus 
quaerenda  sit,  nihil  aliud  esse  posse  nisi  mentem'^.  Prseterea, 
illa  Gartesii  analysi  usus,  evincit  sensibiles  qualitates, 
prseter  extensionem  (quod  Gartesio  visum  est)  et  antitypiam 
(quam  ipse  addit),  corpori  adimi  posse^^  ita  ut  tamen  ma- 
neat  corpus,  corpusque  una  cum  iis  tolli  non  posse,  nisi 
extensio  et  antitypia  ipsa  tollatur'^.  Nonne  hsec  omnia  quasi 
cartesianum  sonant?  Quid  quod  illi  etiam  opinioni,  non 
necesse  esse  animas  tribui  brutis,  assentitur^  ? 

Patet  ig-itur  a.  1668-1669  Leibnitium,  si  non  a  Gartesio, 
ab  iis  certe  qui  ab  illo  profecti  aut  illi  adversati  erant,  prin- 
cipia  doctrinae  cartesianae,  imo  plerasque  vel  de  sing-ulis, 
ut  de  anima  brutorum,  sententias  accepisse  et  jam  nunc 
tenere.  At  quis  contendat  eum  nimia^  imitationis  reprehen- 
sionem  capere?  Quis  prsesertim  contendere  ausit  eum  a 
Gartesio,  tanquam  accedente  forte  et  extrinsecus  impulsore, 
adductum  esse  ut  atomismum  desereret?  Imo,  cum  mentem 
in  atomismo  examinando  defigeret,  mag-is  magisque  in  dies 
sponte  eo  inolinaverat  animus,  ut  non  omnium  rerum  modo 
per  fig-uram.  mag-nitudinem  ac  atomorum  motum,  sed  et 
ipsius  figurse  ac  motus  rationem  reddendam  esse  censeret.  , 
Quod  ubi  intellexit.  non  potuit  non  Gartesii  meminisse  et" 
illius  vestig-iis  insistere.  Meminit  sane,  et  sequitur.  Neque 
diu,  ut  nunc  in  transitu  dicam,  sequetur.  Vix  anno  inter- 
jecto,  in  Hypothesi  Physica  nova  ac  praecipue  in  Theoria 
niotus  ahstracti,  a  Gartesio  long"e  discedet  et  sese  quasi 
in  libertatem  asseret,  ut  principia  iegesque  motus  penitus 
perspiciat. 

Anno  ig-itur  1669,  vel  etiam  inde  a  septembri  1668,  de 
illa  sua  priore  sententia,  omnia  explicari  posse  per  vacuum 
et  atomos,  Leibnitius  decessit.  Vult  esse  materiam  quam- 

1  Loc.  cit.,  p.  25. 

2  Loc.  cit.,  pp.  II  et  22. 

3  Loc.  cit.,  pp.  25,  26. 
^  Loc.  cit.,  p.  26. 

^  Loc.  cit.,  p.  25. 

dam  inertem,  per  se  motus  expertem,  motu  tamen  divisam, 
ita  ut  a  divisione  termini  partium  intrinseci,  a  terminis  par- 
tium  fig-urae  oriantur.  Cum  atomismo,  ad  diversitatem 
inOnitam  corporum  explicandam",  et  figuris  et  motu  opus 
erat,  unus  Leibnitio  nunc  sufficit  motus,  qui  et  diversita- 
tem  elementorum  et  mutationes  corporum  producit.  Materia 
autem  illa,  cum  a  motu,  ut  a  geometris  spatium  ideale, 
formas  in  infinitum  accipit,  prope  est  ut  evanescat  et  a 
spatio  nihil  differat  :  itaque  Leibnitius  mox  defensurus  est, 
corpus  jam  non  in  materia  consistere,  sed  tantum  in  motu. 

Quo  pacto  certe  mechanismus  propius  ad  principium  illud 
unicum,  ab  omnibus  valde  exoptatum,  ascendit.  Sed  rursus 
quaestio  exsistit,  num  parti  cuilibet  in  spatio  vel  etiam  in 
materia  plena  et  admodum  continua  motus,  etiamsi  a  Deo 
inferatur,  inferri  possit,  ut  non  continuo  in  infinitum  dis- 
pergatur  :  nam  quid  motui  suos  modos  describet?  ubi  meta, 
quae  motui  terminum  statuat?  Postulat  igitur  motus,  ut 
videtur,  ab  initio,  ante  omnem  motum,  partes  in  materia 
ipsa  actu  determinatas.  Qua  de  causa,  atomo  jam  plane 
remota,  Leibnitius  e  geometria  petiturus  est  indivisibilia 
qusedam  alia,  quae  et  illa  reprehensione,  in  quam  rudes 
quidem  Democriti  atomi  cadunt,  careant^  et  ad  geometriam 
cum  Physica  conciliandam  prorsus  valeant,  et  denique  mo- 
tui  subjecta  sint. 


GAPUT  III 

HYPOTHESIS  PHYSICA  NOVA 
—  1670  — 

§    1.   —   CUR    ET  QUO  TEMPORE    ((  HlPOTHESIIN  PhYSICAM 
NOVAM  ))  Leibinitius  CONSCRIPSERIT. 

Jam  satis  manifestum  est  quantam  Leibnitius  medio  fere 
a.  1669  motui  vim  ad  explananda  mundi  phtienomena  tri- 
buerit.  Etsi  enim  in  eo  perseverat  ut  omnia  in  orbe,  que- 
madmodum  plerique  illis  temporibus  docent,  ex  magnitu- 
dine,  figura  et  motu  explicanda  esse  arbitretur,  tamen  ex 
his  tribus  motum  plurimum  valere,  imo  motu  tantum  opus 
esse  ad  fig-uram  et  mag-nitudinem  corporum  intelligendam 
profitetur,  modo  motui  spatium  merum  atque  continuum 
vel  primam  quamdam  materiam,  qme  a  spatio  discerni  vix 
potest,  determinandam  pra^beas.  Quod  si  motus  a  mensuris 
et  a  constructione  non  abhorret,  ut  qui  nihil  aliud  nisi 
mutatio  loci,  hoc  est,  spatii  simul  atque  temporis  determi- 
natio  sit,  nonpoterat  Leibnitius  non,  longius  prog-ressus,  ad 
id  cogitationes  omnes  conferre  ut  motuum  rationem  geome- 

trico  more  redderet.  (^uod  in  studium  videtur  exeunte  a. 
1669  ac  priore  a.  1670  parte  incubuisse. 

Est  enim  quod  credas  rem  tum  fuisse  absolutam,  cum 
primum  cum  Oldenbur^io,  qui  tunc  unus  e  Societatis 
Reg"iae  Londiniensis  secretariis  erat,  amicitia  per  Baronem 
a  Boineburgio  inita,  per  litteras  colloqui  coepit,  data  ab 
Hugenio  Wrennoque  inter  se  certantibus  occasione,  cum 
hic  libellum  ad  Societatem  Regiam  de  motuum  rationibus 
in  concursu  corporum  misisset,  ille  a  se  eum  qufecumque 
disputasset  furatum  esse  diceret'.  Neque  haec  prima  ad 
Oldenburg-ium  epistola  superest.  At  ex  iis  quae  ille  res- 
cripsit,  id  conjectura  licet  assequi,  Leibnitio  hanc  conten- 
tionem  visam  esse  prorsus  vanam,  quia  neuter  vera  prin- 
cipia  motus  legesque  reperisset ;  eum  contra  sibimetipsi 
laudi  dedisse,  quod  haec  principia  teneret;  denique,  quid  de 
iis  sentiret,  in  brevi  conspectu  posuisse.  Quin  etiam  illud 
in  Oldenburg-ii  responso  vel  maximum  est,  quod  ait  sibi  et 
aliis,  iis  quse  «  de  veris  motus  rationibus  »  Leibnitius  subin- 
nuerit,  «  salivam  moveri  »,.«  unicam  illam  »,  de  qua  locu- 
tus  sit,  Hypothesin  cognoscendi.  Quae  verba  quid  aliud 
sig-nificant  quam  Leibnitium  in  litteris  ea  leviter  ac  summa- 
tim  attig*isse,  qua^  cum  in  Theoria  motus  ahstracti,  tum  in 
Theoria  motus  concreti  seu  Hypothesi  physica  nova^  copio- 
sius  explicata  exstant?  Quas  litteras  cum  ex  Oldenburgii 
responso  pateat  die  i3/23  Julii  iG^odatas  esse,  hoc  jam  valde 
verisimile  est,  TJieoriam  utramque  id  temporis  si  non 
perscriptam,  ita  certe  excogitatam  fuisse,  ut  qufe  inter  eas 
ratio  esset  et  quid  inter  se  distarent  plane  sciret''. 

1  Gerh.  MaLh.,  I,  p.  4. 

2  Theoriam  motus  concreti,  seii  Hypotfiesin  physicam  novam,  tjpis 
Moguntinis  editam,  ad  Soc.  Regiam  aprili  mense  a.  1671  misit  Leibnitius; 
alteram,  qua>  est  de  abstracto  motu,  paulo  ante  ad  Acad.  Scientiarum 
Parisiensem  misisse  videtur ;  cui  Theorise,  ut  in  transitu  animadvertam, 
Hypothesis  physica  nomen  parum  accommodatum  est.  Utramque  vero 
uno  libello  paulo  post  Moguntise  a.  1671  typis  mandato,  iterum  edidit, 
qui  Hypolhesis  Physicn  Nova  inscribitur.  De  hac  re  vid.  Gerh.  Phil.,  IV, 
p.  9,  in  nota. 

3  «  Eaque  de  veris  Motus  Rationibus  epistola  fua  subinnuis,  quaj  sah- 

Sed  haec  quae  in  conjectura  posita  sunt,  speciosiora  sunt 
quam  veriora.  Illud  vero  pro  certo  affirmandum  est,  Theo- 
riam  quidem  motus  ahstractl,  etsi  a.  167 1  demum  edita 
est,  tamen  ante  Id.  Sept.  1670  scriptam  fuisse.  Quod  ex 
his  apparet,  qua?  ad  litteras  Leibnitii  die  18  sept.  ejusdem 
anni  datas  Oldenburg-ius  rescripsit  :  «  ^Egerrime  fero, 
clarissimum  Doct.  Mauritium  tuas  de  Primis  Abstractisque 
Motus  rationibus  Meditationes  nobis  invidisse,  Solatur 
interim,  quod  generose  adeo  candideque  aliud  nobis  Exem- 
plum  polliceris  ^  » . 

Quod  ad  alteram  de  motu  concreto  attinet,  ea  quidem 
non  a  Leibnitio  ante  mensem  April.  a.  1671,  «  typis  mo- 
guntinis  edita  »,  ad  Oldenburgium  missa  est;  sed  non  a 
vero  abhorreteam  eodem  fere  tempore,  quo  prior,  scriptam 
esse,  hoc  est,  medio  a.  1670,  non  certe  postmensem  Sept., 
ut  exeadem,  quae  jam  supra  allata  est,  Oldenburgii  epistola 
constat*. 

Ex  quibus  omnibus  colligendum  est  Theoriam  utramque 
priore  a.  1670  parte  a  Leibnitio  esse  conscriptam.  Jure 
igitur  dici  potest  illum  in  hac  re  jam  anno  1669  exeunte 
elaborasse,  iis  scilicet,  quae  in  praeclara  ad  Thomasium 
epistola,  die  2o/3o  Aprilis  data,  disseruisset,  inductum,  ut 
motus  naturam  penitus  perspiceret. 

Quidquid  id  est,  in  his  libellis  summa,  ut  in  hac  priore 
aetatis  suae  parte,  diligentia  Leibnitius  de  motu  eg-it,  iique 
primum  inter  ea  quae  tum  scripsit  locum  obtinent.  Gonstat 
enim  cum  ex  iis  exorta  esse  quaecumqiie  de  mente  ac  de 
Deo  id  temporis  eximie  senserit,  quae  quidem  jam  Mona- 
dologiae   quasi  adumbrationem  praebent;  tum    etiam  iis 

vam  mihi  et  aliis  movent,  unicam  illani  tuam,  de  qua  loqueris,  certi  motus 
universalis  in  Globo  nostro  Terraqu-aereo  Hypothesin  cognoscendi.  » 
Gerh.  Math.  I,  p.  11. 

1  Loc.  cj7.,  p.  i5. 

2  «  Jungas,  obsecro,  Hypothesin  integram  quae  ex  universali  quodam 
Motu,  in  Globo  nostro  supposito,  plerorumque  in  corporibus  Phaenome- 
num  rationem  reddit.  »  Loc.  cit.,  p.  i5. 

disciplinam  ejus  mcchanicam  ac  mathematicam  contineri, 
qualis  ab  eo  antequam  in  Parisios  iter  faceret  informata 
fuit,  qujiG  quidem  ita  jamper  se  perfecta  est,  ut  saepe  postea 
ipse,  vel  jam  a?tate  provectus,  ad  eam  libenti  animo  rever- 
sus  sit^  et  idem  usque  de  ea  judicium  fecerit  :  motus  leges 
eas  profecto  futuras  fuisse,  quas  in  Theoria  motus  Hhsfracti 
definiisset,  si  nihil  in  natura  nisi  merse  geometri^e  legibus 
esset  subjectum,  nihil  rursus  in  motu  quod  non  ab  ipso 
motu,  sed  ab  altiore  quodam  principio  rationem  repeteret. 
Quid  multa?  necesse  esse  sit  alterum  de  duobus  :  ut  aut 
dynamismus,  quem  dicunt,  in  errore  versetur,  aut  mecha- 
nismus;  quodsi  mechanismus,  et  is  quidem  mere  geometri- 
cus,  vinceret,  nihil  in  illa  Theoria  reprehendendum  esse. 

Quod  ad  alteram  de  motu  concreto  attinet,  qu«  fere  tota, 
ut  infra  cernemus,  in  hjpothesi  illa  ffitheris  per  spatium 
diffusi  gravitatemque  et  Ehiterem  corporibus  circulatione 
sua  inferentis  versatur,  compertum  est  ab  ea  Leibnitium 
aetate  progrediente  nunquam  discessisse,  sive  in  reddendis 
motuum  caelestium  causis  Newtonianum  illud  de  vi  occulta 
gravitationis  respueret  sive  corporibus  simul  cum  Elatere 
vim  illam,  ex  Elatere  nascentem,  in  concursu  reagendi  tri- 
bueret,  ut,  quemadmodum  sufe  perceptionis  unaquaeque 
monas,  ita  sui  motus  unumquodque  corpus  causam  in  se 
haberet^. 

Utrique  ig-itur  illi  Theorise  evolvendse  haud  mediocris 
dilig-entia  idcirco  adhibenda  est,  quia  in  altera,  Theoriain 
motus  concreti  dico,  qua^dam  de  aethere  exstant  jam  plane 
definita,  et  de  quibus  nunquam  destiterit ;  in  altera  autem 

1  Gf.  Disc.  de  metnphijsique,  XXI,  Gerh.  Phil.,  IV,  p.  446.  —  Episl.  ad 
Foucher,  loc.  cit.,  I,  p.  4i5.  —  Epist.  ad  Malebranchium,  Loc.  cit.,  I,  p. 
35o.  —  Phoranomus.,  in  Archiv,  I,  p.  58o,  —  Specimen  dynamicum^  Gerh. 
Math.,  VI,  p.  240.  —  Dissert.  (VI),  in  Gerh.  Phil  ,  VII,  p.  280. 

2  V,  Gerh.  Math.  VI,  Tentamen  de  motuum  cselestium  causis,  pp.  144 
et  161. —  Epist.  ad  Hmjenium,  p.  187.  — Illustratio  tentaminis.,.,  pp.25j 
et  266. 

3  Gf.  Gerh.  iNIath  ,  ^^I,  p.  io3.  —  Specim.  dyn..  loc.  cit.,  pp.  249  ct 
25i. —  Systeme  nouveau,  Gerh.  Phil.,  IV,  p.  47O.  —  Epist.  ad  de  Volder, 
loc.  cit.,  II,  p.  161. 

summatim,  quae  ante  a.  1672  de  motu  ac  mechanica  senserit, 
expositum  est  :  quse  etsi  ipse  postea  non  ita  subtilia  sed 
paene  falsa  esse  agnovit,  tamen  et  tunc  magni  ei  ad  infor- 
mandam  de  mente  ac  de  Deo  doctrinam  momenti  fuerunt, 
etpostea  in  iis  perstare  debuisset,  si  nihil  esset  in  principiis 
a  quibus  erat  profectus  emendandum  vel  addendum,  deni- 
que,  his  additis  vel  emendatis,  ex  hac  Theoria  qua^dam 
eximia3  sententiae  fluxerunt,  et  in  ultimam  etiam  Leibnitii 
philosophiam  redundarunt. 


§  2.    —  Qu^    RATIO    IINTER  ThEORIAM    MOTUS  ABSTRACTI 
ET  Theoriam  MOTUS  COINCRETI  FUERIT 

Theoriam  motus  abstracti,  ex  qua  altera,  ut  e  principio 
consequentia,  pendet,  conscriptam  esse  cum  ab  iis,  quae  in 
epistola  (VI)  ad  Thomasium  disseruisset,  profectus  totamin 
motu  mentem  defixam  haberet,  cum  per  se  verisimile  est, 
ut  diximus,  tum  ipse  in  Phoi^anomo  (1689)  testatus  est,  ubi, 
ad  illam  Theoriam  reversus,  explicat  qua  ratione  sententiye 
in  ea  inter  se  excipiant  :  «  Ego  igitur,  inquit,  nihil  aliud 
concipiendo  in  materia  primaquam  extensionem  et  impene- 
trabilitatem,  vel  uno  verbo  impletionem  spatii,  in  motu 
nihil  aliud  intellig-endo  quam  mutationem  spatii,  videbam 
corpus  motum  ab  eodem  quiescente  sing-ulis  momentis  eo 
saltem  differre,  quod  corpus  in  motu  positum  semper  habet 

conatum  quemdam  ^         »  Materia  autem  prima,  etsi  eam 

in  se  vim  retinere  videtur  quse,  ut  hoc  verbo  utar,  extensio- 
nem  exic/at,  id  est,  qua  spatium  impleat,  tamen  per  se, 
haud  secus  quam  spatium,  continuum  quid  est  et  «  intermi- 
natum  ~  )>,  neque  potest  nisi  a  motu  determinaliones  illas 
accipere,  e  quibus  corpora  fiunt  et  omnis  in  corporibus 

1  Phoranomus,  in  Archiv,  I,  p.   SyS.  —  Gf.  Specim.  dynam.,  Gerh. 
Math.,  VI,  pp.  240,  241. 
3  Gerh,  Phil.,  I,p.  18. 

varietas  oritur.  Motus  igitur  is  est  qui  plurimum  valeat, 
cum  non  figuras  modo  in  g-eometria  per  determinationem 
meri  spatii  ^  sed  et  in  natura  per  determinationem  materiee 
primae  corpora  generet.  Unde  fit  ut  nullae  alife  in  natura 
motuum  leges  esse  possint  quam  motuum  illorum,  quibus 
in  g-eometria  figurae  generantur,  hoc  est,  a  geometria  ipsa 
sint  repetendae. 

Quod  quidem  in  primis  notandum  est,  motum,  cum  quid- 
quid  in  natura  vel,  ut  verius  dicam,in  materia  prima  figura- 
rum  est  ex  eo  oriatur,  iis  quidem  figuris  quasi  prseesse 
(quod  nunc  in  transitu  satis  erit  animadvertere),  cum  vero 
nihil  nisi  mutatio  loci  seu  spatii  ab  Leibnitio  esse  dicatur,  a 
scientia  spatii,  id  est,  a  geometriapendere :  etsi  igitur  nulla 
in  orbe  nisi  per  motum  figura  generari  possit,  nihil  rursus  in 
motu  nisi  per  fig-uras  posse  attingi ;  proinde  oportere  motum, 
si  quis  velit  ejus  naturam  ac  rationes  plane  perspicere,  rem 
haberi  geometricam,  vel,cum  in  geometria  idem  sit  cogno- 
scere  ac  construere^  constructionem  ejus  geometricam, 
«  imaginariam  »  quidem  fortasse,  «  exactam  »  certe  effici 

In  quo  recentiores,  etiamsi  multum  in  scientia  motus 
sive  Phoronomia  profecerint,  valde  peccasse  arbitratur. 
qui,  cum  ad  id  prsecipue  opera  esset  impendenda  ut  primo 
abstractas  motus  leges  ac  mere  rationales  demonstrarent. 
deinde  ex  his  motuum,  qui  sub  sensum  atque  oculos  cadunt, 
rationem  repeterent,  tota  errantes  via,  ex  his  motibus  veras 
motus  leges  deducere  conati  sint,  ne  exceptis  quidem  Galila^o 
et  P.  Honorato  Fabri  et  ad  Phoronomiam  nullam  nisi 
mechanicam  et  experimentalem^  «  vel  simplicem,  soHs 
observationibus  constantem,  vel  consequentiis  observa  - 
tionum,  abstractarum  regularum  complicatione  structis, 
mixtam  '*  »  pervenerint.  Quos  sane  efTecisse  ut  non  nihil 

^  Loc.  cit.,  I,  p.  21. 

2  Gerh.  Phil.  IV,  p.  234.  Problema  generale. 

3  «  Galilaeus  et  Honoratiis  Fabri  prudenter  Phoronomiam  experimen- 
talem  excoluere.  »  Gerh.  Phil.  IV,  p.  240. 

*  Loc.  cit.y  p.  239. 

levamenti  rebus  humanis  afFerretur,  quod  quidem  ad  usus 
nostros  spectat,  non  infitiatur  Leibnitius  :  per  eos  sane  licere, 
mens  nostra  motus  illos  sensibiles  et  apparentes  in  natura 
sequatur,  imo  provideat  ^  ;  licere  etiam,  ars  nostra  ^  ultro 
illos  g-ignat,  errore  non  ita  magno  ut  rationes  nostrae  hoc 
turbentur,  quod  quidem  phsenomenis  sufficit  ^  ;  negat  vero 
in  motuum  rationibus  reddendis  ea  quasi  exactitudine  usos 
esse,  quam  et  ratio  et  geometria  postulet. 

Gonstructio  igitur  illa  motus  mechanica,  ut  ait  Leibnitius 
(neque  aliud  hoc  vocabulo  significat  quam  scientiam  quae 
Phoronomia  experimentali  continetur^  et  artem  quse  in  ea 
nititur),  ((  realis  »  quidem  est,  quatenus  motus  reales  sive 
sensibiles  aliqua  ex  parte  explicat,  non  vero  ((  exacta^  »,  ut 
qua3  pro  veris  et  abstractis  motus  legibus  leges  usu  tantum 
et  observatione  cognitas  prae  se  ferat. 

Est  igitur  philosophi,  cui  veram  in  primis  rerum  natura? 
scientiam  sibi  comparare  propositum  est,  sine  qua  nihil 
certi  de  Deo  vel  de  mente  potest  assequi^,  via  trita  relicta, 
Phoronomiam  tandem  eam  constituere,  quae,  ut  geometria, 
exacta  sit,  abstractam  scilicet,  mere  rationalem,  et,  ut  ipse 
ait,  Euclidis  memor,  ((  elementalem^  ». 

Quid  vero  aliud  Leibnitius  hoc  loco  a  philosophia  requi- 
rit,  quid  aliud  ipse  in  Theoria  sua  pro  virili  parte  condere 
conatus  est,  nisi  disciplinam  illam  de  motu  mathematicam, 
quse  nostris  adhuc  temporibus,  ut  a  Leibnitio,  rationalis  a 
doctis  optimo  quidem  jure  appellari  solet,  utpote  quse,  non 
secus  atque  geometria,  constructiva  esse  et,  ut  dicunt, 
a  priori  institui  debeat  ?  Prseclaram  sane  rem  et  vere  admi- 

1  Loc.  eit.,  p.  2i6. 
■~  Loc.  cit.,  p.  2^7  sq. 
3  Loc.  cit.i  pp.  287  sq. 
*  Loc.  cit.,  p.  239  et  p.  240. 

5  Loc.  cH.,  p.  234. 

6  Loc.  cit.,  pp.  188  et  238. 

Loc.  cit.,  p.  239.  Et  paulo  infra  :  «  Demonstrationes  ergo  Pliorono- 
miae  Elementalis,  quo(i  ego  sciam,  exstant  nullai,  quai  tamen  per  se  sepa- 
ratte  scienti^e  pensum  implere  possunt.  »  p.  240. 

ratione  nostra  dig-nam  !  Neque  ignoro  ad  hanc  constituen- 
dam  Galilseum  jam  Hugeniumque  multum  contulisse,  quos 
cum  ille  ((  prudenter  phoronomiam  experimentalem  ratioci- 
nationibus  excoluisse^  »  diceret,  aliquid  de  eorum  laude 
nescio  an  detraxerit.  Sed  quam  multi  tunc  erant  qui,  rudi 
mechanica  contenti,  ((  figurarum  motuumqueexactorum  con- 
temphitionem  »  irriderent  et,  qusecumque  ad  eam  spectarent, 
ut  supervacanea  contemnerent !  IUud  ig-itur  Leibnitio  vel 
maxime  laudi  vertendum  est,  quod  tam  vehementer  in  hos 
invectus  est^ ;  illud  laudi  est,  quod  speciem  mechanicae 
illius  perfectae  atque  absolutee  animo  comprehensam  habuit, 
ea  praesertim  aetate  qua  mechanicam,  etsi  de  ea  Galila^us 
Hug-eniusque  optime  quidem  meriti  sunt,  in  incunabulis 
tamen  etiam  tum  fuisse  constat,  qua  certe  tantae  molis  fuit 
eam  ex  observationibus  vel  experimentis  expedire  ut 
abstracta  fieret. 

Sed  jam  long-ius  nobis  progrediendum  est.  Non  scientiae 
tantum  ac  veri  quadam  religione  captus  in  hoc  incubuit,  ut 
rationalem  mechanicam  conderet,  sed  etiam  arbitratus  non 
aliter  nisi  abstractis  motus  rationibus  probe  cognitis  ad 
pheenomena  ascendi  posse. 

Hoc  enim  in  aperto  est,  leg-es  motus  abstractas,  hoc  est, 
qua3  rationi  humanae  per  se  consentaneae  sint,  non  posse  a 
motuum  apparentium,  id  est,  qui  sub  oculos  cadunt,  legibus 
differre,  quae  quidem  a  Deo  divinaque  ratione  profectae 
sunt.  Hoc  quidem  inter  rationem  nostram  et  divinam  inte- 
rest,  quod  nostra  motus  figurasque,  et  quse  ex  his  oriuntur 
corpora,  intueri,  non  creare,  divina  autem  intueri  simul  ac 
creare  valet.  Sed  quis  contendat  humanam  mentem  non  a 
Deo,  in  contemplatione  veri,  lucem  accipere,  et  quae  huma- 
nae  vera  sint,  eadem  non  divinae  menti  vera  esse?  Necesse 
est  igitur,  si  motus,  ut  qui  mutatio  loci  seu  spatii  sit,  non 
nisi  geometricis  leg-ibus  subjectus  esse  potest,  in  natura^ 

1  Loc.  cit.,  p.  240. 

2  Loc.  cit.^  p.  238 

3  «  Geometrica  (constructio)  continet  modos,  quibus  corpora  construi 

quoque  et  in  (economia  illa  rerum  geometricas  easdem  leges 
et  valuisse  et  sine  ulla  intermissione  valere,  hoc  proinde 
esse  «  Dei  g-eometrisantis '  »  opus,  qui,  dum  creat,  eas,  id 
est,  unam  aeternamque  veritatem,  in  mundo  servet. 

Quare  cavendum  est,  si  Leibnitio  assentimur,  ne  nos  rudis 
illa  ac  paene  falsa  mechanica  decipiat.  Cujus  constructiones 
reales  sane  dici  possunt,  cum  motuum  sensibilium  et  appa- 
rentium  si  non  summa,  ea  saltem  quse  satis  est,  exactitu- 
dine  rationem  reddant,  exactae  vero  dici  non  possunt,  multo 
etiam  minus  verse,  cum  e  legibus  mere  abstractis  ac  mere 
rationalibus  non  pendeant.  Qui  contra  ab  his  proficiscetur, 
is  motus  apparentis  constructionem  efficiet  et  realem,  ut 
est  constructio  mechanica,  et  exactam,  ut  est  constructio 
g-eometrica,  realem,  inquam,  simul  atque  exactam,  qualem 
Leibnitius  Physicam^  vocat,  qua  motus  eos  seu  modos  qui- 
bus  natura  res  efficere  potest,  id  est  quos  «  corpora  produ- 
cunt  seipsis  »  assequetur. 

Attamen  a  legibus  motus  abstractis^  seu  geometricis,  non 
ita  recte,  ut  primo  adspectu sperari  poterat,  ad  eos  physicos 
modos  quos  «  corpora  producunt  se  ipsis  » ,  sed  devio  quo- 
dam  potius  et  occulto  itinere,  quod  vulg-us  fallit,  transitur. 
Argumento  est,  quod  motus  sensibiles  et  apparentes  mul- 
tum  ab  iis  saepius  diflerunt  qui  e  legibus  abstractis  pro- 
fluere  videntur.  Ut  exemplo  utar,  Leibnitius  ab  iis,  quae 
infra  tractabimus,  principiis  profectus,  demonstrasse  se  con- 
tisus  est  in  reflexione  seu  corporum  concurrentium  resul- 
tantiumque,  seu  radiorum  lucis  in  planam  superficiem 
incidentium,  ang-ulos  incidentia^  et  reflexionis,  secundum 
abstractas  motus  leges,  aequales  non  semper  esse,  sed  «  in 
nostro  casu,  ut  ipsum  Leibnitii  theorema  afPeram  (ubi 

possunt,  licet  saepe  a  solo  Deo...  »  Loc.  cit.^  p.  284.  —  Gt.  p.  287,  Usus  : 
«  nam  alioquin  interioribus  ejus  (sc.  Naturee)  figuras  accuratas  ex  abstractis 
Motus  legibus  secundum  Problemata  praimissa  construi,  qualem  con- 
structionem  Physicam  voco,  non  possibile  tantum,  sed  et  necessarium 
est.  )) 

^  Loc.  cit.,  p  216. 

8  Loc.  cit.^  pp.  235  et  237. 

utrumque  concurrentium  est  mutuo  incidens,  utrumque 
compositum  in  unum  reflectens),  angulum  incidentise  et 
reflexionis  rectilineum,  uter  minor  est,  esse  alterius  duplo 

supplementum  ad  rectum  Hinc  sequitur,  solum  angulum 

incidentiae  rectilinem  3o  g-raduum  habere  angulum  reflexio- 
nis  aequalem,  secundum  abstractas  motus  leges  ^  ». 

Attamen  «  in  ore  omnium  est,  an^-ulum  incidentiae  et 
reflexionis  esse  aequales^  et  favent  utique  experimenta 
tum  phoronomica'^,  tum  optica.  »  Quin  etiam  a  blanditur 
ipsa  theorematis  compendiosa  et  bella  speciositas,  quae 
maximis  etiam  viris  imposuit  persuasitque  posse  propositio- 
nem  universaliter  ex  abstracta  motus  natura  demonstrari  )) 

Quid  est  ig-itur  cur  phaenomena  abstractis  motus  leg-ibus 
consentanea  semper  non  sint  ?  Neque  enim  abstractfe  motus 
reg-ulae  ad  tollendam  legem  tot  et  tam  praeclaris  observa- 
tionibus  confirmatam,  neque  rursus  concreti  motus  leges 
ad  abstracti  regulas  infirmandas,  utpote  «  universales  et  a 
sensu  et  phaenomenis  independentes''  )),  valent. 

Imo  hoc  nobis  jam  in  promptu  est,  quantumvis  prima 
quidem  specie  apparentes  motus,  quos  licet  physicos  ap- 
pellari,  ab  abstractis  discrepent,  quos  jure  rationales  vel 
ideales  dixeris,  oportere  tamen  ab  horum  legibus  illorum 
leges  pendere,  si  quidem  Physicum,  quod  est  Dei,  et  quidem 
geometrisantis,  opus,non  reale  tantum  sii,  ut  Mechanicuni, 
sed  et  exactum,  ut  Geometidcum.  Unde  igitur  fit  ut  multa 
in  natura  cum  abstractis  legibus  repugnent  ? 

Scilicet  ratio  hujus  discordiae  ex  OEconomia  rerum 
pra3senti  reddenda  est.  «  Intererat  enim  mundi  »,  ut  ait 
Leibnitius,  abstractas  motusleges  ita  vigere,  utsether  arctis 
earum  vinculis  astringeretur,  corpora  vero,  vi  quadam  elas- 

1  Loc.  cit.,  p.  233,  Theor.  7,  8,  9. 

2  Loc.  cit,,  p.  187.  Quibus  verl)is  sig-nificat  Hugenii  Wrennique  experi- 
menta  de  concursu  durorum  quidem,  sed  sese  reslituentium,  id  est  elas- 
ticorum  corporum.  Cf,  loc.  cil.,  pp.  189  sqq. 

3  Loc.  cit.,  p.  187. 

^  Haec  verba  inscripta  sunt  Theoriae  moLus  abstracti.  Loc.  cit.,  p.  221. 

tica  ab  aethere  accepta,  exsoluto  quasi  nexu,  liberiora  essent. 
Quo  pacto  in  iis  physicse  quaedam  leges  niti  potuerunt,  quae 
magnopere  ab  iis  difTerre  videntur.  Hoc  autem  intererat, 
ut  mundus  eximiam  concinnitatem  pulcherrimumque  ordi- 
nem  praestaret.  Hoc  «  admirando  Greatoris  sive  artificio 
sive  ad  vitam  necessario  beneficio  ^  »  factum  est.  Fac  enim 
angulos  incidentiae  et  reflexionis,  ut  in  motu  abstracto  (si 
unum  casum  excipias),  ita  in  concreto  non  esse  fequales  : 
visus  auditusque  exsistere  non  poterunt^,  imo  totius  mundi 
convenientise  et  consensui  vis  quasi  afferetur,  cum  natura  in 
ceteris  rebusrectissima  quaque  via  ac  brevissima  ad  proposi- 
tum  hnem  procedat,  qua  ex  lege  «  blandas  »  illasreflexionis 
refractionisque  regulas  geometra  colligit 

Oportebat  ig^itur  Deum,  ut  summam  rerum  liarmoniam  et 
pulchritudinem  efliceret,  eam  rerum  OEconomiarn^  insti- 
tuere,  ut  proximos  legum  motus  abstractarum  et  «  a  sensu 
et  phsenomenis  independentes  »  effectus  moderatione  qua- 
dam  ad  reales  illos  effectus,  seu  phaenomena,  flecteret. 
Deum,  inquam,  oportebat,  dum  Physicum  e  Geometrico 
trahit,  Physicum  ita  efficere  ut  hoc  ab  eftectibus  qui  e  mere 
Geometrico  sequuntur  dilferret,  viam  denique  a  Geometrico 
ad  Phj^sicum  in  natura  parare  et  quasi  munire. 

Atque  hic  admirari  licet,  ut  ait  Leibnitius,  praxin  Dei 
in  OEconomia  rerum  geometrisantis  »  Gonstat  enim  corpus 
rude,  et  in  quo  nihil  nisi  terminatam  figuram  consideres,  a 
legibus  motus  concreti,  ab  iis  praecipue  quae  vulg-o  de 
reflexione,  de  refractione,  ac  de  repercussione  feruntur, 
abhorrere  nullam  ob  aliam  causam  quam  quod  Elatere 

^  Loc.  cii.,  p.  188. 

2  Loc.  cit.,  p.  187. 

3  Saepius  postea  Leibnitius  ad  hoc  principium,  quod  de  moindre  aclion 
gallice  dicitur,  reversus  est,  ut  comprobarct  causas  finales  in  Phvsicis 
multum  valere  :  «  Ainsi  on  voit  que  les  causes  fmales  servent  en  Phy- 
sique,  etc.  »  Animadv.  in  Cai-les.,  Gerh.  Phil.,  IV,  p,  340. 

't  Th.  m.  concr.  Gerh.  Phil.,  IV,  pp.  187  (§§  20  et  21),  p.  202  *(§  46) 
p.  216  (§  09).  —  Cf.  Specim.  dynam.yGevh.  Math.,  VI,  p.  241.  —  Phorano- 
mus,  Archiv  ,      p.  577. 

SGerh.  Phil.,  IV,  p.  216. 

careat.  «f  Niiniriim.  ut  apud  Leibnitium  leg-imus,  quod  pas- 
sim  de  omnibus  corporibus  assumitur,  aliud  sibi  imping-ens 
repercutere  aut  refrin^ere,  id  quidem  non  nisi  de  Elasticis 
seu  post  compressionem  vel  dilatationem  se  restituentibus 
verum  est  • ;  »  corpus  autem  terminatum  cum  nulla  sit  causa 
cur  comprimi  aut  dilatari  possit,  nulla  est  profecto  cur  sese 
restituat.  Durum^  non  elasticum  est.  Oportebat  ig-itur^  ut 
concreti  motus  legibus  vel  Optica',  Musica\  Statica?.  Elas- 
ticae,  TilnyiyJ?}  (seu  de  impetu  et  percussione),  Myologiae  (seu 
de  motu  musculorum),  imo  et  Pyrotechnicie  et  Mechanicse 
universa^  corpora  parerent .  corporibus  universis.  imo 
corporis  cujusque  singulis  partibus  vel  elementis  elaterem 
conferri.  Sed  quomodo  conferri  poterat?  Ea  est  quaestio, 
quse  Deo  ex  aeternitate  solvenda  fuit,  et  reipsa  quidem,  non 
ut  mundum  intellig-eret,  sed  ut  procrearet ;  nobis  contra 
hypothesi  quadam  solvenda  est,  ut  hsec  omnia  qufe  a  Deo 
procreata  sunt,  intellig-amus .  Quse  ut  solvatur,  sat  est 
{etherem  supponi,  qui.  per  totum  spatium  quod  est  inter 
solarem  Globum  et  terrestrem  diffusus,  a  Sole,  non  tantum 
circa  proprium  axem  moto,  sed  et  extra  se  alio  motu  ag-ente, 
circulationem  accipiat,  et  eam  quidem  secundum  leg-es 
motus  abstractas'^  ,  qua  partes  Terme  intiinas  penetret  iis- 
que  hunc  elaterem,  quo  concreti  motus  legibus  opus  est, 
atferat. 

Sed,  ne  in  re  jam  satis,  ut  mihi  videtur,  demonstrata 
multus  siin ,  eorum ,  quae  dixi.  summam  nunc  faciam. 
Philosopho,  cui  qua?  est  de  inotu  posita  qufestionem  plane 
solvere  in  animo  est,  inechanica  illa  rudis,  realis  quidem, 
non  exacta,  satisfacere  non  potest;  ei  vero,  ut  vere  ratione 
et  via  prog-rediatur,  ante  oinnia  danda  opera  est  ut  motum 
abstractum^  omissa  mundi  oeconomia,  ad  leges  revocet, 
hoc  est.  Elementalem  Phoronomiam  constituat  :  quod  qui- 

1  Loc.  cit  ,  p.  188. 

2  Loc.  cit.,  p.  216. 

3  Loc.cit.,  p.  235,  probl.  11. 

dem  Leibnitius  in  Dissertatione  ad  Academiam  Scientiarum 
Parisiensem  missa  propositum  habuit,  cujus  vel  titulus  per 
se  satis  aperte  rem  significat,  cum  inscripta  sit  Theoria  nio- 
tus  abstracti,  seu  rationes  Motuuni  universales,  a  sensu  et 
phsenonienis  independentes^  vel^  ut  ipse  postea  (i^gS)  in 
Specimine  Dynaniico  designavit,  Theoria  motus  a  sy.stemate 
abstracta^.  Tum,  supposito  iethere,  cujus  circulatio  illius 
etiam  Phoronomice  elementalis  seu  rationalis  legibus  sub- 
jecta  est,  poterit  per  elaterem  rationem  oeconomiae  rerum 
ac  motuum  realium  reddere,  quoscorpora  in  orbe  ex  leg-ibus 
aliis,  qvue  sunt  phj^sicae  ea^demque  ab  abstractis  derivatse, 
se  ipsis  producunt  :  quodquidem  Leibnitius  inpriore  libello, 
ad  S.  R.  Londiniensem  misso,  perfecit,  qui  cum  inscriptus 
sit  Hypothesis  physica  nova  seu  Theoria  motus  coficreti, 
satis  hypothesis  illa  setheris  sig-nificatur. 

Triplex  ergo,  ut  aiebat,  motus  constructio  effici  potest  ^  : 
((  Geometrica,  id  est  imaginaria,  sed  exacta;  Mechanica,  id 
est  realis,  sed  non  exacta ;  et  Phvsica,  id  est  realis  et  exacta.» 
De  Geometrica,  «  quae  continet  modos,  quibus  corpora  con- 
strui  possunt,  licet  saepe  a  solo  Deo,  »  Leibnitius  in  Theoria 
motus  abstracti  agit ;  de  Phjsica,  qua»  continet  modos, 
((  quibus  natura  res  eflicere  potest,  id  est  quos  corpora  pro- 
ducunt  de  ipsis  »,  agit  in  Theoria  motus  concreti ;  illa  vero 
Mechanica  quae  continet  ((  nostros  »,  id  est  modos  quibus 
arte  motus  producimus,  a  constructionibus  phjsicis  tum  pri- 
mum  lirmum  repetet  fundamentum,  quo  antea  semper  ca- 
ruit  ^  . 

Ita  constitutum  est,  quemadmodum  hi  libelli  mire  inter 
se  oppositi  sint ;  quid  reales  motus  ab  abstractis  differant ; 
qua?  denique  inter  corpora  et  Deum  g-eometrisantem  ratio 
intercedat,  quorum  illa  ad  abstractas  aeque  ac  concretas  mo- 
tus  leges  sponte  moventur,  hic  vero  iis  semel  utrasque, 
salvis  quidem  abstractis,  imposuit. 

1  Gerh.,  Math  ,  VI,  p.  240. 

2  Gerh.,  Phil.,  IV,  p.  234. 

Loc.  cii.,  p.  186,  §  i5;  p.  209,  §67;  p.  210,  §  58:  p.  235,  probl,  11. 

Fundamentunn  igitur  hujus  constructionis  physicse,  vel 
potius  phjsicogeometricaB  motuum  qui  fiunt  in  natura,  id 
est  realium,  apparentium  sensibiliumque  praestat  Theoria 
motus  abstracti^ ;  de  qua  jam  nobis  fusius  disputandum  est. 

§  3.  —  Theoria  motus  abstracti 

Leibnitius  nobis  ad  hoc  tempus  visus  est  magis  principia 
mechanismi  in  universum  probasse  quam  in  singulis  phaeno- 
menorum  rationibus  reddendis  adhibuisse.  Quod  si,  ut  nota- 
vimus,  adductus  est  ut,  cum  omnia  per  magnitudinem, 
figuram  et  motum  in  nostro  orbe  explicanda  esse  putaret, 
motui  tamen  primas  concederet,  ut  qui  in  materia  prima, 
quae  per  se  extensa  solum  et  interminata  est,  determina- 
tiones,  id  est  magnitudinem  corporum  et  figuram  generet, 
nondum  certe  eam  qusestionem,  qufe  est  de  motus  natura  et 
egibus,  attigit.  Sed  cum  in  dies  magis  persuasum  illi  sit, 
in  hac  non  naturse  modo  scicntiam,  sed  et  philosophiam 
totam  consistere,  eam  tandern  in  Theoria  motus  abstracti 
aggreditur,  ea  quidem  mente  ut  scientiam  motus  nullam 
esse  posse  nisi  abstractam  et  mere  rationalem,  ut  verius 
dicam,  mathematicam,  mira  quadam  veri  anticipatione  arbi- 
tretur. 

Motus  enim,  qui  jam  tum  a  Leibnitio  «  mutatio  spatii  » 
esse  dicitur  (non  ((  loci  »,  ut  postea,  ob  eam  fortasse  causam 
quod  nulla  in  spatio  ante  motum  sit  loci  determinatio  ^ ), 
prout  mutatio  est,  e  tempore,  prout  mutatio  spatii^  e  spatio 
pendet.  Hinc  jam  constat  in  utraque  re  motum  cog-itantibus 
nobis  speciem  g-eometricse  rei  offerre  :  quid  est  enim  ipsa 

1  Etsi  enini  in  editione  Mog-untina  (1671)  posteriorem  locum  habet,  cle 
ea  prius  disputandum  esse  censeo,  cum  alteri  fundamentum  pra^beat.  ut 
ex  plurimis  locis  apparet  (V.  Th.  mot.  coiicr.,  Gerh.  Phil.  IV,  pp.  181, 
188,  etc.,etc.  ;  v.  etiam  supra  p.  42,  n.  2). 

*  «  Motus  est  mutatio  spatii  »,  Epist.  ad  Th.,  Gerh.  Phil.,  I,  p.  84. 
Cf.  Phoranomus,  Archiv,  I,p.  078),  —  Confess.  nat.  contra  Atheistas,  Gerh. 
Phil.,  IV,  p,  107.  —  «  Mutatio  loci  »,  Pacid.  Philal.,  in  Archiv,  I,  p.  212. 

duratio^  nisi  extensum  quid  et  quod  longitudinem  habeat  ? 
Rursus  haud  secus  quam  spatium,  quod  ipse  percurrit,  et 
tempus,  quo  id  percurrit,  continuum  eum  esse  necesse  est. 
Fac  enim  eum  esse  discontinuum,  seu  «  quietulis  interrup- 
tum  )),  quod  quidem  Gassendus  ad  accelerationis  gradus 
explicandos  necessarium  esse  putabat;  nihil  inde  efficitur, 
nisi  pro  uno  motu,  pro  mutatione  una,  plures  motus  seu  mu- 
tationes  supponi,  quarum  unaquaeque  rursum  continua  sit. 
Fatendum  est  igitur  motum  esse  continuum  et,  si  quis 
scientiam  motus  condere  velit,  ei  prius  esse  pernoscendum 
quid  sit  continuum,  quid  sit  pra?sertim  spatium^  quod  qui- 
dem  continui  quasi  exemplar  haberi  potest.  Quo  in  genere 
ad  Geometriam  rursus  revertimur. 

Geometria  autem  qufedam,  ab  discipulis  Galilaei  exculta, 
auctore,  ut  opinor,  ipso  Galilseo  (hic  enim  ea  in  legibus  gra- 
vitatis  explanandis  usus  esse  videtur),  nuper  planum  fecerat 
quanta,  cum  in  elementis  continua?  cujuslibet  magnitudinis 
determinandis,  tum  in  hae  ipsa  magnitudine  per  elementa 
restituenda  et,  ut  ita  dicam,  integ-randa,  qualis  per  unitates 
summa  restitui  solet,  vis  Analjseos  esset.  Quse  cum  esset 
Leibnitio  plane  cognita  (nempe  ad  id  studium  ex  epistola 
quadam  ad  Jac.  Bernoullium  ^  apparet  eum  paucis  jam  ante 
annis  conversum  fuisse),  eadem,  Hobbio  duce  qui  ante  eum 
in  hanc  cog-itationem  incidit,  methodo  sibi  in  investiganda 
motus  natura  utendum  esse  putavit.  ut,  motu  in  partes  mini- 
mas  seu  rudimenta  divisu,  partibus  rursum  in  unum  coactis, 
eadem  luce  totum  illud  quod  est  motus  illustraret^  qua 
Cavalerius  totum  illud  quod  est  fig-ura  illustraverat. 

a)  De  indivisibUihus 

In  eo  autem  Cavaleriana  methodus  tota  posita  esse  vide- 
tur,  ut  omne  continuum  divisibile,  et  in  infinitum  quidem, 

1  Gerh.  Phil.  IV,  p.  229,  fundam.  7. 

2  Apud  Gerh.  eit. :  Gerh.  PJiil.^lV,  p.  12.  V.  supra //i^rod.,  p.  4,  n.  r. 

sit,  unde  sequitur  ut  in  continuo,  modo  sit  actuale,  partes 
actu  dentur,  ea^^que  infinitae  actu.  Qu<e  Leibnitius  sui  juris 
facit  et,  in  TheorUi  motiis  ahstracti,  «  fundamenta  prsede- 
monstrabilia  »  habet :  ((  ( i)  Dantur  actu partes  in  continuo. .  .> 
(2)  eaeque  infinitse  actu  ;  »  nam  quod  ad  «  indefinitum  Gar- 
tesii  »  spectat,  hoc  constat  «  non  in  re  »  esse,  sed  in  ((  cogi- 
tante  ,  qui  infiniti  cujusvis  partium  enumerationem  nun- 
quam  absolvere  potest. 

Partes  vero  continui,  etsi  infinitce  actu  sunt,  non  est  quod 
jure  ((  minima  »  dicantur,  si  quidem  spatii,  temporis  aut 
motus,  quse  sunt  continua,  nulla  potest  esse  pars,  quse  non 
spatium,  tempus,  motus  ipsa  sit,  ita  ut  ipsa  quoque  partes 
in  se  admittat,  minimum  vero  est  cujus  magnitudo  vel  pars 
sit  nulla  :  cujus  rei,  ut  ait  Leibnitius,  ((  nec  situs  ullus  est, 
cum  quicquid  alicubi  situm  est,  simul  a  pluribus  se  non  tan- 
gentibus  tangi  possit,  ac  proinde  plures  habeat  facies  »  ; 
imo  «  nec  poni  minimum  potest,  quin  sequatur  tot  esse 
totius  quot  partis  minima,  quod  implicat  )),  quod  quidem 
argumentum  a  Zenone  videtur  esse  repetitum.  At,  ut  non 
minima,  ita  nec  divisibilia  sunt,  primum,  quod  ipse  non 
expressis  verbis  dicit,  quia  positum  est  ab  eo  ad  ultimos 
fines,  ut  partes  dentur,  divisionem  pervenisse  ;  deinde^  quod 
etiam  majus  est  et  id  quidem  Leibnitius  affert,  quia  ((  alio- 
quin  nec  initium  nec  finis  motus  corporisve  intelligi  potest. 
Demonstratio  autem  hfec  est,  gravis  et  dilucida  :  ((  Datur 
initium  finisque  spatii,  corporis,  motus,  temporis  alicujus  : 
esto  illud,  cujus  initium  quaeritur,  expositum  lineaa/>,  cujus 
punctum  medium  et  medium  inter  a  et  c  sit  d,  et  inter  a 
et  J  sit  e,  et  ita  porro  :  quaeratur  initium  sinistrorsUm,  in 
latere  a.  Ajo  ac  non  esse  initium,  quia  ei  adimi  potest  dc 
salvo  initio  ;  nec  ad,  quia  ed  adimi  potest,  et  ita  porro;  nihil 
erg-o  initium  est,  cui  aliquid  dextrorsum  adimi  potest.  Cui 
nihil  extensionis  adimi  potest,  inextensum  est ;  initium  ergo 

1  Gerh.  Phil.,  IV,  p.  228. 

2  Gerh.  Phil.,  IV,  p  228. 

corporis,  spatii,  motus,  temporis  (punctum  nimirum,  cona 
tus,  instans)  aut  nullum,  quod  absurdum,  aut  inextensum 
est,  quod  erat  demonstrandum'.  » 

Gontinui  ig-itur  partes  indivisibiles  sunt,  quia  inextensse  ; 
inextensae  vero,  quia  non  potest  intellig-i  extensi  initium,  ut 
sit  extensum.  Atque  hoc  in  Gavaleriana  methodo  vel  maxi- 
mum  Leibnitio  esse  videtur  quod,  cum  sic  ejus  beneficio 
cogitentur  «  qusedam  rudimenta  et  initia  linearum  figurarum- 
que  qualibet  dabili  minora  ^  » ,  copia  fit  per  eam  id  quod  est 
extensum,  sive  spatium,  tempus  motumque  explicandi,  ra- 
tione  elementorum  habita,  quae  etsi  spatii,  temporis,  motus 
partem  in  se  retinent,  tamen  in  se  indivisibilia  sunt;  etsi 
extensionem  g-enerant,  tamen  ipsa  extensione  carent,  ita  ut 
quaestio  quae  est  de  universo  continuo  non  in  elementis  ab 
integro  iterum  exsistat,  sed  plane  solvatur. 

Leibnitius  ig-itur,  cum  in  continuo,  divisione  ad  infinitum 
producta,  partes  indivisibiles  esse  cog-eret,  potestatem  et 
naturae,  ut  res  extensas  g-ig-neret,  et  menti  nostrae,  ut  eas 
intellig-eret,  faciebat  ;  cum  rursus  in  continuo  esse  minima, 
seu  quorum  pars  esset  nulla,  negaret,  salva  erat  continui 
natura.  Num  vero  haec  inter  se  conciliari  possint,  magna 
quaestio  est;  num  id  elementum,  quod  non  sit  differentiale, 
ut  nunc  dici  solet,  id  est,  quovis  dabili  minus,  extensum 
tamen,  sed  sit  re  et  actu  indivisibile,  jure  dicatur  non  esse 
minimum,  mag-nam  dubitationem  habet.  Ipse  certe  a  tali 
sententia  paulo  post  discessurus  erat  et  ex  spatio,  tempore, 
motu  indivisibilia  illa  ob  id  ipsum  sublaturus,  quod  ea 
non  vere  elementa,  sed  minima  et  continui  quasi  termini 
essent^.  Nunc  vero  haec  inter  se  concinere  vult  potius  quam 
evincit ;  neque  id  speciosum  facit,  nisi  hac  puncti  defini- 
tione  usus  :  ((  Punctum  non  est,  cujus  pars  nulla  esf^,  nec 

1  Loc.  cit.,  ibid.  fund.  4. 

2  Loc  cit.,  ibid,  fund.  5. 

3  Jam  a.  1676:  vid.  Pacid.  Philal.,  Archiv,  I,  p.  5i3.  —  Cf.  ep  ,1  I  Foii- 
c/ier,  Gerh.  Phil.,  I,  p.  416 

^  Gontra  Euclidem. 

cujus  pars  non  consideratur  •  ;  sed  cujus  extensio  nulla  est, 
seu  cujus  partes  sunt  indistantes,  cujus  mag-nitudo  est  incon- 
siderabilis,  inassignabilis,  minorquam  quae  ratione  nisi  infi  - 
nitaad  aliamsensibilem  exponi  possit,minor  quam  qufe  dari 
potest~\  » 

Inde  apparet  non  ab  eo  punctum  id  definiri,  quod  in  geo- 
metria  consideratur.  Hic  Leibnitius  Hobbii  meminit,  qui 
punctum  esse  corpus  cujus  non  consideraretur  ulla  quantitas 
scripserat.  Etsi  enim  lioc  inter  eos  interest,  quod  Leibnitius 
in  puncto  partes  non  esse  considerandas,  quia  sint  indis- 
tantes,  Hobbius  vero  partes  quidem  esse  distantes,  sed  a 
geometris  non  considerari,  vel,  ut  ipse  ait,  «  in  demonstra- 
tionem  geometricam  non  intrare  »  affirmat,  tamen  in  hac  re 
consentiunt,  partes  esse  puncti,  punctum  igitur  non  esse 
minimum.  Quod  si  non  est  minimum,  quis  non  videt  non 
esse  indivisibile  ?  Nec  scio  an  ea  de  causa  Leibnitio  ad 
Arnaldum  scribenti  hoc  temere  exciderit  :  «  Nulla  esse  indi- 
visihilia  (non  minima,  ut  in  Hypothesi),  esse  tamen  inex- 
tensa^.  » 

Quidquid  id  est,  sive  partes  in  puncto  sunt  indistantes, 
sive  sunt  neque  «  indistantes  »  neque  «  inconsiderabiles  », 
ut  vult  Hobbius,  sed  eae  quye  in  ratiocinationibus  non  con- 
siderentur,  utrumque  huc  redit,  ut  punctum  sit  mag-nitudo 
minor  quam  qu«  dari  potest.  Quo  sic  definito,  facultatem 
uterque  sibi  parabat  eo  in  matheniaticis  speculationibus 
tanquam  quantitate,  quam  vocant,  differentiali  utendi,  quan- 
quam  in  hoc  quoque  uterque  peccavit.  quod  hanc  differen- 

i  Contra  Hobbium,  qui  hac  definitione  punctum  explicavit:  «  Punctum 
est  corpus,  cujus  non  consideratur  (id  est,  non  intrat  in  demonstrationem 
geometricam)  uUa  quantitas,  »  Exam.-^el  emend.  math.  hodi.  Amstelo  — 
dami,  1668,  t.  II,  p.  '6g.  — Gf.  De  corpore.'Y>.  III,  c.  XV,  §  2:  «  Oportet  per 
punctum  non  intclligi  id  quod  quantitalem  nullam  habet,  sivc  quod  nulla 
ratione  potest  dividi...,  sed  id  cujus  quantitas  non  consideratur,  hoc  est, 
cujus  neque  quantitas  neque  pars  ulla  inter  demonstrandum  computatur; 
ila  ut  i)unctum  non  habeatur  pro  indivisibili,  sed  pro  indiviso.  » 
77i.  ;/).  nhsfr..  lund.  5,  riei'li.  Pliil..  I"\\  j).  229. 

3  TcnuTc'  sauc,  nam  j^aulo  inlra  scribil  :  «  Addidi  cx  ])horonomia  iiidi- 
vi.sihilinm,  (piictis  ad  nioluni  non  esse  rationeni.  ((Uic.  etc...  » 

tialem  non  cogitatione  ^  tantum,  sed  re  exsistere  confisus  est. 
Tunc  ig-itur  primum  Leibnitius,  Hobbium  quidem  et  Cava- 
lerium  secutus,  in  suam  philosophiam  notionem  quantitatis 
infinitesimalis  admisit,  ex  qua  postea,  vi  ejus  diligentius 
atque  accuratius  perspecta,  novae  cujusdam  Analyseos  prin- 
cipium  sumpturus  erat. 

b)  De  conatu  et  motu 

Quse  cumposita  sint  principia,  nunc  oportet  ea  admovere 
ad  motus  anal^^sin,  ut  hujus  naturam  essentiamque  scrute- 
mur,  ut  hunc  construamus,  atque  ex  hoc  constructo,  ratione 
quidem  ac  via  geometrarum  usi,  ieges  eruamus. 

Nempe  motus,  ut  supra  vidimus,  continuus  est.  Neque 
id  Leibnitius  tantum.  ut  dictum  est,  ex  eo  colligit,  quod 
nihil  est  nisi  mutatio  loci  seu  spatii;  sed  id  ita  demonstrat, 
quod  quidem  in  primis  animadvertendum  est,  ut  principin 
inertim,  quod  dicitur,  posito,  ex  hoc  cum  motum  non  esse, 
nisi  continuetur,  tum  etiam  motum  non  posse  semper  eum- 
dem  esse  ac,  dum  consideratur,  sibi  constare,  nisi  sit  uni- 
formis,  confirmet.  Nammotus,  utait,  in  Gassendum  intuens, 
si  non  continuus  est,  «  quietulis  interruptus  »  esf^;  sed 
((  ubi  res  semel  quieverit,   nisi  nova  motus  causa  accedat^ 

semper  quiescet"^  Contra,  quod  semel  movetur,  quantum 

in  ipso  est,  semper  movetur  eadem  velocitate  et  plaga'*  ». 
Motum  erg-o  et  continuari,  et,  si  continuetur,  quietulis  non 
interrumpi,  sed  continuum  esse,  necesse  est.  Quod  si  res 

1  Attameii  Hobbium  animadvertendum  est  divisionem  ita  deliniisse  ut 
sibi  potestatem  faceret  elementa  e  divisione  orta  tanquam  idealia  trac- 
tandi:  «  Divisio  est  opus  intellectus,  intellectu  facimus  partes...  Idem 
ergo  est  partes  facere,  quod  partes  considerare. »  {Exam.  ei  emend.  math. 
hodi.,  p.  39).  Idem  ergo^  inquam,  partes  non  considerari,  seu  inconside- 
biles  esse. 

2  Gerh.  Phil.  IV^  p.  229,  fund.  7  :  «  Motus  est  continuus  seu  nuUis 
quietulis  interruptus.  » 

3  Loc.  cit.,  fund.  8. 
*  Loc.  cit..  fund.  9. 

ita  se  habel,  cum  molus,  quicumque  accelerati  seu  variati 
dicuiitur,  ex  uniformibus  constent,  nonne  is  ad  motuum. 
qui  in  mundo  fiunt,  omnium  analysin  constructionemque 
absolvendam  poterit  agg-redi,  qui  prius  uniformis  analysin 
absolverit  ? 

Motus  autem  uniformis,  haud  secus  quam  linea  qmevis  in 
spatio  vel  fig-ura,  ut  initio  ac  fine^  sic  rudimento  quodam 
seu  elemento  carere  non  potest,  quod  ad  motum  sit  ut 
inextensum  ad  extensum,  seu,  ut  ait  Leibnitius,  «  ut  punc- 
tum  ad  spatium,  seu  ut  unum  ad  infinitum^  ».  Quod  etsi 
minus  putandum  est  quovis  motu  dato,  sive  inextensum, 
ne  credas  tamen  quiescere.  Nam  si  quiesceret,  non  indivi- 
sibile  modo,  sed  minimum  esset;  nullum  vero  in  continuo 
minimum  est.  Neque  quietis  ad  motum  ratio  est  quyp 
puncti  ad  spatium,  «  sed  qu9e  nuUius  ad  unum^  ». 

Elementum  igitur  motus,  ut  prsevideri  poterat^  non  quies 
est,  sed  motus  quidam  quolibet  dabili  minor,  qui  eadem 
ratione  qua  motus  ipse  hnitus,  cujus  pars  est,  determinatur^. 
Porro,  cum  motus  per  se,  omissa  mag-nitudine  corporis 
moti,ratione  quae  est  spatii  absoluti  ad  temporis  intervallum 
c  . 

seu  —  exprimatur,  elementum  motuseadem  ratione  exprimi- 

tur,  assignata  quidem  et  spatio  et  tempori  magnitudine 

minore,  quam  quae  dari  potest,  id  est,  ut  nunc  apud  nos 

de      .  .        .  . 
exponi  solet,  —  :  nihil  proinde  aliud  est  quam  motus  rec- 

tilinei  et  uniformis  velocitas,  in  parte  temporis  minore  quam 
quse  dari  potest  considerata^. 

Huic  elemento  motus  Leibnitius  nomen  dedit,  quod  vel 
unum  documento  est  quam  diligenter  in  hoc  lil^ello  Hob- 
bium  ducem  secutus  sit  :  scilicet  id  conatum  appellat. 


1  Loc.  cit.y  fund.  lo. 

2  Loc.  cit.,  fund.  6. 

^  Loc.  cit.,  fund.  17:  «■  Nam  quod  in  momento  est  conatus,  id  in  tem- 
pore  motus  corporis.  » 
^  Loc.  cit-,  fund.  i3,  i4- 

sumpta  ab  Hobbio  non  voce  tantum,  sed  re  et  definitione. 
Quod  ut  clarius  luce  fiat,  satis  erit  meminisse  Hobbium  in 
Tractatu  de  Corporc,  postquam  definiendo  explicavit  quid 
sit  velocitas  \  his  verbis  conatum  designare  :  «  esse  motum 
per  spatium  et  tempus  minus  quam  quod  datur,  id  est  de- 
terminatur,  sive  expositione  vel  numero  assignatur,  id  est, 
per  punctum^  ». 

Miro  ig-itur  errore  plerique,  sperantes  sane  se  statim  hac 
in  re  lineamenta  posterioris  doctrina^  reperire  posse,  huic 
voci  (conatus)  temere  arbitrati  sunt  vim  jam  tum,  ut  postea, 
subesse  metaphysicam,  hoc  est,  nisus  seu  tcnclcnfidc.  Quan- 
quam  enim  ipse  in  Phoranomo^  confessus  est  se  in  Thcoria 
illa  mofus  ahstracfi  «  corpori  in  motu  posito  conatum 
quemdam  seu  (ut  verbo  Ehrardi  Weigelii insignis  in  Saxo- 
nia  niatliematici,  utar)  tendentiam  »  tribuisse,  cavendum  est 
ne  nos  ambigua  verborum  sig-nificatio  decipiat.  Tenden- 
tia  et  conatu  hoc  in  loco,  ut  ex  lis  prsesertim  patet  quse  in 
Phoranomo  sequuntur,  nihil  significatur  nisi  «  initium  per- 
gendi  »,  id  est  velocitas  in  parte  temporis  qualibet  dabili 
minore  considerata,  nulla  nisi  gcomctrica  rationc  adhihita, 
nedum  sensum  metaphysicum  vel  dynamicum  jam  tum  ea 
definitione  contineri  jure  dici  possit. 

Proprium  igitur  conatus  hoc  est  in  tempore  minore  quam 
quod  dari  potest  spatium  quovis  dato  minus,  hoc  est,  in 
tempore  indivisibili  et  inextenso  seu  in  instanti  spatium 
indivisibile  et  inextensum  seu  punctunr'  absolvere. 

Quemadmodum  vero  magnitudine  motus,  seu  gradii  velo- 
citates,  ita  gradu  quoque  conatus  inter  se  discrepant.  Qui 
ut  inter  se  possint  comparari,  necesse  est  sit  alterum  de 
duobus  :  aut  uniformem  constantemque  esse  velocitatem, 
qua  tempus  fluit,  cum  spatii,   quod  dato  tempore  mota 

1  <(  ^'elocilas  esL  (luantitas  Motus  per  Tempus  et  Lineam  determinata.  » 
/>e  corpore,  p.  III,  cap.  XV,  §  i. 

2  Ihid.,  §  2. 

3  Archiv,  I,  p.  SyS, 

'  Vide  sLipra,  Tntrod.^  p.  3. 

5  Vide  supra  conatus  definitionen. 

absolvunt,  magnitudo  mutetur  ;  aut,  illa  mutala,  spatium 
idem  a  motis  insequalibus  temporibus  absolvi.  Utrumque 
in  vicem  supponi  potest  Nam  illis  fere  temporibus  Physici 
quidam  arguti  ac  subtiles,  nugis  quasi  delectati,  nunc  tem- 
poris,  nunc  spatii,  si  hoc  dicere  fas  est,  fluxionem  constan- 
tem  et  uniformem  alternis  vicibus  fmgendam  esse  defende- 
runt^.  Quid  sit  vero  spatii  fluxio,  nemo  novit.  Neque 
velocitas  motus  gestimari,  ne  motum  quidem  esse  intelligi 
potest,  nisi  prius  positum  erit  Tempus  eadem  et  sequal 
celeritate  effluere,  Unde,  ut  ait,  exponatui-  necesse  est 
«  motu  uniformi  in  linea  eadem  - 

Nulla  igitur,  quod  ad  Tempus  attinet,  dubitatio  esl.  quin 
elementa  hujus  inter  se  paria  sint,  et.  ul  Leibnitii  verba 
usurpem,  (*  instans  instanti  sit  ffiquale""'  »  ;  neque  negar 
potest,  si  paria  indivisibiliaque  sint,  hoc  in  aHquam  difflcul- 
tatem  incurrere.  Namque  P.  Honor.  Fabri,  ut  mihi  quidem 
videtur,  hac  sententia  fretus,  cum  instanti  quoque  indivisi- 
bili  novum  motui  accedere  impetum  poneret,  e  quo  oriretur 
acceleratio,  motum  autem  tantisper  esse  uniformem  quoad, 
impetu  accepto,  novus  accederet.  ad  eam  cog-itationem 
adductus  est  ut  contenderet  spatia,  quae  corpus  delapsum 
instanti  quoque  absolvit,  non,  ut  GaUlaeo  rectissime  visum 

erat,  seriei  i,  3,  5,  7,        (2  //  —  i)...,  sed  seriei  1,  2,  3,  4. 

5,...  11...  respondere"^ .  Leibnitio  quidem,ne  in  hunc  errorem 
delabatur,  auxilio  est  ilhi  definitio  (de  qua  vide  supra),  qua 
indivisibilia  dari,  non  minima  statuit.  Instans  ig-itur,  etsi 
indivisibile  est,  non  est  minimum  :  quae  si  distinxeris,  jam 
salva  est  illa  temporis  vel  minimi  continuitas,  qute  ad  leges 

1  Singularem  de  instanti  physico  P.  Honorati  Fabri  doctrinam  vide  in 
libro  Mousnerii  sic  inscripto  :  Tractatus  physiciis  de  moiu  locnli,  auctore 
Petro  Mousnerio,  Doctore  Medico^,  cuncta  excerpta  ex  pra^lectionibus 
R.  P.  Honorati  Fabry  Soc.  lesu,  Lugduni,  M.  DG.  XLVI.  —  V.  praeser- 
tim  Lib.  II,  De  motu  naturaliter  accelerato,  p.  110,  et  theor.  62,  p.  112. 

2  Gerh.  Phil.  IV,  p.  23o,  fund.  18. 

3  Ibid. 

Mousnerius,  Tractatus  physicus^  lib.  IL  theor.  48,  p.  88,  et  Diss.  de 
motu  nat.  acceL  p.  98. 


HYPOTHESIS   PHYSICA  NOVA 


63 


motus  accelerati  intelligendas  necessaria  est.  Sed  qui  potest 
instans  esse  instanti  aequale,  ita  ut  elementum  sit  atque  in- 
divisibile,  et  idem,  quod  opus  est,  esse  continuum?  Non 
hsec  inter  se  Leibnitius  nisi  scholastica  distinctione  usus 
conciliat,  qua  et  instanti  partes  esse  suas,  sed  «  indis  - 
tantes  »  asserit  :  quae  dum  non  in  re,  sed  a  cogitante  pos- 
sunt  discerni,  in  instanti  quasi  sunt  simul  tempore,  ita  ut 
et  inter  se  et  cum  illo  quod  ex  iis  constat  instanti,  tempore 
congruant.  Has,  ut  Scholastici,  signa  vocat  :  «  Instans  vero 

instanti  tequale,   quanquam  non  desint  instanti  partes 

su^e,  sed  indistantes  (utanguli  in  puncto),  quas  Schohistici, 
nescio  an  Euclidis  exemplo,  vocant  signa,  ut  in  iis  apparet, 
quae  sunt  simul  tempore,sed  non  simul  natura,quia  alterum 
alterius  causa  est  :  item  in  motu  accelerato,  qui  cum  quoli- 
bet  instanti  atque  ita  statim  ab  initio  crescat,  crescere 
autem  supponat  prius  etposterius;  necesse  est  eo  casu  in 
instanti  dato  signum  unum  alio  prius  esse  ;  etsi  citra  distan- 
tiam  seu  extensionem^  ».  Quod  igitur  talia  subtilius  ille 
distinxit,  non  alius  his  usus  certe  fuit,  quam  ut  constaret 
instans  simul  et  cog^itanti  esse  divisibile.  quod  si  daretur, 
satis  erat  Geometriae,et  in  re  indivisibile,  quod  unum  efficere 
poterat  ut  instans  instanti  revera  esset  aequale  ac  proinde 
tempus  ea  aequali  celeritate,  quae  omnium  motus,  imo  et 
spatii  variationum  mensura  est,  flueret. 

Sed  nunc  ad  spatii  et  motus  elementa  nobis  progredien- 
dum  est.  Si  temporis,  quod  quidem  uniformiter  fluit,  aequa- 
lia  sunt  inter  se  elementa,  multum  abest  ut  aequalia  sint 
inter  se  spatia  quae  uno  instanti  a  corporibus  non  aequivelo- 
cibus  absolvuntur.  Quae  quidem,  etsi  indivisibilia  sunt  seu 
puncta,  ut  quae  partes  sint  spatii  quovis  dabili  minores, 
tamen  insequalia  esse  necesse  est,  cum  eodem  tempore,  vel 
instanti,  corpus  celerius  plus  spatii  absolvere  manifestum 
sit  quam  tardius  :  ((  corpus,  quod  celerius  alio  movetur, 
jam  ab  initio  plus  spatii  absolvere,  patet  :  nam  si  initio 


i  Gerh.  Phil.  IV,  p.  aSo,  fund.  i8. 

tantumdem  absolvit,  semper  tantumdem  absolvet,  quia 
motus  ut  incipit,  ita  pergit,  nisi  sit  causa  extrinseca  mutans 
per  fund.  9...  .  Ergo  instanti  dato  fortior  plus  spatii  absol- 
vet,  quam  tardior,  sed  quilibet  conatus  non  potest  percur- 
rere  uno  instanti  plus  quam  punctum,  seu  partem  spatii 
minorem  quam  quse  exponi  potest;  alioquin  in  tempore 
percurreret  lineam  inflnitam :  est  ergo  punctum  puncto 
majus^  )).  Quinetiam,  «  unum  corporis  moti  punctum  tem- 
pore  conatus  seu  minore  quam  quod  dari  potest,  est  in 
pluribus  locis  seu  punctis  spatii,  id  est,  implebit  partem 
spatii  se  majorem,  vel  majorem  quam  implet  quiescens. 
aut  tardius  motum,  aut  conans  in  unam  tantum  plagam^  )). 
Punctum  ergo  puncto,  conatus  conatu  major  est"^. 

Inde  tit  ut  conatus,  quicumque  sunt,  inter  se,  imo  punc- 
tum  corporis  (vel  punctum  spatii  quod  implet  quiescens) 
cum  puncto  spatii  quod  imjDlet  motu  comparari  possit  :  in 
quo  quidem  nescio  an  aliquid  Leibnitius  peccaverit,  qui, 
postquam  eam  esse  rationem  quietis  ad  motum  qu^e  nullius 
ad  unum  asseverarit,  nunc  eam  puncti  spatii  quod  corpus 
implet  quiescens  ad  punctum  spatii  quod  implet  motu 
rationem  esse  doceat  quae  <(  ang-uli  contactus  ad  rectili- 
neum  seu  puncti  ad  lineam  ^  .  «  Quidquid  id  est,  si  corporis 
quiescentis  puncti  ad  corporis  moti  punctum  ea  est  ratio 
quai  puncti  ad  lineam,  rursus  conatus  minoris  ad  majorem 
fquod  aperte  quidem  non  dicit  Leibnitius)  eam  esse  ratio- 
nem  oportere  videtur,  qua;  lineiK,  et  linete  quidem  inassi- 
gnabilis,  ad  lineam  inassignabilem. 

Quae  puncti  moti  cum  quiescente  comparatio  etsi  hoc 
incommodi  habuit,  ut  acutissime  Lasswitzius^  notavit,  ut 
Leibnitium  pra^teriret  quid  inter  spatii  elementum,  quod 
est  volumen  minus  quovis  dato,  et  elementum  velocitatis, 

1  Loc.  cit.,  tund.  a^. 
Loc.  cit.,  p.  229,  fund.  i3 

3  Loc.  cit.,  p.  23o,  fund.  18, 

4  Loe.  cit.,\i,  229,  fund.  i3 

6  Gesch.  d.  Atom.,  II,  p.  4t>8. 

quo  semper  aliqaid  temporis  vel  duratio  continetur,  inter- 
esset  (atque  ex  hoc  incommodo  alia  orta  sunt,  de  quibus 
infra  disseretur tamen  posita  conatus  ad  conatum  quae 
est  linea9  ad  lineam  ratione,  sequitur  ut,  quemadmodum 
lineae,  sic  conatus  non  inter  se  comparari  modo,  sed  et 
construi  atque  analysi  subjici  possint.  Quod  quidem  et  per 
se  etin  Theoria  tanti  est  momentiet  ponderis,  ut  et  principium 
quasi  analyticae  mechanicse  attigisse,  et  id,  quod  sibi  in 
Theoria  proposuit,  jam  assecutus  esse  Leibnitius  videatur. 

Namque,  cum  nihil  aliud  in  natura  nisi  motum  motusque 
mutationes  seu  compositiones  esse  constaret,  ea  conatuum 
comparatione  et  compositione  sola  opus  esse  confisus  est, 
ut  regulae  motus,  tum  in  motuum  compositione,  tum  in 
concursu  corporum,  tum  etiam  in  corporis  cohaesione,  quam 
in  conatuum  oppositione  consistere  putabat,  perspicerentur : 
quarum  in  investigatione  Theoria  motus  abstracti  tota 
versari  videtur. 

c)  De  compositione  conaluum 

Prima  illa  quaestio,  quae  est  de  compositione  motuum, 
facile  solvitur,  motu  in  elementa  seu  conatus  resoluto. 

Fing-e  enim  corpori  in  motu  posito  motum  alium  quemdam 
inferri ;  jam  apparet  hoc  fieri  non  posse  ut  non  priori  ab 
altero,  alteri  rursus  a  priore  mutatio  quaedam  afferatur. 
Mutatur  igitur  uterque,  imo  destruitur,  cum  natura  haec  sit 
motus  uniformis  ut  eadem  celeritate  continuetur,  mutata 
autem  celeritate^  sive  quidquam  amiserit,  sive  acceperit, 
alius  quasi  motus  in  locum  prioris  succedat.  Desinit,  in- 
quam,  uterque,  ubi  mutatur,  etsi  quodam  modo  in  motu 
composito  continuatur. 

Porro,  si  eo  quidem  temporis  momento  quo  concurrunt 
motus,  statim  desinunt,  qui  eos,  hoc  quidem  instanti  quo 

1  V.  infra,  p.  8i. 

componuntur,  a^sliniare  poteris  ?  Una  protecto  ansa  est,  si 
hoc  instanti  plenam  sui  determinationem  quamdam  et,  ut 
ita  dicam,  adaequatam  retinent,  quam  considerare  liceat. 
Utrique  autem,  etiam  cum  desinit,  elementum  quoddam 
superest,  cujus  ea  est  natura  ut  in  momento  id  ipsum  sit, 
quod  est  in  tempore  motus  :  conatus  scilicet,  qui,  cum  per 
se  motus  initium  sit  aut  linis,  motus  vero  ipse  non  sit,  hoc 
motui  prsestat  quod,  dum  eadem  in  instanti  ratione  qua 
motus  in  tempore  exprimitur,  in  momento  concursus  seu 
compositionis  considerari  potest,  finitus  autem  motus  non 
potest. 

Leibnitius  erg'o,  acuta  illa  ac  subtili  conatus  definitione 
usus,  pro  motu  motus  sive  finem,  sive,  quod  ad  idem  recidit, 
initium,  pro  celeritate  finita  seu  reali  virtualem  quam  dicunt 
intuetur.  Proinde  in  eodem  corpore  plures  simul  esse  motus 
finiti  non  possunt,  plures  conatus  vel  contrarii  possunt  ^ 
Gonatus  igitur  compares  licet,  imo  et  in  unum  componas. 
ratione  uniuscujusque  et  magnitudinis  et  directionis  habita. 
sint  sane  servabiles  aut  ne  sint  :  nam  duo  sunt  conatuum 
genera,  duplex  inde  motuum  compositio.  Altera  est,  et  ea 
quidem  vere  compositio  nominanda,  qua?  a  Mechanicis  nos- 
tris  in  scientia  Cinematica^  quam  vocant,  tractari  solet; 
altera,  quasi  momentanea,  in  concursu  seu  percussione  cor- 
porum  efficitur,  atque  additione  vel  subtractione  momento 
concursus  semel  absolvitur  :  ha^c  est,  inquam,  in  qua  sibi 
adimantur  conatus  potius  quam  re  vera  componantur  :  quos 
incomponihiles  Leibnitius  vocat  ~.  Illos  contra  servahiles  ^ 
dicit  sive  componibiles,  qui  singulis  motus  compositi  mo- 
mentis  quasi  renascuntur,  ut  fit,  cum  eidem  corpori  vel 
corporis  puncto  duo  simul  et  sine  intermissione  motus,  sive 
sint  recti  et  uniformes,  sive  non  sint,  imprimi  fingimus  : 
qua  in  re  certe  tota  versatur  Cinematica. 

1  Gerh.  Phil.  IV,  p.  229,  fund.  12. 

2  Loc.  cit.,  p.  232,  fund.  22  et  23. 

3  Loc.  cit.,  ibid.,  fund.  19, 

Quod  ad  servabiles  conatus  seu  ad  cinematicae  composi- 
tionis  regulas  attinet,  notandum  profecto  est  Leibnitium 
prseclara  illa  conatus  definitione  eo  usque  adductum  esse 
ut  quasdam  methodos,  eximias  quidem  et,  ut  sic  dixerim. 
blandas,  quae  nostris  temporibus  in  Cinematicis  adhibentur» 
si  minus  explanaret,  certe  attin^eret.  Quod  ex  his  patet  : 
«  Si  duo  conatus  simul  sunt  servabiles,  componuntur  in 
unum,  motuutroque  servato,  ut  in  spha?ra  super  recta  plani 
gyrata  patet,  ubi  motus  puncti  alicujus  in  superficie  desi- 
gnati,  ex  recto  et  circulari  per  minima  seu  per  conatus  mixtis 
componitur  in  Cvcloeidalem,  adde  de  spirali  th.  7  et  12. 
Meretur  hoc  argumentum  diligentius  tractari  a  geometris, 
ut  appareat  quarum  linearum  conatus  quibus  mixti  quas 
lineas  novas  producant,  unde  multa  fortasse  nova  Theore- 
mata  geometrica  demonstrari  poterunt  ^  » 

Neque  tamen  hoc  in  laude  Leibnitii  ponendum  est,  tan> 
quam  sponte  sua,  nullo  duce,  reperisset.  Imo  Hobbii 
vestigiis  etiam  in  hac  re  ingressus  esse  videtur.  Potuit  certe 
ab  Hobbio  et  illam  GaUla^anam  moinenti  notionem  ~  (ita 
tamen  ut,  massa  neglecta,  non  motus,  ut  ipse  Galilaeus, 
sed  tantummodo  celeritatis  momentum^  hoc  est,  conatum 
consideraret)  et  prtestantiorem  illam  momentoimm  seu 
conatuum  compositionem  qua  ad  explanandas  leges  mo- 
tuum  compositionis  aggrederetur,  mutuari. 

d).  De  concursn  corporum  seu  percussione. 

Ponenti  nihil  in  natura  nasci,  nihil  mutari  quod  non  ad 
motum  referretur,  motus  autem  generationem  mutatio- 
nesque  non  aliter  posse  explicari  quam  si  illud  Hobbii 
probaretur,  corpus  «  a  corpore  non  moveri  nisi  contiguo  et 
moto  »,  omni  in  distans  actione  ita  plane  remota,  necesse 

1  Loc.  cit  ,  p.  232,  fund.  19, 

2  Be  corpore^  p.  III,  cap.  XV. 

3  Ibid.,  cap.  XVI. 

erat,  cam  nuUo  alio  modo  nisi  corporum  concursu  motus 
transferretur,  eam,  quae  est  de  concursus  legibus,  quaestio- 
nem  ante  omnia  ad  exitum  adduci.  Atque  illud  in  Thcoria 
motus  ahstracti  maxime  conspicuum  est,  prtesertim  si  quis 
respicere  velit  qua^  ex  eo  in  philosophiam  redundent,  hanc 
a  Leibnitio  qua^stionem  ab  ea,  qus  supra  posita  est  de 
compositione  motuum,  quasi  detorqueri  atque  ei  ita 
inhcerere,  ut  phoronornlca  ratione,  non,  ut  oportuit,  dyna- 
jnica  solvatur. 

Etenim  a  cinematica  motuum  compositione  concursus 
corporum,  prima  quidem  specie,  hoc  tantum  differre  videtur, 
quod  in  corporibus  concurrentibus  motuum  mutatio  repente 
ac  quasi  uno  momento  absolvitur,  in  Cincniaticis  contra 
per  tempus  quoddam  continuatur,  cum  uni  et  eidem 
corpori  seu  puncto  duo  vel  plures  motus  simul  inesse 
fingamus. 

Ergo  in  utroque  casu  concurrentes  motus  inquiritur 
quemadmodum  componantur  in  unum,  interposito  solum 
illo  discrimine,  quod  in  percussione  res  ita  natura  compara- 
tur  ut  impetus  concurrentium  diutius  instanti  durare  non 
possint  nihilque  ex  iis  in  composito  supersit,  in  puncto 
autem,  quod  in  Ginematicis  consideratur,  continuo  repetun- 
tur,  unde  fit  sane  ut  eorum  compositio  per  omnia  finiti 
temporis  instantia  ipsa  repetatur.  Quod  quidem  discrimen 
Leibnitium  non  ita  dilucide  perspexisse  fatendum  est,  etsi 
conatus  eos,  quos  «  servabiles  ))  vocat,  ab  illis,  quos  dicit 
((  incomponibiles  »,  discernit.  Qui  cur  sint  incomponibiles, 
nuUa  certe  alia  causa  esse  potest,  nisi  quod  post  momentum 
illud,  quo  inter  se  mutationem  afferunt,  per  tempus  finitum 
neque  durare,  neque  in  unum  continuo  componi  valent  : 
incomponibiles  igitur  idcirco  sunt  tantummodo  quod  non 
sunt  servabiles  ;  unde  denique  colligere  licet,  hos  solos 
componibiles  esse  conatus,  qui  sint  servabiles,  illos  autem 
incomponibiles  esse,  hoc  est  nunquam  componi^  qui  serva- 
biles  dici  non  possint.  At,  si  non  componuntur,  quid  effici- 
tur  cum  concurrunt  ?  Nihil  aliud,  ut  ait  Leibnitius,  quam 

sibi  ita  adimuntur  ut  ab  excedente  conatu  certus  qui- 
dam  in  tempore  insequente  oriatur  motus.  Nonne  vero  idem 
fit,  si  rem  dilig-entius  perpenderis,  cum  servabiles  concur- 
runt?  Nonne  eadem  rursus  estratio  ?  Quid  enim  aliud  quam 
hi  quoque,  singulis  quidem  «  compositionis  »  momentis, 
iterum  atque  iterum  «  sibi  adimuntur  ^  ?  »  Ergo  in  subtrac- 
tionem  quamdam,  vel,  ut  verius  dicain,  in  additionem, 
algebricam  ^  quidem  quam  dicunt,  omnis  conatuum  unio 
seu  compositio  recidit,  sive  per  tempus  finitum  quoddam, 
ut  in  cinematicis,  sive  non  diutius  instanti,  ut  in  percus- 
sione,  durat. 

Optimo  igitur  jure  supra  contendimus  nihil  Leibnitium 
in  conflictu  corporum  considerasse  nisi  meram  quamdam  et 
phoronomicam  motuum  vel  potius  conatuum  compositio- 
nem     Sed  cur  id  fecerit,  nunc  causa  nobis  inquirenda  est. 

In  concurrentibus  corporibus,  excepta  quidem  ea  antitj- 
pia,  qua  corpusomne  quamdam  spatii  partem  implet,  nihil 


1  Sibi  enim  plerumque  adimuntur,  quia  plerumque  corpora  «  occur- 
rentia  »  in  concursu  considerantur ;  sed  concurrunt  quoque  interdum  cor- 
pora  quae  in  eamdem  plagam,  non  eadem  quidem  velocitate,  moventur  : 
necesse  est  eo  casu  tardiori  velocitatem  quamdam  addi,  nedum  quidquam 
adimatur  (Vide  infra  p.  72);  cum  vero  tardiori  nihil  aliud  addi  possit  nisi 
differentia  celeritatum,  amborum  celeritas  post  concursum  etiam  in  hoc 
casu  subtractione  quadani  (!)  determinatur. 

2  Quanquam  me  non  fugit  conatus  «  servabiles  »  plaga  simul  et  celeri- 
tate  revera  componi,  non  sibi  simpliciter  adimi.  Quinetiam  adduntur  sibi 
potius  quam  adimuntur.  modo  uterque  cum  signo  {+  aut  — )  sumatur. 

3  Satisfaceret  enim  alg-ebrica  additio  ad  onines  casus  concursus  et  com- 
positionis,  excepto  casu  illo  quem  supra  notavi  (n.  i)  et  de  quo  infra 
(p.  72).  Observandai  sunt  etiam  leges  de  directionis  mutationibus. 

Qua3  cum  non  satis  perspecta  haberet,  Leibnitius  commisit  ut  ab  iis 
motuum  compositionibus  qua;  in  percussione  fm.U,  cinematicas  quasdam 
compositiones  non  sejungeret  (Vid,  theor.  7).  Quod  enim  duo  motus,rectus 
alter,  alter  circularis,  componuntur  in  spiralem,  hoc  ex  eo  efficitur  quod 
conatus  sunt  servabilcs,  non  ob  eam  causam,  miram  sane  et  parum  di- 
gnam  quse  a  Leibnitio  proferatur,  quod  scilicet  angulum,  qui  bisectilis 
non  sit,  faciant.  —  Itidem,  quod  duo  motus,  uniformis  alter,  alter  acce- 
leratus,  in  parabolam  componuntur,  id  ad  Ginematicam  scientiam  spectat, 
non  ad  7t)vy]yixr|V,  seu  quic  de  impetu  et  percussione  agit. 

^  Gf.  Spscimsn  Dynamicum,  Gerh.  Math.,  VI,  p.  240  :  «  .  .  quando  tan- 
tum  diversos  illos  conatus  inter  se  componi  oportet;  »  —  «  ...  atque  adeo 
si  necesseessetconcursus  eventum  sola  compositione  cona,tuum  geometrica^ 
ut  explicuimus,  determinari-..  » 

aliud  considerari  potest  nisi  motus,  vel  potius  id  quod  ex 
ipso  motu  momento  concursus  retinent,  id  est,  conatus. 
Antitypia  quidem  corpora  duo  apparet,  etiamsi  sintimmensa 
ac  sese  contingant^  nullam  inter  se  exercere  actionem,  nisi 
unum  saltem  versus  alterum  moveatur.  Quod  si  unum  move- 
tur,  alterumque  illud  contiguum  plenum  et  continuum  esl. 
necesse  est  simul  illud  e  loco  moveri  eadem  celeritate  :  qui 
enim  alterum  moveri  potest  ut  non  alterum  secum  abripiat? 
At  enim  hoc  tanta  mag-nitudine  seu  mole  esse  potest  ut 
illius  motui  si  non  omnino  obsistat,  diminutionem  certe 
citatissime  aflerat  :  quod  quidem  experimentis  comproba- 
tur.  Sit  sane  ita,  cum  de  apparentibus  motibus  agitur ;  cum 
de  conatibus,  non  concedendum  est.  Gonatus  enim.  etsi 
minor  est  quovis  dabili  atque,  quod  eodem  redit,  instanti 
linitur,  motus  tamen  utique  est,  qui  incipit;  neque  intelligi 
potest  corpus  quoddam  incipere  moveri,  quin  corpus  alte- 
rum,  quod  ab  ipso  contingitur,  retro  ire  incipiat;  necesse 
est  igitur  corpus,  quantulumcumque  sit,  quantumcumque 
etiam  sit  obstaculum,  conatum  suum  imprimere  obstaculo. 
Inde  ha^c  qua^  in  fundamento  ii  pandit  Leibnitius.  princi- 
pium  quidem,  imo  et  verba  ab  Hobbio  pa^ne  muluatus,  adeo 
conatus  detinitionem,  si  modo  assumpta  sit,  illud  conse- 
([uitur  :  «  quicquid  movetur,  quantumcunque  debiliter. 
(juantumcunque  etiam  sit  obstaculum,  conatum  per  omnia 
obstantia  in  pleno  propagabit  in  inlinitum,  ac  proinde 
omnibus  aliis  imprimet  conatum  suum  :  neque  enim  negari 
potest,  quin  pergere  etiam  cum  desinit,  saltem  conetur  : 
ac  proinde  conetur  seu  quod  idem  est,  incipiat  obstantia 
quantacunque  movere,  etsi  ab  iis  supereturi  ». 

Qua3  cum  ita  sint,  jam  apparet  duo  concurrentia  corpora 
(modo  antitypia  materia»  omni  insita  sint  plena,  id  est  im- 
penetrabilia  et  duraj  nuUam  aliam  inter  se  actionem 
exercere  posse,  nisi  qu.ee  momento  impactus  considerari 


i  Loc.  cit.,p.  229,  fund.  11.  — Cf.  Hobbium,  De  eorpore,p,  III,  cap.  XV, 

§7- 

possit :  «  Nam,  ut  ait  Leibnitius^  si  sit  linea  ah^  et  c  tendat 
ab  a  ad  /),  contra  d  a  ad  a  et  concurrant;  momento  con- 
cursus  c  conabitur  adj6,  etsi  cogitetur  desinere  moveri,  quia 
finis  motus  estconatus;  sed  et  conabitur  retro,  si  opposi- 
tum  cogitetur  praBvalere,  incipiet  enim  retro  ire,  sed  etsi 
neutrum  praevaleat,  idem  erit,  quia  conatus  omnis  propa- 
gatur  per  obstantia  in  infinitum,  et  ita  utriusque  in  utrum- 
que  :  et  si  aequali  celeritate  nihil  agitur,  nec  duplicata  seu 
majore  quicquam  agetur,  quia  bis  nihil  est  nihil  ^  » 

His  positis,  jam  quo  modo  se  res  in  unoquoque  concur- 
sus  genere  habeat,  inquiramus. 

Fac  primum  corpus  in  aliud  quiescens  impingere.  Quan- 
tumcumque  hoc  sit,  quantumcumque  etiam  debiliter  illud 
moveatur,  necesse  est,  cum  conatus  omnis  per  omnia  plena 
obstantia  propagetur  in  infinitum,  impingens  excipienti 
totum  imprimere  conatum ;  excipiens  contra  cum  nuUo 
conatu  praeditum  sit,  nulla  profecto  est  causa  cur  impingen- 
tis  conatui  mutationem  afFerat  vel  minimam,  nulla  rursus 
cur  non  ipsum,  postquam  impingentis  conatum  seu  cujusdam 
initium  motus  exceperit,  in  tempore  insequente,  aequali 
quidem  velocitate,  moverietiam  pergat. 

Fac  rursum  excipiens  ante  impactum  in  motu  quoque 
positum  esse.  Quid  fit,  si  directe  occurrit?  Num  minus 
impingentis  conatum  excipiet?  Nequaquam  certe;  tantum- 
modo  id  eflicietur  ut,  momento  impactus,  cum  in  excipiente 
conatus  simul  et  excipientis  et  impingentis  sit,  tum  in 
imping-ente,  eadem  sane  de  causa,  impingentis  conatui 
conatus  excipientis  addatur.  Etenim  supra  demonstratum 
est  in  eodem  corpore  complures  conatus  simul  esse  posse, 
servata  uniuscujusque  determinatione,  celeritatem  dico  et 
directionem.  Neque  refert.  sintne  corpora  sequivelocia,  an 
non;  nam  si  a^quivelocia,  conatus  quidem  excipientis  alteri 
par  est;  si  non,  minor ;  sed  quid  ad  rem?  in  utroque,  post 
impactum,  summa  erit  conatuum. 


1  Loc.  cit.,  ibid.,  fund,  12 

Gorpora  igitur  cum  directe  occurrunt,  sive  aequivelocia 
sunt,  sive  alterum  praevalet,  nullo  alio  modo  conatus,  ut  qui 
line^e  rectee  ejusdem  seg-menta  sint  infinite  parva,  copulari 
poterunt,  nisi  mera  quadem  additione  (quali  ad  seg-menta  in 
eadem  recta  addendauti  solent  geometrae),  servato  uniuscu- 
jusque,  utdicunt,  «  signo  ».  Ista  autem  additio,  cum  sig-na 
contraria  sint,  ad  quid  aliud  quam  ad  subtractionem  reci- 
dit?  Neque  aliter  se  res  habet,  cum  in  quiescens  alterum 
impingit.  Ambo  ig-itur  corpora  pergent,  post  concursum. 
differentia  celeritatum,  servata  fortioris  plaga  ^ 

Neque  aliud  fieri  asseverat  Leibnitius,  si  excipiens,  cum 
in  motu  quoque  positum  sit,  non  occurrit,  sed  tardius  ante- 
cedit  :  cum  enim  celerius  «  impingat  »  in  tardius  antece- 
dens  ((  solo  excessu  celeritatis  ))^  jure  dici  potest  conatus, 
quasi  sibi  adimantur,  hoc  est,  subtractione  quadam^  hoc 
quoque  casu  copulari  sevi  componi.  Excepto  igitur  quod 
differentia  celeritatum  hoc  casu  in  incremento  tantummodo 
consideratur,  quo  excipientis  conatus  auctus  est,  pergent 
itidem  corpora  differentia  celeritatum- . 

His  casibus  perpensis,  nullus  jam,  quod  quidem  ad  cor- 
pora  directe  concurrentia  spectat,  alius  superest.  Una  ergo 
lex  est,  et  ea  quidem  simplicissima,  ut  celeritas,  post  con- 
cursum,  priorum  differentia  celeritatum  determinetur. 

Cum  vero  non  directe  concurrunt  corpora,  vel,  ut  ait 
Leibnitius,  cum  ((  lineffi  motus  »  impingentis  et  excipientis 
angulum  faciunt,  quaestio  jam  summam  difficultatem 
idcirco  habet,  quia  in  conatibus  non  solum  celeritatis 
determinatio,  sed  etiain  plaga,  contraria  quidem  et  diversa, 
intuenda  est. 

^  Foc.  cit.,  p.  232,  theor.  i.  —  Gf.  fun(i.  22. 

2  IhicL,  theor.  i.  —  Quas  concursus  clirecti  leges  simul  atque  principia, 
e  quibus  illee  in  Theoria  motus  ab.stracti  profectx  erant,  accuratius  postea 
Leibnitius  in  eximia  quadam  Dissertatione  a  Gei^h.  primum  edita  (Gerh. 
Phil.,  VII,  p.  280)  explicuit,  postquam  jam  Dynamismi  metaphysica 
principia  condiderat.  Quee  Dissertatio  maximi  nobis  videtur  esse  momenti 
cum  in  principiis  Theorise  penitus  perspiciendis,  tum  in  concursus  directi 
legibus  explanandis,  quas  paulo  brevius  et  obscurius  in  theoremate  i 
Theorise  exposuerat, 

Duos  casus  considerat  Leibnitius  :  in  priore,  si  conatus 
sunt  inffiquales,  teinere  statuit  eos  etiam  sibi  adimi,  servata 
fortioris  plaga  ^  :  sed  cur  servetur,  nuUam  fere  causam 
affert^. —  Quod  ad  alterum  pertinet^,  hoc  in  eo  nobis  maxi- 
mum  esse  videtur,  quod  tunc  primum,  ni  fallor,  ad  prlnci- 
pium  rationis  sufficientis  Leibnitius  assurgit  :  «  Si  conatus 
incomponibiles,  inquit,  sunt  aequales,  plaga  mutuo  decedi- 
tur,  seu  tertia  intermedia,  si  qua  dari  potest,  eligitur, 
servata  conatus  celeritate  ».  Quare  autem  priorem  celeri- 
tatem  servent  contrarii  aequalesque  conatus,  nulla  a  Leibni- 
tio  causa  affertur,  neque  ulla,  credo,  nisi  haec,  valde 
quidem  infirma,  afferri  potuit,  quod  scilicet,  mutata  plaga, 
non  mutaretur  celeritas. 

Quidquid  id  est,  ex  fundam.  22  hoc  theorema  deducit  : 
«  Si  duo  corpora  concurrunt  aequivelociter  et  fit  ang^ulus, 
isque  est  bisectilis,  duo  corpora  simul  movebuntur  recta 
extrorsum  bisecante,  celeritate  vero  priore  »  Quo  ex 
theoremate,  ut  in  transitu  animadvertam,  illud  etiam 
de  quo  supra  disputatum  est,  cogere  se  posse  confidit, 
an^ulos  incidentiie  et  reflexionis,  si  <(  solum  angulum 
incidentiae  rectilineum  3o  g-raduum  »  excipias,  non  esse 
aequales 

IUud  autem  in  his  concursus  legibus  maxime  conspicuum 
est,  quod  concurrentium  magnitudo  seu,  utvocant,  niassa^ 
cum  a  celeritate  omnis  in  corporibus  potentia  pendeat 
pro  nihilo  in  motuum  aestimatione  ducitur ,  Quae  sane  omis- 
sio  sing-ularis  nobis  esse  videtur  ac  p^ene  incredibilis. 
Vehementer  tamen  erret,  si  quis  Leibnitio  crimini  vertat, 
quasi  imprudens  peccaverit.  Quod  si  massam  neg-Iexit,  iis 

1  Gerh.  Phil.  IV,  p.  aSa,  fund.  22. 

2  Servatur  plaga  fortioris  quia,  ut  ait,  «  quamdiu  res  exituni  reperit 
parte  alterutrius,  non  est  cur  tertium  eligatur.  »  Fund.  22,  in  quo  nituntur 
theorem.  2  et  3.  Foc.  cit  ,  pp.  282,  233. 

3  IhicL,  fund.  23,  thcor.  7,  8,  9,  10. 
Loc.  cit,,  p.  233,  theor.  7. 

Ihid.,  theor.  8  et  g. 
6  Loc,  cit.,  Th.  m.  conc,  §  19,  p.  187. 

profecto  principiis,  de  quibus  supra  egi,  ab  Hobbiana  illa 
coiiatus  delinitione  derivatis,  adductus  est  ut  eam  negligeret. 
Nam  si  conatus  isest  cui  in  spatio  nihil  obsistere  possit  nisi 
conatus  alius,  si  rursus  nihil  ipse  est  nisi  velocitas  vel  po- 
tius  ((  momentum  »  velocitatis,  sequitur  corpus,  in  quo  nulla 
sit  velocitas,  nullam  vim  ad  resistendum  motui  habere, 
massam  proinde  nihil  per  se  valere.  Fac  enim  corpus 
quiescens,  quantumcumque  voles,  etiamsi  mundi  spatium 
impleat,  a  corpore  quantulocumque  impingi  :  statim  ab 
imping-ente  conatum,  et,  in  tempore  insequente,  motum 
accipit.  Fac  idem,  ante  impactum,  in  motu  quoque  esse  : 
reagit  conatu  suo,  non  magnitudine.  NuUa  igitur  in  corpo- 
rum  concursu  massa^  ratio  habenda  erat  :  concursum  eum 
esse  Leibnitius  arbitratur,  duce  quidem  Hobbio  a  quo  non 
principia  tantum.  sed  totam  fere  de  impactu  doctrinam 
hausit,  qui  in  meram  celeritatum  compositionem  recidat  et 
ad  Phoronomiam  pertineat. 

Sed  jam  animadvertendum  est  quid  aliud,  his  positis. 
consequens  sit.  Nempe  si  nihil  in  motu  est  nisi  mutatio  loci 
seu  velocitas,  nihil  in  corpore  nisi  antitypia,  qua  spatium 
impleat,  seu  impenetrabilitas  cum  extensione  juncta,  nihil 
denique  in  utroque  aliud  nisi  quod  in  geometria  considera- 
tur,  consectarium  est  corpus,  sine  motu,  ad  resistendum 
motui  prorsus  nihil  valere,  cum  autem  id  in  natura  nihil 
esse  pateat  quod  non  possit  motui  resistentiam  vel  minimam 
opponere,  nihil  re  vera  esse.  Rursus  omnis  potentia  pendet 
in  rebus  a  celeritate,  qua  remota  corpus  a  loco  quem  in 
spatio  obtinet  vix  discernas.  Corpus  ig-itur,  si  celeritas  absit. 
jam  non  modo  non  corpus,  sed  ne  materiam  quidem  esse 
necesse  est,  adeo  ut  utique  conatum  eum  esse  appareat, 
a  quo  non  motus  solum  in  spatio,  sed  corpora,  qute  spatium 
implent,  imo  etiam  ipsum  fortasse  spatium,  oriatur. 

Haec  sunt  quse  a  definitione  motus  corporisque  nimium 
geometrica  sunt  profecta.  Quae  quidem  ipse  Leibnitius  saepius 
postea  et  notavit  et  reprehendit,  tum  in  multis  epistolis 
ac  libellis,  tum    prcTsertim   in  Dissertatione   quadam  a 

Gerhardto  haud  ita  pridem  edita  ^  in  qiia  ill^e  concQrsus 
leges  quemadmodum  ab  illa  definitione  natura  fluxissent 
subtilius  accuratiusque  explanavit. 

e.  De  niole  corporuni  et  cohdesione . 

Exemplis  qute  supra  attulimus  satis  jam  conlirmatur 
Leibnitium  phoronomice,  non  dynamice,  mechanicam  circa 
a.  1670  tractavisse.  Quod  quidem  ita  fecit,  ut  quodam  modo 
jure  dicas  totam  ejus  de  motu  doctrinam  in  hoc  principio 
niti,  ut  omnis  in  natura  motus  conservetur,  nuUus  destrua- 
tur.  Gonatus  enim  etsi  in  concursu  directo  ita  sibi  adimuntur 
ut  aliquid  de  priore  motus  quantitate  semper  detrahatur. 
tamen,  hoc  etiamcasu,  subtractio  compensationis  cujusdam 
indicium  est  potius  quam  destructionis  ;  nam  neque  conatus 
impingentis  oppositum  excipientis  conatum,  neque  hic  illum 
revera  subruit ;  sed  utrumque  corpus  suum  alteri  conatum 
ita  imprimit,  ut  conatus  non  modo  non  destruantur,  sed 
ambo  in  utroque  concurrente  simul  exsistant,  nullamque 
ob  aliam  causam  sibi  adimantur  quam  quia  alter  alterum 
compensat 

Leibnitius  i^itur  cum  illud  cartesianum,  eamdem  scilicet 
motus  quantitatem  in  natura  permanere,  sui  juris  fecisse 
videatur ,  forsitan  tibi  succurrat  in  hac  re,  quse  maximi  quidem 
est  momenti,  in  Gartesii  verba  jurasse,  praesertim  cum  (in 
fundam.  28)  duo  corporum,  quipin  concursu  angulumfaciunt. 
plag-am  posse  mutari.  servata  conatus  celeritate,  affirmet, 
Gartesio  in  hoc  etiam  quasi  assensus,  qui  plag-fe  determina- 
tionem  a  corpore  sine  ulla  velocitatis  diminutione  amitti 
posse  professus  sit.  Attamen  in  hac  equidem  sum  sententia 
ut  id,  licet  speciosius,  nullo  modo  posse  defendi  putem. 
Nam  etsi  Gartesius  quantitatem  motus  a  velocitatis  quan- 

J  Gerh.  Phil.,  VII,  p.  280. 

^  Phoranomus,  in  Avchiv,  pp.  5^8,  5y^. 


yb  HYPOTIIESIS   PHYSICA  NOVA 

titate  Sfppius  reapse  non  sejunxit,  pnesertim  cum  de  concur- 
sus  legibus  eg"it,  constat  tamen  eum  in  quantitate  motus. 
cum  eam  arcta  quadam  definitione  comprehendere  voluit. 
non  velocitatem  solum,  sed  corporis  magnitudinem  consi- 
derasse  ^  ;  quod  certe,  ut  temporibus  illis,  cum  recta  deesset 
massse  definitio  et  in  ejus  locum  magnitudo  corporum  vel 
pondus  a  doctis  supponi  soleret,  ad  hoc  recidebat  ut  in 
quantitate  motus  determinanda  massgerationem  haberet.  Ea 
vero  motus  conatusque  definitione  usus  est  Leibnitius  ut, 
cum  eamdem  «  momenti  »  seu  motus  quantitatem  perma- 
nere  doceret,  eam  sane  solam  significaret  qufe  nihil  in  se 
aliud  nisi  phoronomicum  quiddam  seu  celeritatem  invol- 
veret.  Qua  in  re  Hobbii,  non  Gartesii^  auctoritatem  adeo 
secutus  est,  ut  ad  heec  duo  consequentia  venerit,  quibus 
tantum  ad  Hobbium  appropinquavit,  quantum  a  Gartesio 
discessit. 

Unum  est  (quod  quidem  hunc  postea  incitavit  ut  principia 
Theorise  perpenderet  et  falsa  esse  comperiret),  «  posse 
quidem  inveniri  modum  efficiendi  »  per  abstractas  «  con- 
cursuum  »  leges,  «  ut  oriatur  velocitas  minor,  quam  nunc 
est  in  corporibus,  sed  ut  major  obtineretur  impossibile 
esse^.  »  Gonatus  enim,  etsi  alii  aliis  compensantur  potius 
quam  tolluntur,  compensari  tamen  non  possunt  quin  sibi 
tum  adimantur,  tum  interdum  addantur,  ita  scilicet  ut,  cum 
sibi  addantur,  velocitati  priori  nihil  utique  adjici  queat, 
rursus  vero,  cum  sibi  adimantur,  de  velocitate  aliquid 
semper  detrahi  necesse  sit  :  «  unde,  ut  vidit  ipse,  velocita- 
tem  semper  diminutum,  nunquam  restitutum  iri^^  »  constat. 
Quare  Leibnitius,  non  in  Phoranomo  tantum  (1689),  in  quo 
quidem  id  fieri  posse  neg-at,  sed  jam  in  pag-inula  quadam. 
eodem  certe  tempore  quo  Hypothesis  scripta,  motum  in 
natura  diminui  expresse  asseverat,  atque  inde  fieri  ut,  cum 
manifestum  sit  «  omnem  motum  esse  circularem  aut  ex 

1  Cartesius,  Princ.  philos.,  p.  II,  art.  36. 

2  Phoranomus,  in  Arc/jfr,p.  58o, 

3  Thid, 

circularibus  compositum  aut  saltem  in  se  redeuntem  », 
plures  autem  circulationes  cum  «  sibi  invicem  obstare  seu 
inse  invicem  agere  »,  tum  «  conari  semper  coire  in  unam  », 
corpora  omnia  necesse  sit  «  tendere  ad  quietem,  id  est 
annihilationem^  »  Qua  in  re  profecto  ita  aCartesio  dissidet, 
ut  a  Principiis  philosophix  Theoria  motus  abstracti  nesciam 
an  non  longius  dissidere  potuerit ! 

Alterum  illud  est,  quod  a  mere  geometricis  Phoronomia; 
elementalis  principiis  ita  natura  proficiscitur,  utquemadmo- 
dum  nunc  a  Leibnitio,  sic  jam  ab  Hobbio  antea  defensum 
fuerit  :  conatui  scilicet  nihil  addi  neque  opponi  posse,  quod 
quidem  ad  quemiibet  motum  mutandum  valeat,  nisi  alium 
quemdam  seu  plures  conatus ;  ergo  corpus  quod  omni,  vel 
virtiiali  velocitate  careat,  atque  ob  id  ipsum  impetui, 
quantuluscumque  sit,  obsistere  nequeat,  a  spatio,  quod 
implet,  revera  non  differre.  Proinde,  dum  Gartesius,  qui 
corporis  substantiam  in  extensione  sitam  esse  voluit,  corpori, 
etiam  cum  quiescit  nec  jam  a  mero  spatio  differt  primum 
vim  motui  resistendi,  dein  firmitatem  cohaesionemque  par- 
tium,  quae  in  quiescente  revera  indivisa^  sunt,  commodare 
potuit,  defendit  Leibnitius  corpus  quiescens,  hoc  est,  in 
quo  nulla  sit,  ne  virtiialis  quidem,  celeritas,  omni  potentia 
carere,  cum  omnis  potentia  in  corporibus  pendeat  a  celeri- 
tate  ;  inde  effici  ut  utique  nullum  sit  nec  a  spatio  vacuo 
differat  Ille  in  corpore  quiescente  vel,  ut  verius  dicam, 
in  extensione  immota  ponebat  omnis  firmitatis  principium 
inesse,  paulatim  vero  e  motu  ad  ultimas  minimasque  spatii 
partes  pervadente  fluiditatem  oriri,  qua  quidem  in  re  nescio 
an  magna  qucedam  obstet  difficultas ;  ponit  contra  Leibni- 
tius  immotum  quidquid  sit,  ob  id  ipsum  quod  careat  motu, 

1  Gerh.  Phil.,  VII,  p.  259. 

2  Princip.,  p.  II,  art.  43, 

3  «  Gorpus  quiescens  nullum  esse,  nec  a  spatio  vacuo  differre.  »  Gerh. 
Phil.,  I,  p.  71.  —  Gf.  Th.  m.  abstr.,  loc.  cit.,  IV,  p.  2^9 :  «  Si  Cartesiuni, 
virum  utique  incomparabileni;,  pcr  omnia  sequimur,  quies  potentior  motu 
erit,  nihil  nempe  unitate :  negat  enim  quiescens  quantocunque  motu 
impelli  posse.  « 

fluidum  esse,  ex  quo  efficitur  cum  spatium  merum  seu 
vacuum  summa  fluiditate  solum  pracditum  esse,  adeo  ut 
absolute  fluidum  nihil  usquam  esse  possit,  quin  ad  niliilum 
recidat,  tum  e  motu,  qui  quidem  celerior  semper,  nec  tamen 
celerrimus  fieri  potest,  non  fluiditatem,  ut  putabat  Carte- 
sius^  sed  firmitatem  oriri,  majorem  sane  e  celeriore,  maxi- 
mam  nunquam,  quia  nec  motus  celerrimus^.  Jam  igitur 
inde  ab  adolescentia  Leibnitius  dicere  potuit,  quod  quidem 
postea  aperte  professus  est  nullam  adeo  esse  in  natura 
seu  fluiditatem  seu  firmitatem  plane  eibsolutam,  certum 
vero  g-radum  firmitatis  simul  et  fluiditatis  corpori  cuilibet 
inesse. 

Quidquid  id  est,  jam  exstat  atque  eminet  quantumin  hac 
re  Gartesius  Leibnitiusque  inter  se  dissentiant,  cum  ab  uno 
eodemque  motu  ille  corporibus,  dum  quiescunt,  tantisper 
solidis,  fluiditatem,  hic  iisdem,  per  se  sane  fluidis,  solidita- 
tem  firmitatemque  inferri  velit.  Quasstionem  ig-itur  illam, 
quae  est  de  firmitate  corporum  et  consistentia,  ea  ratione 
Leibnitius  non  modo  solvit,  sed  etiam  posuit,  ut  non 
Cartesio  eum,  sed  Hobbio  duce  usum  esse  constet,  adeo  ut 
solam  Hobbii  auctoritatem  in  Theoria  motiis  ahstracti 
secutus  esse  videatur. 

Hobbius  enim  ipse  cum  pro  certo  haberet «  quietem  iner- 
tem  atque  efficacise  omnis  expertem  esse  »,  a  solo  motu 
repetere  poterat  corporis  etvim  motui  resistendi  etcoheeren- 
tiam,  qua  quidem  nihil  fit  in  corpore  nisi  ut  motui  ac 
penetrationi  resistat.  Nulla  enim  causa  est  cur  elementum 
quovis  in  corpore  aliorum  penetrationi  obnitatur,  nisi  quod 
movetur  seu  conatum  habet  quem  aliorum  conatui  opponat. 
Inde  haec  Hobbii  :  «  Resistentiam  esse  in  contactu  duorum 
mobilium  conatum  conatui,  vel  omnino,  vel  ex  aliqua  parte 
contrarium      »  quae  quidem  resistentia  tum  in  elementis, 

1  «  Nec  corpus  durissimum,  quia  nec  motus  celerrimus.  »  Gerh.  Phil., 
IV,  p.  234,  theor.  i6. 

2  Cf.  Epist.  a,d  Hugenium,  Gerh.  Math.,  II,  pp.  145,  146. 

3  De  corpore^  p.  III,  cap.  XV,  §  3. 

4  Ibid.,  §  a. 

tum  in  fmitis  corporibus,  pressio  a  Physicis  appellari  solet  : 
«  duorum  mobilium  alterum  alterum  premere  dicimus, 
quando  conatu  suo  unum  eorum  facitut  alterum  vel  pars  ejus 
lococedat  ^  »  Atque  pressionem  seu  resistentiam  satis  esse 
docet  Hobbius,  ut  in  corporibus  cohsesio  oriatur,  quippe 
quee  ex  elementis  vel  potius  elementorum  conatibus  in 
omnem  circumstantium  actionem  seu  pressionem  reagen- 
tibus  constet  :  unde  etiam  satis  apparet  cohsesionis  vim  a 
mutuis  illis  actionibus  modum  et,  ut  ita  dicam,  mensuram 
accipere. 

Heec  est  Hobbii  doctrina,  subtiliter  quidem  excogitata, 
et  quodam  Physicte  nostra?  spiritu  quasi  inflata.  Neque 
commisit  Leibnitius  ut  ab  ea  discederet,  cum  illam  quaestio- 
nem  quse  est  de  corporum  cohaesione  ipse  attigit  :  qua  nuUa 
erat  ei  certe  gravior,  cum  spatii  vel  etiam  materiae  primae, 
qua?,  dum  immota  est,  non  dilFert  a  mero  spatio,  fluiditatem 
summam  esse  poneret.  Hanc  tamen  in  mag-nis  difficultatibus 
versari  arbitratus  est,  de  quibus  agit  in  epistola  ad  Hobbium 
eodem  tempore  data  quo  ad  Oldenburgium  Hypothesin 
physicam  novain  misit.  Scilicet  si  quis  cohaesionem  e 
reactione  partium  corporis  in  contrarias  corporum  circum- 
stantium  actiones  constare  putat,  necesse  est  alterum  fieri 
de  duobus,  aut  illarum  reactionem  tum  primum  exoriri  cum 
fiat  impactus,  aut  eam  jam  ante  impactum  exstitisse  et  post 
impactum  permanere.  Quod  si  reactio  impactu  tantum  pro- 
ducitur,  nuUa  erg-o  ante  impactum  cohassio,  nullus  conatus 
erat ;  qui  vero ,  momento  impactus ,  corpus  sine  conatu 
reniti  poterit  seu  reactionem  exercere?  Fatendum  est  igitur 
reactionem  «  etiam  sine  impactu  »  inesse  corpori,  cum 
praesertim  «  reactio  sit  motus  in  oppositum  impingentis. 
impactus  autem  oppositum  sui  non  producat^;  »  sed  cum 
reactio  sit  motus  partium  corporis  a  centro  ad  circumferen- 

i  Ibid.,  §  2. 

-Epist.  ad  Hohhium,  a  Toennisio  edita,  in  Philos.  Monatshefte,  XXIII, 
1887,  p.  558. 

tiam,  «  ille  motus  aut  non  impeditur,  et  tunc  exibunt  partes 
corporis,  et  ita  corpus  suum  deserent,  quod  est  contra 
experientiam ;  aut  impeditur,  et  tunc  cessabit  motus  reac- 
tionis,  nisi  externo  auxilio  quale  nullum  hic  commode 
reperies,  resuscitetur  »  Atque  acceditillud  :  quemadmo- 
dum  in  illo  casu  est  cur  mireris  «  quomodo  sola  reactio  rei 
percussae  efficiat,  ut  tanto  major  sit  resultantia^  impetus 
quanto  major  fuit  incidentia?  »,  cum  rationi  <(  consentaneum 
sitmajorem  incidentiam  minuere  reactionem  »,  ita  in  altero 
((  vix  explicabile  est^  quam  obcausam  unumquodque  corpus 
in  quolibet  puncto  sensibili  a  centro  ad  circumferentiam 
conetur  » 

Hoc  igitur  in  Hobbii  sententia  tuendum  Leibnitio  esse 
videtur,  cohsesionem  corporum  e  partium  motupendere.  Sed 
cum  «  vix  explicabile  »  sit  unamquamque  partem  a  centro 
ad  circumferentiam  conari,  has  vult  ita  moveri,  ut  conatibus 
contrariis  aliae  alias  premant  :  sic  fore  ut,  inter  se  pressione 
mutua  junctfe,  certam  fmitamque  omni  disjunctionis  causie 
resistentiam  opponant,  in  qua  tota  corporis  coha^sio  posita 
sit,  et  consistentise  ratio  ultima  ac  vere  geometrica  demum 
reddatur.  His  verbis  sententiam  suam  in  eadem  ad  Hobbium 
epistola  aperit  Leibnitius  :  «  Ego  crediderim  ad  cohaesionem 
corporum  efficieiidam  sufiicere  partium  conatum  ad  se  invi- 
cem,  seu  motum  quo  una  aliam  premit.  Quia  quae  se  pre- 
munt  sunt  in  conatu  penetrationis.  Conatus  est  initium. 
penetratio  unio.  Sunt  ergo  in  initio  unionis.  Qu»  autemsunt 
in  initio  unionis,  eorum  initia  seu  termini  sunt  unum. 
Quorum  termini  sunt  unum  seu  layor.y.  ev,  ea  etiam 
Aristotele  definitore  nonjam  contiguatantum,  sed  continua 
sunt,  et  vere  unum  corpus,  uno  motu  mobile  .  ..  Restat 
probem  quae  se  premunt,  esse  in  conatu  penetrationis. 
Premere  est  conari  in  locum  alterius  adhuc  in  eo  existen- 
tis.  Gonatus  est   initium   motus.  Ergo  initium  existendi 


*  Ihid. 
t  Ibid. 

in  loco  in  quem  corpus  conatur.  Exislere  in  loco  in  quo 
existit  aliud  est  penetrasse.  Erg-o  pressio  est  conatus  pene- 
trationis  » 

Ha3c  ab  epistola  ad  Hob^ium,  non  a  llieoria,  attuli,  quia 
Leibnitius  in  illa  adstrictiore  quodam  modo  disserit  quam 
in  Theoria^\  qua?  eadem  in  litteris  etiam  ad  Arnaldum  ^ 
exeunte  a.  1671  datis  breviter  ac  presse  contracta  inveni- 
mus.  Fatendum  est  in  hac  argumentatione  aliquid  esse 
paulo  obscurius  et  quod  in  diversum  trahi  possit.  Etsi  enim 
mutua  partium  actio,  qua  inter  se  premunt,  necessaria  est 
ut  cohaesio  oriatur,  videtur  tamen,  ut  notavit  Lasswitzius  '\ 
coha^sio  non  tam  in  hac  mutua  partium  pressione  quam  in 
eo  quod  partium  termini  seu  extrema^  conatuum  quidem  vi 
et  virtute,  unum  sunt,  hoc  est  in  continuitate  esse  posita. 
Nam  si  satis  est,  ut  consistentia  fiat,  partium  terminos  esse 
in  eodem  spatii  puncto,  seu  unum  esse,  seu  se  penetrare, 
parvi  refert  prcesentine  et  actuali  conatu  se  penetrent,  an 
recenti  quodam  eodemque  secundum  compositionis  cona- 
tuum  leges  jam  exstincto.  Coha^sio  igitur  conatu  et  pres- 
sione  efficitur,  non  servatur,  cum  conatus  ipse  servari 
nequeat :  unde  fit  ut  e  mera  continuitate  plus  quam  e  conati- 
bus  et  motu,  qui  continuitatem  ut  semel  effecerunt,  ita  non 
retinent,  corporum  consistentia  pendere  videatur.  Leibni  - 
tius  igitur,  quod  minus  accurate  perspexit,  ut  supra  vidimus, 
quid  inter  elementum  spatii,  quod  cum  ad  extensionem 
solam  pertineat  punctum  est,  et  velocitatis  elementum, 
quod  etsi  ad  extensionem  a?que  ac  durationem  pertinet, 
punctum  pariter  esse  dicit,  interesset,  adduci  videtur, 
ut  Lassw^itzius  criminatus  est,  ut  coha?sionem  jam  fieri 
censeat,  si  sint  in  eodempuncto,  sive  conatus  vi  ac  veloci- 
tatis,  sive  loco  tantum  et  situ,  termini  partium  :  adeo  ut, 

1  ibid.,  p.  559, 

2  Gerh.  Phil.,  IV,  p.  23o,  fund.  i5  et  iG. 

3  Ibid.,  l,  p.  72. 

Gesch.  d,  Aiom.,  II,  pp.  4G7  scm. 

cum  sitiis  nulli  sint  gradus,  nec  cohsesionis  gradus  esse 
possint :  sit  proinde  coh^esio  aut  non  sit.  Itaque  in  hac  re 
non  a  suspicione  erroris  Leibnitius  abest,  commisitque  ut 
Hobbio  inferior  haberetur,  qui  cohcEsionis  gradum  a  cona- 
tuum  pressionisque  gradu  pendere  docuit. 

Hoc  tamen  cavendum  est  ne  plus  iequo  in  Leibnitio 
reprehendamus.  Nam  si  cohaesionem  e  mera  continuitate 
duxisset,  idem  fere  peccasse  convinceretur,  quod  ipse  in 
veteribus  quibasdam  vehementer  reprehendit,  professis 
((  partes  atomorum  ideo  coha?rere  quia  nullum  »  interce- 
deret  «  vacuum^  ».  Quod  contra  fidem  est.  Potuit  vero 
arbitrari  corpora  tum  primum  reapse  cohaerere,  cum  in 
eodem  spatii  puncto  conatibus  contrariis  termini  eorum  in 
unum  conferuntur,  cohaesionem  vero  et  continuitatem  tan- 
tummodo  continuata  corporum  pressione  servari.  Neque 
id  tantum  conjectura  probabile  est,  sed  ex  fundam.  i6 
Theorise  licet  colligas  :  «  Corpora  quae  se  premunt  vel 
impellunt,  cohan^ent^  » ;  qute  nihil  aliud  significare  mihi 
videntur,  nisi  cohaerere  corpora  quamdiu  sese  premunt  vel 
impellunt,  cohaerere  vero  desinere  simul  ac  se  premere  vel 
impellere  desinunt.  Quanquam  me  non  praeterit «  vix  expli- 
cabile  esse  »  quam  ob  causam  conatus  illi  contrarii,  qui 
pressionem  faciunt,  post  impactum  seu  serventur  seu 
resuscitentur,  imo  quemadmodum  pars  unaquseque  cor- 
poris  sinistrorsum  in  aliam,  dextrorsum  et  in  aliam  simul 
conetur,  ut  cum  utraque  cohaereat ;  sed  haec  a  Leibnitio 
omissa  esse  suspicor,  qui,  cum  illud  praesertim  in  Hobbio 
reprehendendum  esse  putaret,  quod  partes  corporis  a  centro 
ad  circumferentiam  statuisset  ita  conari,  ut  «  sine  impactu  » 
corpus  suum  eas  deserere  oporteret,  nedum  inter  se  possent 
cohaerere,  id  ante  omnia  sibi  proposuerit,  ut  cohaerentiae 

^  Gerh.  Phil.  IV,  p.  109,  Conf.  nat.  contra  alheistas. 

2  Cf.  theoi'.  17  :  «  Duae  aliquae  contigua;  corporis  partes  cohaerent  tum 
demum  sibi,  si  se  premunt,  seu  si  is  est  corporis  motus,  ut  una  alterum 
impellat...  »  p.  «34. 

causam  ab  imping-entium  motibus  extraneis  ad  intimos 
corporis  partium  motus  revocaret. 

Hobbio  igitur  Leibnitius  illud  assentitur  motu  corporis 
consistentiam  et  effici  et  continuari,  imo  motus  vi  cohaesio- 
nis  gradum  sestimandum  esse  :  in  hoc  tamen  ab  Hobbio 
dissidet  quod  «  ad  cohsesionem  efficiendam,  ut  ipse  ait, 
sufficere  crediderit  partium  conatum  »,  non  quidem  a 
centro  ad  circumferentiam,  «  sed  ad  se  invicem,  seu  motum 
quo  una  aliam  premit^  »  :  quibus  verbis,  ni  fallor,  motum 
illum  conspirantem  hic  jam  significat,  quo  postea  in  cohae- 
sionis  ratione  reddenda  utetur,  ita  ut  ei  de  cohaisionis  causa 
sententia  nunquam,  ut  Lasswitzius  censere  videtur,  mu- 
tanda  fuerit. 

Quidquid  id  est,  illud  in  hac  sententia  maximum  est, 
Leibnitium  niti  ut  e  motu  jam  illud  deducat^  in  quo  totam 
corporis  naturam  esse  positam  constat^  id  est  impenetra- 
bilitatem,  qua  corpus  motui  vel,  ut  verius  dicam,  impin- 
gentis  cujusvis  penetrationi  renititur.  Sed  alius  est  renitendi 
modus,  ut  scit  quicumque  in  rem  prsesentem  ivit,  quo 
corpus  majus  corpori  moto  plus  resistit  minore  :  in  quo 
explicando  quid  Leibnitius  profecit,  si  corpori  nihil  aliud 
per  cohaesionem  accedit  quam  ut  partes  jam  separari  non 
possint?  quid,  si  ita  inter  se  coha?rent,  ut,  si  pars  una  semel 
ab  impingente  mota  sit,  ceteras  eam  secum  abripere  -  necesse 
sit?  Nihil  enim  est,  si  ita  se  res  habet,  detracta  illa  qua  pars 
alia  aliam  premit  actione,  quo  contiguum  a  continuo  diffe- 
rat.  Sit  porro  series  elementorum,  sint  in  recta  linea  seu 
((  longitudine  »  contigua :  in  aperto  est,  ex  lege  qua  conatus 
omnis  in  pleno  propagatur  in  infinitum,  corpus,  quantu- 
lumcumque  sit,  quantumvis  etiam  debiliter  moveatur,  quod 
quidem  secundum  longitudinem  in  contiguorum  seriem 
directeoccurrat,  illi,  si  quiescit,  quantacumque  sitlong-itudo, 
totum  et  plenum  imprimere  conatum  suum  ;  si  ipsa  move- 
tur,  conatus  sui  excessum  :  quare  dicit  Leibnitius  ((  in  cor  - 

1  Epist.  ad  HoJjhium,  ap.  Toennies  p.  SSg. 

2  Gerh.  Phil.,  IV,  p.  284,  theor.  18. 

pore  contii^uo  nihil  refeiTe  quanta  sit  longitudo  (seu  exten- 
sio  secundum  lineam  motus  ».  Atqui  idem  fieri  necesse 
est,  etiamsi  seriei  elementa  non  contigua  tantum,  sed  con- 
tinua  sint,  seu  cohffireant.  Sed  «  in  corpore  cohfprente  nihil 
interest  etiam  quanta  sit  latitudo  (seu  extensio  secundum 
perpendicularem  ad  lineam  motus  -j  »  ;  nam  latitudine  seu 
«  crassitie  »,  quantacumque  est,  quid  efficitur  ?  nihil  certe 
ea  conatui  partis  impactae  additur,  nihil  er<:^o  totius  exci- 
pientis  resistentiae,  adeo  ut  in  summa  Leibnitio  dicere 
liceat  :  «  Corpus  unum  »  (sive  contiguum,  sive  continuum 
est)  ((  quantumcunque  longum  a  quantumcunque  brevi, 
corpus  continuum  quantumcunque  Latum  a  quantumcunque 
arcto,  perinde  ac  si  quantumvis  minus  esset,  quantulo- 
cunque  motus  excessu  impelli  potest.  » 

Tantum  ig-itur  abest  ut  cohtnesione,  ex  qua  in  corporibus 
finita  quaedam  et  impenetrabilitas  et  magnitudo  oritur, 
potentia  etiam  illa  in  iis  efficiatur,  qua  motui  pro  magnitu- 
dinis  ratione  unumquodque  renititur  (quam  nostri,  Newtono 
auctore,  inassam  appellant)  :  cohffisio  ei  legi,  qua  conatus 
in  pleno  propagatur  in  infinitum,  nihil  obstat.  Jamque  in 
eo  est  ut  Theoria  finem  capiat  :  nihil  adhuc  de  hac  re,  quae 
cuique  spectatissima  est,  plus  esse  in  corpore  majore  quam 
in  minore  resistentiae,  in  Theoria  est  satisfactum. 

Quffistio  tamen  et  ponenda  erat,  et  solvenda.  Illa  autem, 
ut  satis  apparet,  huc  redit^  ut  quseratur  quemadmodum 
corpora  legem  conatuum  in  pleno  propagationis  effugiant. 
Qua  sic  posita,  ecce  praesto  est  unde  expediatur.  Etenim  si 
conatus  omnis  in  pleno  ita  propagatur  in  infinitum,  ut  nihil 
in  contiguo  corpore  referat  quanta  sit  longitudo,  nihil  in 
continuo  quanta  sit  etiam  crassities  seu  latitudo,  lex  et 
salva  erit  et  experientia?  observationibusque  consentanea, 
si  quis  conatum  considerabit  non  in  plenum,  sed  in  seriem 
elementorum  discontiguorum  vel  (quanto  magis)  disconti- 


1  Ihid.,  theor.  23. 
9  Ihid.,  theor.  24. 

nuorum  directe  occurrentem.  Fac  enim  totam  hanc  seriem 
discontiguam  vel,  quod  ad  idem  recidit,  omnia  simul  seriei 
elementa  secundum  longitudinem  moveri  :  corpus  directe 
occurrens  manifestum  est  ita  in  primum  seriei  elementum 
incurrere  ut  post  impactum  conatus  sui  excessum  tantum- 
modo  retineat ;  conatu  ergo  minore  in  secundum  elementum 
impingit;  conatu  etiam  minore  in  tertium,  atque  ita  porro  : 
adeo  ut  et  diminutio  quam  ipsum  patitur  et  celeritas  quam 
toti  elementorum  seriei  imprimit,  ab  elementorum  numero 
seu  a  discontigui  corporis  magnitudine  revera  pendeat. 
Quod  quidem  obscurius  sane,  quia  contractius,  in  theorem. 
21  significat  Leibnitius  :  «  Gorpus  discontiguum  plus  resistit 
contiguo  )) 

Hac  ig-itur  pleni  notione,  quod  etsi  ex  indivisibilibus 
constat,  nihil  in  se  prfebet  unde  massa  seu  moles  oriatur, 
abstracti  motus  leges  cum  a  Phoronomia  experimentali  seu 
mechanice,  tum  ab  experientia  abhorrere  videntur.  Frustra 
enim  plenum  differentiatione  quadam  in  infinite  parva  seu 
indivisibiUa  dissolvas  :  non  ideo  re  vera  separata  habeas, 
sed  continua,  ut  est  plenum,  aut  saltem  contigua.  Itaque 
hoc  in  primis  queerendum  erat,  quomodo  ex  materia  prima, 
sive  plena,  sive  fluida,  possent  vera  elementa  oriri,  quse 
non  tantum  mera^  essent  quasi  differentiales^  sed,  fmitis 
inter  se  intervallis  distantia,  certo  cuique  conatui,  haud 
secus  atque  discontigua,  tanto  plus  resisterent  quanto  essent 
plura,  hoc  est,  quanto  major  esset  moles  qua?  ex  iis  con- 
staret.  Intervalla  autem  vacua  esse  cum  non  liceret,  inte- 
rerat  ut  materia  quadam  subtiliore,  firmitati  seu  crassitu- 
dini  elementorum  dissimillima,  replerentur  :  cui  rei  neque 
geometricae  constructiones,  neque  differentiationes  sufficere 
poterant.  Atque  hoc  unum  supererat  ut  hypothesis  physica 
quaedam,  qualis  est  aetheris,  phaenomenorum  omnium 
rationem  redderet. 

Neque  alia  via  Leibnitius  aggreditur  ad  explicandum 

*  Loc.  cit.,  p.  284,  Cf.  Th.  m.  concreti,  §  ar  et  22,  pp.  188  et  190. 

quomodo  et  corporam  elementa  finita  quidem  ac  realia 
exstiterint,  et  corpora  «  beneficio  divisionis  *  »  non  celeri- 
tate  tantum,  sed  magnitudine  etiam  valeant,  et  universis 
elementis  gravitas  et  elater  ietheris  circulatione  ita  afTera- 
tur,  ut  in  phainomenis  leges  abstracti  ac  concreti  motus 
inter  se  conveniant.  Quod  quidem  prtecipue,  si  memineris, 
Leibnitio  in  Hijpothesi  Physica  Nova  propositum  est  :  quod 
ut  assequatur,  Theorise  motus  ahstracti  Theoriam  motus 
concreti  subjicit.  Satis  igitur  de  illa  :  ad  hanc  jam  pergam. 
Pergenti  autem  consilium  est,  non  in  rerum  tenuitatem 
descendere,  sed  illa  praesertim  in  quibus  summa  hujus 
Theoriai  posita  est  expromere,  iis  qute  egregie  in  ea  emi- 
nent  lumen  admovere,  illa  vero  quaecumque  minora  sunt, 
sive  in  Physica  mera  versantur,  seu  iis  cum  Theoria  motus 
ahstracti  nulla  conjunctio  est,  seu  ad  Leibnitii  philosophia^ 
disciplinam  vel  parum  vel  nihil  pertinent,  breviter  perstrin- 
gere  vel  silentio  praeterire. 

§  4.  —  Theoria  motus  concreti 

Quemadmodum  illud  in  atomismo  maximam  habet  diffi- 
cultatem,  quod  aeternam  esse  atomi  tum  magnitudinem, 
tum  figuram,  tum  etiam  firmitatem  esse  necesse  est,  nuUa 
addita  ratione  cur  sit  et  qualis  sit  (quod  quidem  ab  atomis 
Leibnitium  olim  deterruit),  ita  fortasse  si  placet  mundum 
ab  initio  plenum  esse,  res  erit  multse  operse  ac  laboris  expli- 
care  quomodo  finita  quaedam  et  distincta  in  pleno  elementa 
exsistere  possint,  sine  quibus  nec  corporum  phtienomeno- 
rumque  varietatis,  nec,  qua^  in  corporibusconspicua  est^  ma- 
gnitudinis  molisque  ratio  reddi  potest.  Haec  praecipue  massa» 
dynamica^  natura  seu  molis,  sine  qua  neque  philosophia 
naturalis  neque  mechanica  aut  inter  se  aut  experientiae  con- 
sentaneae  esse  possunt,  extra  motus  abstracti  leges  sine 


1  Loc.  cit.,  p,  190. 

illo  (de  quo  supra)  «  beneficio  divisionis  »  perstaret.  Qui 
autem  mero  in  spatio  seu  homogeneo  divisio  oriri,  qua  vi 
ad  ultimas  materiee  primae  partes  perduci  possit^  ita  ut  eas 
heterogeneas  faciat,  qua^ritur  :  quod  ad  explanandum,  geo- 
metrarum  differentiatio  atque  illa  etiam  divisio  qua  dantur 
partes  in  continuo  eseque  infinitae  actu  adeo  non  valet,  ut 
ne  conatuum  quidem  in  pleno  propagationi  in  infinitum 
impedimento  sit.  Jam  igitur  ad  hypothesin  quamdam  con- 
fugiendum  est,  quae  et  geometriae  nostrae  quasi  succurrat, 
et  <(  particularia  multa  ex  paucis  generalibus  ^  »  explicet^ 
physicasque  rerum  difFerentias  per  se  explanet,  neque  ipsa 
ad  aliam  hjpothesin,  haec  rursus  ad  aliam  confugiat^  :  quse 
quidem  et  a  nobis  cogitantibus  inter  alias  elig-itur,  et  in 
mundo  aliquid  esse  testatur,  quod  electioni  divina?,  non 
geometricffi  necessitati  ex  a^ternitate  subjectum  sit,  cecono- 
miam  scilicet  quamdam  et  systema  rerum. 

Asserit  Leibnitius,  in  epistola  exeunte  a.  1676  vel 
ineunte  1677  ad  P.  Hon.  Fabri  data  si  quis  hypothesin 
physicam  condendam  esse  censeat,  abstinere  autem  ab 
«  hypothesibus  arbitrariis  »  velit,  illud  ante  omnia  tentan- 
dum  esse  «  an  non  phaenomena  naturte  difficiliora  ex  aliis 
quibusdam  phaenomenis  manifestis  atque  exploratis  deduci 
possint '*  )).  Quamobrem  ipse  in  Theor.  m.  concr,  quemad- 
modum  nihil  aliud  quam  nostri  Orbis  phaenomenorum 
rationes  reddit,  ut  qufe  ad  ceterorum  sive  mag-norum,  sive 
parvulorum  Orbium  motus  explicandos  non  possint  non 
valere^,  ita  tantummodo  ex  luce  solis  emissa,  qua?  quidem 
emissio  in  mundo  et  praecipuaet  manifesta  est,  omnia  Orbis 

1  Gf.  epist.  ad  Hon.  Fabri,  Gerh.  Phil.,  IV,  p.  248. 

2  Th.m.  conc,  loc.  cit.,  p.  219.  Cf.  epist.ad  Hon.  Fabri,  pp.  248,257. 

3  Hanc  epistolam  (Gerh.  Phil.  IV,  pp,  244  sqq.)  ad  Hon.  Fabri  a  Leib- 
nitio  "  nuper  ex  Gallia  reverso  »,  hoe  est  exeunte  a  1676  aut  ineunte  1677, 
scriptam,  saepius  infra  lauclabimus,  in  qua  cum  Leibnitius  Hypotheseos 
physicae  novsc  «  totam  vim  ac  potestatem  »  ante  oculos  Honorati  ponere 
propositumhabuerit,  integra  Hypothesis  illa  ae  psene  nihil  mutata  brevius 
quidem  quam  in  Theor.  m,  concr.  atque  interdum  subtilius  cxposita  est. 

^  Ep.  ad  Fabri,  Gerh.  PhiL  IV,  p.  248. 

5  Th.  m.  concr.,  §§  3  et  8,  Gerh.  Phil.  IV,  pp.  181,  i83. 

nostri  phaonomena  deducere  studet,  u  cum  constet  astrorum 
imprimis  errantium  actione  atque  luce  solis  lluidum  omne 
circa  nos  motibus  origine  quidem  variis,  attamen  in  aequa- 
bilitatein  quamdam  compositis  cieri,  ex  quibus  ille  imprimis 
motus  eminet  satis  rapidus,  quo  lux  quotidie  tellurem 
ambit  ^  » . 

Neque  aliter  jam  a  Gartesio,  in  Principiis  philosophide^, 
dictum  est,  si  quidem  Physica  in  hujus  mundi  aspectahilis 
scientia  tota  posita  sit,  fore  ut,  qua^cumque  sunt  de  mundo 
aspectabili,  qufestiones  absolverit,  quilucis  vim  ac  naturam 
nec  non  corporum  qua^  lucem  sive  emittunt,  sive  transmit- 
tunt,  sive  remittunt  vel  refring-unt,  probe  cog^noverit  : 
quo  pacto  erat  Optice,  si  minus  Physica  tota,  at  certe 
fundamentum  et  quasi  cardo  omnis  naturalis  philosophise. 

Itidem  in  luce  Leibnitio  omnium  naturae  pha^nomenorum 
fundamentum  esse  videtur  :  quare  intererat  mundi  ut  eam 
primam  partium  suarum  dispositionem  a  Greatore  acciperet, 
([UfP  lucem  ante  omnia  et  per  lucem  mundum  possibilem 
faceret.  Oportebat  igitur  in  homogeneo  infinitoque  spatio 
tria  corpora  exsistere,  unum  quod  lucem  emitteret,  alterum 
quod  acciperet,  tertium  denique  quod  transmitteret.  Porro 
lucem  emittit  seu  producit  Globus  solaris,  accipit  Globus 
terrestris,  uterque  motu  quodam  circum  axem  in  pleno 
praeditus,  ita  ut  in  mero  spatio  uterque  determinetur,  pri- 
maque  a  rerum  opifice  determinatio  efficiatur  :  qui  quod 
exsistunt,  necesse  est  (atque  hiec  prima  ac  fortasse  unica 
demonstratio  est  motus  terra^  motum  aliquem  in  iis  ac 
rotationem,  ut  defendit  (^opernicus,  supponi  :  «  Gum  enim 
globi  isti  duo  habere  debeant  partes  cohtTcrentes,  ne  ad 
quemlibet  levissimum  rei  quantulsecunque  impactum  dissol- 

^  Ep.  ad  Fahri,  loc  cit.,  p.  248. 

2  Pars  III,  artic.  LII.  «  ...  Cum  enim  Sol  et  Fixa.'  lumen  ex  se  emittant; 
Gaeli  iHud  transmittant ,  Terra,  Planetae  ae  Cometee  remittant :  triplicem 
hanc  difFerentiam  in  adspectuni  incurrentem.  non  male  ad  tria  elementa 
referemus.  » 

3  Th.  m.  concr..  §  2,  Gerh,  Phil.  I\'.  p.  i8i. 

vantur  aut  perforentur,  nulla  autem  sit  cohsesio  quiescen- 
tis...,  motus  in  iis  aliquis  supponendus  est  ^  ». 

Gohsesionem  igitur  Solis  et  Terrae,  unde  fit  in  pleno 
utriusque  determinatio,  motu  quodam  ipsam  confici  ex 
abstractis  legibus  apparet,  qui  cum  omnium  in  mundo 
motuum  sit  primus,  nulla  a  Physicis  ratio  reddi  potest,  a 
primo  ergo  motore  et  rerum  ordinatore  repetenda  est. 

Nunc  satis  erit,  ut  quemadmodum  et  lux  a  Sole  ad 
Terram  transmittatur  et  per  lucem  omnia  in  natura  phteno- 
mena  gignantur  sit  explicabile,  inter  globum  Solarem  et 
Terrestrem  supponi  «  spatium  intermedium,  massa... 
quiescente,  quam  aetherem  vocabimus,  quantum  satis  est 
(omnimodam  enim  plenitudinem  Mundi  status,  quem  sen- 
timus,  per  alibi  demonstrata,  non  fert)  plenum'^  ». 

Neque  tantum  in  cog-itante,  sed  in  re  esse  hunc  aetherem 
docet  Leibnitius  in  epist.  ad  Hon.  Fabri,  in  qua  fusius 
latiusque  eadem  disserit,  quae  in  artic.  5  Th.  m.  concr.  : 
«  Ante  omnia  pro  certo  sumo,  mundum  planetarium  quan- 
tum  ad  consequentias  Phj  sicas  sufficit  pro  pleno  habendum 
esse.  Nam  nulkim  in  eo  punctum  sensibile  assignari  potest, 
in  quo  non  possit  videri  lux  alicujus  astri,  modo  alia  visio- 
nis  requisita  adsint,  verbi  gratia  ut  nihil  opacum  obstet. 
Ubicunque  autem  lux  videri  vel  lumen  transire  potest, 
corpus  esse  necesse  est.  Nullum  ergo  punctum  sensibile  est 
in  mundo  planetario  ubi  non  sit  corpus.  Porro  ubique  in 
mundo  planetario  astra  videri  posse  patet,  et  quidem  in 
nostra  terra  res  manifesta  est  quotidiano  experimento. 
Idem  alibi  ostendunt  Planetarum  quoque  aliorum  mutua- 
tum  lumen  et  Eclipses  atque  umbrfe  variis  in  positionibus. 
Gui  addo,  vix  punctum  sensibile  in  vasto  illo  spatio  desi- 
gnari  posse,  per  quod  alicujus  astri  radius  ad  nos  tendens 
non  aliquando  transeat.  Radium  autem  lucis  non  esse  sine 
corpore,  pro  certo  sumo,  sunt  enim  omnes  lucis  effectus 


1  Ibid. 

^  Th.  m.  concr  ,  §  i . 

corporei,  ut  qui  hoc  negat,  pari  jure  corpora  in  universum 
negare  posse  videatur  ^  ». 

Quid  autem  ille  sether?  Primum  quiescit.  Qui  ut  agi- 
tetur,  motus  quidam  in  Sole  supponendus  est  «  quo  agat 
extra  se,  atque  unde  causa  in  mundo  motus  in  se  non  rede- 
untis  derivetur  ».  —  «  Motus  enim  circa  proprium  Cen- 
trum  extra  se  non  agit  :  nam  quod  praeclari  viri  Torricellius 
et  Hobbius  statuere,  sola  solis  gyratione  circa  proprium 
Gentrum  totum  astherem  cum  planetis  circa  solem  ferri, 
fermentare,  lucem  efficere,  imo  rem  ita  motam  projicere 
sibi  imposita  per  tang-entem,  tenuiora  magis,  crassiora 
minus,  unde  cum  similis  sit  et  in  terra  motus^  sequatur 
crassiora  in  tenuium  rejectorum  locum  succedere,  ac 
proinde  g-ravia  esse,  admittere  non  possum  »  ;  quod  cur  non 
admittat,  rationem  repetit  ab  abstractis  motus  legibus  : 
((  Neque  hic  ad  experientiam  provocare  licet  liquidi  quies- 
centis  sola  solidi  in  ipso  circa  proprium  centrum  gyra- 
tione  commoti,  ut  baculi  in  vase  motus  circa  suum  centrum 
aquam  totam  commovet,  cum  ostensum  sit  in  abst.  motus 
Theoria,  pleraque  repercussionum  phsenomena  non  oriri  ex 
liquidis  motus  rationibus,  sed  habere  longe  alias  ab  oeco- 
nomia  et  motu  systematis  insensibili  causas,  quemadmo- 
dum  gravitas,  attractio,  flexorum  restitutio,  aliaque  id 
genus  :  speciatim  vero  baculus  aquam  ideo  secum  commo- 
vet,  quia  ea  ei  gravitate  sua  atque  intestino  motu  innititur. 
quod  de  aethere  dici  non  potest,  in  quo  alia  praeter  solem 
causa  motus  nulla  esse  supponitur,  cum  liquida  nostra  jam 
tum,  etiam  remoto  baculo,  sint  in  perpetuo  motu,..  Ut 
ig-itur  sol  radiare  seu  agere  in  omnes  partes  possit,  necesse 
est  quemdam  in  ejus  partibus  motum  esse,  a  motu  totius 
circa  proprium  centrum  distinctum^.  » 

((  Is  motus  partium  solis  (seu  rei  cujuslibet  radiantis)  non 


1  Ep.  ad  Fabri,  prop.  i,  p.  249.  Cf.  Th.  m.  concr.,  §  5,  p.  182, 

2  Tb.  m.  coner.,  §  4,  pp.  181  sq. 

potest  recta  extrorsum  tendere,  alioquin  dudum  omnes 
avolassent^.  » 

«  Supponendus  est  ergo  motus  partium  prseter  g-yratio- 
nem  totius,  varie  circularis,  aut  alioquin  in  se  rediens,  ex 
quarum  concursu,  quoties  hisecabilis  est,  quaedam  per 
rectam  lineam  extrorsum  expellantur  per  probl.  7  Theorise 
motus  ahstracti.  Et  tot  quidem,  ut  non  possit  dari  punctum 
sensibile  circa  solem  ad  teilurem  usque  et  ultra,  ad  quod 
non  quolibet  instanti  sensibili  radius  aliquis  solis,  id  est, 
aetheris  agitatio  per  emissam  a  sole  recta  linea  partem  (etsi 
non  pars  ipsa)  perveniat.  Quae  res  ob  divisibilitatem  cujus- 
libet  continui  in  partes  quantumvis  parvas  in  infinitum  non 
est  difficilis  explicatu  2.  » 

His  igitur  partium  solis  motibus  homocentricis  seu  in  se 
redeuntibus  rectiUnei  aetheris  in  omnem  plagam  generantur 
motus,  qui  admirabili  illa  lucis  celeritate  in  Globum  Terre- 
strem  agunt. 

«  Supponatur  autem  globus  terrestris  initio  fuisse  totus 
homogeneus,  atque  ita  neque  tam  rarus,  ut  aer  est,  neque 
tam  crassus,  ut  terra  est,  sed  ut  Scriptura  quoque  sacra 
innuit,  naturae  ad  aquam  accedentis ^ ..  Hic  globi  status 
radiis  solis...  mirifice  mutabitur.  Gum  enim  per  abstractam 
motus  doctrinam  th.  19  nulla  sit  corporis  cohaesio  eodem 
tempore  in  tota  facie,  globus  terrae  pulsatus,  ubi  non 
coheeret,  dehiscet,  a^theremque  admittet;  nam  in  statu 
naturali,  qualis  supponitur  primus,  seu  in  abstracto,  nulla 
est  globi  rotantis  homogenei  cohaesio^  nisi  in  lineis  aequa- 
tori  parallelis.  Igitur  omnes  paralleli  sensibiles,  eorumque 
concentrici  abire  poterunt  a  se  invicem,  et  luce  plerisque 
ingruente  dehiscent  » 


i  Ibid.,  §5,  p.  182. 

-  Ibid.,  §  5.  Quibus  haec,  praeclara  sane,  addit  Leibnitius  :  «  Geterum 
ex  his,  ut  obiter  admoneani,  necessario  demonstrari  potest,  impossibile 
esse,  ut  sol  luxerit  ab  aeterno,,  nisi  sit  unde  pernetao  reparetur.  » 

3  Ibid.,  §  6,  p.  182,  '       -  \ 

^lbid.,  §  7,  p.  i83. 


92  IIYPOTHESIS   PIIYSICA  NOVA 

^theris  ig-itur  tot  ictibiis  pulsata  Terra  permultis  faciei 
punctis  dirumpitur,  unde  fit  ut  «  etsi  radiis  lucis  dehiscens 
in  partes  heterogeneas  abierit,  ubique  tamen  subtilissimo 
aethere  penetretur  »,  atque  mox  tota  in  elementa  seu  hullas 
dividatur,  qu^e  composito  lucis  recto  et  Terra^  circulari 
motu  undique  nascuntur  :  «  Nam  quoties  subtilia  perrum- 
pere  per  densa  conantur,  et  est  quod  obsistat,  formantur 
densa  in  cavas  quasdam  bullas,  motumque  partium  inter- 
num  ac  proinde  consistentiam  seu  cohst^sionem  (per  nostram 
de  motu  Theoriam  theor.  17)  nanciscuntur.  Quod  ex  pri- 
mis  illis  abstractisque  principiis  speciatim  deducere  proclive 
est.  Idem  ex  officinis  vitrariis  constat,  ubi  ex  motu  ig-nis 
circulari  et  spiritus  recto,  vitra,  simplicissimum  artificia- 
lium  g-enus,  parantur  ;  similiter  ex  motu  terrae  circulari, 
lucis  recto,  nata^  sunt  bullap  » 

((  Ha?  jam  buUae  »,  non  veterum  philosophorum  atomi^, 
((  sunt  semina  rerum,  stamina  specierum,  receptacula 
eetheris,  corporum  basis,  consistentiae  causa  et  fundamen- 
tum  tantse  varietatis,  quantum  in  rebus,  tanti  impetus. 
quantum  in  motibus  admiramur  :  ha?  si  abessent,  omnia 
forent  arena  sine  calce,  avolaretque  gyratione  densorum 
expulsus  a?ther,  ac  terram  nostram  mortuam  damnatamque 
relinqueret.  Gontra  a  bullis,  gyratione  circa  proprium  cen- 
trum  firmatis,  omnia  solidantur  ac  continentur.  Quae  ratio 
est  etiam,  quod  fornicata  ea  quam  admiramur  firmitate 
polleant,  cur  vitra  rotunda  in  experimentis  Elasticis  sub- 
sistant,  alterius  figurae  dirumpantur  ^  » . 

Ita  primis  subtilissimi  fetheris  et  terr-aqu-aerei  fluidi 
cujusdam  (quod  a  terra  qute  proprie  dicitur  discerni  opor- 
tet)  motibus  omnes  utique  Globi  nostri  partes  dividuntur, 
divisione  determinantur,  et  in  ((  bullas  innumerabiles  ac 

1  Ibid.,  §  II,  p.  184  Gf.  §  7,  p.  i83. 

2  Ibid.,  §  lo,  p.  184  :  ((  Atque  hic  est  ille  Universalis  motus  in  globo 
nostro  terr-aqu-aereo,  a  quo  potius,  quam  atomorum  figuris  aut  ramento- 
rum  ac  vorticum  varietatibus,  res  sunt  repetendae.  » 

3  Ibid.,  §  12,  p.  1S4. 

magnitudine  crassitieque  variantes  '  »  evadunt.  Quinetiam 
elementum  unumquodque  dicet  Leibnitius  (§  43),  cum 
chemicas  elementorum  inter  se  actiones  tractabit,  in  ele- 
menta  minora  resolvi,  bullam  denique  unamquamque  infi  - 
nitarum  numero  buUarum  mundum  quemdam  esse,  adeo  in 
infinitum  usque  astheris  in  terram  pulsu  et  actione  partium 
divisio  et  compositio  producitur  :  praeclara  sane  sententia, 
quamin  posteriore  philosophia  retinebit  Leibnitius :  «  Scien- 
dum  est  enim,  ut  prseclari  illi  Micrographi,  Kircherus  et 
Hookius,  observavere,  pleraque  quae  nos  sentimus  in  majo- 
ribus,  lynceum  aliquem  deprehensurum  proportione  in 
minoribus,  quae  si  in  infinitum  progrediantur,  quod  certe 
possibile  est,  cum  continuum  sit  divisibile  in  infinitum. 
qui:elibet  atomus  erit  infinitarum  specierum  quidam  velut 
mundus,  et  dabuntur  mundi  in  mundis  in  infinitum^  ». 

Ut  omittam  qua3  Leibnitius  de  hac  re  fusius  disputat, 
quae  etsi  per  se  nequaquam  sunt  contemnenda,  tamen  hocin 
loco,  quod  ad  propositum  attinet,  levioris  sunt  momenti, 
hanc  unam  sat  erit  referre  theoriam  qua  rerum  elementa 
quatuor  [GXQiyJio:)  seu  naturas,  terram,  aquam,  aerem 
aetheremque  esse  voluit. 

Quod  ad  terram  spectat,  «  non  est  dubitandum  totam  ex 
buUis  constare,  nam  basis  Terrae  vitrum  est,  vitrum  bulla 
densa.  Et  constat  fluxione,  id  est  sestuatione  ab  aethere 
collecto  seu  igne  se  rebus  insinuante,  postremum  esse  exitu, 
primum  fine  ac  natura  rei,  vitrificationem  ».  Quod  ad 
aquam  et  aerem,  qui  nihil  aliud  est  nisi  aqua  subtilis*,  e 
bullis  itidem,  sed  tenuioribus,  utrumque  constare  liquet  : 
((  Quid  mirum  igitur,  globo  terrestri  ab  actione  lucis  trans- 
formato  ac  fluente,  aquam  aeremque  in  tenuiores  bullas 
abiisse?  ^  ))  Quanquam  oportebat,  ut  mihi  quidem  videtur, 

1  Ihid.,  §  II,  p.  184. 

2  Ibid.,  §  43,  p.  201. 

3  Ihid  ,  §  14,  p.  !8o. 

4  /Jbid.,  §  iZ,  p.  184. 
^  Ihid.,  %  14,  p.  i85. 

ut  ejusmodi  bullse  tenuitate  variantes  gignerentur,  crassi- 
tudine  etiam  variantes  globi  partes  getheris  actionibus  ab 
initio  subjectas  esse.  Unde  porro  haec  crassitudinis  variatio 
nisi  rursum  ab  aethere  repetenda  est !  qui,  dum  Globum 
Terrestrem  dirumpit  ac  sese  dirupto  insinuat,  cum  a  cir- 
cumferentia  ad  centrum  ageret,  major  materise  pars  in  fun- 
dum  colligi  debuit,  quanto  centro  propior,  tanto  crassior  : 
quod  quidem  ex  his,  nisi  fallor,  conjicias  licet  :  «  Porro  tot 
ictibus  (aetheris)  pleraque  centrorsum  ibunt,  major  materia^ 
pars  in  fundum  collecta  terram  dabit,  aqua  supernatabit, 
aer  emicabit^  ».  Duplici  ig-itur  actione,  quae  est  pressio  et, 
ut  ita  dicam,  conflatio,  terram,  aquam  et  aerem,quantum  in- 
ter  se  differunt,  eflicit  aether ;  aer  autem,  etsi  setheri  subtili- 
tate  quam  maxime  par  est,  eo  tamen  prorsus  ab  sethere 
differt,  ut  infra  videbimus,  quod  gravis  est,  aether  contra, 
cum  rebus  circulatione  sua  gravitatem  inducat,  gravitate 
ipse  caret^. 

Quatuor  igitur  haec  elementa  Leibnitio  tum  ad  omnia 
corpora  informanda,  tum  ad  omnium  phaenomenorum  ra- 
tionem  reddendam  sufHcere  videntur.  Nihil  sane  prohibet 
alium  aetherem  dari  «  ^ethere  illo  quem  ratione  et  experi- 
mentis  colligimus  tanto  superiorem,  quanto  est  aqua  terra, 
aut  aer  aqua^  ».  Sed  cum  de  eo  nobis  ne  suspicari  quidem 
liceat,  nulla  quinti  cujusdam  elementi  statuendi  necessitas 
vere  reperitur^.  lUa  autem  e  «  massis  grandibus  »  constare 
videntur,  quse  in  mundo  locum  naturae  suae,  vel  potius  sua? 
crassitudinis  seu  raritatis  g-radui  accommodatum  obtinent  : 
quod  quidem  quantum  in  rerum  chemicarum  rationibus 
valeat  reddendis,  paulo  infra  videbimus. 

Jam  igitur  aetheris  circulatione,  legibus  abstractis  motus 
subjecta,  non  massae  illae  grandes  tantummodo,  terra,  aqua, 
aer,  determinatae  sunt,  quas  si  aetheri  adjungas,  quatuor 

1  Ibid.,  §  7,  p.  i83. 

2  Ihid.,  §  i3,  p.  184.  Gf.  Epist.  ad  ./.  Fred.,  Gerli.  Phil.  I,  p.  5o. 

3  Th.  m.  concr.,  §49,  p.  2o3. 

4  Ibid.,  §  47,  p.  2o3. 

elementa  seu  (^xoLjfioL  habeas,  sed  etiam  bullse  illa?,  quarum 
iniri  non  potest  numerus,  conflatae  sunt,  quae,  atomorum 
instar,  ita  tamen  ut  quidquid  in  atomis  supererat  difficul- 
tatis  ab  iis  alienum  sit,  rerum  primordia  et  principia  esse 
videntur.  Jam  vero  poterit  ex  his  gravitas  corporum  et  elater 
deduci,  ex  quibus  omnia  Physica,  Ghemica,  Biologica  phae- 
nomena,  imo  non  artis  minus  quam  natura?  machinamenta 
pendent  ^ 

Gravitatemprimum  tractat  Leibnitius,  «  hanc,  ut  ait  ipse, 
totius  systematis  affectionem  »  :  de  qua  ante  omnia  in 
Physicis  agendum  esse,  haud  immerito  quidem,  arbitratur, 
«  cum  gravitas  plerumque  in  Globo  nostro  extraordinario- 
rum  motuum  causa,  aut  certe  clavis  sit,  eorum  etiam,  qui 
in  speciebus  privatim  exeruntur-  ».  IUa  autem  ex  motu 
quodam  aetheris  universali  oritur  :  qui  qualis  sit  et  quo 
pacto  exsistat  eo  magis  nobis  jam  inquirendum  est,  quod 
inde  non  gravitatem  tantum,  sed  elaterem,  et  quaecumque 
ex  gravitate  atque  elatere  in  corporibus  pendeant  dedu- 
cenda  esse  censet.  Nam  ponenti  Terram  circa  proprium 
centrum  moveri^  circa  Terram  subtihssimum  aetherem  un- 
dique  difFundi,  immotum  sane  vel  actione  lucis  tantummodo 
agitatum,  idem  profecto  est  ac  si  a?ther  ipse  circulari  quo- 
dam  motu  eodemque  Terrae  motui  contrario  circa  Terram 
jam  immotam  moveretur  :  «  Cum  igitur  Terra  agatur  circa 
proprium  centrum  ab  Occidente  versus  Orientem  ex  hypo- 
thesi,  subtilissimus  eether  Terram  circumdans  contrario 
motu  non  tantum  retardationis,  sed  et  obnitentia?  Lucem 
secutus,  movebitur  ab  Oriente  versus  Occidentem,  cujus 
etiam  in  Oceano  vestigia  deprehenduntur   ».  «  Atque  hic 

*  /ibiJ.,  Conclusio,  p.  218.  Cf.  §  58,  p.  211. 

2  Th.  m.  concr.,  §  i5,  p.  186. 

3  Ibid.,  §9,  p.  184.  Gf.  §  i3,  p.  i85.—  «  Quanquam,  ut  §  quoque  35  (lege 
§  55)  infra  admonebitur,  ad  summam  Hypotheseos  nostras  nihil  referat,  an 
circulatio  Terrae  admittatur,  cum  Girculatio  Lucis  seu  setheris  circa  ter- 
ram  qua  potissimum  utimur,  vid.  §  9,  facile  se  omnibus  approbare,  ni  fallor, 
possit.  »  (§  2,  p.  181). —  Gf.  §55,  p.  2o3:  «  qui  negat  motum  terrae,  motu 
aetheris  cum  sole  seu  hice  circa  terram  conlentus  esse  potest.  » 

est  ille  Universalis  motus  in  globo  nostro  terr-aqu-  aereo,  a 
quo  potius,  quam  atomorum  figuris  aut  ramentorum  ac 
vorticum  varietatibus,  res  sunt  repetenda^^  »  Nec  circa 
terramtantum  movetur  fether,  sed  (tanta  est  ejus  subtilitas) 
in  terra  et  per  terram,  ita  ut  in  ultimas  usque  et  intimas 
terrae  partes  pervadat,  «  quia  totus  aether  circumterraneus, 
per  se  homogeneus,  est  instar  Oceani  aut  aeris  variis  rivis, 
sinubus,  lacubus,  fretis,  euripis  omnia  percurrens-  ».  Vasto 
igitur  Oceano  similem  esse  dixeris,  qui  sestuatione  quadam 
circa  Terr^e  centrum  versus  Occidentem  profluat. 

Sed  gravitatis  causam  jamhabes;  sether  enim  cum  sit 
homogeneus,  «  omne  autem  heterogeneum  circulationem 
homogenei  liquidi  »  turbet^  hsec  jam  ratio  est  «  cur  et  aer  el 
aqua  et  terra  in  tethere  gravitent  :  nam  circulatione  ejus 
dejiciuntur.  Cum  enim  turbent  circulationem,  expellentur; 
non  sursum,  nam  eo  magis  turbabunt  (quia  superficies 
spha^ricse  crescunt  in  duplicata  ratione  diametrorum,  non 
in  eadem  cum  diametris  ratione ;  ac  proinde  sectionum 
quoque  in  idem  corj^us  agentium  ina^qualitas  major  evenit), 
erg'o  deorsum,  id  est  descendent^  »  —  «  Hinc  porro  incre- 
mentum  impetus  ob  novam  ubique  inter  descendendum  in 
qualibet  tetheris  liberi  aut  liberioris,  quam  rei  iUius  ratio 
fert,  parte  impressionem''*.  »  Hinc  denique  proclive  erat, 
tum  «  cetera  mechanica  ac  statica  phaenomena-^  »,  tum 
ponderis  in  corporibus,  pro  diversa  aetheris  qui  iis  conti- 
netur  quantitate,  diversitatem  tum  proinde  hydrostatica 
omnia  atque  aerostatica'^  phaenomena  deducere. 

Vera  igitur  et  quasi  remotior  gravitatis  causa  in  eo  po- 
sita  esse  Leibnitio  videtur,  quod  ubicumque  ab  heterogeneo 

i  Ibid.,  §  10,  p  184. 
2//}id.,  §  17,  p.  186. 

3  IhicL,  §  18,  p.  186. 

4  Ibid.,  §  i8. 
6  Ibid.  §  18. 

6  Ibid.,  §  23,  p.  191. 
^  Ibid.,  §  23. 

s  Ibid.,  §25,  ^,5192.  Gf.  (Joiiclusio,  p.  218. 

corpore,  quodcumque  est,  motus  a?theris  est  turbatus,  co- 
nari  ^etherem  ad  aequabilitatem  turbati  motus  necesse  est  : 
nam  quoties  heterogeneam  rem  eamdemque  densiorem  per- 
cutit,  nec  percutiendo  efficit  ut  partes  rei  dispergat  ac 
paulatim  cum  iis  subtilitatem  suam  quasi  communicet, 
sequabilitatem  motus  restituere  revera  non  potest  nisi  rem 
ad  centrum  terra?  jam  propellere  conatur  :  «  nam  fether 
circulatione  sua  res  justo  densiores  aut  dispergit,  aut,  cum 
non  potest,  deprimit  :  ex  hoc  oritur  gravitas^».  Nec  corpora 
tantum,  sed  etiam,  cum  interdum  ad  ea  dirumpenda  va- 
luit,  partes  corporum  ad  centrum  terra?  propellit  aether  : 
unde  efficitur  ut  ultimfc  tum  terrse,  tum  aquae,  tum  etiam 
aeris  partes,  haud  secus  ac  massae  qiide  ex  illis  constant 
unitis,  sint  graves,  aether  contra  non  gravis,  «  qui  gravita- 
tatis  non  subjectum,  sed  causaest'^  ». 

Aliavero  est  ratio,  ut  Leibnitio  videtur,  qua  a?ther  ad 
sequabilitatem  sui  motus  conari  potest.  Res  enim  densiores, 
quantum  in  se  est,  ita  percutit,  ut  eas  dispergat  et  in 
parem  sibi  subtilitatem  dissipet.  Eas  scilicet  dispergit,  cum 
potest  (ut  quando  consistunt  ex  cumulo  partium  tantum 
male  unito"^);  cum  non  potest,  depriniit  vel  dejicit.  Quid? 
discutit  seu  dispergit,  antequam  deprimit  :  ut  ex  hoc  gravi- 
tas,  sic  ex  illo  elater  oritur.  Neque  quidquam  causfe  est  cur 
non,  cum  in  corpus  quodlibet,  tum  in  cujusvis  partes  aether 
sic  agat,  ut  eas  dissipare  conetur  (quanquam  casu  accidit  ut 
earum  coha^sionem  non  vincat)  :  unde  fit  ut  in  omni  corpore 
vis  elastica  Leibnitio  esse  videatur,  non  quod  per  se  consi- 
deratum  corpus  reflectat  seu  se  restituat,  sed  quia  perpetua 
((  aetheris  quasi  ventilatione  animatur^  )). 

^theris  igitur  circulatione  vis  elastica  universaliter  in 
rebus  efficitur ;  neque  de  hac  re  Leibnitii  unquam  postea 

1  Ibid.,  §  58,  p.  210.  Gf.  conclusio,  p.  218. 

2  Ep.  ad  Hon.  Fabri,  prop.  12,  Gerh.  Phil.,  IV,  p.  25a. 

3  Th.  m.  concr.,  Conclttsio,  p.  218. 

4  Ibid.,  §  21,  p.  188.  Gf.  epist.  ad  Fabri,  prop".  ii,  Gerh.  Phil.,  IV,  p.  25l. 

mutata  est  doctrina^.  Etsi  autem  quodam  modo  ultimis 
corporum  omnium  partibus  vis  elastica  tribuitur,  videtur 
tamen  in  subtiliora,  ut  aer  est,  dispergendo  mag-is,  in  den- 
siora,  ut  terra  est  aut  aqua,  deprimendo  mag-is  vel  dejiciendo 
eethcr  agere ;  qua  re  Leibnitius  ad  id  adducitur  ut  elateris 
in  crassioribus  positi  causam  cum  a  gyratione  cetheris  pri- 
mam  et  quasi  remotiorem,  tum  vero  ab  aere  partibus  inter- 
posito  et  poros  implente  proximam  repetat.  Qua3  sententia, 
de  qua  circa  1674-1675  in  epist.  ad  Cl.  Perraltum  quadam 
a  Gerhardto  edita-  fusius  disputavit,  in  prop.  12  epistolae 
ad  Hon.  Fabri  exposita  est :  «  Nimirum  ex  sola  etiam  gravi- 
tate  sequitur  vis  elastica  in  crassioribus,  quemadmodum 
videmus  embolum^  quem  antlia  extraximus,  manu  dimis- 
sum  magna  vi  introrsum  redire  pondere  aeris  incumbentis. 
Manifestum  est  autem  corpora  solida,  inaequalitatibus  dis- 
tinctact  hinc  cavitatibus  illinc  prominentiis  variata  esse,  et 
prominentias  cavitatibus  inseri,  planas  etiam  facies  faciebus 
applicari;  quanquam  autem  non  exacte  prominentiae  quo- 
rumdam  corporum  cavitates  aliorum,  quibus  inserantur, 

1  Etsi  enim  postea  Leibnitius,  cum  jam  in  Monadibus  versaretur^  poten- 
tiee  in  corporibus  elasticee  fundamentum  a  metaphysica  petiit,  nihil  sci- 
licet  in  substantia  effici  ratus  quod  ab  ipsa  substantia  non  oriretur  per- 
git  tamen  docere  Elatereni,  quatenus  est  cpatvo[xsvov,  a  subtiliore  quodam, 
pro  corporis  densitate,  fluido  repetendum  esse;  imo  nullum  omnino  esse 
fluidum^  quod  non  a  subtiliore  quodam  elaterem  suum  repetat,  atque  ita 
porro:  «  Elasma  ego  corporibus  essentiale  puto  ex  rerum  ordine  et  meta- 
physicis  principiis,  ctsi  in  natura  non  aliter  quam  pcr  fluidum  intercur- 
rens  peragatur.  In  quo  plane  assentior  Cartesio  et  Ilugenio.  Sed  vel  hinc 
sequuntur,  ut  sic  dicam,  Mundi  in  Mundis,  atque  adeo  nullum  esse  Ele- 
mentum  primum,  sed  ipsum  fluidum  Elastrificum,  etsi  respectu  corporis 
cui  Elasma  conciliat,  uniforme  videatur  et  simplex,  revera  tamen  rursus 
proportione  sua  constare  ex  corporibus  qualia  sunt  illa  qusc  videmus, 
atque  adeo  et  ipsa  rursus  alio  subtiliore  fluido  ad  propi'ium  Elasma  indi- 
gere,  et  sic  iri  in  infmitum.  »  Epist.  ad  de  Volder,  Gerh.  Phil.,  II,  p.  161. 
—  Cf.  Specimeii  dynamiciim,  Gerh.  Math.,  VI,  p,  249.  —  Universo  igitur 
corporum  elasmate  manifesta  fit  in  rerum  natura  universa  substantiarum 
spontaneitas ;  fluidorumque  elastrificorum  crescens  in  infmitum  subtilitas 
ex  metaphysico  continuitalis  principio  corporumque  in  infinitum  compo- 
sitione  pendet.  Quidquid  id  est,  eamdem  certe  Elasmatis  corporibus 
cssentialis  rationem,  quatenus  est  ^aivoixsvov,  in  priore  ct  in  posteriore 
philosophia  reddit  Leibnitius. 

*  Archiv,  I,  p.  667. 

claudant          nec    duo   plana   exacte  coiisentiant,  modo 

tamen  hiatus  tam  arcti  sint  ut  aeri  incumbenti,  cui  gra- 
vitatem  tribuimus,  non  pateat  transitus,  utique  diducta 
ac  mox  dimissa  ejus  pondere  in  priorem  statum  restituen- 
tur,  nisi  divulsa  sint,  quantum  satis  est  ad  transitum  aeri 
dandum,  tunc  enim  ruptura  sequetur,  aut  certe  restitutio 
cessabit^  ». 

Qua  ex  propositione,  jam  in  Th.  m.  concr.  leviter  et  pri- 
mis  velut  lineis  designata,  secundariam  illam,  quam  vocat 
(nam  primaest  illa,  de  qua  supra,  e  legibus  motus  abstracti 
derivata,  a  qua  ha^c  secundaria  cum  plane  distincta  est, 
tum  in  ea  nititur)^  corporum  cohaesionem  jam  inde  ab  a. 
1670  deduxit  Leibnitius  :  hinc  varios  firmitatum  gradus  in 
corporibus,  a  mollitie  summa  usque  ad  summam  duritiem, 
pro  cujusque  exteriore  et  interiore  pressione  oriri  :  «  Certe  a 
gravitatis  elaterisve  principio  vis  restitutiva  in  corporibus, 
compressorum  explicatio^  diductorum  reductio  sui,  ad  sen- 
sum  spontanea,  partim  per  memorata,  partim  per  memo- 
randa  duci  debet.  Sentimus  autem  hanc  vim  non  tantum  in 
liquidis  vase  clausis,  utaqua,  aere,  etc,  sed  et  in  iis  qutp 
sibi  ipsis  vasa  sunt,  id  est,  in  consistentibus  ejusmodi,  quse 
neque  absolutedura,  neque  absolute  mollia  sunt,sed  mediam 
quamdam  rationem  habent^  ».  Quibus  a  principiis  profectus 
postquam  liquidi,  duri,  flexibilis,  mollis,  tenacis,  tensi, 
essentiam  naturamque  explicavit^^  conatur,  quaecumque  in 
orbe  eveniunt  atque  etiam  in  homine,  sivephysica  sive  etiam 
physiologica,  ea  cur  eveniant  rationem  reddere  :  unde 
Hugenianae  Wrennianseque  leges  de  corporum  elasticorum 
concursu^,  unde  reflexionis  refractionisque  regula?'',  unde 
vibratio  pendulorum  et  ea  quidem  laoyjjOvoz^^wndiQ  ventorum 

1  Gerh.  Phil.,  IV,  p.  252. 

2  Th.  m.  concr.,  §  E9,  p.  212. 
3 Ibid. 

*  Ibid.,  §  22,  p.  190. 

5  Ibid.,  §  21,  p.  187. 

6  Ibid  ,  §  22,  p.  190  et  §  59,  p.  21G. 

motus^,  unde  etiam  sanguinis  circulatio^  ncrvorumque  in 
musculos  actio^  :  «  His  jam  in  quolibet  puncto  sensibili,  et 
versus  quodlibet  punctum  sensibile,  seu  in  quolibet  angulo 
sensibili,  et  ita  in  corpore  ad  sensum  continue  tendibili 
suppositis  tensionis  et  strictionis  causis,  demonstrari  illa 
tam  multa  pra^clara  theoremata  Physico-mathematica  pos- 
sunt,  qua?  et  experienti  et  ratiocinanti  in  promptu  sunt^ 
atque  in  novam  quamdam  partem  Matheseos  mixta?,  quam 
Elasticam  appellare  licebit,  coire  poterunt^.  » 

Neque  hoc  in  ultimis  laudum  Leibnitio  mihi  esse  videtur, 
quod  jam  inde  ab  adolescentia  omni  corpori  certum  elas- 
matis  gradum  tribuendum  esse  intellexit  :  quo  quidem 
fortasse  nihil  majori  adjumento  fuit,  uthomines  ejus  tempo- 
ris  ab  ilki  consuetudine  corpora  tractandi  tanquam  essent 
dura  revocarentur,  quae  diu  vel  maxime  obstitit,  quominus 
vera?  concursus  leges  reperirentur.  Sed  de  hoc  alias  pluri- 
bus.  Quod  ad  Leibnitium  attinet,  posito  aetheris  universali 
motu,  ex  quo  in  corporibus  gravitas  et  elater  simul  oriuntur, 
suppetebat  tandem  unde  leges  concreti  motus  cum  abs- 
tracto  congruerent,  falsaque  ea  ac  minime  excipienda,  qua? 
conservatione  motus  ad  meram  velocitatum  compositionem 
reducta  essent  consequentia,  corrigerentur.  Neque  ignoro, 
tempore  progrediente,  eo  venisse  ut  hoc  principium  jam  non 
corrigeret,  sed  prorsus  ejiceret,  probata  non  jam  motus  sed 
virium  vivarum  conservatione ;  tamen  illa  hypothesis,  qua 
corpori  potentiam  a  magnitudine  seu  mole  pendentem  posse 
restitui  speraverat,  etsi  postea  infirma  nec  satis  ad  rem 
explicandam  posse  ipsi  visa  est,  ad  hoc  (vel  quia  infirma) 
magnam  vim  habuit,  ut  veriora  quaereret  rationemque 
rerum  a  dynamico  principio  repeteret. 

Quidquid  id  est,  Leibnitius  postquam  ab  uno  eodemque 
a^theris  universali  motu  seu  circa  terram  circulatione  corpo- 

*  Th.  m.  concr.,  §  5g,  p.  2t5. 

§  59,  p.  214. 
3  Ihid.,  §  59,  p.  2i5. 
^  Ihid.,  §  59,  p.  216. 

rum  gravitatem  simul  et  elaterem  oriri,  mira  sane  et  pree- 
clara  ratione,  docuit,  tummotus  sympathicos  et  antipathicos 
(quibus  verticitatem  magnetis,  seu  attractiones,  et  chemica» 
quse  dicuntur,  seu  repulsiones,  significat)  ita  explicat,  ut 
utrique  ab  aethere  ad  sequabilitatem  motus  conante,  sympa- 
thici  deprimendo,  antipathici  dispergendo,  efficiantur,  omnia 
denique  ab  una  eademque  causa,  seu  setheris  circulatione, 
in  orbe  phaenomena  initium  trahant. 

De  sympathicis  primum  ag-endum  est  :  quos  quidem 
nusquam  subtilius  planiusque  explicuit  Leibnitius  quam  in 
prop.  17  hujus  ad  Hon.  Fabri  jam  s^epius  laudatee  epistolse  : 
((  Motus  lucis  in  sequatore  et  parallelis  rejicit  corpora  solida 
versus  polos  in  meridianis.  Gum  enim  solidum  corpus  non 
possit  motum  liquidi  subtilioris  a?quis  passibus  sequi,  eum 
turbabit :  quare  conante  ad  uniformitatem  natura,  rejicietur 
in  locum  debiliorem^  id  est  ubi  minor  est  motus,  adeoque 
vel  versus  centrum,  vel,  cum  ille  locus  jam  occupatus  est, 
versus  polos  et  quidem  via  in  sphaera  brevissima,  id  est  per 
meridianos^  »  Pone  enim,  quod  supra  positum  est,  aethe- 
rem  circa  Terrae  axem  uniformiter  moveri  :  patet  eo  tardius 
circulos  parallelos,  quo  polis  propiores,  circulos  in  eodem 
parallelo  plano  concentricos,  quo  axi^  moveri.  Motus  igitur 
setheris  minor,  ut  ait  Leibnitius,  seu  locus  debilior,  juxta 
polos,  quod  ad  parallelos  spectat^  juxta  Terrae  axem,  quod 
ad  concentricos.  Quanquam  admirabile  est,  ut  in  transitu 
animadvertam,  si  res  ita  se  habet,  cum  inde  primum  oriatur 
gravitas,  gravia  ad  centrum  Terra^,  ut  experientia  docet, 
non  ad  axem  delabi-.  Verticitas  vero  mag-netis  ex  eodem 
fonte  atque  gravitas  manat,  interposito  tantum  illo  discrimine 

1  Gerh.  Phil.,  IV,  p.  254. 

2  Quare,  ut  mihi  quideni  videtur,  Leibnitio  in  epist.  ad  Hon.  Fabri  pla- 
cuit  gravitatem  non  e  simplici  ajtheris  circa  Terrai  centrum  gyratione, 
sed  ex  effectu  quodam  hujus  gyrationis  peculiari  pcndere;  «  fluida  »  vel 
etiam  solida  «  fluidis  heterogeneis  circumdata  in  guttam  rotundam  col- 
ligi  »  (prop.  7  et  8,  p.  25o);  inde  porro  effici  primum  ut  terra,  quasi  undi- 
qae  pulsa  sit,  rotunda  sit  (prop.  9),  deinde  ut,  si  pars  a  globo  divulsa 
sit,  eadem  actione  ad  guttam  vel  potius  ad  guttee  seu  terrfe  centrum  reji- 
ciatur  (prop.  10). 

quod  solidum  corpus,  «  debilioribus  «  illis  locis  qui  ad 
centrum  Terrae  vergunt  a  solidis  aliis  seu  gravibus  corpo- 
ribus  jam  occupatis,  ad  nuUum  alium  debiliorem  locum  nisi 
ad  polos  tendere  potest,  «  via  quidem  in  sphoera  brevis- 
sima,  id  est,  per  meridianos  ».  Sequitur  ut  eum  «  Boreae 
amorem^  »  Leibnitius  arbitretur  «  non  in  mag-nete  tantum  » 
quasi  insitum  esse,  «  sed  et  in  plerisque  rebus,  etsi  im- 
pari  gradu,  nam  alia  aliis  magis  ii^theri  pervia,  ac  poris 
suis  motui  ejus  proportionata  sunt,  magnes  ferrumque 
prae  ceteris  » ;  prseclara  sane  doctrina,  qua,  mira  qua- 
dam  scientia3  nostrae  anticipatione,  Leibnitius  ad  id  addu- 
citur  ut  primum  cum  magnetismis  electrismos  conferat 
easdemque  electricarum  ac  magneticarum  attractionum 
repulsionumque  rationes  reddat,  deinde,  cum  ad  eamdem 
vim  verticitatem  magnetis  ac  gravitatem  referat,  eamdem 
quoque  magnetismo  ac  gravitati  universalitatem  in  natura 
tribuat  ! 

Nunc  ad  antipathicum  motum  veniamus,  sive  reactionem, 
((  cujus  subtilissimis  varietatibus  in  natura  rerum  pleraque 
peraguntur  ^  » ;  quam  dum  sympathicis  motibus  opponit,  de 
sensu  et  apparentia  fatetur  se  loqui ;  nam,  ut  ait  ipse,  «  si 
interiora  spectes,  nulla  est  in  corporibus  nec  antipathia  nec 
sympathia  ».  Quemadmodum  autem  sympathici  a  turbato 
aetheris  motu  oriuntur,  quo  solida  corpora  deprimi  seu  in 
locum  debiliorem  rejici  solent,  ita  antipathicos,  seu  in 
quibus  chemica  reactio  nuUa  non  posita  est,  rursus  ex  illa 
vi  setheris  oriri  contendit,  quacorporum  partes,  cumpotest, 
dispergit  vel  in  «  parem  sibi  subtilitatem  ^  »  dissipare  cona- 
tur  :  quo  pacto,  ut  ad  gravitatem  verticitas  magnetis,  ita  ad 
elaterem  chemica  reactio  pertinet,  cujus  subtilissimae  varie- 
tates  ex  hoc  uno,  nisi  fallor,  pendere  ei  visse  sunt  :  motum 
aetheris,  ubicumque  massarum  grandium,  terrae,  aquae, 
aeris  poris  sese  insinuet,  ita  cum  harum  motu  componi, 

*  Th.  m.  concr  ,  §  33,  p.  197. 
-  Ibid.,  §  36,  p.  200, 

3  Ep.  ad  Fabri,  prop.  11.  Loc.  cit.,  p.  252. 

librationemque  ex  iis  ita  fieri,  ne  quid  jam  praeponderet, 
neve  astheris  circulatione,  qua?  libramento  stant,  ea  jam 
turbentur.  Quod  quidem  non  ex  motu  tantum,  sed  et  ex 
densitate  pendet.  Massa  autem  unaqua?que,  terra  aqua  aer, 
innumerabiles  in  bullas  divisa  est,  quee  singulae  in  mundo 
particulas  massffi  continent,  ita  ut  duo  genera  corporum 
esse  necesse  sit,  continentia  seu  vasa  (hoc  est  bullas),  et 
contenta,  seu  contentilia,  seu  etiam  massas^  (nam  huic 
verbo  haec  rursus  vis  subest),  hoc  est  subtilissima  massa? 
vel  materiae  corpuscula  bullis  coercita.  Sed  quod  de  g-ran- 
dioribus  massis,  idem  de  tenuioribus,  seu  de  bullis  ;  quas 
esse  in  sequilibrio  apparet,  si  motus  is  est  densitasque  ea 
est  massae  contentae,  quae  motum  a?theris,  qualis  est  in  loco 
quem  quaeque  bulla  obtinet,  non  turbet  :  tum  ordinarise 
seu  natiirales  a  Leibnitio  appellantur.  Sin  vero  turbatur 
aether,  bullarum  partes  ipse  rursus  discutit,  seu  dispergit  : 
extraorclinarise  simi,  ut  ait,  seu  violentse.  Inde  haec  Leibni- 
tius  :  ((  Ordinaria?  et  naturales  sunt,  in  quibus  tantum  mas^ 

1  Hoc  verbo  Leibnitius  significasse  videtur  quatuor  elementorum  seu 
naturarum  materiam  indeterminatam  («  principia  componcntia  indetermi- 
nata  »,  §  Sa)  ac  proinde  fluidam  vel  liquidam  (solida  =  bullas;  liquida 
massas,  §  46),  quod  quidem  liis  ostenditur  verbis  :  «  Igitur  sunt  quatuor 
massai  grandiores,  seu  elementa  »  (§  52);atque  paulo  supra  :  «  massarum 
motus  motui  universali  terrai,  aqua?,  aeris,  .netheris  (neque  enim  alterius 
cujusdam  massa;  grandis  statuendoi  necessitatem  reperio)  conformis  est  » 
(§  47)  '1  bullaj  contra,  qua;  ex  variis  tum  aeris,  aqu»,  terrcT?,  tum  aetheris 
portionibus  constant,  certum  quemdam  firmitatis  vel  soliditatis  gradum 
habent  (bullas  =  solida,  §  46).  Quare  «  massas  »  vocat  tum  principia  illa 
componentia  (massas  grandiores),  tum  varias  «  massarum  grandiorum  » 
partes,  quai  bullis  continentur  (contenta)  aut  contineri  possunt  (conten- 
tilia).  —  Tota  vero  erres  via,  si  credas  massarum  indeterminationem  abso- 
lutam  a  Leibnitio  dici,  cum  materia  omnis  atque  a^ther  ipse  in  infinitas 
bullas  divisus  sit  («  neque  enim  negarim  quajdam  extra  bullas  volitai-e, 
ctsi  forte  et  ipsa  rursum  constantia  minoribus  bullis  »  §  46  ;  atque  infra  : 
«  is  tamen  a?ther  non  putandus  est  omnino  liber  esse  et  dissolutus,  cum 
vix  quicquam  tale  sit  in  rebus,  et  in  minimis  atomis  innumerabihum  spe- 
cierum  varietas  lateat  ;  plerumque  igitur  erit  et  ipse  collectus  in  bullas 
suas  jam  liquida,  jam  sicca  forma  velatas...  »  §  60).  Non  igitur  nisi  pra; 
firmioribus  compositioribusque  bullis  indeterminata?  dici  possunt.  — 
Bullae  ergo  «  ordinaria;  »  sunt  vel  «  naturales  »  cum  is  est  massa?,  quam 
continent,  motus  qui  «  motui  universali  terra?,  aqua?,  aeris,  aitheris... 
conformis  sit  »  ;  «  extraordinaria;  »  contra  et  «  violentic  »,  si  secus. 

sarum  aliarum,  terrae,  aqute,  aeris,  tantum  item  tetheris, 
quantum  locus  fert,  in  quo  bulla  sita  est.  At  si  bulla 
nimium  ^etlieris  haljeat,  aere,  aqua,  terra  justo  vacuatior, 
vel  contra  nimium  aeris,  justo  minus  ietheris,  constituuntur 
buUa)  extraordinariae  et  violenta3  )) 

Hinc  chemicum,  ut  ita  dicam,  ajquilibrium  in  ordinariis 
seu  naturalibus,  illinc  in  extraordinariis  seu  violentis  tum 
reagendi  conatus,  tum  reactio  oritur  :  «  Ordinariarum  nulla 
extra  ordinem  actio  est,  et  quiescunt,  nisi  quatenus  abri- 
piuntur  motu  massarum  universalium.  Si  quid  enim  extra- 
ordinario  quodam  motu  cieatur,  mox  statim  eum  amittet, 
cum  sit  ei  perpetuo  cum  totius  massae  universalis  torrente 
confligendum.  At  bulla?  extraordinariae  utcunque  motu  uni- 
versali  abripiantur,  quamdiu  non  rumpuntur  tamen,  motus 
cujusdam  extraordinarii,  ruptura  exerendi,  vim  secum  ges- 
tant,  prorsus  ut  vasa  aere  exhausta  aut  distenta  huc  illuc 
circumgestata ,  quandocunque  aperta ,  aut  exonerantur 
aethere  et  sorbent  aerem,  aut  exonerantur  aere  et  sorbent 
setherem^.  » 

Nihil  aliud  erg-o  chemica  reactio  est  nisi  elasmatis  forma 
qua^dam,  quod  pro  ratione  tum  aeris,  aquae,  terrae,  tum 
setheris  contenti  certum  in  unaquaque  bulla  gradum  habet, 
et  quo  bulla,  pro  diversis  locis,  tum  quiescit,  tum  contra 
dispergitur.  His  positis,  quanti  sit  mixtura  momenti  seu 
trituratio  in  mortario  jam  intelligitur  :  «  Nam  cum  antea 
unumquodque  corpus  suis  limitibus  continebatur,  quibus 
diutino  motu  liquidum  ambiens  assueverat,  nihil  nisi  a^qui- 
valens  elabebatur  vel  illabebatur;  itaque  ubi  crassa  erant 
corpora,  alia  crassa  succedebant,  et  subtilibus  subtilia ; 
nunc  postquam  mixtura  hos  motus  liquidorum  turbavit, 
rupta  sunt  vincula  (qua?  ut  dixi  non  alia  erant,  quam  hi  ipsi 
motus)  et  materia  per  utrumque  corpus  diffunditur  virtute 
conatus  ad  uniformitatem ;  unde  omnibus  discussis  et  dis- 

1  Th.  jn.  C071C/*.,  §  47.  Gcrli.  Phil.,  IV,  p.  2o3. 
'2  Ibid.,  §  48. 

jectis  tumultus,  qui  denique  desinit  in  quietem,  id  est 
motum  conspirantem  et  qualemcunque  uniformitatem  :  qua- 
lemcunque,  inquam,  non  omnimodam  :  hanc  enim  praecipi- 
tata  in  novum  corpus  coitio  pra^venire  solet.  Unde  fit,  ut 
nova  semper  reactionum  materia  supersit,  neque  unquam 
Elementaria  quaedam  corpora  plane  pura  habituri  simus^  » 

Originem  denique  chemicarum  omnium  reactionum,  ut 
veteres  Ghemistee,  intricate  quidem  etambig-uejdocuerunt^, 
nihil  aliud  esse  intellig-itur  nisi  oppositionem  illam  vel 
reactionem  a  exhaiisti  et  distenti^  seu,  ut  cum  Democrito 
loquar,  vacui  et  pleni ;  atque  ha?c  est  unica  origo  omnis 
fermentationis,  omnis  deflagrationis,  omnis  displosionis, 
omnis  pug-na?  inter  ignem  et  aquam,  acidum  et  alcali,  sul- 
phur  et  nitrum  » 

Reliquum  est,  si  quis  omnes,  non  species  quae  numero 
sunt  indefinitse,  sed  specierum  classes  vel  genera  definire 
velit,  ut  certos  pra^cipuosque  exhaustionis  constipationisque 
gradus,  debilitatis  item  et  firmitatis,  mag-nitudinis  et  par- 
vitatis  designet,  quod  quidem  in  schemate  §  5i  Theorise 
m.  concr.  adjuncto   aggressus  est. 

Quemadmodum  ig-itur  primigeniis  g"lobi  solaris  et  globi 
terrestris  motibus,  interposita  quidem  aitheris  massa,  gra- 
vitatem  et  elaterem,  ita  e  gravitate  et  elatere  «  cetera  non 
naturse  minus  quam  artis  machinamenta  »  adeo  accurate 
deduxerat  Leibnitius,  ut  nil  jam  superessetin  natura  rerum 
quod  non  explanasset.  Quare  optimo  jure  professus  est  sibi 
per  Hypothesin  illam  physicam  novam  licere,  non  modo 
«  varias  aliorum  hypotheses  jungere  inter  se  et  conciliare; 
ubi  deficiunt,  supplere ;  ubi  subsistunt,  provehere  ;  ubi 
obscurae  sunt  et  ^.py/izoi,  explicare  atque  intelligibiles  red- 
dere^  »,  sedetiam,  quod  quidem  de  se  praestiterat,  elegibus 

^  Ep.  ad  Fahri,  pvop.  20,  loc.cil.,  p.  253.  Gf.  Th.  m.concr.,  §  52,  p.2oG. 

2  Th.  m.  concr.,  §  36,  p.  200. 

3  Ibid.,  §  39,  p.  200.  Gf.  §  45,  p.  202. 
^  Ibid.,  p.  2o5.  Gf.  §  60,  p.  218. 

^  Ibid.^  Gonclusio,  p.  219. 

motus  abstracti^  quibus  a^ther  esset  subjectus,  leges  con- 
creti  ita  deducere  ut  cum  illis,  etsi  prima  quidem  specie 
valde  repug-nant,  re  congruerent,  imo  in  illis  niterentur  ; 
tum  vero,  qutecumque  in  mundo  experienti  et  ratiocinanti 
obversantur,  explicare.  Neque  dubium  est  quin  illam,  etsi 
nil  aliud  eam  esse  declaravit  quam  «  imaginationis  adju- 
mentum  ^  » ,  neque  ita  esse  capiendam  quasi  re  ipsa  sic 
ortum  globum  necesse  esset^  tamen  «  paulo  plus  aliquid 
quam  hypothesin  esse^  »  confisus  sit.  Rectene  an  injuria. 
videris.  Eg-o  vero  parvi  referre  arbitror,  istiusmodi  hypo- 
thesis  verane  sit  an  tantum  probabilis  :  hoc  certe  utique 
valet  quod,  cum  ad  abstractas  phaenomenorum  rationes 
reddendas  necessaria  sit,  ceconomiae  cujusdam  in  mundo 
necessitatem  patefacit.  Quo  pacto,  si  attendere  velis,  docu- 
mento  nobis  est  primum  a  motu  omnium  phffinomenorum 
rationem  repetendam  esse,  ut  quae  alioquin  intelligi  non 
possint,  motum  deinde  per  se  ad  rationem  omnium  red- 
dendam  idcirco  jam  non  sufficere,  quia  abstracti  motus  leges 
primam  quamdam  in  materia  differentiam  et  heterogenei- 
tatem  postulant,  quam  cum  postulent,  explicare  nequeunt  : 
qualis  est,  pra3  aetheris  fluiditate,  primigenia  Solis  ac  Terra? 
cohaesio ,  qua3  in  utroque  ex  motu  circa  proprium  axem 
oritur  :  primigenii  vero  motus  illius  quae  causa  est  ?  quis 
elfecit,  nisi  Deus?  quis,  nisi  Deus,  solem  ita  ab  initio  con- 
stituit  utmotibuscircularibus  iisdemque  interioribus  etinter 
se  confligentibus  extra  se  in  aetherem  agat  et  lucem  emit- 
tat?  qua  in  reprofecto  tota  oeconomia  mundiposita  esse 
videtur. 

Leibnitius  igitur,  dum  ad  praxin  Dei  in  oeconomia  mundi 
geometrisantis  confugit^  quanquam  multum  abest  ut  jam 
tum  mundi  sensibilis  apparentisque  principium  a  mundo 
quodam  reali  et  abscondito  repetat,  tamen  necesse  esse 
mechanismo  subesse  principium  quoddam  aLtius  jam  animad- 

1  ihid.,  §  7,  p.  i83. 

2  Ihid.,  §  46,  p.  202.  Gt".  epist.  ad  Arnaldum,  loc.  cit.,  I,  p.  77:  «  ...  ut 
videatur  etiam  nonnullis  aliquid  Hypothesi  certius.  » 


HYPOTHESIS  PHYSICA  NOVA  IO7 

vertit.  Quare  dici  potest  Theoida  motus  concreti  portam  illi 
dynamismo,  ad  quem  posterius  Leibnitius  ascendet,  quasi 
aperiri. 

Quidquid  id  est,  quod  ad  liypothesin  confugit  et  a  princi- 
piis  non  demonstratis  profectus  est,  id  Leibnitio  minime 
crimini  vertendum  est,  cum  nemo  mechanicam  explicationem 
rerum  possit  assequi  nisi  positis  quae  constructiones  ac 
demonstrationes  nostras  efPugiant.  At  quaestio  est,  utrum  in 
sethere,  per  omne  spatium  diffuso,  an  in  atomis  majus  sit  ac 
commodius  ad  res  explicandas  subsidium .  Utrum  plura 
explanat?  utrum  per  se  simplicius?  Ambigendi  materia  est, 
praesertim  cum  e  fluido  nil  oriri  possit,  nisi  prius  cum  Solis 
et  Terrse,  ut  aetherem  omittam,  heterogeneitas,  tum  quatuor 
elementorum  differentia,  quai  quidem  vix  probari  potest, 
supponatur.  Hoc  certe  in  T^/ieor/a  reprehendendum  estquod, 
cum  Physicam  rem  calculi  et  g^eometriae  haberet  Leibnitius, 
nullum  tamen  theorema,  postulatis  sane  postulandis,  nullam 
geometrico  more  ratiocinationem  instituere  curavit,  unde 
bullarum,  ut  exemplo  utar,  et  generationem,  et  formam,  et 
proprietates  deduceret  :  quarum  ad  abstractas  motus  leges 
ea  est  in  Hypothesi  ratio,  ut  apparentiis  tantummodo,  non 
Phoronomiae  illi  elementali  satisfecisse  Leibnitius  videatur  : 
qua  in  re  nihil  aliud  peccasse  videtur  quam  plerique  eorum 
qui  his  temporibus  ad  mathematicam  mundi  phcienomeno- 
rumque  constructionem  efficiendam  aggressi,  ab  incepto^ 
((  cum  in  rem  praesentem  ventum  est  »,  destiterunt  :  adeo 
ut  ha3C,  quae  de  Gartesio  ad  Thomasium  scripserat,  adipsum 
pertinere  arbitreris  :  ((  In  Gartesio  ejus  methodi  tantum  pro- 
positum  teneo^  nam  cum  in  rem  praesentem  ventum  est,  ab 
illa  severitate  prorsus  remisit,  et  ad  hypotheses  quasdam 
miras  ex  abrupto  delapsus  est  » 

Nunc  vero  reliquum  est  ut  breviter  dicam  quos  in  hypo- 
thesi  et  excogitanda  et  constituenda  secutus  sit.  Si  rem  levi- 
ter  attingas,  Gartesio  duce  usum  esse  est  cur  arbitreris,  qui 

i  Gerh.  Phil.,  I,  p.  i6. 

inter  phaenomena  naturae  primum  luci  locum  tribuendum 
esse  Physicamque  in  Optica  paene  totam  verti  ac  constare 
Gartesio  assensus  sit  :  in  ceteris  tamen,  pr^esertim  cum  de 
hullis  ita  agit  ut  quidquid  de  primi  et  secundi  elementi 
particulis  senserit  Gartesius  prorsus  evertat,  Gartesium 
impugnat  potius  quam  sequitur.  Mihi  vero  ab  Hobbio  potis- 
simum  profectus  esse  videtur.  Testis  est  enim  gyratio  illa 
aetheris,  quem  Hobbius  quoque  per  spatia  intersideralia 
difFusum  esse  voluit;  testis,  motus  ille  lucis  universalis,  qui 
cum  aetheri  particulis  quibusdam  a  sole  projectis  imprimi- 
tur,  tumper  eetherem,  Hobbianae  quidemlegiconvenienter,  in 
infinitum  propagatur ;  testis  illa,  qua  nihil  certe  in  Hypothesi 
prsestantius,  de  utraque  cohsesione  sententia;  testis  deni- 
que  illa  de  continui  natura  ac  divisibilitate  doctrina,  qua 
quemadmodum  Hobbius  ut  fluida  fluidis,  subtiliora  qui- 
dem^  in  infinitum  contineri  contenderet,  ita  Leibnitius 
adductus  est  ut  bullas  in  bullis  seu  mundos  in  mundis 
in  infinitum  dari  doceret.  Leibnitio  quidem  illud  cum  Gar- 
tesio  convenit,  cum  omnia  in  natura  mechanice  fieri,  tum 
eamdem  quodam  modo  motus  quantitatem  in  mundo  perma- 
nere ;  fidem  vero  pra^terquam  quod  mechanismo  non  majo- 
rem  certe  Gartesius  adjunxit  quam  Hobbius,  tantum  abest 
ut  de  motus  indestruibilitate  cum  Gartesio  plane  consen- 
serit,  ut,  ab  Hobbiana  conatuum  compositione  ,profectus, 
massa  in  determinanda  quantitate  motus  (mv)  omissa, 
motus  omnes  in  mundo  ad  quietem,  id  est  annihilationem 
tendere  defenderit. 

Summum  certe  non  ignoro  in  hoc  genere  periculum  esse 
ne  viros  inter  se  aut  de  omni  re,  quia  de  nonnullis,  aut  de 
nulla,  quia  non  de  omnibus,  consentire  contendatur,  ita 
nempe  ut  alterum  altero  usum  esse  duce  temere  aut  affirmes 
aut  neges  :  quod  quidem  periculum  effugere  velim.  Potuit 
sane  Gartesii  exemplo,  qmPrincipia  philosophise  scripserat, 
Leibnitius  ad  id  impelli  ut  Hypothesi  quadam  rerum  cogno- 
scere  causaspro  viriliparte  tentaret ;  tamen,  cum  leges  tum 
abstracti,  tum  concreti  motus  instituit,  fatendum  est  illum 

non  Gartesio,  uttemereplerique  '  arbitrati  sunt,  sed  Hobbii^ 
vestigiis  institisse. 


*  Selveri  sententia,  qui  Leibnitium  cum  in  essentia  corporis  perspicienda, 
tum  in  Hypothesi  condenda  Gartesio  duce  usum  esse  arbitratur  (Selver, 
pp.  25 1  et  420),  iis  omnibus,  qu^e  supra  exposui,  satis,  ni  fallor,  refellitur, 
L,  Stein  vero,  cui  Toennisii  dissertatio  in  promptu  fuit,  quomodo  hanc 
Selveri  sententiam  probare  potuerit,  dum  in  loco  quodam  Epist.  ad  Ar~ 
naldum  ad  rem  pertinente  non  ita  magnum  vult  esse  momentum  (vid. 
Leihn.  iind  Spinoza,  p.  67),  vix  intelligas,  nisi  eum  meniineris,  cum  Leibni- 
tium  temere  persuasum  haberet  non  ante  a.  1676  a  Spinoza,  non  certe  ante 
octobr  a.  1676  Parisiis  a  Spinozae  amico  (Tschirnhaus)  de  iis  quaj  in  Car- 
tesiana  argumentatione  leviora  essent  atque  ad  probandum  infirma  ad- 
monitum  esse,  in  errorem  facile  delapsum  esse.  Speciminis  vero  Dynamici 
locus,  qui  illi  argumento  est  (op.  cit.,  p.  67,  n.  4),  nihil  ad  rem  :  cx  quo 
apparet  non  a.  1670  Leibnitium  Cartesium  secutum  esse,  sed  a.  1695 
animadvertisse  et  suam  et  Cartesii  de  essentia  corporis  sententiam  hoc 
pariter  peccare,  quod  massa  in  utraque  iners,  seu  motui  resistendi  pror- 
sus  non  capax,  haberetur.  Quid  quod  hunc  locum  mutilat,  non  integrum 
aftert?  Qui  si  totus  ,perlegitur,  non  eam  vim  habet,  qualem  in  eo  esse 
Stein  contendit.  Nam  Stein  ha^c  tantum  :  «  Mihi  adhuc  juveni  et  corporis 
naturam  cum...  Cartesio  in  sola  massa  inerte  tunc  constituenti ;  »  legen- 
dum  est :  «  Mihi  adhuc  juveni  et  corporis  naturam  cum  Democrito  et  hujus 
eain  re  sectatoribus  Gassendo  et  Cartesio  in  sola  massa  inerte  tunc  cons- 
tituenti...  »  V.  Specim.  Dyn.,  Gerh.  Math.,  VI,  p.  240. 

2  Quomodo  ad  politicam  civilemque  Hobbii  doctrinam  Leibnitius  pri- 
mum,  cura  se  ad  jus  civile  applicabat,  deinde  ad  ejusdem  philosophiam 
naturalem  sese  converterit,  accuratissime  Toennisius,  locis  quidem  in 
usum  vocatis  inter  seque  collatis,  in  Philos.  Monatsh.,  XXIII,  1887,  disse- 
ruit.  Qui  cum  rem  alosolverit,  hujus  dissertationem  adeas  precor.  Hoc 
tantum  addere  velim,  Ehrardum  Weig-elium,  qui  cum  in  re  civili  tum  in 
mathematicis  ipse  esset  versatus,  auctorem  fuisse  Leibnitio  ut  Hobbium 
et  legeret  et  magni  faceret ;  videtur  enim  illa  restate,  qua  Jenensis  Univer- 
sitatis  scholis  interfuit  (i663),  tum  primum  Hobbii  legendi  impetus  ani- 
mum  ejus  subiisse.  V.  Leibnitii  ad  Thom.  epist.  (I),  Gerh.  Phil.,  I,  p,  8. 
Vide  etiam  in  Phoranomo  (1689)  locuni  ubi  Weigelianam  tendentiam  cum 
Hobbiano  conatu  comparat  (Archiv,  I,  p.  578). 

Ulud  in  Hypothesi  Physica  nova  et  prsecipue  in  Theoria 
motus  abstracti  caput  est,  omnia  in  natura,  magnitudinem 
ipsam  et  fig-uram  corporum,  ad  motum  reduci  (idque  jam 
satis  apparebat  ex  epistola  (VI)  ad  Thomasium),  motum 
autem,  quatenus  mutatio  loci  vel  spatii  definiri  potest,  cmn 
sit  velocitas  aliqua,  e  legibus  et  theorematis  geometrise  pri- 
mum  pendere  ;  etsi  enim,  cum  motus  in  natura  sit  multiplex  , 
saepe  fit  ut  qualitates  corporum  sensibiles  seu  proprietates, 
quarum  motus  certe  consecutionem  affert,  ex  ipsius  legibus 
mere  geometricis,  ut  ex  theorcmate  consectaria,  non  nisi 
summa  difficultate  nectantur,  adeo  tamen  res  est,  ut  dicit, 
calculi  et  ffcometrise^  ui  a.  ferme  1674  ad  Perraltum  scribere 
non  dubitaverit  :  <(  Ainsi  je  tiens  que  nous  sommes  en  estat 
a  present  de  pretendre  a  une  physique  veritable  et  sans 
hypothese  »,  hanc  nempe  dicit  qua?  tota  geometria?  legibus 
sit  adstricta  generalisque  cujusdam  analjseos,  de  qua  sic 

loquitur  :  «  Une  maniere  d'analyse  generale  par  laquelle 

on  raisonne  geometriquement  et  sans  deviner  sur  toutes  les 
matieres,  autant  qu'on  a  des  phenomenes  donnes  la- 
dessus  K  ))  Quid  multa  ?  In  hac  sententia  haeret  Leibnitius 
non  solum  omnia  in  natura  fieri  mechanice,  sed  motum 
totum  et  leges  motus  e  legibus  solum  geometriae  pendere  ; 
inde  efficitur  ut,  in  TheojHa  motus  abstracti,  nihil  aliud  in 
motu  nisi  veh^citatem,  ex  qua  pendeat  omnispotentia  naturae, 
considerarit. 

Quam,  ut  satis  compertum  est,  ipse  posterius  quodam- 
modo  mutabit,  cum  Hypothesin  rursus  attingens  dicet  se 
hac  hypothesi  assecuturum  fuisse  omnino  veritatem  si  nihil 
esset  in  natura  nisi  geometricum,  id  estextensio  etvelocitas, 
oportere  vero,  ut  velocitatis  leges  cum  experimentis  ac  re 
consentiant,  elementum  quoddam  aliud  prseter  meram 
extensionem,  nempe  vini^  principiaque  alia  praeter  merae 
geometricG  principia,  nempe  dynamica  et  metaphysica, 
considerari ;  ea  tantum  conditione  phaenomena  cum  geome- 

1  Epist.  ad  Perrnltum,  Archiv,  I,  p.  574,  ByS. 

tria  congTuere^  ut  geometria  ipsa  aut  saltem  mechanismus 
principiis  altioribus  subjectus  sit. 

Necdum  de  hac  re  in  Hypothesi  Physica  nova  eo  usque 
prog-ressus  est.  Erret  qui  contendat  in  ea  hujus,  quae  futura 
erat,  discipliniie  plus  quam  adumbrationem  reperiri.  Jam 
tamen  in  Hvpothesi  plane  sentit  in  quas  difficultates  mecha- 
nismus  incurrat,  remque  ita  jam  explicat,  ut  geometriam 
simul  et  plurimum  valere  in  scientia  natura?  et  non  per  se 
sufficere  ostendat. 

Quippe  in  geometrico  (atque  haec  est  causa  cur  illud  pri- 
mas  partes  in  Leibnitiana  doctrina  teneat)  ejusmodi  scientia 
versatur  quae,  quanquam  id  de  quo  agit  extra  mentem  per 
se  exsistit,  tamen  rationali  pliilosophiae  seu  logicae  adeo 
consentanea  est,  ut  omnes  in  ea  propositiones  inter  se 
colligata?  sint  principio  identitatis  vel  contradictionis,  id  est 
analytice,  non  synthetice.  Quare  Leibnitio  Logice  qua^dam 
mathematica  esse  visa  est  ^  Unde  fit  ut  certa  ac  vera  asse- 
quatur,  tanquam  mens  ipsa  et  id,  de  quo  agit,  seu  spatium, 
et  in  spatio  figurarum  varietatem  procreasset.  Atque  haec 
geometriae  laus  est  vere  propria  et  quam  nulla  alia  scientia 
sibi  vindicet;  nuUa  certe  ad  hanc  accedit,  nisi  quatenus  in 
geometriam  cadit.  Itaque  Physicae,  cum  veritateni  certam 
obtinere  studeat,in  primis  enitendum  est  ut  tota  Geometrise 
connexa  sit. 

Attamen  verumne  est,  in  ipsa  Geometria  omnia  logice 
esse  inter  se  colligata  vel  ad  principium  identitatis  seu 
contradictionis  reduci?  Ita  profecto  esset,  ut  Leibnitio  qui- 
dem  videtur,  si  nihil  unquam  geometrae  propositum  esset 
nisi  ut,  datis  quantitatibus,  alias  aliis  adderet  vel  adimeret ; 
nam  addere  et  adimere,  atque  omnino  quantitatem  aliquam 
ad  calculos  revocare,  quid  aliud  estquam  ipsa  analvsis?  Sed 
in  Geometria,  in  hac  saltem  quae  est  de  motu  seu  Phorono- 
mia,  principium  quoddam,  quod  nihil  ad  logicam  pertineat. 
nec  jam  sit  contradictionis^  sed  potius  convenientide  et  con- 

1  Gf.  Pacid ius  Philalethi  in  AvchW,  I,  p.  212. 


112  hypothesis  physica  nova 

cinnitatis,  inesse  declarat.  Gum  enim  de  compositione  cona- 
tuum  ac  prsecipue  (in  fund.  28  Th.  m.  abst.)  duorum  cona- 
tuum  a^qualium  sed  diversorum  agit,  ipse  profitetur  de  «  sola 
subtractione  l)ruta  fequalium »,  principio  identitatis  tan- 
tum  adhibito,  cogitari  non  posse;  nihil  aliud  in  utroque 
motu  nisi  plagam  mutari  posse;  tertiam,  si  qua  detur,  in- 
termediam  eligi;  non  necessitate  logica,  sed  «  electione 
tertii  propioris,  mira  quadam  sed  necessaria  prudenticC 
specie  »^  rem  confici;  hunc  essevelut((  apicem  rationalitatis 
in  motu  ».  Atque  ha^c  addit  :  «  Gum  ergo  cetera  omnia 
pendeant  ex  principio  illo,  totum  esse  majus  parte,  qufeque 
alia  sola  additione  et  subtractione  absolvenda  Euclides 
prsefixit  Elementis ;  hoc  unum  cum  fundam.  20  pendet  ex 
nobilissimo  illo  (24)  Nihil  est  sine  ratione,  cujus  consectaria 
sunt,  quam  minimum  mutandum,  inter  contraria  medium 
eligendum_5  quidvis  uni  addendum,  ne  quid  alterutri  adima- 
tur,  multaque  alia  qua3  in  scientia  quoque  civili  dominan- 
tur^  )).  Tunc  primum,  nisi  fallor,  apud  Leibnitium  ratio 
illa  sufficiens  apparet,  qua^  quantas  partes  in  philosophia 
ejus  postea  obtinuerit  compertum  est;  qua3  cum  in  g-eome- 
triam  concinnitatem  continuitatemque  secum  afferat,  jam 
quidquid  mere  logicum  est  ex  superiore  quodam  principio 
pendet,  quod  ex  philosophia  civili  et  morali,  vel,  ut  postea 
dicturus  est  Leibnitius,  ex  Gratife  Gausarumque  finalium 
Regno  depromptum  est. 

Atque  istuc  quidem  est  aliquid;  hfccmajora  sunt.  Etiamsi 
scientia  illa  motus  ita  constituta  esset^  ut  nihil  nisi  geome- 
tricum,  hoc  est  omnino  certum,  prae  se  ferret,  motus  tamen 
concretus  vel,  ut  dicit  Leibnitius,  summa  pheenomenorum 
sensibilium  ex  ea  deduci  non  poterat  :  ((  Quas  leges  motus 
apparentis  qui  confundit  cum  regulis  veri,  ei  similis  est  qui 
quantum  ad  demonstrationes  inter  mechanica  et  geometrica 
nihil  interessecredit^  ».  E  geometrico  ad  mechanicum,  vel 

1  Gerh.  Phil.,  IV,  p.  232. 

2  Gerh.  Phil.,  IV,  p.  188. 

potius  e  legibus  motus  veri  seu  abstracti  ad  leges  motus 
apparentis  seu  concreti,  via  profecto  est;  sed  ut  aperiatur, 
per  se  ipsa  Geometria  non  sufficit.  Profecto,  cum  in  spatio 
infinito  prima  differentia,  vel  summa  differentiarum  seu 
fig-urarum  posita  est,  Geometria  quidem,  inde  profecta, 
causas  rerum  ac  consecutiones  persequi  potest,  imo  sola 
potest ;  sed  primam  illam  differentiam ,  suis  tantum  subnixa 
viribus,  explicare  non  potest ;  restat  ut  illa,  et  Physico  qui 
eam  cogitatione  sibi  fingit,  et  rerum  Greatori  qui  eam  re 
esse  voluit,  non  e  principiis  logicis  vel  mathematicis,  sed  e 
principio  ordinis  electionisque,  aut,  ut  Leibnitianum  illud 
commemorem,  ceconomise  oriatur.  Geometricum  igitur 
ipsum,  etsi  in  mundo  meris  phaenomenis  praeest,  oecono- 
miam  tamen  quamdam  et  principia  postulat  non  mere  geo- 
metrica,  e  quibus,  si  non  motus  abstracti,  leges  certe  motus 
concreti  fluant.  Nonne  hoc  jam  significatur,  idquodGeome- 
trige  sufTicit,  id  est,  extensionem  et  quidquid  ex  extensione 
pendet,  adeo  non  suflicere,  ut  censebat  Gartesius,  realitati, 
ut  ne  motui  quidem  sufficiat?  Nonne  jam,  etsi  in  hoc  per- 
severat  ut  Geometriam  et  Mathematica,  quod  ad  cogni- 
tionem  spectat,  plurimum  valere  putet,  eo  tamen  jam 
Leibnitii  animus  inclinat  ut,  quod  ad  realitatem,  principiis 
motus  principia  Geometriae,  motu  ipso  meram  extensionem 
superari,  imo  hanc  ex  solo  motu  pendere  ac  proinde  mere 
relativam  esse  arbitretur? 

Etenim  quod  jam  in  epistola  (VI)  ad  Thomasium  leviter 
ac  strictim  attigerat,  id  apertius  ac  praecise  in  Hypothesi 
declarat :  nuUum  esse  corpus  quin  cohaesionem  certe  habeat; 
nullam  porro  cohsesionem,  qua?  non  efficiatur  motu  quodam 
conspirante  ideoque  velocitate  ;  essentiam  ig-itur  corporis  in 
motu  consistere^  Quiin  epistola  ad  Thomasium,  atomismi 
disciplina  etiam  imbutus,  magnitudinem  tantummodo  ac 
figuram  corporis  a  motu  petiverat,  nunc  motu  explicari 
vult,  praeter  figuram,  illam^etiam  firmitatem,  quaecumque 

A  Gf.  Ep.  ad  Arnaldum, [Gerh.  Phil  ,  I,  p.  72. 

est,  vel  impenetrabilitatem,  qute  si  non  esset^  corpus 
prorsus  non  exsisteret.  Quod  quidem  huc  mox  recidet,  ut 
putet  corpora  et  corporum  elementa,  bullasque  ipsas,  quae 
sunt  stamina  rerum,  ac  vincula  etiam  quffi  eas  suis  limitibus 
quasi  continent^,  in  diversitatem  pcene  infinitam  motuum 
conspirantium  resolvi.  PriTeclaram  sane  doctrinam!  Sed 
quid  jam  de  prima  illa  materia,  quam  quoque  ad  existen- 
tiam  corporum  explicandam  necessariam  esse  in  epist.  ad 
Thom.  arbitratus  est?  Nam  si  corpus  quiescens  jure  dicit 
nullum  esse  nec  a  spatio  vacuo  difFerre,  quanto  verius  de 
materia  prima,  ante  motum,  idem  dicturus  est!  Scribit 
certe  a.  ferme  1 670-1 671  «  materiam  primam  si  quiescat 
esse  nihil^  ».  Materiae  vero  prima?  proprium  est  quiescere  ; 
nam  etiamsi  impenetrabihtatem  vel  antitj^piam,  de  qua  in 
epist.  ad  Thom.  disserit,  habet,  non  a  motu  certe  habet, 
quippe  quae  nihil  sit  nisi  possibilitas  motus  vel  mobilitas, 
ideoque  ante  motum  exsistat.  Nihil  aliud  ig-itur  materia 
prima  est,  ut  vere  dicam,  nisi  vacuum  spatium,  nec  jam 
quid  sit  in  ea  entitativiis  ille  actus^  quid  illa  antitjpia 
intelligi  potest.  Id  enim  quod  motu  caret,  necesse  est,  per 
Hypotheseos  fundamenta,  omni  potentia  careat ;  ergo 
potentia  motui  resistendi  caret  :  «  Nam  si  corpus  motum 
impingat  in  quiescens,  totum  perforabit  sine  ulla  refrac- 
tione,  etsi  impingens  arenacei  grani  mag-nitudine,  recipiens 
mille  leucarum  crassitie  esset^.  »  Qua?  si  ita  sunt,  materife 
primje  jam  nuUa  alia  impenetrabilitas  esse  videtur  quam 
meri  spatii,  cujus  partes,  quia,  ut  dicitur,  sunt  extra  partes, 
inter  se  penetrare  non  possunt.  Denique,  si  materia  prima 
nuUam  nisi  a  forma,  «  quod  quidam  Scholastici  obscurc 
dixere'^  »,  id  est  a  motu,  existentiam  habere  potest,  nonne 
continuo  eam,  cum  quiescat,  colligendum  est  nihila  spatio 

1  Ep.  ad  Uon.  Fabri,  prop.20,  loc.  Ci7.,p.  255:  «  nunc  postquam  mixtura 
hos  motus  liquidorum  turbavit,  rupta  sunt  vincula  (quae  ut  dixi  non 
alia  crant,  quam  hi  ipsi  motus)...  » 

2  Gerh.  Phil.,  VII,  p.  259. 

3  Loc.  cit.,  IV,  p.  188. 

^  Gerh.  Phil.,  VII,  p.  259. 


HYPOTHESlS  PHYSICA  NOVA  1  l5 

vacuo  differre,  qiiod  quidem  expresse  dicit  Leibnitiusi,  nec 
ullam  omnino  jam  superesse  causam  cur  ab  eo  discernatur? 

Nunc  vero  si  materias  primse  existentia  prorsus  tollitur, 
statim  ut  eam  nihil  a  spatio  vacuo  differre  demonstratum 
est,  qui  spatium  exsistere  poterit?  Qui  id  esse  potest,  a 
quo  si  res  non  differat,  jam  nulla  sit?  Absit  ut  jam  tum 
Leibnitium  negasse  esse  spatium  contendam;  sed  etsi 
etiamtum  voluit  spatium  existentiae  rerum  et  motui  ipsi, 
per  quem  res  exsistunt,  necessarium  esse,  oportebat  tamen 
aliam  esse  existentiam  spatii,  aliam  rerum ;  rerum  esse 
realem,  spatii  idealem  et  quasi  respectivam.  Ad  quid  porro 
respectiva,  si  non  ad  motum,  ex  quo  declarat  Leibnitius 
omnem  existentiam  pendere  ? 

Admirabile  sane  est  spatium  e  motu  pendere,  cum  extra 
spatium  ne  concipere  quidem  motum  possis.  Sed  alia  est 
ratio  qua  in  cogitante  res  inter  se  excipiunt,  alia  qua  in 
re.  Quod  nuUa  motus  scientia  esse  potest,  quin  in  geo- 
metria  seu  loci  scientia  nitatur,  non  inde  efficitur  ut  e 
loco  seu  ex  mero  geometrico  motus  vel  minimus  oriatur» 
Itidem,  quod  motus  non  concipi  potest  extra  spatium,  id 
non  obstat  quin  sit  ante  spatium,  spatii  autem  existentia  ex 
motu  pendeat.  Neque  aliud  ex  illa  de  indivisibilibus  theoria, 
qufe  in  Theor.  niotus  ahstr.  exstat,  Leibnitio  erat  colligen- 
dum.  Etenim  ad  ideale  tantum  pertinet  quod  de  spatio 
dicit,  inesse  in  eo  partes  infinitas  ;  nam  esse  infmitas  actu, 
pace  Leibnitii  dixerim,  consentaneum  non  erat.  Quid  enim 
tam  pugnat,  quam  quod  ait,  inextensa  dari,  qua?  sint  indi- 
visibilia,  minima  vero  nulla  esse  ?  Neque  profecto  reale  est 
spatium,  cum  non  amplius  exsistat  quam  materia  prima, 
neque  in  eo  partes  possunt  esse  reales,  sed  tantum  ^iiv^.ijm  ; 
neque  duo  sunt  qu^  iis  existentiam  afferant ;  sed  ut  finitis 
rebus,  ita  spatii  partibus  unum  est  existentia?  principium, 
quod  est  motus.  Imo  si  g-eometricum  indivisibile  re  exsiste- 
ret,  sequeretur  indivisibile  phoronomicum  nullum  esse  : 


^  Loc.  cit.  :  «Omnia  esse  plena,'quia  materia  prima  ac  spatium  idem  est.« 

nam  oporteret  conatum  aut  in  punctis  numero  infinitis 
simul  esse,  quod  possibilitatem  motus  ejicit,  aut  in  iis 
singulis  esse,  quod  cum  indivisibilitate  conatus  abhorreat, 
possibilitas  rursus  motus  ejicitur.  Possibilitate  autem 
motus  sublata,  possibilitas  cujusvis  existentice  tollitur.  Si 
igitur  in  spatio  indivisibilia  exsistunt,  nullum  omnino  cor- 
pus  exsistere  potest.  Quo  quid  dici  potest  obtusius  ? 

Nulla  vere  sunt  in  spatio  indivisibilia,  qua3  quidem  ma- 
gnitudine  inter  se  comparari  possint,  nisi  loci  tempore  quo- 
libet  dabili  minore  variis  motibus  decursi,  qusp  si  cogita- 
tione  non  possunt  sine  spatio  percipi,  rursum  motu  opus 
est,  ut  in  spatio  sint  plus  quam  cog-itata  et  possibilia,  ut 
sint  primum  determinata.  Indivisibilia  nempe  geometrica 
seu  inextensa  ea  esse  videntur,  qu^e^  etsi  inextensa,  varios 
tamen  magnitudinis  vel,  ut  verius  dicam,  realitatis  gradus 
habeant  :  «  punctum  enim  puncto  majus  »  (nam  vix  opus 
est  animadvertere  indivisibile  non  esse  actu  nisi  finitam 
demensionem  praestet ;  si  secus,  d'jvy.y.£L  tantum  esse).  Unde 
autem  puncta  spatii,  alia  aliis  majora,  certam  illam  demen- 
sionem,  per  quam  primum  a  potentia  traducuntur  ad  actum, 
habent?  Unde,  nisi  a  motu,  cum  nihil  ante  motum  sit  in 
spatio,  ut  ipse  fatetur  Leibnitius,  nisi  vacuum,  omnis  autem 
in  corporibus  potentia,  omnis  realitas  ex  eo  manet?Cujus 
quidem  varii  sunt  gradus  in  infinitum. 

Itaque  non  mihi  videor  a  vero  abesse,  cum  defendo  Leib- 
nitii  sententiam  jamtum,  vel  inscii,  eo  inclinasse  utputaret 
in  conatu  consistere  fundamentum  non  solum  realitatis,  sed 
etiam  extensionis  illius  qute  ante  conatum  potentia,  post 
motum  actu  exsistit.  Cum  porro  hic  conatus  neque  in  geo- 
metrico,  quippe  quod  ipse  determinet,  neque  in  se  ipso, 
quippe  qui,  ut  elementum  motus,  totus  ad  geometricum 
referatur,  fundamentum  habeat,  superest  ut  ex  altiore  qua- 
dam  realitate  pendeat,  qufc  eum  simul  ac  spatium  ab  eo 
decursum  determinet.  Geometricum  igitur,  quod  ad  realia 
spectat,  postulat  conatum,  conatus  rursum  altiorem  reali- 
tatem,  quse  (ut  ex  capite  sequenti  perspicuum  erit)  nihil 

aliud  est  nisi  msns.  Quamobrem  jam  a.  1671  ad  Arnaldum 
Leibnitius  scribebat  «  g-eometriam  sive  philosophiam  de 
loco,  g-radum  struere  ad  philosophiam  de  motu  seu  corpore, 
et  philosophiam  de  motu  ad  scientiam  de  mente^  » 

Neque  enim  dubium  est  quin,  quod  est  inferius,  ob  id 
ipsum  quod  per  se  non  sufficit,  superius  aliquid  postvilet. 
Superius  vero  exprimitur  eo  quod  infra  est,  mens  conatu, 
conatus  indivisibili  seu  geometrico,  utrumque  denique  spa- 
tio.  Sed  si  spatium  nihil  est  nisi  id  in  quo  res  exprimuntur, 
nonne  res  huc  recidit,  ut  existentia  ei  non  realis  sit,  sed 
mere  respectiva  et  velut  idealis  ?  Neque  ausim  dicere  a  Leib- 
nitio  jam  in  Hypothesi  relativitatem  et,  ut  ita  dicam,  phse- 
nomenalitatem  illam  spatii  plane  perspectam  esse  atque 
significatam ;  sed  jam  ea  aperta  erat  via  qua?  ad  id  eum 
duceret ;  quo  quidem  citissime  perveniet  :  inde  ab  a.  1676, 
in  dialogo  illo  qui  Pacidius  Philalethi  inscribitur,  indivisi- 
bile  geometricum  non  jam  reale,  sed  potentia  essevult-  : 
quo  quidem  pacto  facit  spatium  ipsum  esse  non  reale  quid- 
dam,  sed  ideale,  si  quidem,  ut  ad  de  Volder  posterius  est 
scripturus,  hoc  in  idealibus  insigne  est,  quod  in  iis  «  pars 
toto  posterior  est  »,  in  realibus  vero  «  unitates  multitudine 
sunt  priores,  nec  exsistunt  multitudines  nisi  per  unitates  » 
Ceterum  in  Phoranomo  videtur  ipse  testari  se,  cum  motum 
non  utique  pendere  ex  geometria  secum  reputaret,  non  diu 
moratum  esse  quin  spatium  quiddam  ideale  esse  censeret  : 
«  Gum  enim  olim  spatium  concepissem  tanquam  locum 
realem  immobilem,  sola  extensione  praeditum,  motum  abso- 
lutum  definire  poteram  mutatione  spatii  hujus  realis.  Sed 
paulatim  dubitare  caepi,  utrum  tale  esset  Ens  in  natura, 
quod  spatium  vocant  »  Unde  autem  ei  dubitatio  injecta 
est  nisi  ab  Hypotheseos  principiis  profecto  ? 

1  Gerh.  Phil  ,  I,  p.  yr.  Gf.  Th.  m.  concr.,  §  21,  loc.  cit.,  IV,  p.  188  ;  Th. 
m.  abstr.,  Usus,  loc.  cit..,  p.  288. 

2  Archiv.,  I,  p.  214. 

3  Gerh.  Phil.,  II,  p.  279. 
^  Archiv,  I,  p.  58o. 

Quidquid  id  est,  etiamsi  in  Hypothcsi  spatium  esse  facit 
«  tanquam  locum  realem  immobilem,  sola  extensione  prae- 
ditum  »,  tamen  jam  non  palitur  in  eo  esse  per  se  elcmenta 
illa  pura,  rigida  et  absoluta  in  quibus  Gassendus  ac  Gar- 
tesius  ipse,  ut  Leibnitio  quidem  videtur,  fundamentum 
rerum  esse  defenderunt,  nullaque  in  eo  nisi  per  motum 
determinari  ac  servari  elementa  docet.  In  iocum  elementi 
absoluti  et  quasi  mortui  compositam  quamdam  speciem  vel 
crcaturam  quasi  vivam  in  perpetuum  substituit  :  quae  quidem 
etiam  in  infmitum  amplectitur  species  alias  aliasque  crea- 
turas,  si  quidem  nullum  est  vacuum  neque  ulla  pars  tem- 
poris  in  qua  «  non  cuilibet  corporis  parti  vel  puncto  aliqua 
obtingat  mutatio  vel  motus^.  »  Inde  praeclara^  illa3  senten- 
tiae  quibus  ad  Monadolorjiam  quasi  prolusit  :  «  Gum  conti- 
nuum  sit  divisibile  in  infinitum,  qua^libet  atomus  erit  infi- 
nitarum  specierum  quidam  velut  mundus ,  et  dabuntur 
mundi  in  mundis  in  infinitum^.  »  Item  in  dialogojam  supra 
laudato  :  «  NuUum  esse  corpus  tam  exig-uum,  in  quo  non 
sit  infinitarum  creaturarum  mundus  » 

Quamobrem  dici  potest  Leibnitius  primum  in  Hypothcsi 
atomos  prorsus  abjecisse.  Pergit  quidem  docere,  ut  semper 
docebit,  omnia  in  natura  mechanice  fieri  atque  etiam  geo- 
metrice  fieri ;  tamen  quanquam  cum  in  deliniendo  motu, 
tum  in  legibus  motus  constituendis  geometria  male  usus 
est,  jam  tum  prtevidet  in  motu  quiddam  reale  et  absolutum 
inesse^  quod  non  sit  mathematicum.  Quod  si  disciplinam 
de  motu  vel  corpore  atque  etiam  de  mente  geometria  quasi 
irretitam  nondum  expedivit,  ab  Hypothesi  certe  via  est 
aperta,  qute  a  causis  rerum  pure  mathematicis,  ut  ipse  dicit, 
et  veluti  «  surdis^  »  ad  causas  seu  principia  metaphvsica 
ducatur. 

1  Th.  m.  conc.  §  5g,  Gcrh.  Phil  ,  IV,  p.  209;  cf.  Ep.  ad  Ilon.  Fabri, 
prop.  20,  loc.  cit.,  p.  256, 

2  Pacidius  Philalethi,  Archiv  ,  I.  p.  214. 
3Gerh.  Phil.,  IV,  p.  201.  Th.  m.  concr.,  §43. 
^  Pacidius  Philal  ,  Archiv.,  I,  p,  214. 

5  «  ...  Gausas  rerum  non  esse  surdas  ut  ita  dicam  ct  pure  mathemati- 

Qua  ex  parte  hoc  opus  velut  apicem  disciplinae  Leibnitii 
ante  a.  1672  et  principium  a  quo  philosophia  posterior  pro- 
fecta  est,  pra^bet ;  quare  mihi  videor  non  operam  perdidisse, 
quod  de  illo  fusius  copiosiusque  disserui. 

cas,  ut  sunt  concursus  atomorum  aut  ca3ca  qucedam  vis  naturaj,  sed  ab 
intelligentia  quadam  proficisci,  quse  metaphysicis  rationibus  uteretur.  » 
Phoranomus,  Archiv,  I,  p.  58i, 

Leibnitius,  cum  ad  Arnaldum  scripsit  a.  i6yi  «  se  inter 
tot  distractiones  vix  alteri  argumento  vehementius  incu- 
buisse  quam  quod  se  de  futura  (vita)  securum  redderet, 
hancque  unam  sibi  multo  maximam  fuisse  etiam  philoso- 
phandi  causam^  »,  iis  ostendit  verbis  quam  potissimum 
curam  in  philosophando  praestare  non  desierit.  Quamdiu 
enim  vixit,  nihil  antiquius  habuit  quam  ut  a  philosophia,  ut 
tunc  dici  solebat^  naturali  ad  scientiam  mentis,  qualis  esset 
et  ad  quid  post  mortem  reservata,  ascenderet.  Cave  autem 
ne  injuriose  illum  suspiceris  ita  religioni  inserviisse  ut 
scientiam  naturalem  increparet,  imo  Physicorum  inventa  ac 
decreta  everteret  :  illud  summum  dici  potest  animum  ejus 
mox  religione  inclinatum  esse  ut  intelligeret  ipsa  corporum 
existentia  legibusque  motus  existentiam  Dei  et  mentis  pos- 

i  Gerh.  Phil.,  I,  p.  71. 

tulari,  vel  mathematicis  ac  mechanicis  naturae  principiis 
metaphjsica  requiri  principia,  e  quibus  illa  quasi  penderent. 
IUa  vero  ei  videntur  non  posse  amitti,  quin  tollantur  meta- 
physica,  nedum  confirmentur ;  compertumque  nobis  est 
eum  magno  cum  studio  amplexum  esse  «  philosophiam 
illam  hodiernam  a  Galilaeo,  Bacono,  Gassendo,  Cartesio, 
Hobbesio  emendatam*  ))^  Baconoque  prorsus  assensum  esse 
«  philosophiam  obiter  libatam  a  Deo  abducere,  penitus 
haustam  reducere  ad  eumdem^  )).  Quae  verba  in  Leibnitium 
maxime  cadunt,  qui  Dei  ac  mentis  naturam  eo  altius  in  dies 
perspexit,  quo  longius  in  principiis  motus  legibusque  scru- 
tandis  progressus  est. 

Dum  enim  praetermittit  de  motu  diligentius  cogitare, 
principiaque  motus  ac  causas,  ut  fit  in  Hypothesi,  excutere, 
satis  scilicet  habens  defendere  omnia  in  natura  per  magni- 
tudinem,  figuram  et  motum  explicari,  tota  ejus  doctrina  in 
hoc  positaest,  quaerere  ultra  magnitudinem,  figuram  et  mo- 
tum,  post,  cum  in  motu  principium  omnis  magnitudinis  et 
figurae  collocavit,  ultra  motum  primam  omnium  motuum 
causam  vel  primum  motorem.  Primus  autem  motor,  cum 
causa  sitmotus,  non  ipse  est  motus,  nam  motus  non  potest 
esse  sui  ipsius  causa ;  necesse  est  igitur,  si  sit,  a  motu  sit 
sejunctus;  cum  porro  praeter  id  quod  movetur,  seu  corpora, 
nihil  sit  nisi  mens,  reliquum  est  ut  ille  Mens  sit  suprema, 
«  totius  Mundi  Rectrix  ^  )> . 

Haud  aliam,  statim  ut  philosophari  coepit,  mechanismi 
rationem  Leibnitius  in  animo  informavit.  In  qua,  cum  mo- 
tum  per  se  esse  non  posse  statuat,  ad  id  tantum  ducitur,  ut 
a  primaquadam  causa  motum  repetat.  Quae  causa,  etiamsi 
mens  esse  dicenda  est,  unica  quidem,  «  ob  harmoniam 
omnium  inter  se  )>,  intelligens  et  sapiens  «  ob  rerum  pulchri- 
tudinem  )),  potens  «  ob  earum  obedientiam  ad  nutum  )), 

1  Loc.  cit.,  p.  6i . 

2  Loc.  cii.,  IV,  p.  io5. 

3  Loc.  cit.,  I,  pp.  II  et  2.5,  IV,  p.  log. 
*  Loc.  cit.,  IV,  p.  109. 

denique  universi  rectrix,  quid  aliud  tamen  est  quam  Deus 
extra  mundum  positus^  qui  quidem  mundum  semel  creavit 
potius  quam  actione  continuata  sustentat  :  tantum  abest  ut 
Leibnitius  jam  inde  a  motu  collegerit  actionem  Dei  perma- 
nentem  semperque  pra^sentem  necessariam  esse  mundo 
conservando,  aut  mentes  secundas,  qualis  est  humana 
mens,  quasi  mundo  permixtas,  exsistere.  Argumento  est, 
quod,  cum  in  Confcssione  naturx  immortalitatem  animae 
demonstrare  studet,  mentem  humanam  esse,  propriumque 
ejus  cogitare  ponit^  tanquam  res  sit  experientia  atque  usu 
cognita,  non  argumentationi  subjecta,  nedum  animadvertat 
quo  pacto  hujus  mentis  existentia  cum  corporis  motusve 
existentia  cohaereat.  Itaque  illud  tantum  conaripotest,  datis 
ejusmodi  mentibus,  ut  eas  cum  prima  mente,  id  est  cum 
Deo,  velut  mentes  seeundas,  conjungat,  easque  a  Deo  cogi- 
tationem  suam  habere  comprobet^.  IUa  igitur  de  mente 
doctrina,  cum  tota  propemodum  sine  ullo  motus  auxilio 
condita  sit,  dum  minime  motus  naturam  explicat,  eo  perti- 
net  ut  mentes  secundas  in  mente  divina  confundat.  Hoc 
unum  mens  tota,  proinde  mens  humana  assequitur,  ut,  a 
motu  cum  sit  sejuncta  ideoque  mechanicis  legibus  vel  deter- 
minismo,  qui  dicitur,  minime  constricta,  causam  in  se 
omnis  libertatis  ac  spontaneitatis  involvat  :  «  Hinc,  ut  ait 
Leibnitius^,  in  solasmentes  cadit  libertas  et  spontaneum.  » 

Postquam  vero  in  Hypothesi  natura  motus  primum  peni- 
tus  inquisita  erit^  doctrina  de  motu  cum  doctrina  de  mente 

1  Ibid. 

2  «  Scis  eam  mihi  sententiam  esse,  omnium  rerum  causas  efficientes  esse 
cogitationem  et  motum,  motum  inquam  localem  :  neque  enim  alium  credo  : 
cogitationem  autem  primse  mentis  i.  e.  Dei  (a  qua  ipsae  secundai  habent 
quod  cogitant).  »  Epist.  (XI)  ad  Thom.,  Gerh.  Phil.,  I,  p.  33.  Qua3  etsi 
epistola,  utpote  die  19/29  dec.  1670  data,  eodem  fere  tempore  quo  ipsa 
Hypothesis  scripta  est,  apparet  certe  ex  iis  quae  initio  leguntur  («  scis 
eam  mihi  sententiam  esse  »)  sententiam  hoc  loco  a  Leibnitio  commemo- 
raride  qua  jam  antea  in  epist.  (VI)  cum  Thomasio  egerat :  qu»,  eo  certe 
tempore  quo  hsec  epistola  (VI)  data  est,  id  est  exeunte  mense  aprili  a. 
1669,  nullam  in  aliam  partem  atque  nobis  visum  est  accipi  poterat. 

3  Ep.  (VI)  ad  Thom.,  Gerh.  Phil.,  I,  p.  22. 

tam  arcte  cohaerebit,  ut  Leibnitius  ad  Arnaldum  sit  scriptu- 
rus  :  ((  Videbam  geometriam  seu  philosophiam  de  loco 
gradum  struere  ad  philosophiam  de  motu  seu  corpore,  et 
philosophiam  de  motu  ad  scientiam  de  mente  ^  »  Quae  jam 
tum  opinio  Leibnitio  firma  ac  stabilis  erit.  Hanc  enim 
Oldenburgio  illis  epistolis,  in  quibus  de  Hypothesi  Physica 
loquitur  aperit ;  imo  non  dubitandum  est  quin  simul  ac 
libros  de  motu  abstracto  et  concreto  Theoriam  quoque  de 
mente,  ut  necessariam  quamdam  consequentiam,  conce- 
perit  :  neque  tantum  animo  concepisse,  sed  ex  loco  quodam 
epistola?  ad  ducem  Joannem  Fredericum  d.  21  maii  a.  1671 
datcG  apparet,  ut  mihi  quidem  videtur,  eum  hanc  theoriam 
oratione  quadam  adumbravisse  Quin  etiam,  ex  epistola 
ad  Arnaldum  liquetjam  exeunte  anno  1671  id  est  paulo 
post  Hypothesin  editam,  Elementa  de  Mente  Q\im.mo\\i\im 
esse^  :  quo  in  incepto  etiam  Martio  1678  perstitisse  epistola 
id  temporis  ad  J.  Fredericum  Parisiis  data  indicio  est*^. 
Quem  librum  cum  Elementa  de  mente  inscribere  in  animo 
ei  esset,  non  secus  ac  Theoriam  motus  abstracti  Elementa 

1  Loc.  cit.,  p.  71. 

2  y.Epist.  Oldenburgii  ad  Leibnitium,  Gerh,  Math.,  I,  pp.  i5  et  18. 

3  Ep.  adJ.  Fred.,  Gerh.  Phil.,  I,  p.  Sa. 

Gerhardto  enim  assentior  (Gerh.  Phil.,  I,  p.  48),  quanquam  Ludovicus 
Stein  (op.  cit.,  p.  33,  sq.)  in  contrarium  disputat,  epistolamad  Arnaldum, 
quae  ad  illustrandam  eam  quoe  de  mente  in  Hypothesi  exposita  est  doc- 
trinam  tanti  momenti  est,  post  diem  27  nov.  1671  scriptam  esse.  Initio 
cnim  raentio  fit  epistolaj  a  du  Fresnio  ad  Boineburgium  dataj,  qusc  cum 
eo  ipso  die  27  nov.  data  sit  (vid.  Gerh.  Phil.,  loc.  cit.),  minime  probanda 
est  Ludovici  Stein  conjectura,  qua,  quia  semel  atque  iterum  in  epist.  ad 
Arnaldum  mentio  injecta  est,  nomine  non  addito,  «  auctoris  »  libri  de 
libertate  phiLosophandi  (id  est  Tractatus  theologico-politici),  colligit 
Leibnitium  nomen  auctoris  tum  ignorasse;  necesse  igituresse,  cum  hujus 
nominis  per  litteras  ad  se  a  Graevio  die  12  apriL  1671  datas  certior  factus 
sit,  non  ante  hoc  tempus  ad  Arnaldum  scripsisse.  —  Sed  quid  tum  fuit 
cur  Spinozam  nomine  appellaret,  cum  prsesertim  liber  ipse  magis  quam 
auctor  notus  esset?  Nequaquam,  mea  quidem  sententia,  Ludovici  Stein 
conjecturae  major  quam  ipsi  Leibnitio,  dum  illius  ad  Boineburgium  du 
Fresnii  epistola;  meminit,  fides  adhibenda  est, 

&  «  Qua;que  alia  multa  spero  me  demonstraturum  in  iis,  quae  molior, 
Elementis  de  Mente  >y,  loc.  cit.,  p.  73. 

c  «  Meine  Elementa  philosophica  de  Mente  (denn  wir  bishehr  nur  phi- 

losophiam  de  corpore  haben)          verlangen  unterschiedliche  treffliche 

Leut  ausgemacht  zu  sehen.  »  Loc.  cit.,  p.  67. 

de  motii^  inscribere  potuit,  satis  in  aperto  est  quam  arcte. 
hunc  cum  illa  conjung-i  voluerit.  Hic  vero  non  editus,  ne 
confectus  quidem  esse  videtur  ;  nihil  certe  ex  hoc,  quod 
sciam,  in  ejus  manuscriptis  repertum  superest  atque  exstat. 
Sed  de  hac  quie  in  mente  versatur  doctrina  tam  multa  dixit 
in  Theoria  motus  abstracti  et  pra^sertim  in  epistolis  ad 
J.  Fredericum  et  ad  Arnaldum,  eodem  fere  tempore  scriptis, 
ut  hanc  restituere  liceat. 


II 

Ulud  est  vel  maxime  conspicuum  in  Hypothesi  Physica 
nova,  ut  supra  vidimus,  Leibnitium  ad  duarum  harum 
rerum  conciliationem  venire,  qua?  semper  in  Leibnitiana  phi- 
losophia  permansura  est  :  primum,  nihil  in  motu  vel,  quod 
idem  est,  in  corpore  esse,  quod  non  geometrica  ratione 
plane  explicari  possit,  quo  probato  consequens  sit  consti- 
tuendam  esse  ante  omnia  Phoronomiam  elementalem, 
deinde  a  motu,  ut  in  spatio  realis  fiat,  causas  postulari  quse, 
cum  sint  supra  merum  spatium,  omnem  geometriam  supe- 
rent.  Jam  enim  Leibnitius,  quamvisconfuse,  animo  praesagit, 
etsi  nulla  realitas  sub  sensum  cadere  potest  nisi  ut  spatii 
determinatio,  qua?  in  ordine  Pheenomenon,  ut  mox  dicturus 
est,  legibus  Geometriae  omnino  subjecta  est^  tamen  non 
ideo  vacationem  nobis  esse  quominus  pneter  ac  supra  id 
quod  ideale  est  id  quod  est  reale,  pra^ter  id  quod  in  spatio 
figuratur  id  quod  fig-ura  exprimitur,  qua^ramus.  Unde,  mea 
quidem  sententia,  fit  ut,  cum  nihil  aliud  motu  exprimatur, 
ut  jam  videbimus,  nisi  mens,  doctrina  de  mente  cum  doc- 
trina  de  motu  Leibnitio  adeo  videatur  cohiierere, 

Primo  quidem  aspectu,  nihil  in  motu  notari  potest  quod 
non  geometricum  sit  ;  nam  verbo  decipitur,  si  quis  conatui, 
non  satis  quidem  animum  attendens,  partes  eas  statim 

1  «  Phoronomia  elementiilis  y>,  Gerh.  Phil.,  IV,  pp.  aSg,  240. 

attribuit  quas  posterius  in  Monade  appetitio  vel  tendentia 
obtinebit.  Quemadmodum  enim,  ut  breviter  commemorem, 
motus  nihil  aliud  est  quam  mutatio  loci  vel  spatii,  Leibnitius 
autem^  inde  in  errorem  delapsus,  ad  id  ducitur  ut  in  motu 
velocitatem  tantum  consideret,  ita  conatus  nihil  est  nisi 
velocitas,  in  momento  breviore  quovis  dato  considerata  : 
«  Velocitas  sumpta  cum  directione,  ut  ait  etiam  a.  1696, 
conatus  appellatur  ^  »  Itaque  eadem  est  ratio  conatus  ad 
motum  quae  puncti  ad  lineam,  lineae  ad  superficiem,  instantis 
ad  tempus,  ne  multa,  indivisibilis  vel  inextensi  ad  exten- 
sum,  aut,  ut  recentiorum  verbis  utar,  difTerentialis  quanti- 
tatis  ad  integralem,  elementi  ad  summam  elementorum. 
Motu  igitur  sic  in  partes  differentiales  seu  elementa  diviso, 
erres  si  putes  Leibnitium  e  geometrico  ad  metaphysicum 
continuo  transire.  Particula  velocitatis^  etiamsi  sit  minor 
quavis  data,  quid  est  nisi  velocitas  ?  Conatus,  hoc  est  ele- 
mentum  motus,  quid  est  nisi  motus? 

Attamen  transitum  illum  Analysis,  etsi  sola  efficere  non 
potest,  parat  certe  nosque  quodam  modo  ad  eum  cogit.  Ete- 
nim  si  id  motus  est  in  tempore  quod  conatus  in  instanti,  si 
denique  per  differentiarum  Analjsin  ad  summam  velocita- 
tum  elementarium,  ut  omnis  duratio  finita  ad  summam 
instantium,  refertur,  velocitatis  rursus  elementaris  pro- 
prium  est,  ultra  momentum  durare  non  posse  :  quatenus 
enim  est  indivisibile  quiddam,  id  est,  geometricum,  omnis 
conatus  idcirco  cessat  statim  ut  incipit ;  nequidquam  con- 
tendas  eum,  omni  impedimento  remoto,  modo  etiam  dura- 
tionem  aliquam  determinatam  quasi  in  promptu  habeat, 
motum  fieri  :  motus  vero  nihil  est  nisi  summa  infinita 
talium  differentiarum  vel  conatuum  :  qui  ut  e  conatu  oria- 
tur,  oportet  conatum  non  geometricam  tantum  partem  aut 
initium  motus  esse,  sed  etiam  principium  ;  oportet  hanc  in 
conatu  vim  esse  ut  sese  repetat,  vel  potius  per  durationem 
et  spatium  in  infinitum  diffundat.  Geometria  profecto  in 

1  Specim.  Dynam.,  Gerh.  Math.,  VI,  p.  287. 

conatu  spatium  infinite  parvum  in  instanti  decursum  depre- 
hendit  atque  exprimit,  potentiam  vero  aliudspatium  infinite 
parvum  in  insequente  instanti,  totque  alia  spatia  in  dato 
tempore  quotcumque  in  hoc  tempore  sunt  instantia  decur- 
rendi,  non  exprimit.  Motus  denique  nihil  aliud  est  nisi 
indivisibile  illud  in  duratione  quasi  prohitum  :  quod  quidem 
non  per  se  nisi  in  instanti  exsistit ;  adeo  ut  illi  indivisibili 
potentiam  omnia  motus  momenta  in  uno  temporis  momento 
cog-endi  et,  ut  dicunt,  integrandi  tribuere  necesse  sit,  quae 
quidem  recordationis  tantum,  vel  «  entium  »  quae  recorda- 
tione  sunt  prsedita,  id  est  mentium,  propria  est 

Conatus  igitur  potentiam  sese  per  durationem  integrandi 
vel  in  motum  convertendi  eatenus  tantum  habet,  quatenus 
recordatio  est  :  tendentia  est  eatenus,  quoad  conscientia  : 
ita  prorsus  ut  id  quod  in  illo  geometricum  est  ac  primum 
deprehenditur,  nihil  aliud  sit  nisi  conscientia?,  quam  ut 
fundamentum  revera  repetit,  quaedam  expressio.  Quare 
Leibnitius  conatum,  quanquam  differentialem  esse  quantita- 
tem,  geometrarum  et  ratione  et  verbis  usus,  primum  sta- 
tuerat,  tamen  non  dubitavit  postea  defendere  nihil  aliud 
esse  nisi  mentis  expressionem,  vel  actionem :  «  Dann  gleich 
wie  actiones  corporum  bestehen  in  motu,  so  bestehen 
actiones  mentium  in  conatu,  seu  motus,  ut  sic  dicam, 
minimo  vel  puncto  ^;  »  eo  etiam  in  epist.  ad  Arnaldum 
processit  ut  conatum  non  expressionem  solum  vel  actionem, 
sed  essentiam  esse  mentis  expresse  diceret  :  «  cogitationem 
consistere  in  conatu,  ut  corpus  in  motu  »  E  quibus  jam 
colligere  licet  nullam  aliam  mentis  corporisque  discrimina- 
tionem  esse  quam  quae  conatus  et  motus  ;  mentem  esse 
indivisibile  verum,  cujus  geometricum  illud  indivisibile,  vel 
potius  phoronomicum,  motusque  qui  inde  oritur,  nihil  aliud 
sit  nisi  in  tempore  et  spatio  expressio ;  corporis  denique 

^  Th.  m.  ahstr.,  fund.  17,  p.  aSo. 

*  Ep.  ad  J,  Freder.,  Gerh.  Phil.,  I,  p.  52. 

3  Loc.  cit.,  p.  72. 

eamdem  ad  mentem  esse  rationem  quae  motus  seu  etiam 
conatus  illius  recordatione  conscientiaque  carentis,  quem 
tractare  solent  geometra?,  ad  illud  indivisibile  verum,  quod 
geometrici  ipsius  fundamentum  est,  tendentiamque  revera 
simul  ac  recordationem  in  se  amplectitur. 

Simplex  tamen  illa  est  tantummodo  ac  quasi  elementaris 
conscientia,  haud  secus  ac  motus  uniformis  in  Phoronomia 
motuum  est  simplicissimus  ac  maxime  elementaris ;  neque,  ut 
vere  loquar,  amplius  exsistitinnatura  conscientia  elementa- 
ris  per  se  ac  separata,  quam  in  pleno  motus  uniformis  ac  rec- 
tilineus  ;  motus  contra  omnes  cum  in  pleno  sint  circulares, 
aut  ex  circularibus  compositi,  aut  saltem  in  se  redeuntes 
inde  jam  apparet  in  spatio  nullum  assignari  possepunctum  in 
quo,  instanti  quidem  quolibet,  aut  complures  aut  duo  saltem 
conatus  non  concurrant,  seu  ita  componantur  ut  in  motum 
quemdam  in  se  redeuntem  abeant.  Conatuum  vero  cum  in 
spatio  ea  est  lex,  ut  in  concursu  aut  in  occursu  saltem  sibi 
adimantur  ac  proinde  ex  parte  destruantur,  tum  rursus  ea 
est  lex  in  mentibus  ut  recordatione  durationem  sibi  compa- 
rent,  atque  in  compositione  motuque  ex  compositione  quasi 
deminutopermaneant.  Gorpus  igitur,  cum  e  motibus  continuo 
mutatis  deminutisque  constet,  conatum  simul  suum  et 
alienum  contrarium  ultra  momentum  retinere  non  potest  ^  : 
mens  vero  recordatione  retinet  utrumque.  Quare  Leibnitio 
asserere  liberum  est  conatum^  cum  aliis  dum  componitur, 
cum  in  motu  composito  nil  integrum  de  se  relinquat,  quan- 
quam  plaga  sua  et  celeritate  motus  compositi  aliqua  ex  par te 
plagam  determinat  et  celeritatem,  «  in  corporibus  quoad 
determinationem  esse  indestruibilem  »,  in  mentibus  autem 
((  etiam  quoad  gradum  velocitatis  ^  »,  vel,  ut  veriusdicam, 
quoad  gradum  tendentia^  a  qua  conatus  in  mente  fundamen- 

1  «  Ergo  omnem  motum  esse  circularem^  aut  ex  circularibus  compositum, 
aut  saltem  in  se  redeuntem.  »  Gerh.  Phil.,  VII,  p.  aSg.  —  Gf.  epist.  ad 
Arnnld.^  loc.  cit.,  I,  p.  72. 

2  Th.  m.  abst.,  fund.  17,  Gerh.  Phil.  IV,  p.  23o. 

3  Ep.  ad  Arnald..  loc.  ci<.,  I,  p.  73. 

tum  repetit.  Quod  igitur  in  spatio  compositione  geometrica 
ita  deminuitur,  ut  in  «  motuum  tractu  »  tantum  permaneat, 
id  in  mente  totum  servatur,  cum  conatuum  harmonia  ea  sit 
in  mente,  ut  unusquisque,  ut  concursus  momento,  sic  in 
tempore  recordatione  supersit.  Quemadmodum  nempe 
«  motus  corporis  pra3sens  ex  prsecedentium  conatuum 
compositione  »,  ita  prsesens  mentis  conatus,  quae  harmonia 
est,  ((  ex  compositione  harmoniarum  praecedentium  in  unam 
novam  oritur  ^  ».  Itaque,  momento  concursus,  hocest,  quo 
instanti  conatus,  cum  sibi  nondum  adempti  sint,  sine  demi- 
nutione  permanent,  mens  et  corpus  inter  se  revera  nequa- 
quam  differunt;  compositio  vero  qua  statim,  motu  conse- 
quente,  in  unum  coeunt  vel  etiam  tolluntur,  ab  harmonia 
illa  multum  abest,  qua  conatus  etiam  tum  servantur  cum 
inter  se  quasi  componuntur ;  adeo  ut  idem  corpus  ac  mens 
ultra  momentum  esse  nonpossit.  Gorpus  igitur,  ut  prseclara 
utar  Leibnitii  definitione,  mens  momentanea  est  ^  :  sed  cum 
recordatione  careat  neque  in  eo  conatus  uUus  sine  motu 
duret  ultra  momentum,  eo  ipso  caret,  quod  mentis  proprium 
est,  sensumdico  et  conscientiam :  «  duobus  enim,  actione  et 
reactione,  seu  comparatione  ac  proinde  harmonia,  ad  sen- 
sum  et  sine  quibus  sensus  nullus  est,  voluptatem  vel  dolo- 
rem,  opus  est  » ;  corpus  autem  quia  ((  conatum  simul  suum 
et  alienum  contrarium  non  retinet  ultra  momentum..., 
caret  memoria,  caret  sensu  actionum  passionumque  suarum, 
caret  cogitatione  » 

Ita  motus,  vel  itidem  corpus,  cujus  essentia  consistit  in 
motu,  nihil  in  spatio  esse  videtur  nisi  mentis  et  cogitationis 
qua^dam  expressio,  imminuta  quidem  et  quasi  extenuata. 
Motus  enim  ea  est  natura,  ut  in  eo,  quia  recordatione  caret, 
((  subtractione  bruta  aequalium  »  conatus  omnes  paulatim 
deleantur,  quanquam  ex  iis  vivi  motus  in  mundo  initium 

*  Ep,  ad  Arnaldiim,  Gerh.  Phil.,  I,  p,  yS. 

2  Th.  m.  ahst.,  fund.  17,  loc.  cit.,  p.  23o;  cf.  ep.  ad  Arnald.,loc,  cit.,  I, 
p.  73. 

3  Th.  m.  abstr.,  fund.  17. 

trahunt;  neque  aliud  quidquam  ex  his  retinere  potest,  nisi 
rectilineam  quamdam  directionem,  qua  natura  motus  quan- 
tum  sit  imperfecta,  vel,  ut  scholastico  utar  vocabulo,  quan- 
tum  incompleta,  jam  manifestum  fit  :  quod  quidem  postea 
his  verbis  Leibnitius  exposuit,  quae,  cum  Hypothesi  plane 
sint  consentanea,  hic  referre  volo  :  «  La  matiere  n'est  pas 
meme  capable  de  g-arder  un  mouvement  circulaire,  parce 
que  ce  mouvement  n'est  pas  assez  simple  pour  qu'elle  s'en 
puisse  souvenir  pour  ainsi  dire.  Elle  se  souvient  seulement 
de  ce  qui  luy  arrive  dans  le  dernier  moment  ou  plutot  in 
ultimo  signo  rationis^,  c'est-a-dire  elle  se  souvient  de  la 
direction  selon  la  droite  touchante,  sans  avoir  le  don  de  se 
souvenir  du  precepte  qu'on  luy  donneroit  de  se  detourner 
de  cette  touchante  pour  demeurer  toujours  dans  la  circon- 
ference.  G  est  pourquoy  le  corps  ne  garde  pas  le  mouvement 
circulaire.  quoyquil  ait  commence  de  l  exercer,  a  moins 
que  quelque  raison  ne  Ly  oblige  »  Gonatus  vero,  dum 
concurrunt,  non  de  plaga  tantum  decedunt,  sed  usque  adeo 
«  quoad  gradum  velocitatis  »  deminuuntur,  ut  in  Disserta- 
tione  quadam  eodem  fere  tempore  quo  Hypothesis  scripta 
asseverare  Leibnitius  non  dubitarit  ((  plures  circulationes 
conari  coire  in  unam,  seu  corpora  omnia  tendere  ad  quietem, 
id  est  annihilationem  -^.  »  Motus  ergo  tantum  abest  ut  per 
se  sit  «ternus,  vel  eadem  quantitate,  quod  quidem  docebat 
Gartesius,  in  mundo  permaneat  :  non  posset  non,  si  solis 
Phoronomia^  et  Geometriie  principiis  subjectus  esset,  con- 
cursu  conatuum  sine  ulla  intermissione  repetito,  in  nihilum 
citissime  recidere. 

Motum  igitur  cum  pateat  in  mundo  permanere,  nonne 
necesse  est  eum  tum  aliis  etiam  principiis  subjici,  tum 
causa  quadam,  quae  nulla  alia  esse  potest  nisi  mens,  in  orbe 
servari?  Quod  cur  esset  necessarium,  ratio,  quanquam  non 

1  Durationis  ? 

2  Extrait  du  Dictionnaire  de  M.  Bayle...  avec  mes  remarques,  Gerh. 
Phil.,  IV,  p.  543. 

3  Loc.  cit..,  VII,  p.  261. 

Leil^nitius  nisi  post  multos  annos  planam  li(|uidamque  red- 
didit,  ex  illa  de  corporis  mentisque  conjunctione  doctrina 
ducipoterat  et  revera  ab  eo  postea  ducta  est.  Gonatus  enim, 
etsi  ad  geometriie  leg-es  ita  componuntur  ut  in  composito 
motu  aut  de  plaga  aut  de  celeritate  eorum  aliquid  semper  de- 
trahatur,  recordatio  tamen  in  mentibus  ab  omni  depravatione 
vel  etiam  deminutione  tuetur.  Ne  multa,  dum  in  corporibus 
ad  unicum  quemdam  motum^  eumdemque  rectilineum  simul 
atque  uniformem  (qu-i  quidem  a  quiete  nullo  modo  differt) 
motus  tendunt  omnes,  ea  contra  mentis  est  natura  quae 
conatus  uniuscujusque  actionem  in  posterum,  imo  in  a4er- 
num  conservet,  quod  tieri  non  potest  ut  non  et  in  moto 
simul  certam  directionis  definitamque  mutationem  continuo 
inducat  :  qiuv  cum  accurate  in  Dissertatione  iila  jam  supra 
laudata  disseruerit  Leibnitius,  ipsius  verba  referre  non 
alienum  erit  ^  :  w  Un  Atome  ne  peut  apprendre  que  d'aller 
simplement  en  ligne  droite,  tant  il  est  stupide  et  imparfait ; 
il  en  est  tout  autrement  d'une  Ame  ou  d'un  esprit.  Comme 
elle  est  une  veritable  substance,  ou  un  Etre  complet,  qui 
est  la  source  de  ses  Actions,  elle  se  souvient  pour  ainsi  dire 
(confusement,  s'entend)  de  tous  ses  etats  precedents,  et  en 
est  affectee.  Elle  ne  garde  pas  seulement  sa  direction, 
comme  fait  Tatome,  mais  encore  la  loj  des  changements  de 
direction  oula  loy  des  courbures,  ce  que  rAtome  n'est  point 
capable  de  faire  -.  » 

Necesse  est  igitur  aut  mentis  corporisque  convenientiam 
ultramomentum  illud,  quo  corpus  incipit  moveri,  nondurare, 
autmentis  vi  atque  actione  motus  tendentiam  ad  uniformi- 
tatem,  hoc  est,  ad  quietem  singulis  temporis  momentis  flecti 
vel  mutari  :  cujus  mutationis  ut  rationem  redderet,  nihil 

1  H^ec  enini  quantum  Hypothesi  consentanea  sint  animadvertit  ipse 
Leibnitius:  «  Si  M,  Bayle  avoit  considere  cette  diflerf^nce  entre  les  cona- 
tus  des  corps  et  ceux  des  Ames,  dont  j'avois  deja  cu  quelque  leyere  no- 
tion  dans  ma  premiere  jeunesse,  en  donnant  une  hypothese  physiqite  au 
public...,  il  ne  m'auroit  point  oppose  la  comparaison  d'un  atome  d'Epi- 
cure  avec  rAme  humaine,  comme  il  faiticy.  »  Loc.  cit.,  IV,  p.  544. 

*  Loc.  cit.^  pp,  543,  544. 

aliud  Leibnitio  in  promptu  erat  quam  ut  putaret  aut  in 
conatu  renascendi  potentiam  inesse,  quam  quidem  nullo 
modo  nisi  ab  altiore  quodam  principio  habere  potest,  aut, 
cum  non  liceret  istam  vim  renascendi  supponi  salvo  mecha- 
nismo,  motui  in  singulis  spatii  punctis  novum  impetum 
accedere,  quo  mentis,  in  qua  nullus  conatus  j^erit,  et  cor- 
poris,  quod  mentis  quolibet  instanti  momentanea  expressio 
est,  convenientia  restitueretur.  Oportebat  autem,  ut  id  fieri 
posset,  primum  plenum  esse  mundum,  vel  in  unoquoque 
spatii  puncto  conatus  esse  quibus  sine  ulla  intermissione 
motus  mutaretur,  deinde  in  mundo  eam  esse  oeconomiam 
ut  horum  omnium  conatuum  concursu,  etiamsi  geometriie 
leg-ibus  pareret,  in  corporilius  servaretur  cum  varietas, 
tum  unitas,  c|uae  conatuum  in  mentibus  et  diversitati  et 
harmonise  responderet.  Oportebat  denique  mundum,  ut  qui 
talis  oeconomiffi  locus  esset,  infinita?  cujusdam  opus  esse 
sapienticB,  et  in  mundo  motus  omnes  esse  circulares  ;  motus 
autem  circulares  cum  alii  in  aliis,  haud  secus  ac  bulhT",  dari 
possent  in  infinitum,  hujuscemodi  tandem  motibus  multi- 
tudo  qmie  est  mentium,  infinita  quidem  et  in  gradus  ordi- 
nesque  distributa,  poterat  in  corporibus  exprimi.  Inde  fit, 
ni  fallor,  ut  Leibnitius  mentem  unamquamque  non  tantum 
in  puncto  locaverit,  sed^  ut  sa^pe  dictitavit,  in  centro  cir- 
culi  :  ((  Mentem  consistere  in  puncto  seu  centro  ^  » ;  — 
((  locum  verum  mentis  nostrse  esse  punctum  quoddam  seu 
centrum  ^  »  ;  nam  cum  in  centrum  circuli  anguli  omnes  ac 
proinde,  c[ufe  dicuntur,  angulares  velocitates  concurrant, 
necesse  est  eodem  omnium  etiam  circuli  partium  motus 
concurrere  :  quam  rationem  jam  a.  1671  in  epistola  qua- 
dam  ^  ad  J.  Fredericum  ((  nur  populariter  »  attigit,  postea 
vero,  ea  tantum  velut  comparatione  usus,  apertius  signifi- 

1  Ep.  ad  J.  Freder.,  Gerh.  Phil.,  I,  p.  61. 

2  Ep.  ad  Arnald.^  loc.  cit.,  p.  72. 

3  Die  21  Maii  1671  data  (loc.  cit.,  p.  53);  item  in  altera  quadam,  qutB 
quidem  est  sine  die  (loc.  cit.,  p.  62). 

cavit,  dum  die  12  Junii  a.  1700  ad  Sophiam  scribit  :  «  On 
voit  donc  que,  comme  dans  le  centre  se  representent  les 
degres^  ainsi  les  unites  de  substance,  et  par  consequent  les 
cimes,  qui  sont  comme  des  centres,  representent  en  elles  ce 
qui  arrive  dans  les  multitudes  qui  les  regardent,  selon  le 
point  de  veue  de  chaque  unite  ou  ame,  sans  que  les  ames  ou 
les  centres  cessent  par  la  dVstre  indivisibles  et  sans  eten- 
due  ^ .  )) 

Leibnitius  igitur,  tum  ipsum  cum  Hypothesin  excogitat 
qua  ad  leges  motus  abstracti  omnia  naturse  pheenomena 
reducantur,  tantum  abest  ut  mechanismum  respuat,  jam 
inde  ab  a.  1670  asseverat  motum  neque  esse  neque  servari 
posse  nisi  ab  altiore  quodam  principio  initium  trahat  :  «  Si 
corpora  sint  sine  mente,  impossibile  esse  motum  fuisse 
eeternum^  »  ;  motum  enim  «  posse  diminui  sine  fine^  )),  nisi 
perpetua  quadam  et  continua  mentis  actione  aut  servetur 
aut  restituatur. 

Mechanismus  igitur  non  animarum  exsisten  tiam  funditus 
evertit,  imo  contra  in  omni  corpore  principium  quoddam 
motus  requirit,  quod  non  tantum  sit  incorporale,  sed,  ut 
expresse  dicit,  quod  sit  substantia  :  hsec  enim  ad  J.  Frede- 
ricum  scribit  :  «  Ich  will  weissen  vi  principiorum  philoso- 
phiae  emendata?  necesse  esse,  ut  detur  in  omni  corpore 
principium  intimum  incorporeum  substantiale  a  mole  dis- 
tinctum,  et  hoc  illud  esse,  quod  veteres,  quod  Scholastici 
substantiam  dixerint,  etsi  nequiverint  se  distincte  expli- 
care,  multo  minus  sententiam  suam  demonstrare*  ».  Item 
ad  Arnaldum  :  «  Principium  autem  motus  seu  substantiam 
corporis  extensione  carere^  )).  Quse  quidem  a  Leibnitio  non 

1  Gerh.  Phil  ,  VII,  p.  555. 

2  Loc.  cit.^  p.  260.  (circa  a.  1670). 

'  Ibid.,  in  notula,  ut  animadvertit  Gerhardtus,  manuscripta  et  a  Leib- 
nitio  superaddita. 
*  Gerh.  Phil.,  I,  p.  62. 

^  Loc.  cit.,  p.  75.  Qui  cum  loci  rem  adeo  manifestam  faciant,  mirandum 
sane  est  Ludovicum  Stein  fefellisse  quantum  inter  Leibnitii  sententiam 
et  Gartesii  placita  de  essentia  corporis  jam  tum  ab  a.  1670-1671  inter- 

tarde  excogitata,  sed  jam  cum  Theoriam  motus  abstracti 
scriberet,  plane  perspecta  esse,  satis  ex  his,  quse  in  hac 
Theoria  legimus,  manifestum  est  :  «  Hic  aperitur  porta 
prosecuturo  ad  veram  corporis  mentisque  discriminationem, 
hactenus  a  nemine  explicatam  ^  ». 

IUud  autem  in  Leibnitii  doctrina  notatu  preecipue  dignum 
est,  corpus  quidem  esse  Ens  incompletum  et  quod  non  a 
se  principium  agendi  habeat,  ita  ut  exsistentiam  actionem- 
que  substantise  cujusdam  postulet,  hanc  vero  substantiam 
in  eo  rursus  tam  exacte^  ut  sic  dixerim,  exprimi  ut  corpus 
ac  mens  non  modo  unam  realitatem  duplici  quasi  facie  re- 
ferant,  sed  etiam  nihil  in  natura  mentis  insit  quod  non 
quodammodo  in  spatio  corpus  fiat,  ac  geometrice  possit 
explicari 

Mens  enim  idcirco  tantum  quod  est  punctum  vel  potius 
centrum,  tum  «  sibi  intime  praesens  »  esse  potest  etiamsi 
complures  ejus  sint,  si  non  partes,  at  certe  actiones,  tum 
insuper  in  se  ipsamagere,  qmx?  cogitatio  est,  qua  a  corpore 
differt^  :  nam  «  geben  Avir  dein  Gemlith,  ut  ait  Leibnitius, 
einen  grosseren  Platz  als  einen  Punlvt,  so  ist  ess  schon 
ein  Korper,  undt  hat  partes  extra  partes,  ist  daher  sich 
nicht  selbst  intime  praesens,  undt  kann  also  auch  nicht  auff 
alle  seine  Stiicke  undt  Actiones  reflectiren.  Darin  doch  die 
Essentz  gleichsambdes  Gemlithes  bestehet  ».  Item  confisus 
est  ac  jactavit  se  posse  demonstrare  mentem,  tum  incorrup- 
tibilem  esse  atque  immortalem^,  tum,  ut  docebat  Cartesius, 
sine  ulla  intermissione  cogitare,  tum  etiam  (quod  quidem 
etiam  praeclarius,  et  in  eo  veram  atque  intimam  mentis  na- 
turam  Leibnitius  assecutus  esse  videtur)  oblivionem  non 

fuerit,  multo  quidem  ante  quam  Lebnitius  per  Tschirnhaus  certior  factus 
est,  quae  Spinoza  de  hac  re  sentiret. 

1  Loc.  cit.,  IV,  p.  240. 

2  «  Dadurch  die  ganze  natura  mentis  geometrice  erklart  werden  kann.  » 
Gerh.  Phil  ,  I,  p.  61. 

3  Gf.  epist.  ad  J.  Freder,  loc.  cit.,  p.  61. 
*  Loc.  cit.,  p.  53. 

5  «  Gesetzt  nun  das  Gemiith  bestehe  in  einem  Punct,  so  ist  es  unzerthei' 
lich  und  unzcrstorlich.  »  Loc.  cit.,  j).  53. 

capere^.  Quid  enim  mcns  cst,  quid  conscientia,  nisipra*sens 
harmonia,  quae,  ut  supra  vidimus,  ex  compositionc  liarmo- 
niarum  prceccdentium  oritur?  (^uid  rursus  ilhc  liarmonia?, 
nisi  e  conatuum  indestruibilium  compositionc  ipscC  oriuntur? 
Mens  igitur  ex  ca  harmonia  constat,  cujus  suprema  lex  est, 
ut  per  iniinitam  quamdam  harmoniarum  seriem  continuetur, 
unde  fit  ut  «  a  cog-itando  quiescere  »  nequeat,  ea  vero  sunt 
elementa  ut  nuUum  in  oblivionem  dikd)i  possit,quin  statim 
corporum  simul  et  animarum  mundus  prorsus  subvertatur. 
Quae  ut  harmonia  exsisteret,  rursumoportebat  mentem  cen- 
trum  csse  :  conatus  enim,  si  sit  unus,  elementum  quidem 
mentis  aut  cogitationis  dici  potest,  mens  vero  et  cogitatio 
esse  non  potest ;  nam  si  quid  conscientiee  seu  sensus  in  se 
involveret,  res  huc  rediret  ut  per  durationem  quamdam 
idem  sentiretur  :  «  idem  vero  semper  sentire,  ut  docuit 
Hobbius  (neque  dubium  est  quin  Hobbii  Leibnitius  hic 
quoque  recordatus  sit)  etnihil  sentire  ad  idem  recidunt  -  »  : 
duobus  igitur,  ut  ait  Leibnitius,  «  actione  et  reactione,  seu 
comparationc  ac  proinde  harmonia,  ad  sensum  et  sine  qui- 
bus  sensus  nullus  est,  voluptatem  vel  dolorem,  opusest^  ». 
Quid  multa?  Gogitare  nihil  aliud  est  quam  comparare^,  hoc 
est,  recordari,  cum  necesse  sit,  ut  comparatio  fiat,  illud 
quod  conferatur,  et  id  cui  conferatur  simul  exsistere,  utau- 
tem  simul  exsistant,  memoria  servari.  Unde  tandem  patet 
comparationem  vel  harmoniam  nullo  alio  in  loco  effici  posse 
nisi  in  puncto  seu  centro  quo  omnes  conatus  concurrant, 
neque  rursus  ad  hos  conatus  ab  annihilatione  tuendos  va- 

1  «  Gum  enim  sit  a  me  dcmonsti^atum  locum  verum  mentis  nostrai  esse 
punctum  quoddam  seu  centrum,  ex  eodeduxi  consequentias  mirabiles  de 
mentis  incorruptibilitate,  de  impossibilitate  quiescendi  a  cogitando,  de 
impossibilitate  obliviscendi,  de  vera  atque  intima  diirerentia  inter  motum 
et  cogitationcm.  »  Ep.  ad  Ariialdum,  loc.  cit.,  p.  72. 

2  V.  De  corpore,  p.  IV,  cap.  XXV,  §  5, 

3  77i.  711.  ahsir.,  fund.  17,  Gerh.  Phil,,  IV,  p.  23o. 

Gf.  Hobbium,  De  corpore,  loc.  cit.  :  «  nam  per  sensionem  vulgo  in- 
telligimus  aliquam  de  rebus  objectis  per  phantasmata  judicationem,  phan- 
tasmata  scilicct  comparando  et  distinguendo;..  » 

lere,  nisi  ipsius  seu  mentis  ea  sit  natura  ut  neque  oblivisci 
neque  a  cogitando  quiescere  possit. 

Assignato  igitur  animis  in  punctis  spatii  loco,  salvum 
erat  quidquid  earum  proprium  est  atque  hoc  praesertim, 
actiones  in  iis  in  infinitum  lieri,  ita  tamen  ut  unaquaeque 
((  sibi  intime  prsesens  »  sit;  ea  enim  Leibnitio  videtur 
puncti  esse  natura  ut  omni  ex  parte  natura^  mentis  respon- 
deat.  Namque  ut  in  eo  partes  dantur  infinitse,  sic  in  mente 
infinita?  actiones ;  ut  rursum  inextensum  est  in  eoque  partes 
sunt  indistantes,  sic  conscientia  una  est  ac  quasi  mundi  in 
uno  puncto  contracti  imag-inem  refert^. 

Mentem  tamen  num  vere  dici  potest  tam  perfecte  cum 
indivisibili  geometrico  congruere,  utin  hoc  non  locum  tan- 
tummodo,  sed  essentiam  reperiat?  Nam  partes  puncti,  etsi 
indistantes,  non  tamen  sunt  nuUa?  :  quas  quanquam  geome- 
tra  tanquam  inassignabiles  vel  inconsiderabiles  tractat,  tan- 
tum  abest  ut  revera  nulhie  sint,  ut  punctum  puncto  sit 
majus".  Mens  contra  non  dubium  est  quin  omni  magnitu- 
dine  atque  quantitate,  vel  inassignabiU^  careat  :  partes  illa 
prorsus  non  habet^  quippe  si  haberet,  sibi  intime  praesens 
jam  esse  non  posset.  Nec  temere  Leibnitius  eam  professus 
est  non  incorporalem  modo  esse,  ut  omne  indivisibile,  atque 
inextensam,  sed  esse  substantiam.  Ergo  etiamsi  cum  indivi- 
sibiU  geometrico  quodam  modo  congruit  ac  consentanea  est, 
fatendum  est  tamen  iUam  magis  etiam  indivisibilem  esse, 
quod  quidem  fieri  non  potest  quin  partibus  omnino  reapse 
careat.  Atque  viam  Leibnitius  jam  nunc  ingreditur,  c|ua3 
posterius  ad  Monades  ipsum  ductura  est.  Neque  idcirco 
veUm  contendere  animas  jam  ab  eo  sic  definiri,  ut  atornos 
esse  formales  vel  puncta  suhstantue  significet.  Quod  tamen 
sibi  fingit  punctum  sic  partibus  prorsus  carere,  ut  nihil 
aUud  nisi  horum,  quae  sunt  aUa  aUis  majora,  indivisibiUum 
quasi  finis  (gaUice  limitc)  esse  inteUigatur,  ad  iDunctum 

i  «  Also  ist  Mens  einc  kleinc  in  cincm  Punct  bcgriffenc  Welt.  »  Gcrh. 
Phil.,  I,  p.  6i. 

V.  supra,  p.  G\. 

matliematicuin  tam  prope  redit,  ut  hujus  ac  mentis  incor- 
porea3  notionem  una  capessivisse  videatur^  Mens  igiturnon 
tam  cum  indivisibili  geometrico  unum  et  idem  est  quam 
hujus  est  finis  ( iimile);  adeo  ut  Lcibnitius,  nondum  eo  usque 
prog-ressus  ut  mentem  spatio  educeret,  nuUo  alio  in  loco 
nisi  in  puncto  mathematico  eam  locare  potuerit^. 

Quod  autem  ad  id  adductus  est  (sciensne  an  imprudens, 
incertum),  ut  animas  in  centro  circuli,  mathematico  quidem 
ac  prorsus  indivisibili,  locaret,  mihi  videtur  inde  h^ec  pro- 
fecta  esse  theoria^  quae  in  eadem  ad  ducem  Joannem  Frederi- 
cum  epistola  inchoata  apparet.  Etsi  enim  mens  id  punctum 
est  quo  infinita  conatuum  multitudo  concurrit,  quorum 
harmonia  est,  haud  secus  quam  incentro  circuli  angulorum 
apices  numero  infiniti  in  unum  coeunt,  tamen  constat  eam 
ab  illis  conatibus  eatenus  difTerre,  qua  terminus  quivis  ab 
iis  qua3  ad  terminum  magis  mag-isque  appropinquant,  ita 
ut,  quanquam  aliqua  ex  parte  mente  conatus  exacte  expri- 
muntur,  rursus  ex  altera  (quod  quidem  pra^clarum  est  ac 
magis  consentaneum)  ipsa  conatibus  in  spatio  vere  exprima- 
tur.  Neque  enim  mens  principium  esset  motus,  quod  expresse 
Leibnitius  professus  est,  nisi  ex  eamotusin  spatium  diffun- 
deretur  ac  quasi  radios  emitteret.  At  si  ex  hac  parte  in  motu 
ac  corporibus,  quae  in  motu  consistunt,  expressionem  quam- 
dam  sui  remotiorem  mens  reperit,  oportet  prius  in  elemento 
motus  seu  in  conatibus,  qui  in  ipsa  inter  se  concurrunt, 
expressionem  sui  proximam  repererit.  Sejungendum  est 
igitur  a  motu,  a  quo  corpus  in  spatio  extensionem  habet,  non 
modo  illud  inextensum,  quod  est  mens  seu  substantia.  sed 
etiam  illa  inextensa  quae,  circa  id,  in  quo  mens  sedet,  cen- 
trum  disposita,  haud  secus  atque  anguli,  varios  mentis 
habitus  quantitate  prius  quam  extensione  exprimunt  :  illa 
vero,  ut  extensione,  ita  et  quantitate  omnicaret.  In  corpore 

1  Eo  usque  noLionem  utramque  eamdem  csse  facit,  ut  Ilobbium  de  hac 
re  increpet,  quod  «  tollat  mentes  incorporeas,  tollat  indivisibilia  vera.  » 
V.  rii.  m.  Rhst.,  Gerh.  Phil.,  IV,  p.  239. 

2  V  epist.ad  J.  Freder  :  «  ...  anima;  in  puncLo  mathematico  consLiLutoe... » 
Loc.  cit.,  I,  p.  54.  —  Cf.  epist.  ad  P.  des  Bosses.  loc.  cit., II,  p.  372. 

igitiir  quiddam  est,  qiiod  vehiculum  esse  animae  jure  dixeris, 
item  circum  substantiam  substantialis  quasi  nucleus  (Kern 
der  Substanz),  qui  substantiae,  ut  ait  Leibnitius,  proximum 
est  instrumentum,  quique  quemadmodum  mens  in  puncto 
mathematico,  ita  ipse  in  puncto  physico  consistit^.  Porro, 
cum  constaret  nullum  posse  esse  corpus  quod  non  in  spatio 
ex  tendentiis  seu  conatibus  in  nucleo  quasi  inclusis  per 
diffusionem  seu  extensionem,  sub  motus  specie,  oriretur, 
censebat  Leibnitius  nullum  corpus  tali  carere  nucleo  : 
((  Nemblich,  ut  in  epist.  ad  J.  Fred.  leg-imus,  ich  bin  fast 
der  Meinung,  dass  ein  jeder  leib,  sowohl  der  Menschen  als 
Thiere,  Krautterund  Mineralien  einen  Kern  seiner  Substanz 
habe,  der  von  dem  capite  mortuo,  so,  wie  ess  die  chymici 
nennen,  ex  terra  damnata  et  phlegmate  bestehet,  unter- 
schieden^  ».  Fetus  ig-itur  cum  piincto  salienti,  quod  qui- 
dem  totius  corporis  nucleum  in  se  cogere  videtur,  non  cum 
chemicorum  terra  damnata  conferendus  est  :  vitae  denique 
in  corporibus  tanquam  principium  est,  ita  utilla  animalium 
instar  constitui  videantur  :  ipse  autem,  etsi  nullum  incre- 
mentum  nullamque  deminutionem  patitur  (inextensus  est 
enim,  cum  ex  indivisibilibus  constet),  punctum  est,  a  quo 
corporum  motus,  cum  augescunt,  proficiscuntur,  in  quo 
rursus  contrahitur  corpus  vel  cogitur,  cum  aliquid  de  ejus 
substantia  aut  natura  aut  casu  detrahitur  Nulla  re  igitur, 
neque  igne,  neque  aqua,  neque  omnino  ulla  vi  aspectabili '* 
nucleus  ille  labefactari  potest,  ita  ut  orfjanicoruni  seminum 
aeternitas^  qua  posita  corporum  post  mortem  resurrectio, 
identitasin  vita^  salva  est,  animarum  immortalitati  respon- 
deat. 

Jam  inde  Leibnitius,  nucleo  illo  substantiali  inter  corpus 

1  ((  Kern  der  Substanz,  in  puncto  physico  consistens  (proximum  instru- 
mentum  et  velut  vehiculum  Animae  in  puncto  mathematico  constitutae).  » 
Ad  J.  Freder,  loc.  cil.,  I,  p.  54. 

2  Loc.  cit.,  p.  53. 

3  Ibid.,  p.  54. 

4  Ibid. 

5  Ibid. 


i38 


DE  MENTE 


et  mentem  interposito,  cujiis  ad  motum  ea  esset  ratio,  qufc 
puncti  mathematici  ad  inextensa  motus  elementa  seupuncta 
ph^^sica,  ad  illas  nescius  quidem  substantiales  atomos 
adducebatur  seu  unitates,  qujc  etsi  ({uantitatem  omnem 
effugiunt,  multas  tamen  in  se,  imo  infinitas  actiones  admit- 
tunt.  Illud  autem  Leibnitio  plane  jam  perspicuum  erat,  si 
quis  mentes  in  mundo  vellet  assequi,  ultra  substantialem 
illum  nucleum  progrediendum  esse,  qui  quidem  in  mundo 
proxima  esset  mentis  expressio,  tamen,  cum  partes  haberet 
actu,  etsi  indistantes,  quantitatis  notioni  magis  essetsubjec- 
tus,  quam  ut  animac  unitatem  referre  posset. 

Mens  autem  nulla  concipi  potest  qu^ie  rursus  in  nucleo 
substantiali  non  cogatur  sese  exprimere;  nucleus  vero 
substantialis  cum  id  esset,  ex  quo  tanquam  ex  seminibus 
nihil  nisi  animalia  corpora  progignerentur  vel  informarentur, 
Leibnitius  jam  tum  ha^c  colligere  poterat,  nuUum  esse  cor- 
pus,  quantulumcumque  esset^  quodnon  animantis  machina^ 
speciem  praeberet  aliaque  in  infinitum  quasi  animantia  cor- 
pora  in  se  comprehenderet^  nullam  rursus  esse  mentem, 
quse  corpus  quoddam  non  animaret,  vel,  ut  a  Monadologia 
hfec  verba  depromam,  nullam  esse  «  prorsus  separatam^  ». 
Qu8e  quidem  circa  a.  1 670-1 671  nondum  aperte  professus 
est  :  tamen  cum  a  corpore  vel  speciebiis  mentem  ita  remo- 
veret  ut  iUam  ab  eo  plus  quam  a  conatu  motum  differre 
arbitraretur,  hanc  tandem,  dum  puncto  mathematico  conti- 
neri  facit,  ab  omni  re  extensa  ita  expediebat,  ut  principium 
motus  seu  mentem  substantiam  esse  jam  profiteretur.  Quine- 
tiam  substantiam  speciebus  vult  ita  distare,  ut  jam  sibi 
videatur  majora  feliciter  confecisse.  Reperta  nempe^  ut 
confidit,  jam  ratio  est,  «  qua  intellig-i  Deus  clare  distincteque 
possit,  efficere,  ut  ejusdem  corporis  substantia  sit  in  multis 
locis  dissitis  vel,  quod  idem  est,  sub  multis  speciebus  ~  :  » 
substantia  enim  cum  extensioni  ac  loci  conditionibus  sub- 

1  «  II  n'y  a  pas  non  plus  des  Ames  tout  a  fait  separees.  »  Monadol., 
§  72. 

2  Ep.  ad  Arnaldum,  Gerh.  Phil.,  I,  p.  yS. 

jecta  non  sit  \  quid  prohibet  eam  sub  multis  speciebus  quasi 
unam  esse,  ita  ut  revera  multiprxsentiam  realem  possideat, 
quae  quidem  <(  in  ultima  Analysi  »  a  Transsuhstantiaiione, 
si  Leibnitio  fidem  adhibes,  nihil  differt^? 

Utcumque  ea  res  sese  habuit,  jam  in  aperto  est  Leibni- 
tium,  cum  primum  motus  naturam  suscepit  explanandam, 
non  potuisse  leg-es  atque  in  primis  conservationem  motus 
defendere,  quin  ad  mentem  et  ad  substantiam  ascenderet  : 
adeo  ut  in  priore  illa  philosophia  qua^stionem  quse  est  de 
motu  ac  de  mentis  corporisque  discriminatione  eadem 
ratione,  qua  in  posteriore,  proposuerit,  quamvis  eam  aliter, 
pro  diversis  temporibus,  solverit. 


III 

Non  me  fugit  Leibnitium  hoc  tempore  non  primum  in 
eam  cogitationem  incidisse  ut  doctrinam  de  mente  ad  doc- 
trinam  de  motu  referret.  Nam  illud  est  vel  maximum  in 
cartesiana  disciplina,  cum  leges  motus  in  Dei  cogitationibus 
quodam  modo  consistant,  tantam  motuum  corporis  cum 
mentis  cogitationibus  convenientiam  sic  parari,  ut  con- 
gruere  inter  se  in  aeternum  necesse  sit.  Adeo  tamen  ab  hac 
doctrina  ille  abest,  qui,  longius  progressus,  nunc  motu  sen- 
sum  seu  conscientiam  effici^  nunc,  inverso  ordine,  motum 
cogitationes  mentis  exprimere  ac  consequi  docet,  ut  Leibni- 
tius,  cum  utrumque  alternis  prae  se  tulerit,  a  Gartesio  pro- 
fectus  esse  dici  non  possit.  Idem  vero,  a  quo  doctrinam 
motus  prompserat,  auctor  ei  rursus  fuit  tentandi,  si  posset 
geometrice  naturam  mentis  explicare.  Nihil  est  enim  in 
Hypothesi^  ut  in  iis  qua3  ad  Phjsicam,  sic  in  iis  quae  ad 
Mathematicam  pertinent,  quod  non  testetur  quanta  diligen- 
tia  Hobbii  librum  De  Coj^pore  legerit;  neque  potuit,  ut  mea 

1  Ihid.,  infra. 

2  Ibid. 

fert  opinio,  ad  illa  praeclara,  quae  in  hoc  libro  de  conscientia 
latius  exposita  sunt,  animum  non  intendere  :  quorum  ple- 
raque  in  suam  ipsius  doctrinam  convcrtit. 

Primus  enim,  quod  sciam,  Hobbius,  illa  sententia  com- 
muni  usus,  hominem  «  oculis  quidem  claris  ceterisque 
videndi  organis  recte  se  habentibus  compositum,  nullo 
autem  alio  sensu  prseditum  »,  si  sit  «  ad  eamdem  rem 
eodem  semper  colore  et  specie  sine  ulla  vel  minima  varie- 
tate  apparentem  »  obversus,  non  mag-is  revera  videre  «  quam 
ego  videor  mihi  per  Tactus  organa  sentire  lacertorum  meo- 
rum  ossa  »,  inde  collegerat,  primum  «  sentire  semper  idem, 
et  non  sentire,  ad  idem  recidere  ^  »,  ideoque  neminem  aliud 
quidquam  sentire  posse  nisi  quod  mutaretur  et  in  mutatione 
perpetuam  prseberet  varietatem  ;  deinde,  cum  mutatio  ipsa 
non  aliter  posset  percipi  quam  si  quis  id  sentire  pergeret 
quod  non  jam  esset,  aut,  si  non  pergeret,  sentiret  certe  se 
id  sensisse  (sentire  vero  sc  sensisse  quid  est  nisi  memi- 
nisse'-^?),  memoriam  esse  fundamentum  et  quasi  essentiam 
sensus  seu  conscientia^.  Mutatio  vero  ab  Hobbio,  qui  a  cor- 
pore  vel  potius  ab  iis  quae  unius  illius  substantiae  accidentia 
appellabat,  idest,  a  magnitudine  et  motu,  principium  omnis 
realitatis  repeteret,  ad  motum  reducenda  erat  et  revera 
reducta  est,  ita  ut  conscientia  rursus  ex  motu^  ut  ex  causa 
extra  se  posita  seu,  ut  aiunt,  objectiva^  penderet,  motusque 
esset  quasi  consequentia  et  efTectus.  Gonsequentia  vero  est, 
ut  verum  loquar,  haud  proxima  :  nam  motus  uniformis, 
qui  ad  summam  nihil  est  aliud  quani  status  semper  idem 
unius  corporis  moti,  varietatem  illam  a  conscientia  postu- 
latam  adeo  non  efficit,  ut  contra  nulla  realis  discrepantia 
mente  concipi  possit  nisi  si  simul  et  eodem  duo  saltem 
motus  oppositi  concurrant  :  vix  autem  commemorandum 
est  non  oppositionem  motuum  nisi  per  conatus  effici,  ita  ut 
conscientia  non  exsistat  nisi  ex  oppositione  duorum  saltem 

1  Be  corpore,  p.  IV,  cap.  XXV,  §  5. 

2  «  Nam  sentire  se  sensisse,  meminisse  est  ».  Loc.  cit.,  §  i. 

conatuum  vel,  quod  ad  idem  recidit^  ex  actione  quadam  et 
reactione  ^  Imo  jam  apparet  necesse  esse  conscientiam  iis 
solum  tribui  Entibus,  quorum  actio  ex  reactionum  interio- 
rum  concursu,  non  ex  una  reactione,  oriatur;  nisi  forte 
contendas,  quod  vix  consonum  est,  conscientiam  exsistere 
in  omni  Ente  reagente,  hoc  est,  in  omnibus  naturae  Entibus^ 
ne  exceptis  quidem  quae  sensu  carere  manifestum  sit 
Nonne  autem,  probato  mechanismo,  illa  omnia  huc  redeunt, 
conscientiam  non  e  conatu  uno  alteri  contrario  oriri, 
sed  oportere  multos  conatus  quasi  interiores  externis 
motibus  opponi  ?  Hobbius  ig-itur  haud  procul  abest  quin 
profiteatur  conscientiam  ex  harmonia  quadam  actionum 
manare,  qua3  per  memoriam  cum  serie  antecedenti  non 
actionum  modo,  sed  harmoniarum  connexa  sit. 

Qua3  etsi  Hobbius  de  hac  re  nunquam  tam  expresse  dis- 
seruit,  tamen  non  dubitandum  est  quin,  libro  De  Corpore 
accurate  perlecto,  Leibnitius  adductus  fuerit  ut  conscientiam 
e  multorum  conatuum  concursu  pendere,  imo  in  harmonia 
quadam  ex  aliis  harmoniis  orta  positam  esse  sibi  fmgeret, 
deinde  eam  idem  esse  ac  meiiioriam  defenderet.  Apud  Car- 
tesium  certe  nihil  tale  de  his  rebus  invenitur. 

Hobbius  verodum,  rigore  quodam  mechanismi  adstrictus, 
ad  hanc  sententiam  venit,  conscientiam  nihil  aliud  esse  nisi 
consequentiam  motus,  viamque  illam  aperit,  quam  ingressi 
qui  ab  eo  postea  progressi  sunt  conscientiam  nihil  aliud 
quam  simulacrum  vel  supervacaneum  quid  esse  professi 
sunt,  Leibnitius  admodum  contrariam  in  partem  intentus, 
dilig-entiaque  majore  ac  cog-itatione  usus,  in  mentem  fun- 
damentum  substantiale  omnis  realitatis  et  prtecipue  motus 
transtulit,  quanquam  vult  etiam  motum  et  conscientiam 
inter  se  arcte  cohaerere.  Elementum-enim  memoriae,  si  rem 
diligenter  inspicias,  ideoque  conscientise,  conatui  cuivis  tri- 

1  «  Sensio  est  ab  organi  sensorii  conatu  ad  extra,  qui  generatur  a  co- 
natu  ab  objecto  versus  interna,  eoque  aliquandiu  manente  per  reactionem 
factum  phantasma.  »  Loc.  cit  ,  §  2. 

^  Loc.  cit.,^5. 

buendum  est,  non  solum  ut  intelligatur  quo  pacto  is  per- 
maneat  in  serie  illa  harmoniarum,  quibus  dilucida  conscien- 
tia  efficitur,  sed  etiam  si  tantum  concipere  velis  possibili- 
tatem  motus  ;  nam  motus  in  quid  recidet,  si  in  summa  diffe- 
rentiarum  hujusmodi  consistet  qu^e  nullo  modo  inter  se 
cohaBrescant,  hoc  est,  si  earum  iterationis  orig-o  ac  funda- 
mentum  in  tendentia  quadam  non  ponetur,  qua?  duret  inte- 
grationemque  earum  in  spatio  ac  tempore  explicet?  Geome- 
tricum  nempe  inter  et  substantiam,  seu,  quod  idem  est, 
corpusinter  et  mentem  hoc  interest,  quod  illud  estin  spatio 
diffusio  sine  memoria  unitatis  permanentis ,  ha?c  autem  per 
memoriam  firmum  ipsius  illius  diffusionis  fundamentum 
manet,  eademque  etsi  non  est  extensa,  extensionis  tamen 
omnis  vere  principium  est. 

Itaque,  servata  Hobbii  sententia,  mentem  scilicet  cum 
motu  arcte  esse  connexam,  Leibnitius  Hobbium  praeter- 
gressus,  eo  jam  inclinat  ut  conatum  esse  tendentiam  vimque 
indestruibilem  arbitretur,  quod  quidem  futuram  monadem 
quasi  praenuntiat.  Verumtamen  geometria  ita  captus  est  hoc 
tempore,  ea  quoque  est  natura  conatus,  qui  quidem  geome- 
tricum  quiddam  esse  non  desistit,  etsi  ad  naturam  mentis, 
quippe  inextensus,  proxime  accedit,  ut  geometriam  aptam 
esse  ad  mentis  naturam  explicandam  putet,  tantum  abest  ut 
ille  quidquid  sit  in  legibus  motus  geometrice  constitutis 
nimium  ac  vitiosum  recidat.  Vult  mentem  esse  proprie 
punctum  geometricum,  tanquam  mens,  cum  extensione 
careat,  non  spatium  quoque  effugiat  :  adeo  ut,  etsi  nobis 
visus  est  aliqua  ex  parte  Leibnitius  ad  contraria  inclinare, 
nulla  alia  inter  sensum  et  motum,  mentem  ac  corpus  ratio, 
nulla  discrepantia  futura  sit,  nisi  quge  inter  infinite  parvum 
et  magnitudinem  finitam  intercedit.  Quod  igitur  in  consti- 
tuendis  motus  legibus  geometria  abusus  est,  idem  in  expla- 
nanda  mentis  natura  peccat. 

Attamen  id  jam  tum  ipse  notaverat,  quo  notato  a  tali 
errore  cavere  deberet.  Nam  si  nihil  in  conatu  est  nisi  quod 
ex  geometria  pendeat,  compositionem  motuum,  ut  ipse 

animadvertit,  oportet  legibus  merte  additionis  ac  subtrac- 
tionis  subjici,  motum  ig-itur  conatusque  ipsos  paulatim  ad 
annihilationem  tendere.  His  autem  positis,  quomodo  mens 
ac  corpus  inter  se  concinere  possunt,  cum  necesse  sit,  ut 
conscientia  exsistat,  in  pra^senti  harmonia  seriem  totam 
harmoniarum  praecedentium,  in  his  vero  conatus,  e  quibus 
constent,  omnes  ad  unum  permanere  ?  AnnihiUitionem  qui- 
dem  motus,  ut  vidimus,  Leibnitius  sperabat  posse  removeri 
non  solum  mentis  auxilio,  sed  etiam  emendatione  quadam 
geometrica  adhibita  :  conatui  omni  occurrere  in  pleno 
conatuum  multitudinem  infinitam,  qua  convenientia  cor- 
poris  cum  mente  servaretur.  At  sola  geometria  obstare  non 
potest  quin  in  mundo  geometria^  legibus  adstricto  omnes 
conatus,  dum  inter  se  occurrunt  ac  componuntur,  tandem 
in  nihilum  recidant.  Oportebat  igitur  mens,  sui  conser- 
vatrix,  motum  quoque  conservaret^  neque  satis  erat,  ad  id 
efficiendum,  eam  extensione  carere,  si  non  et  geometria? 
vinculis  se  relaxaret.  Haud  aliter  annihilatio  mundi  vitari 
poterat. 

Mentem  igitur  in  puncto  mathematico  locare,  nihil  aliud 
est,  ut  ipse  ad  P.  des  Bosses  posterius  scripsit^  nisi  «  quam- 
dam,  ut  sic  dicam,  ^sraoao-tv  ct^  otaXo  yivo:;  »  efficere.  Sic  enim 
unitas  «  ex  praedicamento  quantitatis  »  sumitur,  cum  «  ex 
prsedicamento  substantiae  »,  id  est  «  ex  vi  primitiva  ope- 
randi  ))  sumenda  sit  ^  Neque,  fateor,  tanta  perspicuitate 
Leibnitius  id  temporis  est,  ut  jam  suspicetur  mentis  actio- 
nem  positam  esse  in  perceptione^  unitatem  vero  «  in  per- 
ceptionum  nexu,  secundum  quem  sequentes  ex  praeceden- 
tibus  derivantur^  » ;  jure  tamen  dixeris  jam  ad  talem 
doctrinam  esse  propensum.  Etenim  memoriae  hoc  proprium 
est,  non  solum  conatibus  permultis  prffisentem  harmoniam 
effici,  sed  etiam  semper  parari  «  conatum  mentis  prcesentem 
ex  compositione   harmoniarum   prsecedentium   in  unam 


i  Gerh.  Phil.,  II,  p.  372. 
2 Ibid. 

novam  »,  ita  ut  sensus  vel  cogitatio  eatenus  illa  sit,  qua 
((  multorum  in  uno  expressio  »  (ut  idem  de  ea  dicam  quod 
de  perceptione  ipse  olim  dicturus  est)  «  cum  voluntate  seu 
conatu  ag-endi  ^  ». 

Si  porro  jam  tum,  cum  epistolam  ad  Arnaldum  scripsit^ 
naturam  mentis  talem  esse  putat,  mirum  sane  videbitur, 
illum  tunc  non  comperisse  puncto  mathematico  eam  plane 
exprimi  non  posse.  Neque  enim  eam  multitudinem,  qua? 
omni  cogitatione  continetur,  neque  (quanto  minus)  tenden- 
tiam  eam,  qua  ex  mente  omnis  actio  manat,  amplecti  potest 
punctum  mathematicum  ;  hoc  unum  ei  cum  mente  com- 
mune  est^  quod  omnino  indivisibile  est ;  sed,  contra  ac  fit  in 
punctis  physicis,  quae  realia  sunt,  non  exacta,  mathematica, 
ut  prorsus  exacta  sunt,  ita  non  realia,  sed  tantum  termini 
ac  modi.  Sint  sane  in  mundo  «  les  points  de  veue  des 
ames  »,  sed  sola^  mentes  indivisibiles  simul  ac  reales  sunt. 
Quare  dicendum  est  has  esse  puncta  metaphysica  vel  puncta 
substantia?,  quorum  cetera  nihil  aliud  quam  speciem  in 
spatio  reddunt'^. 

Quse  quidem  non  nisi  longo  intervallo  Leibnitius  plane 
perspexit.  Tamen  jam  in  epist.  ad  Arnaldum  involuta 
erant.  Gur  vero  non  statim  dispulsa  nebula  in  lucem  ea 
protulerit,  nulla  alia  causa  est  quam  quod  geometriae  tunc 
nimium  confisus  est  :  legibus  enim  motus,  quas  dum  a 
velocitatum  compositione  non  sejungit,  vehementer  errat, 
sufficit  Hobbii  conatus  ;  cui  modo  recordatio  addatur^  nihil 
deest  ut  corpus  a  mente  distinctum  sit.  Sed  cum,  Hug-enii 
inventis  admonitus  geometrica  velocitatum  compositione 
vel  Phoronomia  nec  concursum  nec  transmissionem  motus 
explicari  posse,  majore  scientia  instructus,  geometriam 
reliquerit,  tum,  omni  impedimento  sublato,  e  seminibus  in 
hac  priore  doctrina  intus  reconditis,  futura  doctrina  quasi 
efflorescet. 

i  Ep.  ad  Arnaldum,  Gcrh.  Phil.,  I,  p.  78, 
Gf.  Systeme  nouvenii,  Gcrh.  Phil.  IV,  p.  483. 

Notandum  est  Leibnitium  nunquam  j)utasse  philosophiam 
in  mera  speculatione  esse  positam,  quse  nihil  ad  vita^  utili- 
tatem  pertineret,  sed  «  unum  esse  finem  philosophandi  »  ut 
augeretur  «  potentia  et  felicitas  generis  humani  ^  »  quiesque 
ac  securitas  de  vita  futura  animis  afferretur.  Nam  a  paren- 
tibus  adeo  religione  erat  imbutus^,  ut  non  posset  philoso- 
phiae  vacare  nisi  ad  Deum  et  ad  «  mjsteria  fidei  »  conversus  : 
ut  quaeque  magis  confirmata  ac  ratione  stabilita  doctrina 
erat,  eo  efficaciorem  esse  ad  demonstrandam  religionem 
confidebat.  Itaque  sincera  fide  illud  Bacono  assentitur, 
«  philosophiam  obiter  libatam  a  Deo  abducere,  penitus 
haustam  reducere  ad  eumdem^.  »  Uvec  est  profecto  praeci- 
pua  causa  cur  principia  scientise,  dum  de  iispenitus  inquirit, 
non  sufficere  ad  res  explicandas  pronuntiet,  nisi  in  mente 
ac  denique,  analysi  ad  extremum  perducta,  in  mente  illa 

1  Th.  m.  concr.,  Gerh.  Phil.,  IV,  p.  219. 

2  V.  Vitam  Leibnitii  a  se  ipso  breviler  delinealam^  in  Guhr.,  II, 
Beilage,  pp.  52  sq. 

3  Conf.  naf.,  Gerh.  Phil.,  IV,  p.  io5. 

suprema,  universi  Uectrice,  sive  Deo^  ipsa  nitantur.  IIoc, 
inquam,  illius  animo  semper  obversatur,  Deum  exsistere 
animamque  esse  immortalem,  ita  tamen  ne  quid  de  scientia 
deminuat,  imo  eam  in  firmiore  solo  constituat.  Quemad- 
modum  autem  h^c  cogitatio  ei  quasi  initium  progrediendi 
in  scientia  naturali  fuit,  ita  rursus  ipsa  de  mente,  ut  vidi- 
mus^  ac  de  Deo,  ut  visuri  sumus,  doctrina,  quidquid  in 
scientia  profecit,  lucro  habuit,  paulatimque  in  meliusmutata 
est.  Itaque,  etiam  si  credas  philosophia  naturali  si  non  totam, 
partem  certe  philosophife  praecipuam  contineri^  opera?  sane 
pretium  est,  quid  Leibnitius  de  Deo  senserit,  disquirere. 


I 

Prima  a  Leibnitio  in  juvenilibus  operibus  allata  demons- 
tratio  exsistentiix?  Dei  initio  Dissertationis  de  Arte  Comhi- 
natoria  invenitur,  Quae  quidem  nihil  ad  reliquam  disserta- 
tionem  pertinet,  additamentum  vero,  ut  ipse  ait^  merum 
est.  Sed  quod  in  fronte  hujus  primi  libelli  illam  edidit, 
nonne  documento  est  eum  in  hac  cogitatione  fuisse  defixum, 
de  illo  arg-umento  ssepe  cogitasse,  proximamque  arripuisse 
occasionem  id  in  lucem  proferendi  ? 

Tunc,  ut  compertum  est^  magnitudine,  figura  et  motu 
omnia  in  natura  posse  explicari  ratus,  in  atomismo  acquies- 
cebat.  Sed  qua^stio  exsistit,  et  ea  quidem  gravissima,  ut  in 
homine  religionum  colentissimo,  an  motus,  cuni  ad  omnia 
explicanda  sufficere  videatur,  Deum  quasi  e  mundo  rejiciat 
et  ejus  exsistentiam  funditus  labefactet,  quod  quidem  miro 
quodam  argumento  pellit.  Ante  omnia  nondubitat  maximas 
partes  tribuere  motui  :  «  substantiam  autem  voco,  inquit, 
quicquid  movet  aut  movetur^.  »  Num  vero  quia,  ut  fert 

1  Synopsis  Dissertationis  :  «  Additamentum  :  Demonstratio  existentiaj 
Dei.  ..  Gerh.  Phil.,  IV,  p.  3i. 

Def.  2  ,  Gerh.  Phil.,  IV,  p.  3a. 

axioma,  ((  si  quid  movetur,  datur  aliud  movens  '  »,  continuo 
concludendum  est  motum  nihil  aliud  postulare  nisi  infini- 
tam  seriem  antecedentium  motuum,  atque  eo  pacto  sibi- 
metipsi,  non  secus  ac  ceteris  rebus,  sufe  aeternitatis  gratia 
sufficere  ?  Quod  quidem  putat  Leibnitius  repug-nare  contra 
ipsum  mechanismi  principium  in  illo  axiomate  positum. 
Fac  enim  motum  corporis  A  e  motu  corporis  B,  tanquam  e 
causa  efFectum,  rursus  motum  corporis  B  e  motu  corporis  G 
pendere,  ita  ut  in  unaquaque  mundi  parte  et  in  universis 
motum  supponas  :  non  ideo  vacationem  habes  quominus 
universi,  quod  ex  iis  partibus  constat,  motorem  repetas; 
imo  contra  axiomate  posito  consectarium  est^  eum  extra 
illud  qua^rendum  esse  :  qui  substantia  est,  quia  movet, 
corpus  vero  non  est,  quia,  cum  universa  moveat,  aliud  esse 
ac  quae  movet  necesse  est. 

Qui  ut  Deus  esse  monstretur,  aliquid  addendum  est. 
Deus  enim  non  est  tantum  substantia  incorporea,  alioquin 
mens  finita  esse  posset ;  est  quoque,  ut  addit  Leibnitius  ~, 
((  substantia  incorporea  infinita^  virtutis  ».  Porro  totum 
illud,  quod  est  mundus,  est  infmitum,  ((  cum  cujuscunque 
corporis  »  ac  (quanto  magis)  universi  ((  infmitfe  sint 
partes^  »  ;  —  ((  potentia  autem  principalis  movendi  infini- 
tum  ))  virtus  infinita  est  :  ergo  motor  mundi  substantia  est 
incorporea  infinitae  virtutis,  sive  Deus. 

Quse  argumentatio  quam  infirma  sit  ad  probandum  , 
videris.  Animadvertendum  est  tantum  eam  in  hoc  niti, 
motum  universi  non  posse  explicari  nisi  per  primum  moto- 
rem,  motorem  vero  nullum  alium  esse  posse  nisi  mentem. 
Neque  Leibnitius  de  hac  sua  sententia  unquam  decedet, 
quanquam,  rebus  dilig-entius  perpensis,  sensu  reconditiore 
iisdem  verbis  subjecto,  ad  altiora  ascensurus  est. 

Atque  illud  etiam  notandum  est,  Leibnitium,  ut  sibi 

1  Axioma  5,  ihid. 

2  Def.  I,  ihid. 

3  Axioma  4,  ihid. 

4  Def.  3,  ihid. 

liceret  defendere  substantiam  incorpoream  vel  mentem 
mundi  rectricem  Deum  esse,  sibi  prius  confirmandum  pu- 
tasse,  mundum  esse  infinitum;  infinitum  vero  esse  confir- 
mat  cum  mundum,  tum  corpus  quodlibet,  quia  sit  conti- 
nuum,  ideoque  divisibile  in  infinitum,  vel,  quod  idem  est, 
partes  infinitas  habeat.  Quod  quidem  mirandum  est  in  ato- 
moruni  fautore,  qualis  Leibnitius  etiam  a.  1666  fuit.  Putan- 
dumne  est  igitur  Leibnitium  hac  in  re  parum  sibi  constitisse? 
Non  ita,  ut  opinor ;  nam  Leibnitii  atomus  ob  id  ipsum,  quia 
magnitudinem,  ut  vidimus,  habet  finitam  finitamque  figu- 
ram,  divisibilis  est,  non  secus  ac  corpora  omnia,  in  infini- 
tum  :  quod  si  re  indivisibilis  est  et  insecabilis,  non  hoc  eo 
valet  ut  nullas  partes  habeat ;  imo  partes  habet  infinitas, 
quod  quidem  ipsi  Epicuro  placuit^.  Satis  est  eam,  ut  sit 
rerum  primordium,  indissolubilem  esse  vel,  quod  ad  idem 
recidit,  partes  ejus  in  ieternum  omni  mutatione  vacare. 
Quare,  ut  Epicurus,  Lucretius  Gassendusque,  sic  Leibni- 
tius  atomum  continuum  quiddam  esse  ideoque  infinitum 
existimare  potuif^,  ita  ut  suae  argumentationi  vim  eo  ma- 
jorem  esse  confideret  :  nam  quod  de  corpore  dicit,  moveri 
id  a  nuUa  alia  substantia  incorporea  posse  nisi  infinitae  vir- 
tutis,  sive  a  Deo,  quod  continuum  sit,  idem  de  atomo  dicere 
potest  :  quo  pacto  vis^  qua  primo  impulsa  moveatur  non 
universa  mundi  moles,  sed  una  atomus,  tantum  a  «  virtute 
infinita  »  sive  a  Deo  necessario  repetenda  est. 

Quidquid  id  est,  Leibnitius^  biennio  post,  adductus  est  ut 
aliam  sibi  viam  ad  Deum  muniret.  Nam  cum  atheismus  in 
dies  invalesceret,  diffusa  scilicet  longe  lateque  eorum  doc- 
trina  qui  profitebantur  «  phaenomena  naturalia,  seu  ea  quae 
in  corporibus  apparent,  salvari  et  explicari  posse,  Deo  non 
supposito,  nec  ad  ratiocinandum  assumpto  »,  Leibnitius, 
Hobbii  lectione  valde  conturbatus,  qui  opinionem  Dei  non 


i  V.  Lucret.,  cle  natura  rerum,  I,  vv.  599-634. 

^  Confess.  naturse,  Gcrh.  Phil.,  IV,  p.  108:  «  Scilicet  partes  atomorum 
icleo  cohacrere...  >i 

nisi  «  praeceptis  civilibus  vel  historiarum  relatione  »  confir- 
mari  diceret,  sollicitoque  animo  reputans  quam  in  incerto 
jam  tum  staret  religio,  praesertim  cum  Spinoza  libro  nuper 
edito  ((  Scripturffi  sacrae  auctoritatem,  veritatemque  historia- 
rum  ))  in  dubium  vocasset,  hoc  tandem  sibi  sumpsit  ut 
recentiorum  doctrinam,  emendatam,  ut  ait,  ac  reformatam, 
quasi  coticula  exploraret  veraque  sestimatione  perpenderet, 
adeo  ei  absurdum  esse  videbatur^  adeo  «  indignum  », 
«  animum  nostrum  sua  ipsius  luce,  id  est  philosophia 
praestringi  ^  » . 

Qui  antea  in  Dissertatione  de  arte  combinatoria  de  motu 
universi  qu^sierat,  nunc  putat  corporum  ((  anatomen  » 
ag-gredi  oportere,  ((  tentaturus  an  eorum  qua?  in  corporibus 
sensu  apparent,  rationem  reddere  possibile  sit,  sine  suppo- 
sitione  causa3  incorporalis^  ».  Ilkid  inquirendum  est,  etiamsi, 
ut  Leibnitius  facit,  «  hodiernis  philosophis,  Democriti  et 
Epicuri  resuscitatoribus  »  concedas  «  in  reddendis  corpora- 
lium  Phaenomenorum  rationibus  neque  ad  Deum  neque 
aliam  quamcumque  rem,  formamque  aut  qualitatem  incor- 
poralem  sine  necessitate  confugiendum  esse,...  sed  omnia 
quoad  ejus  fieri  possit  ex  natura  corporis,  primisque  ejus 
qualitatibus  magnitudine^  figura  et  motu  deducenda  esse  », 
num  origo  harum  primarum  qualitatum  ((  in  natura  cor- 
poris  reperiri  »  possit^.  Quod  si  non  poterit,  illud  contra 
«  naturalistas  »  demonstratum  erit,  «  corpora  sibi  non  suf- 
ficere,  nec  sine  principio  incorporeo  subsistere  posse*.  » 

Figura  quidem  ac  magnitudo,  quod  supra  vidimus^, 
Leibnitio  e  natura  corporis  seu  definitione  (qu»  est  spatio 
inexsistere)  deduci  posse  videtur,  non  ita  tamen  ut  tanta  et 
talis  sit.  Unde  porro  determinationem  habent,  nisi  a  Deo  ? 
Motum  vero  in  corporibus  sibi  relictis  esse  omnino  non 

1  Conf.  naturse,  Gerh.  Phil.,  IV,  p.  io5. 

2  Loc.  cit.,  p.  io6. 
3 Ibid. 

4  Ibid. 

^  V,  supra  p.  17  sq. 

posse  demonstratum  est.  Unde  porro  infertur,  nisi  a  Deo  ? 
Subtilius  ig-itur  jam  ex  motu  iterum,  novum  vero  omnino 
argumentam  ex  determinatione  figura?  ac  magnitudinis, 
quce  non  potest  nisi  a  Deo  manare,  Leibnitius  a.  1668 
promit.  Neque  hoc  satis  est  :  cohffisio  ipsa  corporum  ato- 
morumque,  cum  neque  e  spatio  neque  e  materia  prima 
oriatur,  ipsa  autem,  ut  mox  defensurus  est,  corporibus  rea- 
litatem  tribuat,  unde  nisi  a  Deo  repetenda  est?  Quod  qui- 
dem  in  primis  notandum  est,  quia  in  investigatione  atomi 
vere  insigni  nititur  ^  Quin  etiam,  alia  Cjuaidam  argumenta, 
strictim  quidem  ac  leviter,  in  Confessione  naturx  Leibni- 
tius  attigit ;  quae  quantum  ad  naturam  Dei  introspiciendam 
valeant,  videris  :  esse  unicum,  ((  ob  harmoniam  omnium 
inter  se  »  ;  sapientem,  ((  ob  rerum  pulchritudinem  »  ;  poten- 
tem,  ((  ob  earum  obedientiam  ad  nutum^  ». 

Illud  vero  maximum  est  atque  admiratione  nostra  dignis- 
simum,  quomodo  philosophia  naturalis  et  opinio  Dei  non 
altera  alteri  damnum  afferat,  sed  mutua  ope  ac  quasi  auxilio 
succurrat.  Religio  enim,  quae  apud  alios  philosophia?  cor- 
puscularis  principiis,  necessariis  quidemad  scientiam  consti- 
tuendam,  propemodum  labefacta  esse  videbatur,  eum  ad  id 
adducit,  ut  non  solum  de  motu,  magnitudine  et  figura,  sed 
etiam  de  coha?rentia  ac  soliditate,  qute  antea  prima  esse 
atque  atomo  innata  existimaverat,  tunc  primum  diligentius 
inquirat.  Mox  autem  inquirenti  plane  apparebit  non  e  sola 
natura  corporis  id,  quod  corporibus  atque  elementis  ipsis 
determinationem  tribuat,  deduci  posse,  sed  prseter  primam 
materiam,  quam  magis  magisque  eo  labitur  ut  a  spatio 
indefmito  non  sejungat^  principium  aliud  differentiationis 
esse  repetendum.  Quare  jure  dixeris  a  Confessione  naturai 
Leibnitium  hunc  fructum  cepisse  ut  atomismum  gassenda- 
num  relinqueret,  paulatimque  disciplinam  in  epist.  (VI)  ad 
Thomasium  prolatam  assequeretur. 


1  V.  supra,  pp.  19  sqq. 

2  Conf.  nat.,  Gerh.  Phil.,  TV,  p.  108. 

Leibnitius  enim  in  epistolis  ad  Thomasium  sept.  1668  et 
2o/3o  april  1669  datis  rursus  ad  demonstrandam  Dei  exsis- 
tentiam  aggressus  est.  Qua?  demonstratio  ad  id  recidit,  mo- 
tum  (in  quo  nunc  demum  principium  proximum  et  univer-. 
sale  determinationis  corporum  positum  esse  putat),  cum  e 
materia  oriri  non  possit,  nihil  autem  extra  materiam  «  sit 
cog-itabile  praeter  ens  cogitans  seu  mentem  »,  oportere  e 
mente,  imo  e  mente  suprema,  id  est  e  Deo,  oriri^  Nihil 
igitur  in  hac  argumentatione  novum,  nisi  quod  in  Confes- 
sione  naturse  de  magnitudine  ac  figura,  atque  etiam  de 
corporum  coha^sione  disserendum  fuerat,  nunc  vero,  cum 
in  motu  omnis  figura,  magnitudo  coha^sioque,  omnis  inde 
realitas  ac  determinatio  in  corporibus  consistat,  motum 
solummodo,  omissis  ceteris,  respicit. 

Quopacto  mechanismus  (quod  quidem,  ut  ait  Leibnitius, 
velut  quodam  furore  captus,  atheis  os  occlusurum  est^) 
illud  ceteris  disciplinis,  pra^cipue  vero  ei  qua»  versatur  in 
formis  substantialibus,  prastat,  quod  per  eum,  imo  per  eum 
solum  licet  Deum  esse  comprobare.  Nam  si  supponemus  in 
natura  tot  causas  motus  proximaset  immanentes  esse,  quot- 
cumque  sunt  motus,  «  pra^cludemus  ipsi  nobisdemonstrandi 
Dei  viam  aptissimam  »,  ac  ruet  praclarum  illud  theorema 
Aristotelis,  «  cujus  scalis  ipse  quoque  adprimum  motorem 
enixus  est^  ». 

Quin  etiam  mechanismus,  etsi  naturam  arcta  quadam 
necessitate,  qua?  scientia3  necessaria  est,  constringit,  Deo 
tamen,  quse  est  mens  suprema,  ceterisque  mentibus  spon- 
taneitatem  libertatemque  remittit,  sine  qua  Deus  nullus 

1  Epist.  (III)  ad  Thom.,  Gerh.  Phil.,  I,  p,  lo.  Gf.  epist.  (VI)  ad  eiimdem, 
loc.  cit.,  pp.  22  et  26. 

2  Epist.  (VI),  loc.  cit.,  p.  26. 
^  Epist.(lll),  loc.  cit.,  p.  II. 

esse  potest,  motunique  ipsum  dum  a  Deo  docet  proficisci, 
consecutionem  esse  quodam  modo  libertatis  docet.  Quippe 
si  in  natura  nihil  est  nisi  motus,  nullum  esse  potest  phamo- 
menum,  quod  leges  motus  cirugiat.  Uursum  adeo  idem  nobis 
est,  necessitate  et  legibus  motus  adstrictum  esse,  ut,  si 
dcmonstres  ens  esse  ab  his  liberum,  al)  illa  quoque  liberum 
esse  demonstres.  Nonne  autem  liquet,  si  motus  causam 
motricem,  quae  necessario  mens  est,  postulat,  et  «  in  solas 
mentes  »,  "cum  solae  a  motu  difFerant,  «  cadere  libertatem  et 
spontaneum^  »,  et,  quemadmodum  e  mente  motus,  sic  de- 
terminismum  e  libertate  fluere?  Imo^  si  exsistere  nihil  aliud 
est  in  corporibus  nisi  figuram  in  spatio  conservare,  nonne 
idem  est  ac  sidicas  corpora  in  spatio  continuo  renovari,  vel 
potius  continuo  creari^,  primum  motu,  deinde  prima  motus 
causa,  sive  a  Deo?  Quo  igitur  magis  machinamentum  quod- 
dam  mundus  nobis  esse  videtur,  eo  rectius  dici  potest,  ut  a 
Leibnitio  sa?pe  dicitur,  horologium  esse  Dei^  :  quo  minus, 
ut  servetur,  extraordinario  Dei  concursu  eget,  eo  magis 
ordinarium  postulat 

Nunquam,  ut  supra  dictum  est,  propius  ad  Cartesium 
accessit  Leibnitius  quam  hoc  tempore,  quo,  nulla  alia  nisi 
spatii  realitate  materiaB  relicta,  a  motu,  fundamento  omnis 
determinationis,  figuras  et  corporum  exsistentiam  repetit, 
Quatenus  autem  cartesianam  disciplinam  sequatur;  cjuate- 
nus,  etiam  si  quaedam  ex  ea  prompta  esse  fatendum  sit, 
sua3  potestatis  maneat,  satis  apparet  vel  ex  his,  quibus 
Deum  esse  confirmat.  Frustra  enim  qua^ras  in  epistolis  ad 
Thomasium  arg-umentum  illud  ontolog-icum,  in  quod  omnia 
Gartesii  argumenta  recidunt ;  non  ille  nisi  a  mechanismo 
dilig-enter  excusso  profectus  usque  ad  Deum  ascendere 
studet,  quod  quidem  nunquam  Gartesius  tentavit.  In  quo 
profecto  Leibnitius  sui  juris  est ;  qui  jam  nunc  se  praebet 

1  Epist.  (VI)  ad  Thom.,  loc.  cit.,  p.  23. 

2  Loc.  ct7.,  p.  2.6. 

3  Loc,  cit.,  pp.  25  et  33. 

4  Epist.  (XI)  ad  Thom.,  loc.  cit.,  p.  33. 

principiis  mechanismi  quasi  addictum,  quanquam  putat 
ipsum  motum  et  corpora  motu  determinata  nuUa  alia  in  re 
nisi  in  spontaneitate,  vel,  ut  postea  dicturus  est,  in  regno 
mentium  et  Gratiae  fundamentum  quoddam  plane  lirmatum 
invenire  posse.  Neque  me  fugit,  cum  formas  substantiales 
ad  figuram,  figuram  vero  ad  motum,  qui  primum  motorem 
requirit,  vellet  reduci,  eum  a  Thomasio  esse  accusatum, 
neque  injuria,  quod  propius  Epicurum  quam  Aristotelem 
staret^;  sed,  etsi  illius  mechanismum  cum  hujus  finalitate 
reapse  conciliavit,  neutrum,  ut  verum  loquar,  secutus  est; 
nam  ut  aeternitatem  atomi  ac  motus  rejicit,  sic  motum  ab 
arcta  formarum  substantialium  finalitate  quasi  vindicat. 
Neque  ig-itur  ab  Aristotele,  neque  ab  Epicuro  vel  a  Demo- 
crito,  neque  a  Cartesio  Leibnitius  vere  profectus  est,  dum 
ad  Deum,  ut  ad  causam  primam,  omnes  universi  motus 
refert,  jamque  illam  harmoniam  inter  Regnum  Naturse  ei 
Regnum  Gratise  quasi  animo  prospicit. 


III 

Leibnitius,  cum  in  epistolis  ad  Thomasium,  materiaprima 
propemodum  cum  spatio  confusa,  essentiam  corporis  potius 
consistere  in  motu  defenderet,  preeclare  quidem  suam  pro- 
moverat  disciplinam ;  nam  et  unum  esse  id  quod  scientise 
propositum  esset,  et,  ut  ex  mente  motum,  sic  e  Deo  natu- 
ram  pendere  docuerat.  Progressione  ig-itur  facta,  theologia 
scientise,  scientia  rursus  theologiae  adminiculo  erat,  nedum 
quidquam  detrimenti  altera  alteri  afferret. 

Attamen  motus  etiam  tum  plus  aequo  a  mente  sejunctus 
erat.  Etenim  si  mens  est  nihil  aliud  quam  motor,  ea  natura 
est  motus,  quae  semel,  statim  ab  initio,  ejus  auxilium  pos- 
tulet.  Professus  est  sane  Leibnitius,  corpora,  si  per  motum 
tantum  pra^sentem  exsistant,  non  semel,  sed  continuo  creari; 

i  V.  Thomasii  epist.  (IV)  ad  Leibnit,,  loc.  cit.,  p.  i3. 

creari  vero  illa  continuo  a  Deo  non  possunt,  nisi  motus  ipse 
a  Deo  continuo  creatur.  Quod  si  a  Deo  nihil  aliud  requiritur 
nisi  causa  efficiens  motus,  vel,  quod  eodem  redit,  vis  qua 
primo  impulsa  natura  rerum  moveatur,  tanquam  Deus  esset 
motoris  mechanici  instar,  quid  aliud  est  quam  motum  sibi 
in  duratione  sufficere,  modo  sit  semel  creatus,  naturamque 
hinc  a  Deo  esse  separatam,  ut  qu^e  motu  potius  quam  Dei 
actione  servetur  ?  Quo  pacto  non  solum  extraordinarius  Dei 
concursus^  sed  etiamordinarius  pellitur ;  nam  motus  etmens 
adeo  jam  inter  se  discrepant,  ut  jam  non  intelligatur  Deum 
causam  efficientem  motus  esse  posse.  Extrinsecus  enim  Deus 
non  potest  materia^  impulsionem  admovere  nisi  in  modum 
motoris  mechanici ;  quod  perabsurdum  est,  si  incorporalis 
est  et  mens. 

Non  ergo  extrinsecus  atque  semel  Deus  motum  efficit  : 
superest  ut  intus  simul  efficiat  atque  servet,  nam  inotum 
esse  ac  servari  idem  est.  Illud  igitur  confirmandum  erat, 
mentem  motu  non  ita  postulari  ut  esset  causa  efficiens^  sed 
ut  fundamentum  quoddam  immanens  esset  :  jamvero,  cum 
mens  una  ad  unam  iUam  impulsionem  sufficeret,  locus  in 
nova  doctrina  dabatur  et  Deo  uni,  rerum  cum  ultimaerationi, 
tum  etiam  harmoniaei,  et  totidem  fortasse  mentibus  quot 
sunt  in  spatio  infinito  motus  separati,  vel  elementa  initiaque 
motus. 

Jam  supra^  compertum  est  Leibnitium,  dum  naturam 
motus  penitus  inspicit,  adductum  esse  ut  in  ejus  leg-ibus  et 
essentia  ipsa  actionem  semper  pra3sentem  mentis,  quae  ejus 
est  fundamentum,  actionemque  Dei,  qui  corporum  et  men- 
tium  quasi  Monarcha  ^  est,  reperiret.  Nova  inde  argumenta 
de  mente  ac  de  Deo,  antea  ignota,  philosophia  de  motu 
prsestabat,  ita  ut  permag-ni  interesset  leges  motus  accuratis- 
sime  definiri 

1  Gerh.  Phil.,  I,  pp.  6i  et  yS. 

2  P.  1 16  et  124  sqq. 

3  Epist.  ad  Hobhium^  loc.  cit..,  p.  83. 

4  Gerh.  Phil.,  IV,  p,  238. 

Eae  autem  motus  abstracti  regulae  sunt,  quae  a  motibus 
sub  sensum  cadentibus  seu  concretis  valde  abhorreant  : 
unde  apparet  eas  et  nobis  cogitatione  et  Deo  re,  tempera- 
mento  quodam  adhibito,  semperesse  moderandas.  Nihil  non 
in  natura  sane  est  g-eometricum ;  geometria  tamen,  si  sola 
in  mundo  motum  impertiretur,  motum  ipsa  tolleret.  Necesse 
est  igitur  nos  geometria^  hypothesin  aliquam  addere,  ita  ut, 
differentiatione  admissa  ac  prima  rerum  harmonia,  leges 
geometria?  se  ipsce  corrigant ;  necesse  est  contra  Deum 
geometrisantem  in  mundo  oeconomiam  ejusmodi  inducere, 
ut  leges  motus  motum  ab  anniliilatione  tueantur,  ad  quam 
certe  sine  illa  oeconomia  pedetentim  tenderet.  Nulla  quidem 
hypothesis  cum  geometriam  infrase  habeat,  non  ipsa  geome- 
triae  subjecta,  certam  veritatem  assequipotest ;  sed  quod  ad 
hjpothesin  confugiendum  est  ut  leges  concreti  abstractique 
motus  inter  se  congruant,  et  ad  eam  quidem,  quae  cum  sit 
una  et  simplex,  tum  omnium  phsenomenorum  rationem 
reddat,  id  ipsum  mundi  oeconomiamrpatefacit  Deumque  esse 
testatur.  Atque,  ut  postea  dicturus  est  Leibnitius  potentia 
divina  plenitudinem  temporis  et  spatii  requiri,  ita  nunc 
rursus,  quia  necesse  est  mundum  a?there  quodam  impleri, 
qui^  elatere  omnibus  corporibus  illato,  perpetuitatem  motus 
integritatemque  mundi  tueatur,  idcirco  Dei  concursus 
requiritur. 

Quamobrem  jam  dici  potest  motum  sine  mente  a^ternum 
esse  non  posse;  cujus  perpetuitas  a  Deo  tantum  servatur, 
dum  illam  oeconomiam  in  mundo  inducit,  ac  supremus 
geometra^  geometriam  continuo  solo  geometricarum  legum 
auxilio  emendat.  Ne  multa,  si  omni  geometrica?  rationi,  si 
ei  pra3cipue  qua?  ad  dissipationem  motuum  in  mundo  perti- 
net,  certo  proficiscendum  est  a  prima  quadam  rerum  com- 
plexione,  nonnulla^  tantum,  inter  complexiones  possibiles, 
imo  una  fortasse  ea  erat,  qua^  secundum  leges  geometriae  et 
aliqua  ex  parte  adversum  eas,  perpetuitatem  vel  conserva- 
tionem  motus  tueretur.  Qua  de  causa,  cum  cuidam  altiori 
ordinis  et  oeconomia?  principio  leges  motus  quasi  obtempe- 

rent,  Deum,  cum  in  mundo  motus  sit  rector,  jam  inde 
fundamentum  motus  esse  ac  fulcimentum  manifestum  est. 

Sed  longius  progrediendum  est.  Neque  enim  tantummodo 
fundamentum  est,  sed  adeo  mens  cum  motu  Leibnitio  vide- 
tur  cohferere,  ut  immanens  quasi  esse  fundamentum  cau- 
samque  esse  proximam  motus  Deum  necesse  sit.  Nam  si 
motus  exsistit,  e  conatu  exsistit,  et  ex  eo  quidem  conatu 
cui,  etiam  si  eum  ab  aliis  separes  ac  per  se  consideres, 
elementum  memoria^  seu  sensus  concedendum  sit,  primum 
ne  in  illis  harmoniis  vel  conscientiae  statibus,  qui  alii  ex 
aliis  oriuntur,  pereat,  deinde  ut  in  ipso  motu  quiddam  sit 
quod  eum  per  durationem  integret.  Si  enim  memoria  nuUa 
est,  nulla  potest  esse  tendentia;  si  nulla  tendentia_,  nullus 
motus.  Quippe  ubi  nulla  est  tendentia,  nihil  potest  perma- 
nere  :  motum  vero  permanere  et  esse,  idem  est,  motusque 
is,  qui  non  in  quovis  saltem  tempore  vel  minimo  permaneat, 
nullus  sit. 

Haec  autem  satis  posse  mihi  videntur,  si  sententiam 
Leibnitii  penitus  inspicias,  ad  conlirmandum  non  solum 
motui  conatum  prseesse,  sed  ipsis  conatibus  illas  harmonias, 
quse  totidem  conscientise  sunt,  prseesse,  ut  quae  eos  potius 
efficiant  quam  ex  iis  oriantur,  harmoniis  denique  illis  seu 
mentibus  secundis  ^  harmoniam  seu  mentem  supremam 
prfficsse,  qucC  etsi  a  mundo  mentibusque  ceteris  distincta 
sit,  unitatem  tamen  mundi  sola  firmet,  optimoque  jure  a 
Leibnitio  harmonia  universalis  ^  appelletur. 

Etenim  si  conatui  id  tantum  tribuitur,  quod,  quia  ele- 
mentum  est  motus,  postulat,  id  est,  magnitudo  aliqua,  vel 
infinite  parva,  in  tempore  et  spatio,  continuo  evertitur 
consensus  mentium  et  motuum.  Nam  si  in  conscientia  ea 
est  conatuum  lex  ut  in  harmoniis  continuatis  nihil  unquam 
de  iis  pereat^  in  spatio  contra  eaest,  ut  sibi^  si  non  omnino, 
aliquatenus  certe  adimantur,  quoties  inter  se  occurrunt, 

1  V.  epist.  {XI)  ad  Thomas.,  Gerh.  Phil.,  I,  p.  33. 

2  Gerh.  Phil.,  I,  pp.  6i  et  jS. 

ideoque  gradatim  ad  nihilum  progrediantur.  Motus  igitur 
permanere  in  mundo  aliter  non  potest,  quam  si  renovatione 
continua  singulis  momentis  apparet  vel  retinetur,  seu 
concursu  perpetuo  motuum  in  pleno,  seu  eadem  mentis 
legum  necessitate  qua  conatus  ipse  servatur.  Quod  si 
motuum  concursu,  motus,  cum  ceconomise  illi  a  mente 
efFectse  subjiciatur,  menti  jam  inde,  obliqua  via,  subjicitur  : 
quod  quidem  non  satis  est,  nam  quo  sa^pius  fit  concursus, 
eo  magis  motus,  vel  in  pleno,  ad  nihilum  tendit;  sin 
alterum  fit,  fatendum  est,  missis  ambagibus,  mentem  prte- 
valere. 

Quamobrem  e  conscientise  statu,  qui  harmonia  est,  idque 
idcirco  est,  quia  in  ea  nihil  oblivione  obruitur,  nihil  perit, 
id  manat  quod  ab  annihilatione  conatum  et  motum  vindi- 
cet,  tantum  abest  ut  e  concursu  motuum,  quod  Hobbius 
defenderat,  ea  oriatur  ac  quasi  in  accessionem  veniat.  Imo 
harmonia  mentis  ea  est  quae  motui  ac  conatibus  pra^sit,  non 
si  in  iis  geometricum  quid  tantum  respicias,  sed  etiam  si  in 
iis  esse  elementa  memoriae  vel  conscientiae  reputes.  Leibni- 
tius  enim,  ut  Hobbius,  sensum  tantummodo  in  oppositione 
constare  vult  :  quemadmodum  huic  nulla  esse  conscientia 
nisi  ex  comparatione  visa  erat,  ita  illi  nulla  esse  conscientia, 
nulla  voluntas  nisi  in  harmonia  quadam  semper  ex  prio- 
ribus  orta  videtur.  Qmie  autem  vis  in  his  verbis  inest,  nisi 
significant  mentem,  cum  sit  harmonia  et  integratio,  iis 
elementis  quae  non  determinentur  nisi  ab  ipsa  et  integrentur^ 
prseesse?  Praeterea  nullum  est^  ut  scis,  corpus  quod  non  in 
infinitum  alia  corpora  amplectatur,  nulla  sensio  quae  non  in 
infinitum  alias  quoque  sensiones.  Conatus  ergo,  seu  ele- 
mentum  conscientia?,  ea  tantum  conditione  conscientiam 
aliquam  habet,  si  jam  comparatio  est,  ut  vult  Hobbius,  vel, 
ut  vult  Leibnitius^  harmonia  :  ita  ut  ex  harmonia  ille 
exsistat  potius  quam  ha3C  ex  elementis^  quae  non  sunt 
assignabilia,  oriatur. 

Si  porro  Scientise  consentaneum  est  conatibus  id  inesse 
quod  harmoniarum,  qua?  ex  iis  oriantur,  rationem  reddat, 

quci3  quidem  analysis  dicitur,  illud  rursus  nobis  pnrsto  est 
atque  etiam  analysin  solum  fulcit,  a  primis  harmoniis  ad 
secundas,  ab  his  ad  elementa  ipsa,  per  qua^  motus  in  spatio 
diirusus  annihilationem  effugit,  regredi.  Ubi  analysis  ad 
irritum  cadit,  ibi  synthesis  valet  :  multitudo  infinita  ele- 
mentorum,  si  non  ante  ponitur,  qua  integratur,  unitas,  non 
intelligitur ;  plane  vero  intellig-itur,  si  ab  unitate  illa 
suprema  magis  magisque  determinata  ducitur. 

Qu9e  etsi  Leibnitius  nondum  id  temporis  ad  extremum 
persecutus  est,  tamen,  ut  opinor,  satis  longe  progreditur, 
cum  ad  Arnaldum  expresse  scril)it  fundamentum  motus 
consistere  in  substantia  quadam  incorporali,  ac  pra^sertim 
cum^  Deum  esse  harmoniam  universalem  arbitratus,  negare 
videtur  eam  posse  ex  harmoniis  secundis  manare,  qua  in  re 
ab  Hobbio  magnopere  dissentit,  qui  mentem  ex  conatibus 
manare  docet.  Secundae  igitur  harmoniaB  vel  mentes,  ut  ad 
Thomasium  scribit,  suas  cogitationes  a  prima  illa  mente 
singula?  habent ;  cum  autem  in  iis  sit  fundamentum  motus, 
motus  ipse  ex  Deo  pendet,  ita  ut  Deus  vere  ultima  ratio 
rerum  evadat. 

IV 

Leibnitio  igitur  jam  exploratum  est  leges  motus  concreti 
longe  alias  futuras  fuisse,  si  nihil  aliud  quam  geometrica^ 
essent  vel  nulla  alia  nisi  geometrice  principia  postuUirent. 
Qua  quidem  re  Leibnitius,  ut  opinor,  duo  fulcit  argumenta 
exsistentiffi  Dei,  qua?  quanto,  inter  se  apta  et  connexa,  iis 
qufe  epistola  (VI)  ad  Thomasium  continentur  firmiora  sunt, 
tanto  alterum  altero  plus  valet.  Quorum  prius  in  eo  con- 
sistit,  leges  motus  concreti  et  abstracti,  quamvis  inter  se 
discrepare  videantur,  tamen  re  in  mundo  adeo  concinere,  ut 
appareat  oeconomiam  quamdam  mundi  esse,  qua?  principium 
quoddam  sapientissimum,  rerum  quasi  ordinatorem,  ne 
multa,  Deum  postulet.  Sed  Deus  ille  tam  longe  a  suo  opere 

etiam  abest,  ut  dici  possit  extrinsecus  tantum  afferre  crco- 
nomiam  et  harmoniam,  non  harmoniam  esse  ipsum.  Qui, 
extra  res  positus  motumque,  haud  secus  atque  primus  ille 
motor,  intelligi  vix  potest  quomodo  in  corpora  vel  in 
motum  ita  agere  possit^  ut  illa  ad  Systema  redigat,  vel  hunc 
servet.  Praeterea  conservatio  illa  ipsa  in  dubio  manet,  cum 
etiam  in  pleno  conatuum  ea  lex  sit  ut  inter  se  perpetuo 
componantur  ideoque  necessario  ad  nihilum  gradatim  ten- 
dant.  Longius  igitur  erat  progrediendum ;  quippe,  si  mens 
centrum  esse  existimatur,  in  quo  conatus  omnes  per  harmo- 
niam  quamdam  in  memoria  ac  conscientia  nixam  servantur, 
necesse  est  oeconomiam  mundi  totumque  motuum  Systema 
tandem  ad  harmoniam  supremam  universalemque  referri, 
cujus  ceterse  harmonia?  nihil  aliud  quam  determinationes  et 
quasi  gradus  sint,  oeconomia  autem  mundi  nihil  nisi  exten- 
sio  per  spatium  tempusque  et  quasi  dilatatio.  Quo  pacto 
mundi  oeconomia  testari  pergit  Deum  esse,  sed  ita  ut  Deus, 
quanquam  ab  ea  est  separatus^  tamen  non  causa  solummodo 
sit  ejus,  verum  etiam  fundamentum  :  est  vere  harmonia 
universalis ;  Monarcha  velut  corporum,  quorum  per  eum 
motus  continuatur,  simul  ac  mentium,  qufe  in  eo  determi- 
nantur  neque  cogitationem  nisi  ab  eo  habent,  sic  regnat,  ut 
illa,  geometrfe  ceterni  vicem,  legibus  geometria?  quasi 
temperatis  reg-at,  has  vero,  personam  legislatoris  aeterni 
gerens,  legibus  <(  civilibus  »  sapientiae,  bonitatis  et  spon- 
taneitatis  moderetur,  qiiarum  vis  per  mentes  etiam  in 
regno  corporum  et  motus  manifesta  est. 

Quid  igitur  nos  vetat  dicere  in  hac  disciplina  esse  quasi 
semina  vere  vivida,  etsi  etiam  involuta,  ex  quibus  posterior 
disciplina  progignenda  sit?  Quid  Leibnitio  agendum  supe- 
rest,  ut  ad  Harmoniam prsestabilitam  et  ad  Monadolofjiam 
progrediatur  ?  Liquirendum  sane  est  accuratius,  primum 
quae  Deum  inter  et  mentes  singulas  intercedat  ratio,  ita  ut 
illius  omnipotentia  omniscientiaque,  harum  individualitas 
salva  sit;  post,  quae  sit  vere  mentis  natura,  quanquam 
notandum  est  jam  illi  mentem  videri  esse  «  sensum,  cogi- 

tationem  cum  voluntate  seu  conatu  agendi  »  ;  denique,  ut 
quidquid  reliquum  est  inter  corpora  et  mentes  discrepantiae 
adimatur,  certiora  quaedam  de  leg^ibus  motus  assequenda 
sunt,  pronuntiandaque  spatii  idealitas  quam  quidem  jam, 
sed  confuse,  et  quasi  per  transennam  adspicit. 

Etsi  vero  long-e  abest  ut  contendam  a  Leibnitio  quaestio- 
nem  omni  ex  parte  solutam  esse,  tamen  persuasissimum 
mihi  est  ab  eo  esse  ita  positam  ut  solutionem  jam  tum  prae" 
sentiret. 

Ineunte  igitur  anno  1672,  cum  Parisios  iter  facere  para- 
bat,  missus  scilicet  a  Moguntino  Principe  ut  cum  ministris 
Ludovici  XIV  de  ^gypto  subigenda  publice  ageret,  Leib- 
nitius,  qui  quidem  non  tam  legati  quam  philosophi  in  ea 
urbe  partes  erat  suscepturus,  gravissimas  qua^cumque  sunt 
de  motu  atque  essentia  corporum^  de  mente  ac  de  Deo  quses- 
tiones,  in  quibus  omnibus  philosophia  prima  versatur,  non 
modo  erat  agg-ressus,  sed  etiam^  quantum  in  se  erat,  sol- 
verat.  Neque  contendo  illas  ita  tum  solutas  fuisse,  ut  hujus 
suae  doctrinae,  tanquam  omni  ex  parte  certse  atque  con- 
clusae,  nullam  inde  mutationem  esset  facturus.  Quod  a  vero 
tantum  abest,  ut  haud  ita  multo  post  in  multis  de  sententia 
destiterit.  Atque  ad  hoc  eo  magis  adductus  est,  ut  senten- 
tiam  mutaret,  quod,  quatuor  fere  annos  (1672-1676)  Pari- 
siis,  Londini,  in  Batavia  etiam  commoratus,  qua^dam  in 
mathematicis  ac  prassertim  in  geometria  tum  primum  didi- 
cit,  qu8e  apud  Germanos  fere  omnino  ignota  erant,  atque 
disciplinas  etiam  quasdam  philosophicas,  a  quibus  si  non 
prorsus  alienus,  mediocriter  certe  instructus  antea  fuerat, 
penitus  percepit.  Itaque,  cum  iter  illud  ad  doctrinam  Leib- 

nitii  ad  meliiis  vertendam  tantamvim  habuerit,  jam  mag-ni 
intererat  scire,  iit  luec  vis  recte  aestimaretur,  qua?  prius  ille 
sensisset. 

Sed  ex  nostra  disquisitione  aliquid  majus,  et  quod  nescio 
an  admirationem  multorum  moturum  sit,  exstat  atque 
eminet.  Quidquid  in  posteriore  philosophia  Leibnitius  pro- 
fecit,  jam  in  aperto  est  eum  altius  in  res  penetrando,  non 
latius  progrediendo  vel  plura  comprehendendo  profecisse. 
Hsec  enim,  jam  ante  a.  1672  conclusa,  ea  est  ex  qua,  ut  ex 
semine  arbores,  ut  ex  semente  messis,  sic,  vi  quadam  cre- 
scendi  insita,  altera  ortura  sit.  Hsec  in  illa  jam  estquasi  deli- 
neata  et  inchoata.  Idem  fere  inter  eas  quod  adolescentem 
inter  et  virum  interest  :  huic,  firmata  cetate,  vires,  nervi, 
calidus  sanguis  ;  ille  tantum  bonam  spem  ostendit,  sed  ita 
ut,  si  diligenter  attenderis,  discernas  qui,  grandior  factus, 
futurus  sit.  In  utraque  enim  eaedem  qua^stiones  propositae 
sunt,  eodem  modo,  ordine,  serie,  adeo  ut  videatur,  si  qui- 
dem  quaestio,  cum  posita  est,  et  quodam  modo  posita,  jam 
aliqua  ex  parte  soluta  est,  prior  Leibnitii  doctrina  ab  altera 
nulla  alia  re  differre^  nisi  quod  in  hac  cum  major  est  copia 
atque  ubertas,  tum  altius  investigatio  fit,  imo  quaecumque 
in  posteriore  maximi  pretii  futura  essent,  inter  se  eadem 
ratione  apta  collig-ataque,  attigisse. 

Duo  autem  sunt  in  hac  priore  in  primis  conspicua  atque 
animadvertenda  sunt.  Primum  (quod  quidem  vel  unum 
satis  explicat  cur  posterior  ab  ea  non  ita  dissideat)  huic 
leg-i,  quae  ante  eum  reperta  est  atque  comprobata  et  eam  a 
novatoribus  accipit,  statim  sine  ulla  dubitatione  fidem 
tribuit,  et  in  ea  stat,  ut  in  natura  omnia  mechanice  fiant. 
Nihil  jam  tum  confidit,  ut  semper  confisus  est,  ab  ea  lege 
abhorrere,  adeo  ut,  qua^cuinque  huic  legi  repugnat  doc- 
trina,  respuat^  et  in  ceteris,  ut  in  Aristotelica,  hoc  hactenus 
probet,  quod  cum  mechanismo  conciliari  possit.  Mecha- 
nismus  igitur  jam  tum  Leibnitio  quasi  primum  datum  est, 
ut  semper  erit,  propterea  quod  et  re  et  argumentis  evinci 
potest,  cum  pha3nomena  per  se  nihil  nisi  mutationes  sint, 

mens  vero  nostra  nullius  nisi  geometricae  constructionis 
capax  sit,  nulla  re  alia  quam  motu  pha^nomena  menti  esse 
obvia,  qui  cum  ad  spatium  (quod  ipse  percurrit)  pariterque 
ad  tempus  (quo  id  percurrit)  pertineat,  mutationis  simul  ac 
geometrici  est  particeps. 

Sed,  ut  motus  usquequaque  in  orbe  dominatur,  ita  non  a 
se  (atque  hoc  etiam  statim  Leibnitius,  ut  erat  subtile  inge- 
nium,  mire  acu  tetigit)  originem  et  explicationem  repetit. 
Itaque  in  hoc  omni  animi  contentione  incubuit,  ut  motus 
naturam,  usque  ad  id  tempus,  ut  ait,  tenebris  involutam, 
aperiret.  Hinc  vero  non  modo  doctrina  de  motu,  sed  tota 
ejus  philosophia,  et  qua?  tum  inchoata  est,  et  qua?  postea 
effloruit,  paulatim  orta  est.  Nam  si  hanc  ipse  Elementa  de 
mente  inscripsit,  illa  autem,  perfecta  atque  absoluta,  eodem 
nomine  inscribenda  est,  cui  non  apparet  nulla  unquam  alia 
via  nisi  per  Elementa  de  motu,  plane  ac  certe  cog-nita,  ad 
Elementa  de  mente  eum  progredi  potuisse  ?  Quod  si  respexe- 
ris,  eumdem  profecto  dices  de  Monadihus  ac  de  Harmonia 
prsestabilita  cogitasse,  qui  Hypothesin  physicam  novam 
scripserit ;  cumque  in  hac  re,  qua  inter  eos  qui  illa  a^tate 
mechanismum  professi  sunt  locum  vere  singularem  obtinet, 
sibi  usque  constiterit,  ea,  quae  vel  gravius  postea  in  aliis 
mutavit,  parvi  aestimanda  sunt. 

★ 

Hoc  igitur  Leibnitii  ante  omnia  proprium  ac  peculiare 
est,  quod  in  Mechanismo  tractando  mox  a  ceteris  discessit, 
ac  novis  quasi  rebus  studuit,  quod  quidem  non  poterat  non 
ad  id  eum  ducere  ut  errores  in  eo  corrigeret.  Mechanismum 
vero  in  promptu  est  non  ab  ipso  esse  repertum.  Porro  cum 
ex  notione  quam  primum  illius  doctrina^  informatam  animo 
habuit  atque  ex  ratione,  qua  ejus  principia  definire  ac  com- 
prehendere  coepit,  philosophiam  Leibnitii  aliqua  ex  parte 
pendere  necesse  sit,  magna  quaestio  est,  a  quo  sumpta  aut 
accepta  habuerit.  Non  quidem  a  Gartesio,  ut  multi  dixere  : 

nisi  forte,  quod  quis  mechanismi  principia  in  universum 
probat,  idcirco,  ut  quibusdam  visum  est,  Gartesium  ducem 
secutus  est.  Meclianismus  enim,  hac  aetate,  usquequaque 
est,  cumin  scientia,  tum  etiam  in  philosophia.  Scilicet  est 
in  Galila^o  imprimis,  qui  etsi  non,  ut  Gartesius,  de  eo  phi- 
losophorum  more  disputat  neque  ad  artem  redigit,  pha^no- 
mena  certe  nulla  nisi  per  motum  explicat,  ita  ut,  si  quidem 
philosophia^  non  ante  attingendus  erat  quam  scientia  eum 
experta  esset,  Galilaeus  mechanismi  inventor  jure  dici  pos- 
sit  :  qui  profecto  eum  hominibus  suae  setatis  una  cum 
methodo  legibusque  a  se  repertis  tradidit.  Gartesii  opera 
hoc  tantum  factum  est,  ut  is  arte  conclusus  esset.  Neque 
Gartesius  solus  est  qui  tunc  ad  mechanismum  accesserit. 
Huic  assensi  sunt  Baconus^  non  ita  quidem  aperte  ;  Gassen- 
dus,  qui,  dum  probat,  in  philosophia  Democriti  et  Epicuri 
nititur;  denique  Hobbius,  quem  si  cum  Gartesio  conferas, 
nescio  an  minus  firma  mechanismo  fundamenta  ex  cogni- 
tionis  legibus  quffisita  praebeat,  certius  saltem,  geometria 
usus,  atque  accuratius  definit. 

Quod  igitur  Leibnitius  quoque  eidem  sententiae  favet. 
non  continuo  Gartesio  duce  favisse  dicendus  est,  praesertim 
cum  ipse  iterum  atque  iterum  professus  sit  se  nihil  esse 
minus  quam  Gartesianum,  et  multa  etiam  nobis  praesto  sint 
cur  credamus  illum  non  ante  Gartesii  libros  diligentius 
evolvisse  quam  Parisiis  ag-eret  ^  Neque  equidem  contendo 
eum  cartesianam  doctrinam  prorsus  nescire ;  ne  hoc  quidem 
dixerim,  nihil  prorsus  ab  ea  retinuisse ;  nam  possunt  quse- 
dam  notari  de  exsistentia  separata  mentis  et  corporis,  de 
anima  brutorum^,  quaedam  etiam  forte  de  cognitionis  et 
analyseos^  fundamentis,  quae  recta  a  Gartesio  profecta  esse 
videantur.  Sed  si  nulla  alia  quam  de  his  sit  eorum  consen- 
sio,  satis  causae  affert  cur  eaexsistat,  quod  tam  longe  lateque 

1  V.  supra,  p.  38,  n.  2. 

2  Gerh.  Phil.,  I,  p.  25. 

3  Diss.  de  arte  combin.,  Gerh.  Phil.,  IV,  p.  35.  Gf.  Ep.  ad  J.  Frad.,  loc. 
cit  ,  I,  p.  57. 

jam  doctriiia  Gartesii  flaxerat,  neque  inde  collig-endum  est 
Leibnitium  in  hac  cognoscenda  elaborasse,  quod  quidem 
unum  fidem  faceret  doctrinam  ejus  cartesiana  quasi  nota 
signatam  fuisse. 

Nequeulla  ex  eo  imitationis  conjectura  duci  potest  quod, 
quanquam  Principia  quidem  tunc  non  legisse  videtur , 
tamen  jam  illud  Cartesii^  quod  quidem  in  hujus  doctrina 
caput  est,  idem  esse  materiam  ac  spatium,  noverat,  et  id, 
quod  recte  appelles  hujus  Hypotheses  physicas,  summatim 
certe  attigerat.  Cum  enim  non  desistat  eas  increpare  quod 
sint  temere  fictse  neque  inter  se  aptae  et  connexee,  cum 
rursus  contra  Cartesium  obstinato  animo  defendat  aliud 
esse  spatium,  aliud  id  quod  in  spatio  est,  quis  est  c[ui  con- 
tendat  eum  e  cartesiana  doctrina  tanc[uam  ex  fonte  hau~ 
sisse,  qui  ne  id  quidem,  cjuod  in  ea^  maxime  conspicuum 
esset  acvere  peculiare,  retinuerit?  Necjue  ignoro  eum  postea 
magis  magisque  in  dies  eo  inclinasse  ut  materia?  primae  nihil 
tribueret,  nisi  quod  ei  cum  spatio  esset  commune  :  qua 
quidem  in  primis  doctrinae  parte,  et  iis  quee  ex  ea  profecta 
sunt,  ut  nuUa  re  nisi  motu  determinarentur  corpora,  Leib- 
nitius  proxime  ad  Cartesium  accessit.  Quid  est  vero,  cur 
inde  colligas  eum  Cartesii  opera  versavisse  ?  Ea  est,  nisi 
fallor,  sententia  in  c[uam,  atomo  penitus  perspecta  et  quasi 
in  judicium  adducta,  sponte  eo  facilius  incidere  potuerit, 
quod  vulgata  ac  quasi  publica  tum  fuit.  Accedit  etiam  illud, 
quod  a  Cartesio  in  iis,  qm^  potissimum  ex  ea  sententia 
deducit,  long-e  abhorret ;  nam  cum  ille  putaret  cohaesionem 
firmitatemc_[ue  natura  inesse  in  spatii  parte  c^ualibet,  modo 
quiesceret,  Leibnitius  in  contrarium  disputat,  hanc  in  spatio 
fluido  per  solum  motum  generari  ratus. 

Jam  vero  c[ui  potest  ad  Cartesium  trahi  mechanismi  Leib- 
nitiani  decus,  cum  pateat  ab  hoc  alienum  esse,  c[uidquid 
cartesianse  doctrinae  proprium  sit  ac  peculiare  ?  Cartesius, 
in  quantitate  motus  determinanda,  rationem  massa?  habuit  : 
quem  si  ducem  esset  secutus,  num  Leibnitius  tantum  pec- 
casset,  ut  motum  a  celeritate  sola  pendere  arbitraretur  ? 

Num  rursus  quisquam  Gartesianus  jure  dici  potest,  nisi 
Gartesio  illud  saltem  assentitur,  eamdem  motus  quantitatem 
in  mundo  conservari  ?  Gujus  principii  vix  in  iis  libris  mentio 
fit  \  quos  Leibnitius  ante  a.  1672  edidit ;  imo,  adeo  non  in 
Theoria  motiis  ahstracti  conservatio  motus  probatur,  ut 
conatuum  alg-ebrica  additio  in  concursu  ad  annihilationem 
motus  recidat.  Qua3  igitur  causa  est  cur  a  Gartesio  et  sen- 
tentias  et  doctrinas  profectas  esse  putes,  qua?  quam  minime 
cum  cartesianis  congruant  quasque  aliunde  sumptas  esse 
manifestum  sit? 

* 

Hobbius  est  profecto,  cujus  disciplina  Leibnitio  ad  scri- 
bendam  Hypothesin  plurimum  contulit.  Gassendus  sane, 
fortasse  etiam  Baconus  eum  primum  ad  mechanismum 
duxerunt ;  post,  philosophia  corpuscularis  vel,  si  videtur, 
Gartesius,  id  certe,  ut  verius  dicam,  quod  a  cartesiana  phi- 
losophia  tunc  late  fluxerat,  ei  magno  usui  fuit  ut,  angustio- 
rem  illam  mechanismi  definitionem  eg-ressus  ac  longius 
progressus,  a  motuhorum  omnium,  quae  videmus,  rationem 
repeteret.  Sed  ubi  compertum  habuit  quanta  in  motu  vis 
esset,  se,  ut  motus  naturam,  principia  leg-esque  disceret,  ad 
eum  convertit,  cujus  de  re  publica  scripta  plurimi  ^esti- 
maret,  quique  in  philosophia  naturali  gravitate  et  auctori- 
tate  haud  minore  quam  in  civili  valeret. 

Illud  primum  pro  certo  affirmare  ausim,  Hobbium  ei 
auctorem  fuisse  rationes  abstractas  seu  mere  geometricas 
motus  instituendi.  Nam  ad  id  a  Spinoza  potuisse  adduci, 
ut  nuper  quibusdam  visum  est vix  verisimile  est.  Etiamsi 
enim  constaret  eum  Spinozio  librum  de  Gartesii  Principiis 
legisse,  potuerat  certe  inde  adduci  ut  de  omni  re,  pra^sertim 
de  philosophicis,  more  geometrico  ageret,  ut  non  continuo 

1  Semel,  ni  fallor,  in  Hypothesi,  probl.  11,  p.  236. 
V.  Lud.  Stein,  Leibnitz  und  Spinoza,  p,  38. 

motum  more  philosophico  tractare  desisteret,  Argmiiento 
est,  ut  opinor,  quod  Spinoza  et  ipse  Gartesius  fecit.  Leibni- 
tius  vero  censet  motum  legesque  motus  geometrice  esse 
tractandas,  non  quod,  ut  Spinoza,  curet  geometrica  via  ac 
ratione  in  omni  re  investiganda  uti^  sed  quia  motus  per  se 
ac  natura  nihil  est  nisi  geometricum.  Hoc  autem  eum  Hob- 
bius  docebat^  primum  Physicam  tantummodo  in  motu  ver- 
sari,  quod  c|uidem  vetaret  ante  Galila^um  repetere,  quippe 
qui  primus  id  sensisset  legesque  motus  reperisset  ^ ;  deinde 
nihil  in  Physica  certum  esse  nisi  quod  in  ea  ad  geometriam 
spectaret  Quod  idem,  fateor,  etiam  a  Gartesio,  excepto 
quod  est  de  Galila^o  ejusque  meritis  judicio,  discere  potuit : 
sed  non  satis  est,  ut  scis,  principium  enuntiare,  maximum 
est  hoc  in  opere  ipso  adhibere.  Atqui  Leibnitius  de  motu  ac 
singulis  ejus  regulis  ita  disserit,  atque  in  Theoria  motus 
concreti  qua3  phjsica  his  positis  consequantur  itaenarrat,  ut 
manifestum  sit  eum  Hobbio,  non  Gartesio,  duce  usum  esse. 

Illam  quoque  ab  Hobbio  subtilem  ac  pra^stantissimam 
conatus  notionem  accepit,  in  qua  tota  motus  abstracti 
Theoria  nititur  et  qua^cumque  ex  ea  orta  sunt.  Neque  defi- 
nitionem  tantum,  sed  et  plerasque  conatus  leges  ab  eo 
mutuatur  :  hunc  in  pleno  propagari  in  infinitum,  quo  pro- 
bato  consequens  est  ut  massa  omittatur  ;  conatus  in  con- 
cursu  ad  legem  algebricae  additionis  componi  solere,  in 
quam  utique  compositio  phoronomica  corporumque  impactus 
recidit ;  denique  (atque  hoc  quidem  nullam  dubitationem 
habet)  a  conatu  cohfesionem  atque  inde  firmitatem  omnem 
corporibus  in  spatio  inferri. 

Leibnitius  sane,  dum  Hobbium  sequitur,  non  eum  se 
prsebet  quem  «  imitatorum  servo  pecori  »  adscribas.  Nam 

1  Hobbius,  Elementoriim  philosophise  seclio  prima  de  corpore,  Epist. 
dedic. :  «  Galiloeus  primus  aperuit  nobis  physica?  universa?  portam  primam, 
naturam  motus.  Adeo  ut  neque  ultra  hunc  computanda  videatur  esse 
aitas  physicae.  » 

2  Id.  ihid.  sectio  tertia  de  Cive,  ep.  dedic.  :  «  nam  quod  Physicaj  debe- 
nms,  id  debet  Physica  Geometriic,  »  Gf.  de  homiiie,  cap.  X;,  §5. 

persaepe,  seu  de  cohaesione  seu  de  indivisibilibus  et  de 
puncto  seu  quod  ad  geometricas  quasdam  rationes  attinet  "^, 
non  dubitat  carpere  quaecumque  in  Hobbio  reprehendenda 
esse  censet.  Nemo  est  tamen,  cujus  unquam  tam  accurate 
vel  in  singulis  et  in  minimis  doctrinam  secutus  sit.  Ne  in 
illis  quidem  qufe  in  Hypothesi  maxime  conspicua  ac  quasi 
nova  sunt,  hujus  imitationis  desunt  vestigia.  Etiam  cum  de 
aethere  agit,  quo  universis  corporibus  elaterem  addi  transi- 
tumque  ab  abstractis  motus  leg-ibus  ad  concreti  leg-es  dari 
vult,  Hobbii  meminit,  si  non  consilium  has  leges  inter  se 
conciliandi,  aetherem  certe  et  elaterem  mutuatus.  Denique 
illa  de  mente  abstrusior  doctrina,  quae  quadam  ex  parte  adeo 
iis  ad  quae  inclinavit  Hobbius  repugnat,  ab  Hobbio  tamen 
profecta  esse  videbitur,  si  huic  memineris  conscientiam 
visam  esse  nunc  ex  conatuum  concursu  constare,  nunc  idem 
esse  atque  memoriam. 

Notandum  est  igitur  quantum  in  Hypothesi  seu  in  opere 
ante  a.  1672  prsestantissimo  Leibnitius  Hobbii  vestigiis  ins- 
titerit,  et  eo  quidem  diligentius,  quod  hoc  libro  doctrina 
continetur  non  fluxa  ac  quasi  fragilis,  et  qua3  cum  poste- 
riore  minime  cohaereat,  sed  in  qua  tanquam  in  seminibus 
vis  qufedam  inest,  unde  in  posterum  alia  et  alia  progigni 
debeant.  Multa  quidem  jam  in  ea  sunt  quae  apud  Hobbium 
non  reperias;  nihil  enim  Leibnitius  unquam  attigit,  quin  ei 
quasi  formam  suam  imprimeret ;  vere  igitur  proprium 
atque  novum  condidit  opus.  Attamen  taha  ab  Hobbio  eum 
hausisse  recte,  ut  mea  fert  opinio,  dixeris,  ut  hujus  auspi- 
ciis,  additis  addendis,  eo  usque  in  illa  de  Monadibus  ac  de 
Deo  philosophia  progressus  sit,  quo  ante  a.  1672,  ut  erat  a 
scientia  mediocriter  instructus,  progredi  poterat.  Atque 
haec  ex  iis  quae,  Parisiis  commoratus,  vel  paulo  post,  in 
mathematicis  profecerit,  utilitas  efllorescet,  nisi  fallor,  ut 

1  Vide  supra,  p.  79. 

2  Th.  m.  ahstr.,  fund.  5,  Gerh.  Phil.,  IV,  p.  229;  Usus,  loc.  cit.,  p.  240. 

3  Cf.  Th.  m.  abst.,  fund.  25,  et  Usus,  Gerh.  Phil,,  IV,  pp.  23i  et  240. 

impedimenta  quaedam  ex  scientia  si  non  falsa,  at  certe  non 
perfecta  nata  superet,  et  ad  expletam  absolutamque  formam 
philosophiam  suam  perducat,  non  ut  de  priore  decedat  et 
eam  commutet. 


Constat  ig-iturLeibnitium,  a.  1669,  miratum  quo  Hobbius, 
definitione  illa  conatus  usus,  in  investigandis  motus  ratio- 
nibus  processisset,  eam  sui  juris  fecisse,  eique  primas 
in  Hypothesi  partes  imposuisse.  Jam  summam  eorum 
faciamus,  quae  inde  et  de  motu  et  de  mente  et  de  Deo 
coUeg-it. 

Primum  suppetebat  unde  mechanismo  subsidium  et  quasi 
adminiculum  afferretur.  Quod  quam  magni  fuerit  momenti, 
in  promptu  est.  Non  satis  est  enim  phaenomena  ad  motum 
referri  :  motus  ii  sunt,  qui  sine  ulla  intermissione  mutentur, 
cum  alii  in  alios  transmitti,  corpora  inter  se  occurrere  non 
desistant.  Qua?  omnia  si  non  explicantur,  licet  mechanismo 
fidem  tribuas  :  vana  haec  fides  est.  Oportet,  qui  se  profitea- 
tur  res  certe  ac  phme  explicare,  eum  esse  quiet  concursum 
corporum  et  motuum  compositionem  et  qua?  his  consequen- 
tia  sint  demonstrationi  cuidam  necessariae  subjiciat.  Si  a 
mechanismo  stat  veritas,  fatendum  est  nihil  esse  in  rebus 
nisi  quod  sit  in  motu,  hoc  est^  legibus  geometricis  prorsus 
adstricta  :  nam  si  quid  in  natura  est  quod  non  geometria 
possit  assequi,  valeat  mechanismus  :  verba  sunt.  Necesse 
est  igitur  esse  abstractas  motus  leges,  quae  non  dubium  sit 
quin  in  universa  natura  et  in  singulis  necessitate  quadam 
dominentur.  Hobii  autem  per  conatum  licebat  et  in  scientia 
motus  et  in  analysi  legum,  ad  quas  corpora  concurrunt, 
nova  quaedam  ac  vere  geometrica  argumentatio  adhiberetur. 
Quod  eo  facilius  Leibnitius  intellexit,  quod  ad  id  quodam 
Gavalerii  opere  nuper  perlecto  paratus  erat. 

Dum  vero  praeclara  haec  inde  colligit,  potentiam  in  na- 

tura  omnem,  massa  omissa,  a  celeritate  pendere;  firmitatem 
cohaesionemque,  seu  quod  de  corpore  ipso,  motu  atque 
extensione  remota,  superest,  a  conatihus  oppositis,  hoc  est, 
a  motu  etiam  oriri ;  dum,  inquam,  essentiam  corporis  in 
motu,  motumque  in  mero  geometrico  consistere  putat, 
jamjam  ex  ipso  mechanismo,  via  ac  ratione  usus  qua  eadem 
semper  utetur,  argumenta  qua^dam  prompturus  est,  quibus 
mechanismum  demonstret,  etiamsi  in  natura  rebus  sufliciat, 
sibimetipsi  sufficere  adeo  non  posse,  ut,  qui  a  Dei  <(  extraor- 
dinario  concursu  »  abhorreat,  mentis,  qufe  totius  mundi  sit 
rectrix,  «  concursum  ordinarium  »  postulet.  Quee  argumenta 
hic  afferre  operae  pretium  est.  Primum  (atque  hoc  quidem 
notandum  est)  geometricum,  in  quo  additionis  subtrac- 
tionisque  legibus  omnia  moderanda  esse  videntur,  tamen  et 
ipsum  indicio  est,  principium  quasi  civile  electionis  ratio- 
nisque  in  rebus  preesens  esse  :  quod  quidem  his  legibus  ita 
pra?est  ut  non  eas  perturbet,  et  in  eo  fortasse  primum 
ideiititatis  et  rationis  sufficientis  principia  inter  se  opposita 
et  conciliata  videmus.  Deinde  (et  haec  quidem  maxima  est 
causa  cur  ad  Deum  ascendatur,  atque  idcirco  prsecipue 
digna  ad  quam  attendamus,  quia  eadem  semper,  mutatis 
mutandis,  in  progressione  Leibnitianfe  philosophiae  perman- 
suraest)  leges  motus  abstracti  ac  concreti  inter  se  ita  dis- 
cordant  ut  nunquam  ad  concordiam  possint  redigi,  nisi 
Deus,  sethere  interposito  ac  vi  elastica  corporibus  sic  tri- 
buta,  vitia  earum  corrigat  eaque  temperet,  quae  composi- 
tionem  motuum  algebricam  consequantur :  quae  per  se  ad 
nihil  aliud  tendit  nisi  ad  motus  annihilationem.  Ut  igitur 
motus  ^eternus  sit  vel,  si  recentiorum  more  loqui  fas  est,  ut 
eadem  motus  quantitas  in  mundo  permaneat,  oportet  talem 
a  Deo  mundi  oeconomiam  effici,  ut  hujus  quasi  civilibus 
atque  utique  praevalentibus  legibus  leges  abstractae  tempe- 
rentur,  non  turbentur.  Quid  hoc  rei  est,  nisi  motui  concreto 
principia  geometrica  quadam  ex  parte  sufficere,  quod  in 
scientia  mechanismo  fidem  affert,  sed  altera  ex  parte  pos- 
tulari  quasi  auxilium  metaphysicorum  principiorum,  quod 

dum  mechanismo  fines  certos  imponit,  scientia  ad  hypo- 
theses  fingendas  cogitur. 

Sic  in  Hypothesi  qusestio  quae  est  de  motu  soluta  est. 
Qu8e  non  omnino  probes,  licet,  praesertim  cum  in  erroribus, 
quod  ad  rem  mechanicam  attinet,  non  ita  sane  parvis, 
Leibnitius  yersatus  sit.  Licet  in  primis  hoc  mireris,  quo 
modo  concursus  Dei  ordinarius  ad  id  quod  leges  abstractas 
motus  subsequitur  corrigendum  sufficiat,  qua^in  ipso  etiam 
((  sj^stemate  »*  non  possunt  non  in  summa  ad  id  recidere  ut 
motus  annihiletur.  Quid  jam  tum  de  mechanismo,  si  opor- 
tebit  Deum  aliquando  opus  suum  emendare  et  quasi  incudi 
reddere?  Quid  rursus  de  concursu  Dei  ordinario,  quid  de  eo 
arg-umento,  quo  a  mechanismo  Dei  existentiam  duci  posse 
confisus  est,  si  leges  g-eometrica^  motus  in  mundo  perpetui- 
tatem  solae  muniunt?  Qui  fieri  potest  ut  res,  salvo  mecha- 
nismo,  salvo  etiam  Dei  numine,  expediatur? 

Quod  ad  primam  difficultatem  spectat,  Leibnitius,  dum 
Parisiis  ag-it,  operibus  Gartesii  perlectis,  deinde,  quod  qui- 
dem  maximum  est,  consuetudine  cum  Hugenio  facta,  rebus 
denique  diu  ac  diligenter  perpensis,  eo  paulatim  progressus 
est  ut  nodum  solveret.  Non  potuit  enim  non  principium 
illud  cartesianum,  ut  eadem  in  orbe  motus  quantitas  con- 
servetur,  plurimi,  ut  sequum  est,  facere  :  quod  quidem 
etsi  vitiis  (atque  id  Leibnitius  in  controversia  celeberrima 
acu  tetigit)  iisdem  atque  ipsius  principia  laborabat,  quippe 
quod  lege  summationis  algebrica^  non  minus  adstrictum 
esset,  eam  tamen  pra?buit  utilitatem  ut  Leibnitii  mentem  ad 
regulas  quasdam  finitimas  converteret  quae  his  vitiis  care- 
rent.  Hugenius  vero,  in  libello  a.  i663  scripto,  sed  non 
ante  a.  1669  S.  R.  Londiniensi  proposito,  monstraverat  in 
concursu  elasticorum  corporum  non  eamdem  modo  motus 
quantitatem,  sed  eamdem  virium  vivarum  servari.  Quem  a. 
1669  Leibnitius  quidem  potuit  legere,  ut  non  statim  ad 
hanc  regulam  animum  intenderet ;  sed  vix  credibile  est, 
Parisiis,  tumcum  familiariter  Hugenio  usus  in  arcana  carte- 
sianee  Analjseos  ab  ipso  ductus  est,  nunquam  de  motu,  cum 

fieret  sermo  inter  eos,  incidisse  mentionem,  aut  incidisse 
ut  non  eum  Hugenius  admoneret,  vires  vivas  simul  ac  mo- 
tuum  quantitates  in  concursu  elastico  integ-ras  permanere  • 
quod  quo  spectaret  etsi  longo  post  intervallo  demum  intel- 
lexit,  tamen  posteatam  constanter  virium  effectumviolentum 
(gallice  travail)  per  vim  vivam  (mv"^)^  non  per  dimidiam 
(1/2  mv"^)  aestimavit,  ut  plane  appareat  eam  notationem  ab 
Hug"enio  in  illo  opere  adhibitam  assumpsisse.  Quidquid  id 
est,  Leibnitius,  circa  a.  iGSS^,  ad  id  instructus  erat,  ut, 

1  Ex  his  tamen,  qu£e  Leibnitius  ad  de  Volder  (1698-1699)  scribit,  diffi- 
cultas  quacdam  contra  ea  quoe  defendo  oriri  videtur:  a  Ipse  Dn.  Hugenius 
de  virium  conservatione  fassus  est  se  non  cogitasse,  postea  a  me  admoni- 
tus  vires  quee  conservantur  appellavit  Ascensionales,  non  male  quidem, 
sed  tamen  non  satis  plene,..  »  (Gerh.  Phil,,  I,  p.  i58). 

Gf.  epist.  ad  de  THospital : 

<•  Quant  aux  Dynamiques,  je  croy  que  M.  Hugens  estoit  de  mon  senti- 
ment  dans  le  fonds,  et  qu'il  reconnaissoit  qu  il  se  conserve  tousjours  la 
mcme  force,  commej'avois  avance.  Apres  avoir  examine  mon  sentiment, 
il  trouva  a  propos  d'appeler  cette  force  Ascensionale,  parce  qu'il  se  con- 
serve  tousjours  autant  qu'il  faut  pour  faire  monter  le  meme  poids  a  la 
mcme  hauteur...  »  (Gerh.  Math.,  H,  p.  820)  Sed,  si  Hugenii  epistolam  ad 
Leibnitium  die  11  Julii  1692  datam  adibis,  quid  Leibnitius  de  Hugenio 
detraxerit  vera  a^stimatione  perpendes  ;  hecc  enim  Hugenius  scribit  :  «  Sur 
la  matiere  du  mouvement,  j'ai  bien  des  choses  nouvelles  et  paradoxes  a 
donner,  queTon  verra  quand  je  publieray  mes  demonstrations  des  regles 
de  la  percussion  inserees  autrefois  dans  les  journaux  de  Paris  et  de 
Londres.  Je  communiquai  ces  demonstrations  a  nos  MM.  de  rAcademie, 
et  j'en  envoiay  aussi  quelques-unes  a  la  Societe  Royale;  dans  lesquelles 
j'emploiay  avec  autre  chose  cette  conservatio  viriiim  sequalium  et  la 
deduction  au  mouvement  perpetuel,  c'est-a-dire  a  1'impossible,  par  ou 
vous  refutez  aussi  les  regles  de  Des  Cartes,  qui  estant  reconnues  partout 
pour  fausses  et  estant  posees  sans  fondement,  ne  meritoient  pas  la  peine 
que  vous  prenez.  »  (Gerh.  Math.,  H,  p.  140). 

2  Cf.  Disc.  de  metaphys.  (1686)  Gerh.  Phil.,  IV,  pp.  409  et  442  sqq.  ;  Bre- 
vis  clem.  erroris  memorahilis  Cartesii...  (1686),  Gerh.  Math.,  VI,  p.  117. 
Quanquam  nescio  an  hanc  novam  vere  suam  Vis  Gestimationem  Leibnitius 
jam  inde  ab  a.  1678,  1679  repererit.  Quod  quidem,  nisi  forte  me  animus 
fallit,  ex  his  locis  epistolarum  ad  Conringium  et  ad  Gallois  coUigi  niihi 
posse  videtur.  Ad  Gallois,  dec.  1678 :  «  J'ay  quelques  pensees  Mechani- 
ques  qui  auront  des  suites.  »  (Gerh.  Math.,  I,  p.  186).  Ad  Conringium 
(circa  a.  certe  1678)  :  «  Sed  de  vi  elastica  quam  vocant  corporum  post 
flexionem  se  restituentium  ac  de  corporum  inter  se  concurrentium  leg^ibus 
nunc  primum  certa  Elementa  me  demonstrata  habere  arbitror  Archime- 
deo  planerigore.  Unde  constabit  non  Cartesium  tantum,  sed  et  alios  sum- 
mos  viros  nondum  ad  intimam  hujus  argumenti  notitiam  pervenisse  nec 
proinde  hactenus  Scicntia?  Mechanicaj  Elementa  absoluta  haberi.  »  (Gerh. 
Phil.,  I,  p.  202). 

eamdem  virium  vivarum  eamdemque  etiam  progressus  con- 
servari  quantitatem  ratus,  mechanismum  in  solido  firmaret, 
Deoque  jam  tum  curam  «  quotidie  aliquid  in  opere  suo 
emendandi  »  remitteret. 

Sedjamin  alteram,  ut  vidimus,  difficultatem  res  incurrit. 
Quod  si  mechanismus  per  se  omnia  explicat,  quid  est  quod 
concursus  Dei  ordinarius  in  oeconomia  mundi  postuletur? 
quid,  cur  ad  metaphysica  etiam  principia  confugiatur,  cum 
in  Hypothesi  nullam  ob  aliam  causam  ad  ha3C  confugien- 
dum  fuit,  nisi  quod  leges  abstracti  ac  concreti  motus  inter 
se  discreparent  ?  Nulla  jam  discrepantia  est  :  quid  opus  est 
quasi  «  civili  »  harmonia  ?  Si  mathematica  per  se  sufficiunt, 
quse  causa  est  cur  ad  metaphysica  ascendatur?  Ut  verum 
dicam,  nulla  est.  Quid  igitur  sibi  vultilla  Leibnitii  dyna- 
mismiratio,  magnifica  quidem  ac  speciosa?  Vana^  ut  opinor, 
doctrina  foret,  qua  sibi  ipse,  tanquam  mendacio,  blanditus 
esset,  uno  verbo  quod  est  vis  deceptus  (quo  in  verbo  nihil 
revera  nisi  mv^,  hoc  est  quaiititatis  notio  inest),  nisi  Hypo- 
theseos  etiam  tum  memor,  librique  illius,  qiiem  adolescen- 
tulus  scripsisset,  quasi  fascinatione  etillecebris,  corroborata 
setate,  etiam  captus,  legesin  Hypothesi  constitutas  veras  esse 
—  falso  —  confisus  esset.  Nunquam  enim  (atque  hoc  qui- 
dem  ipse  perssepe  jactavit)  de  hac  sententia  decessit, 
Theoriam  motus  ahstracti  oportere  veramesse,  si  nihil  esset 
in  mundo  nisi  geometricum.  Neque  aliud  de  cartesiano 
principio  sentiebat  :  hoc  quoc£ue,  cum  in  formula  mv  veloci- 
tati  nimia  ac  paene  absoluta  vis  a  Gartesio  assignaretur, 
id,  non  secus  quam  legibus  motus  abstracti,  effici  ut  omnis 
in  natura  e  velocitate,  non  e  massa,  penderet;  plenum  igitur 
omnino  perforabile,  vel,  c[uod  eodem  redit,  id  esse  quod 
impetum  quemvis  in  infinitum  propagaret,  idem  proinde 
esse  ac  spatium  ^ ;  nulla  inertia,  nuUa  antitypia  corpus 
a  vacui  spatii  parte  quam  implet  discerni  posse ;  denique 
motum  aut  destrui,  aut,  quod  seque  rationi  repugnat,  inter- 


1  Gerh.  Phil.,  IV,  p.  464. 

dum  e  nihilo  oriri^  Nonne  vero  res  mechanica  postulat  ut 
corpora  inertiam  insitam  habeant,  ut  summa  virium  vivarum 
vel  derivativariim  eadem  in  tempore  permaneat?  Qui  igitur 
hiGc  inter  se  possunt  conciliari?  Hoc  unum  superest,  ut  in 
locum  simplicioris  illius  geometrife,  quae  certa  esset  si  nihil 
esset  in  mundo  nisi  geometricum,  alia  sublimior  suppona- 
tur,  itidem  certa,  idcirco  tantum  sublimior,  quia  per  eam 
licet  vires  derivativx  in  substantiali  fundamento  primarum 
virium,  apparens  in  reali,  geometricum  in  metaphysico, 
exsistentia  mundi  in  Deo  optimum  mundum  eligente  nitatur. 
Sic  in  secunda  etiam  Leibnitiiphilosophia  mundi  oeconomia^ 
atque  Greatori  porta  rursus  aperitur  ~  :  non  quod  opus  sit, 
ut  in  Hypothesi,  emendatione  quadam  (qucejaminde  super- 
vacanea  est)  geometricarum  legum,  sed,  ut  mihi  quidem 
videtur,  quia  leges  illius  hypotheseos,  quas  in  eoperseverat 
ut  arbitretur  solas  oportere  esse  veras  si  nihil  in  mundo  nisi 
geometricum  esset,  contra  illud  virium  vivarum  principium 
repugnant  :  qua?  ni  ita  repugnarent,  hoc  principium  per  se 
nullo  modo  fundamentum  substantiale  virium  derivativarum 
postularet. 

Magnum  ig-itur  in  illa  etiam  posteriore  Leibnitii  philoso- 
phia  Hypothesis  ad  hanc  de  motu  qua^stionem  solvendam 
momentum  attulit.  Etsi  enim,  leg-ibus  ad  quas  motus  alii  in 
alios  transmittuntur  planius  perspectis,  non  dubium  est  quin 
veriora  et  speciosiora  quam  in  Hypothesi  assecutus  sit, 
tamen,  cum  in  utraque  ha^c  qusestio  iisdem  propemodum 
verbis  posita,  eadem  utique  mente  soluta  sit^  nonne  jure  dici 
potest  multa  ex  illa  Hypothesi  in  exquisitiore  Leibnitii 


1  Gerh.  Math.,  VI,  Illiislralio  uUerior  ohjectionis  contra  cartesinnam 
naturse  legem,  pp.  i23,  laS.  Cf.  ihid.,  p.  199;  epist.  ad  Bayle,  Gerh.  Phi.., 
III,  pp.  43,  45,  46,  5o  ;  ad  de  Volder,  loc.  cit.,  II,  p.  i53  sqq. 

2  Gt.  Specimen  Dynamicum,  Gerh.  Math.,  VI,  p.  241  :  «  ,.  ideo  tunc 
quidem  (sc.  eo  tempore  quo«libelhis  Hypotheseos  pliysicae  titulo  excidit  ») 
putavi,  et  vere  quidem,  sapientissimum  rerum  Autorem  structui^a  syste- 
matis  vitasse,  quae  per  se  ex  nudis  motus  legibus  a  pura  Geometria  repe- 
titis  consequerentur.  » 

philosophia  superesse  ac  retineri?  Illa  igitur  non  fuit,  ut 
temere  dixit  Guhrauerius  ^ ,  opus  mediocre.  Sit  sane  medio- 
cre,  quod  ad  meram  scientiam  attinet ;  quod  ad  progressum 
Leibnitianae  doctrinae,  magni  aestimandum  est. 


Sed  jam  ad  ea  quae  de  mente  Leibnitius  disserit  veniamus. 
Non  enim  in  id  tantum  incubuit  ut  mechanismum  stabiliret, 
et  corporum  essentiam  assequeretur ;  sed,  illa  conatus 
notione  usus,  hoc  etiam  curae  habuit^  ut  mentem  esse 
comprobaret,  animse  essentiam  deprehenderet,  unionemque^ 
ut  ait,  inter  eam  et  corpus  explicaret. 

Gonstabat  autem  eo  tempore  inter  omnes,  auctore  Garte- 
sio,  rem  cogitantem  a  re  extensa  revera  differre,  propriamque 
esse  mentis  ante  omnia  inextensionem.  Quse  cum  esset 
conatui  cum  mente  communis,  non  potuit  Leibnitius  non 
hac  congruentia  commoveri,  in  eaque  defixus^  altius 
investig-are.  Gonatus  enim,  ut  vidimus,  indivisibile  quiddam 
est  atque  inextensum.  Gonatus  vero  non  est  motus  :  quod 
si  non  est  motus,  omne  autem  corpus  motus  est,  conatus 
nec  corpus  esse  potest  :  quid  superest,  nisi  ut  mens  sit,  si 
quidem  praeter  corpus  nihil  est  nisi  mens  ?  Ecce  jam,  motus 
rationibus  probe  cognitis  (in  quo  philosophi  hactenus  non 
satis  elaboraverunt),  ad  veram  corporis  mentisque  discrimi- 
nationem  Leibnitius  procedit  :  ea  vere  est,  quse  conatus  ad 
motum,  vel  puncti  ad  lineam;  non,  ut  existimari  potuit, 
quse  nullius  ad  unum,'sed  quae  realis  cujusdam,  quod  quietem, 
ut  quse  nihil  sit,  non  recipit,  ad  reale  aliud.  Quin  etiam  lux 
nova,  analysi  longius  producta,  explicandae  corporis  ani- 
maeque  unioni  accendi  potest.  Nam  is  est  conatus  qui,  etsi 
extra  tempus  spatiumque  est,  omnes  determinationes  motus 


1  Guhr.,  I,  p.  73. 

liniti  in  se  ferat.  Porro  quod  est  motus  in  tempore,  id  in 
momento  est  conatus,  vel  potius,  cum  nihil  sit  in  tempore 
quod  non  prius  in  momento  fuerit,  quod  in  momento  est 
conatus,  id  in  tempore  motus  est.  Ergo  in  proximo  erat 
defendere  conatum  seumentemid  esse,  quidquidin  tempore 
motus  seu  corpus  esset,  idque  esse  ante  corpus,  idque  esse 
amplius,  ita  ut  corpus  a  mente  oriretur,  quamvis  ab  eo  esset 
separatum.  Atque  id  quidem  Leibnitius  defendit,  cum  cor- 
pus  in  hoc,  quo  a  conatu  oritur,  momento  considerans,  sine 
ulla  dubitatione  ((  corpus  omne  esse  mentem  momentaneam  » 
profitetur. 

At  conatus,  ut  omni  extensione  caret,  itane  duratione 
caret?  Ita  certe,  si  quis  ad  definitionem  respicit.  Nam 
((  nullus  conatus,  ut  ipse  ait,  sine  motu  durat  ultra  momen- 
tum.  ))  Si  autem  duratione  caret,  nulla  mens  esse  potest, 
nullus  motus.  Motus  enim  nihil  est  aliud,  nisi  summa,  ut 
sic  dixerim,  integ-ralis  conatuum,  ut  tempus  instantium, 
ut  spatium  punctorum  :  ut  sint  motus  finitus,  spatium, 
tempus,  oportet,  repetantur  conatus,  puncta,  instantia.  Gur 
ita  repetantur,  geometra  nihil  curat  :  nama  re  finita  semper 
proficiscitur  ut  quse  sunt  hujus  rei  finitae  rationes  ad  infinite 
parvam  transferat  :  ita  ut  ei  finita  semper  ante  infinitam 
esse  videatur.  Quod  ig-itur  Leibnitius  illud  infinite  parvum 
ante  motum  exsistere,  etplus  esse  vult,  non  jam,  utgeome- 
tra,  in  illo  merum  motus  momentum  deprehendit  :  illud  re 
vera  mutat,  atque  motus  initium,  imo  principium  esse  facit. 
Quod  quomodo  esse  poterit,  nisi  sit,  ut  infinite  parvum.  ita  id 
potissimum  per  quod  motus  infinite  parva  repetantur  ?  Rur- 
sus,  si  illa  singula  id  esset,  si  denique  summa  illorum  esset, 
motus  ipse  esset;  ergo  nihil  aliud  est,  nisi  primum  illorum 
vel  potius  id  per  quod  primum  in  ceteris  repetitur,  se  ipsum 
excipit,  et  in  tempore  ac  spatio  summatur  vel  integratuj\ 
Illud  est,  inquam,  quod  idem  per  durationem  permanet, 
neque  diffunditur,  idemque,  cum  non  diffundatur,  princi- 
pium  ejus  est,  quod  diffunditur  :  principium  hoc  est,  quo 
motus  incipit  et  continuatur,  neque  unquam  motus  mo- 

mentum  est.  Durat  igitur,  ut  principium,  dum,  ut 
pars  aliqua  motus,  durare  nequit;  quod  huc  redit  utduret 
extra  motum;,  dum  in  motu  instantibus  singulis  enascitur 
et  destruitur. 

Quamobrem  Leibnitius,  cum  nullum  conatum  diceret 
«  sine  motu  durare  ultra  momentum  »,  sibi  visus  est 
optimo  jure  addere,  si  quidem  motus  exsistit  atque  infinite 
parvum  repetitur,  «  praeterquam  in  mentibus.  »  Durat  ille 
in  mentibus  ;  non,  ut  motus,  per  spatium  diffunditur  :  quo 
pacto  a  motu  simul  ac  corpore  plane  abhorret.  Durat  in  iis 
ut  recordatio,  quod  ad  mentem  spectat ;  quod  ad  motum, 
cujus  est  principium,  ut  tendentia  :  ita  ut  tendentia,  sine 
qua  motus  neque  continuaretur  neque  omnino  exsisteret,  re 
vera  sit  recordatio,  sensus,  cogitatio,  neque  ulla  tendentia 
sine  recordatione  esse  possit,  neque  rursus  ulla  recordatio 
non  tendentiam  aliquam  involvat. 

Vix  opus  est  animadvertere  quanto,  dum  e  differentia- 
tione  hsec  omnia  eruit,  longius  quam  differentiatio  ipsa 
patitur,  progrediatur.  In  hoc  sane  Leibnitius  sibi  falsas  ima- 
gines  finxit,  quod  putavit  sese  jure  suo  fecisse,  naturamque 
mentis  geometrice  posse  explanari.  Sed  quid  multa? 
quantum  geometria  abusus  sit,  nobis  jam  compertum  est. 
Nemo  tamen  infitiari  potest  eum,  illa  via  ingressum,  id 
assecutum  esse  ut  de  mente  ac  de  motu  prsecipua  qusedam 
excogitaret,  quae  quasi  fundamentum  posterioris  doctrina? 
essent  permansura.  Jam  enim  in  hac  sententia  perstabit,  ut 
motu  realitatem  altiorem,  imo  rem  fortasse  unam  cui  vere 
sit  realitas,  exprimi  putet.  Nonne  jam  in  epistola  ad  Arnal- 
dum  nomine  suhstanfm  utitur,  ut  fundamentum  motus 
designet  ?  Quod  si  mens  sola  sit  substantia,  cetera  qui- 
dem,  id  est,  motus,  qui  nihil  est  nisi  mens  per  spatium 
diffusa,  spatiumque,  quod  conditio  hujus  diffusionis  est, 
si  non  ex  ea  sequitur,  quid  aliud  jam  esse  poterunt, 
quam  modi  ?  Sic  in  Theoria  motus  abstracti  jam  quasi 
prospectus  est  ad  illum  Phxnomendn  ordinem  substantiis 
ita  oppositum,  ut  ab    iis  ut  a  sola   realitate   pendeat  : 

lirmum  jam  in  ea  solum  est,  in  quo  Monadolog-ia  tnedi- 
ficabitur. 


Neque  tantum  in  Hypothesi  et  in  ejusdem  fere  tempori& 
scriptis  ad  monismum  illum  mentis,  in  quo  systema  totum 
consistet,  via  aperitur,  sed  etiam  in  ea  jam  monadem  futu- 
ram,  una  cum  intimis  proprietatibus,  licet  cernas.  Multi- 
plicitas  quidem  principiorum  motus,  quse  totidem  sunt  quot 
in  pleno  spatioque  infinito  motus  separati,  ex  ipsa  me- 
thodo,  qua  reperiuntur,  manat  :  illa  autem  sunt  potius  ele- 
menta  conscientise  ye\  conscientix  elementares ^  quam  mentes, 
si  veram  vim  hujus  vocabuli  tenemus.  Neque  enim  illa  ele- 
menta,  seu  conatus,  separata  exsistere  possunt.  Nam  quod 
in  natura  nihil  nisi  curvilinei  motus  sunt,  argumento  est 
cum  in  unoquoque  spatii  puncto  concurrere  conatus  com- 
plures,  tum  etiam  nullam  mentem  ex  uno  conatu  constare. 
Expresse  etiam  dicit  Leibnitius  omnem  sensum  seu  con- 
scientiam  harmoniam  esse,  quae  instanti  quoque  e  multorum 
conatuum  concursu  constet ;  sed  cum  statim  cogitet,  cona- 
tum  in  mente  quidem  durare  neque  unquam  posse  oblivione 
obrui,  addit  hanc  conscientiam  et  e  prioribus  harmoniis 
oriri  et  alias  in  posterum  parare.  Itaque,  quemadmodum  ait 
mentem  non  posse  oblivisci  \  quo  quidem  nihil  sig-nificat 
nisi  in  ea  nihil  prfcteriti  destrui,  sic  merito  quoque  dicere 
potuit  eam  pra^g-nantem  quasi  futura  continere.  Sed  pro- 
pius  etiam  ad  Monadem  accedit,  cum  sensum,  si  non  per^ 
ceptionem,  cog-itationem  certe  esse  vult,  quae  semper  ini- 
tium  futura^  actionis  in  se  comprehendat  :  «  sensum  esse 
cogitationem  cum  conatu  agendi^.  »  Nulla  igitur  mens  ei 


^  Ep.ad  Ar/i,,  Gerh.  Phil.,  I,  p.  72. 
2  Ibid  ,  p.  73. 

esse  videtur,  cujus  naturam  non  impleant  cogitatio  actio- 
que,  quae  inter  se  semper  conjunctae  sunt  :  neque  aliter 
monadis  naturam  implebit  pej^ceptio  cum  appetitione  juncta. 
Animadvertendum  est  denique  hanc  cogitationem  mirum 
quantum  perceptioni  esse  proximam,  cum  sit  harmonia^  id 
est,  haud  secus  quam  perceptio,  <(  multorum  in  uno  expres- 
sio  ))  ;  quod  si  ea  in  unaquaque  conscientia  nondum  totum 
mundum  exprimit,  summam  certe  motuum,  qui  ab  ea 
oriuntur,  seu  corpus,  quod  ei  proprium  est,  exprimit  et 
adaequat.  Quid  nunc  dicam  de  variis,  qui  sunt  pro  singulis 
conscientiis,  mundi  aspectibus?  quid  de^theoria  nucleorum 
substantialium?  quid  de  mundis  mundos  in  infinitum  am- 
plectentibus?  qaid  de  multis  aliis,  quae  ab  Hypothesi  in 
philosophiam  posteriorem  translata  sunt? 


Satis  constat  in  Hypothesi  jam  esse  quasi  semina  Leibni- 
tianae  doctrinae.  Dua?  autem  res  impedimento  fuere,  quo- 
minus  haec  statim  in  segetem  erumperent. 

Obstabat  primum  quod  consentaneum  non  erat,  motum 
seu  conatus  in  natura  destrui,  eosdemque  in  mente  durare. 
Quae  difficultas  a  Leibnitio  moxremota  est,  erroribus,  quod 
ad  leges  universales  motus  attinet,  depositis.  In  hoc  quan- 
tum  ab  Hugenio  adjutus  sit ;  quam  vehementer  inde,  errore 
correcto,  ad  monadem,  quam  tum  attigerat,  introspicien- 
dam  sit  impulsus,  compertum  est.  Atque  haec  omitto,  ne  in 
re  jam  plane  nota  multus  sim. 

Altera  res,  et  ea  quidem  prorsus  diversa,  ei  morae  fuit  : 
falsa  infinite  parvorum  notione  ad  id  ducendus  erat  ut,  in  ea 
etiam  parte  qua^  ad  naturam  mentis  spectat,  geometria 
male  uteretur.  Nemo  enim  ignorat  eum,  in  epistolis  ad  J. 
Fredericum,  tanto  rationis  geometricae  amore  incensum 
esse,  ut  praedicet  se  mentis  naturam  g-eometrice  jamjam  esse 
aperturum,  hancque  centrum  quoddam  vel,  ut  verum  loquar, 
punctum  mathematicum  esse  velit.  Atque  adeo  eum  fefellit, 


i8o 


rONCLUSIO 


dum  vult  conatum  esse  elementum  mentis,  se  ab  infmite 
parvo  ad  notionem  plane  contrariam  transire,  ut  in  hac 
sententia  perseveret,  conatum  esse  etiam  infinite  parvum, 
et  quasi  elementum  spatii  absolutum.  Qua?  si  semper  tenuis- 
set,  nunquam  ad  hanc  egregiam  cogitationem,  qua  in  ejus 
doctrina  transitus  a  reali  ad  phaenomena  datur,  ascendisset, 
mathematicumque  illud  punctum  non  tam  auxilium  quam 
impedimentum  ad  status  perceptionis  evolvendos  attulisset, 
quorum  ut  ad  unitatem  figurandam  admodum  aptum  est, 
sic  ad  multiplicitatem  parum.  Oportebat  igitur,  ut  ea  quae 
in  monadibus  versatur  doctrina  ad  perfectionem  veniret, 
Leibnitium  spatii  ejusque  partium  realitatem  vera  aestima  - 
tione  perpendere,  cum  prse  substantia  nullam  aliam  vim 
retinere  possent,  nisi  phsenomenon ,  qufe  fundamentum 
certe,  non  partes  suas,  in  substantiis  haberent. 

His  de  rebus,  haud  secus  quam  de  motu,  plurimum  Leib- 
nitio  progressus  in  scientia  Parisiis  facti  contulerunt.  Qui 
fuerint,  et  quam  rapidi,  et  quam  mag-ni,  satis  in  aperto  est. 
,Neque  operae  pretium  est,  quaecumque  inde  lucratus  sit, 
commemorare.  Notandum  est  tamen  Leibnitii  sententiam 
de  spatii  motusque  elementis  infinite  parvis  jam  inde  pror- 
sus  commutatam  esse.  In  Hypothcsi  quidem,  dum  Cavale- 
rium  secutus  ultima  audet,  eo  inclinabat  ut  ha^c  esse 
elementa  actu  et  quasi  absoluta,  etsi  non  minima,  putaret. 
Nunc  in  eo  est  ut  ambiguitas  omnis  cedat,  cum  jam  intelli- 
gat  elementum  flexurae  non  posse  non  flexuram  esse, 
elementum  velocitatis  non  posse  non  velocitatem,  sed  eam 
quae  sine  fine  diminui  possit,  seu  semper  minor  sit  qualibet 
data.  Hsec  ig-itur  non  sunt  puncta,  imo  mag-nitudines  sunt, 
punctis,  ut  magnitudo  quselibet  alia,  circumscriptae.  Frustra 
in  his  spatii  aut  temporis  differentiis  semper  decrescentibus. 
frustra  in  puncto  et  in  instanti,  qua?  ut  harum  termini  sunt, 
ita  extensione  et  duratione  nulla  sunt,  id  elementum,  quod 
sit  absolutum  et  a  quo  pariter  extensa  constent,  requiras. 
Ita  si  quis  a  magnitudine  finita  proficiscitur,  nunquam  non 
ad  magnitudinem  pervenit,  vanaque  adeo  spes  est  absolutum 

eo  pacto  posse  attingi,  quippe  quod  nusquam,  ut  sit  reale, 
in  geometrico  inveniatur.  Non  igitur  nisi  ultra  differentia- 
tionem  totamque  g-eometriam  progresso  ad  mentem  ascen- 
dere  licuit. 

Idcircone  tamen  est  cur  haec  progressio  pro  nihilo  duca- 
tur?  cur  parta  rejiciantur?  non  ita ;  nam  motus  per  se 
ipsum  num  magis  potest  exsistere^  quia  in  parvas  differen- 
tias  solutus  est?  num  sic  in  illo  est  amplius  cur  continuetur, 
in  his  cur  repetantur?  Differentiatio,  etsi  rem  non  expedit, 
arguit  tamen  et  has  repeti  et  illum  continuari.  Quae  si  non 
explicat,  non  inde  cogendum  nihil  esse  quod  rem  explicet, 
sed  in  spatio  et  in  g-eometrico  id  non  esse^  aliunde  igitur 
esse  repetendum. 

Leibnitius  igitur,  cum  animas  in  punctis  locaret,  in  eo 
peccaverat,  ut  ipse  quidem  posterius  animadvertit,  quod 
effecerat  [jLSzocooiaLV  quamdam  slq  xllo  yfjo:;^.  Sint  sane  puncta, 
ut  ait  Leibnitius,  quasi  «  les  points  de  veue  des  ames-  », 
utpote  quas,  non  aliter  quam  animae,  sint  indivisibilia  :  sed 
tantum  abest  ut  harum  essentiam  exprimant,  ut  ne  intelli- 
gatur  quidem  ea  esse  harum  locos.  Qui  error  eo  quidem 
pertinere  debuit,  ut,  substantia  in  puncto  mathematico  arcte 
inclusa,  Leibnitius  ejus  notionem  non  evolveret.  Hunc 
igitur  a  calculo  infinitesimali  fructum  cepit  ut,  eo  errore 
stirpitus  extracto,non  modo  ad  veriora  accederet,  sed,  quae 
intus  in  Hypothesi  quasi  involuta  erant,  e  tenebris  erueret. 


Ita,  duplicivia,  Hobbii  mechanismo  Leibnitius  ad  id  duc- 
tus  est  ut  demonstraret  mentem  esse  et  ex  ea,  ut  ex  princi- 
pio,  orbem  totum  pendere.  Nam  cum  leges  motus  in  univer- 
sum  considerat,  secum  reputans  quanta  potentia  ac  sapientia 
opus  fuerit  ut  in  iis  ordo  oeconomiaque  illa  exsisteret,  quam 


1  Epist.  ad  P.  des  Bosses,  Gerh.  Phil.,  II,  p.  370. 

2  Loc.  cit.,  IV,  p.  483. 

geometric£e  quidcm  leges  non  possunt  per  se  explicare, 
statuit  non  posse  nisi  per  Deum  illum  consensum  explicari 
et  in  Deo  residere.  Rursus  cum,  Ilobbio  etiam  duce,  jam 
non  universum  sed  singula  intuens,  motum  penitus  scru- 
tatur,  atque  differentiali  quantitate  usus  usque  ad  singulo- 
rum  motuum  elementa  descendit,  analysi  ad  extremum 
perducta,  in  illis  elementis  motus  absoluta  mentis  elementa 
comperit,  mentemque  ipsam  toties  quotcumque  sunt  in 
mundo  elementa  motus  deprehendit.  Inde,  seu  de  Dei,  seu 
de  animarum  exsistentia  argumenta  assequitur,  quse  fidem 
faciant,  Deum  esse,  animamque  esse  immortalem.  Hic  au- 
tem  qusestio  exsistit,  cujus  quanta  esset  vis  vix  animadver- 
tisse  ille  ante  a.  1672  videtur.  Scilicet  persuasum  illi  est 
omnia  inmundo  non  modo  e  cogitatione  pendere,  sed  et  per 
omnia  cogitationem  permeare,  et  Dei  qui  mundum  modera- 
tur,  et  animarum  quae  mundi  sunt  fundamentum.  At  simens 
toties  dissipatur,  quotcumque  motus  sunt  in  mundo,  quid 
de  mundo  uno,  quid  de  Deo  uno?  Rursum,  si  Deus  unus 
omnes  animas  in  se  plus  minus  includit,  quid,  utomittamus 
sing-ularem  rerum  pluralitatem,  de  nostra  ipsorum  persona? 
Semel  atque  iterum  prope  fuit  ut  Leibnitius  hanc  quaestio- 
nem  attingeret  :  sed  ea  ad  hanc  solvendam  prsestat  quse 
manifestum  faciant  eum  non  sensisse  in  quantam  heec  diffi- 
cultatem  jncurreret  :  Deum  esse  quasi  primam  mentem  seu 
uhiversalem;  nostras  vero  animas  esse  mentes  secundas, 
quae  suas  a  Deo  cogitationes  accipiant,  ita  ut  per  Dei  cogi- 
tationem  cog-itent' ;  tamen,  ut  alias  dicit~,  cum  ad  Deum 
sint  ((  instar  filiorum  »  ad  patrem,  eas  a  Deo  esse  separatas. 
"Patetinde,  etsi  in  his  locis  jam  quasi  inchoata  apparet  ani- 
marum  civitas,  cujus  Deus  sit  «  Monarcha»,  quaestionem, 
si  sit  proposita,  solutam  certe  non  secus  esse  quam  si  quis 
sensu  communi  utatur.  Quae  cum  principem  in  Monadologia 
locum  teneat,  succurrit  in  hac  prtecipue  parte  suae  doctrinae 
Leibnitium  a.  1672  nondum  longius  processisse.  Jam  sane 

1  Ep.ad  Thom.,  Gerh.  Phil.,  I,  p.  33. 

2  Ibid. 

omni  conscientiae  id  esse  insitum  putat,  quod  cum  sit  har- 
monia,  ex  sublimiore  harmonia  pendere,  non  ex  elementis 
inferioribus,  quales  sunt  motus,  consentaneum  sit  :  adeo  ut 
omnes  conscientioe  ad  id  jam  accommodatse  sint,  ut  ordine 
ac  per  gradus  distribuantur,  Deo  quidem  summum,  natura 
imum  tenente.  Sed  qua  inde  necessitate  ab  illa  harmonia- 
rum  summa  ad  harmoniam  prcestabilitam  mox  sit  ascen- 
surus,  cujus  sedes  ac  fundamentum  erit  in  Deo,  nihil  adhuc 
ei  subolet. 

Neque  ad  propositum  pertinet,  quemadmodum  in  hanc 
necessitatem  adductus  sit,  metaphysicis,  quae  a  Cartesiana 
schola  profecta  erant,  operibus  versatis.  Satis  erit  notare 
multum  sine  dubio  ei  in  hoc  profuisse  et  Ethicam  et  quae 
in  causis  occasionalibus  posita  est  doctrinam.  Gompertum 
est  autem  Parisiis  cum  Malebranchio  et,  circa  a.  iGyS,  cum 
Spinozae  amico  quodam  ^  eum  aliquid  rationis  habuisse. 
Quare  dici  potest  eum,  cum  Parisiis  degeret,  primum  iis 
doctrinis  institutum  fuisse,  ita  ut  illud  in  Galliam  iter,  cum 
in  ceteris,  tum  etiam  in  hac  re  maximi  fuisse  momenti 
manifestum  sit. 


Sed  haec  hactenus.  Etsi  in  Hypothesi  nihil  quod  ad 
Harmoniam  prsestabilitam  attineat  invenitur,  tamen  negari 
non  potest  Lejbnitium  in  ea  jam  mechanismum  ratione 
quadam  tractare,  quae  vere  ei  propria  est,  et  ab  ea  nunquam 
discedet.  Fieri  potest,  atque  fiet  ut  de  motus  legibus  post 
tempus  non  ita  sane  longum  errores  quosdam  deponat :  non 
magno  id  illi  emolumento  erit,  ut  certius  cumin  Deo  funda- 
mentum  oeconomiae  illius,  tum  in  tendentia,  seu  in  conscien- 
tia  principium  substantiale  phsenomenon  collocet.  Quse- 
cumque  igitur  philosophia  de  motu  scientiae  de  mente,  imo 


1  Tschirnhaus,  v.  Lud.  Stein,  op.  cif.,  pp.  69  sqq. 

doctrinft^  monadum  conferre  poterat,  ea  Leibnitius  jam 
a.  1670  non  solum  conjectura  assecutus  erat,  sed  plane 
perspexerat  :  ita  ut  jam  non  liceat  oblivisci  et  Hypothesin 
Leibnitio  quasi  initium  eundi  fuisse,  unde  per  gradus  usque 
ad  illas  Theses  in  gratiam  Principis  Eugenii  conscriptas 
processerit,  et  illi  iter  Hobbium  prse  ceteris  monstrasse. 


Vidi  ac  perlegi, 
Lutetiae  Parisiorum,  in  Sorbona, 
a.  d.  X.  Kal.  jul.  ann.  MDCCGXCV, 
Facultatis  Litterarum  in  Academia  Parisiensi  Decanus, 
A.  HIMLY. 

Academise  Parisiensis  Rector, 

